
[bookmark: _Toc94524070][bookmark: _Toc126071099]Cuvânt înainte al preşedintelui Consiliului Superior al Magistraturii
În considerarea rolului său constituțional, Consiliul Superior al Magistraturii este preocupat, în mod constant, de consolidarea independenței justiţiei şi a statutului judecătorilor și procurorilor, de optimizarea organizării şi funcționării instanțelor şi parchetelor, dar şi de asigurarea unui act de justiție eficient și de calitate, precum și a transparenţei şi comunicării instituţionale adecvate.
Principalul obiectiv al Consiliului Superior al Magistraturii în anul 2022 a fost continuarea eforturilor din anii precedenți de întărire a sistemului judiciar, cu atât mai mult cu cât ne apropiem de finalul de mandat al actualului Consiliu.
Totodată, la fel ca în anii precedenți, activitatea Consiliului a avut drept centru de greutate gestionarea resursei umane, pentru a se asigura buna derulare a activității în instanțe şi parchete. 
Organizarea şi funcționarea corespunzătoare a instanțelor şi parchetelor şi gestionarea corectă şi echilibrată a carierei judecătorilor şi procurorilor sunt repere esențiale în activitatea Consiliului Superior al Magistraturii, de care depinde funcționarea normală a justiției ca serviciu public şi au reprezentat una dintre preocupările majore, având în vedere atât perioada pandemică şi restricțiile determinate de aceasta, cât și reducerea resursei umane din instanțe și parchete.
Așadar, Consiliul Superior al Magistraturii s-a preocupat în mod constant de asigurarea necesarului de resurse umane în scopul optimizării funcționării instanțelor şi parchetelor, prin organizarea concursurilor de admitere în profesie, a celor de promovare, ca şi a sesiunilor de ocupare a posturilor vacante prin transfer. Anul acesta au fost derulate două concursuri de admitere în magistratură și un concurs de admitere la Institutul Național al Magistraturii, care se vor finaliza la începutul, respectiv la mijlocul anului viitor. 
În permanență au fost urmărite cele mai înalte standarde de integritate, transparență, profesionalism, recrutare şi promovare pe criterii meritocratice, care constituie valori şi nevoi ale unui sistem judiciar ce tinde spre performanţă, dar în acelaşi timp criterii pe care justiţiabilii și societatea civilă le așteaptă a fi aplicate în activitatea instanțelor şi parchetelor, dar şi a Consiliului Superior al Magistraturii. 
Aceste standarde conduc la asigurarea funcționării corespunzătoare a sistemului judiciar, în scopul înfăptuirii unui act de justiție de calitate, eficient şi responsabil, în condiții de deplină independență şi imparțialitate, realizat de un corp profesional integru, ceea ce reprezintă misiunea fundamentală a Consiliului Superior al Magistraturii.
Totodată, pentru implementarea, îmbunătățirea și valorificarea metodelor de formare, care să asigure un viitor corp de profesioniști cu experiență și solide cunoștințe juridice, a fost esențială dezvoltarea capacității instituționale a Institutului Național al Magistraturii și a Școlii Naționale de Grefieri.
De asemenea, Consiliul Superior al Magistraturii implementează mai multe proiecte, cu finanțare din fonduri europene, în domeniul comunicării publice, al managementului instanțelor și parchetelor, al asistenței psihologice la nivelul sistemului judiciar, al formării profesionale și îmbunătățirii capacității instituționale, pentru consolidarea unui sistem judiciar profesionist și eficient, care să răspundă nevoilor de transparență decizională ale justițiabilului și societății în ansamblu, în scopul creșterii calității actului de justiție și încrederii publice în justiție.
Consiliul Superior al Magistraturii poartă, totodată, responsabilitatea pentru relaționarea cu celelalte autorități publice, cu societatea civilă, cu asociațiile profesionale ale magistraților, cu participanții la procedurile judiciare, precum şi pentru organizarea şi funcționarea normală a Justiției, ca serviciu public. 
Consiliul Superior al Magistraturii a subliniat constant importanța dialogului cu toate instituțiile și cu celelalte puteri în stat, astfel încât principiul cooperării loiale să prevaleze, insistând pe importanța unei comunicări eficiente și pe o colaborare profesionistă cu toți factorii de decizie.
Sistemul judiciar este şi trebuie să rămână pilonul structural al apărării statului de drept, al garantării drepturilor şi libertăților persoanelor, al respectului autentic pentru aceste valori, fiind, în fapt, reperul esențial al evoluției unei societăți democratice şi face parte din nucleul fundamental al democrației.  

[bookmark: _Toc430867105][bookmark: _Toc126071102]I.1.  Procedurile derulate privind ocuparea celor mai înalte funcţii din cadrul Înaltei Curţi de Casaţie şi Justiţie
În acord cu prevederile art. 19 din Legea nr. 304/2004, republicată, cu modificările şi completările ulterioare, la nivelul Înaltei Curţi de Casaţie şi Justiţie - instanţa supremă, cu un rol deosebit de important în cadrul sistemului judiciar şi aflată la vârful structurii instanţelor judecătoreşti - sunt prevăzute un număr de 7 funcţii de conducere (preşedinte, doi vicepreşedinţi şi patru preşedinţi de secţie). 
Preşedintele, vicepreşedinţii şi preşedinţii de secţie ai Înaltei Curţi de Casaţie şi Justiţie sunt numiţi, pentru o perioadă de 3 ani, de către Secţia pentru judecători a Consiliului Superior al Magistraturii dintre judecătorii Înaltei Curţi de Casaţie şi Justiţie care au funcţionat la această instanţă cel puţin 2 ani şi care nu au fost sancţionaţi disciplinar în ultimii 3 ani, potrivit dispoziţiilor art. 53 alin. (1) din Legea nr. 303/2004, republicată, cu modificările şi completările ulterioare. 
În cursul anului 2022, a fost declanșată procedura de ocupare a funcţiei de preşedinte al Înaltei Curţi de Casaţie şi Justiţie, ca urmare a expirării mandatului titularului funcției, iar prin Hotărârea Secţiei pentru judecători a Consiliului Superior al Magistraturii nr. 1535/2022 s-a dispus numirea în funcţia de preşedinte al Înaltei Curţi de Casaţie şi Justiţie a doamnei judecător 
CORINA - ALINA CORBU, pe o perioadă de 3 ani, începând cu data de 16 septembrie 2022.
De asemenea, la instanța supremă au expirat mandatele celor doi vicepreşedinţi (la data de 22 noiembrie 2022), precum şi mandatul preşedintelui Secţiei de contencios administrativ şi fiscal (la data de 2 decembrie 2022).
În vederea asigurării bunei desfăşurări a activităţii la nivelul instanţei supreme, a fost declanşată, la data de 7 octombrie 2022, procedura de ocupare pentru cele două funcţii de vicepreşedinte. Potrivit calendarului estimativ publicat pe pagina de internet a Consiliului Superior al Magistraturii, până la data de 28 octombrie 2022 inclusiv a fost depusă o singură candidatură.  Prin Hotărârea Secţiei pentru judecători a Consiliului Superior al Magistraturii nr. 2421/2022 s-a dispus numirea în funcţia de vicepreşedinte al Înaltei Curţi de Casaţie şi Justiţie a doamnei judecător RODICA COSMA, pe o perioadă de 3 ani, începând cu data de 23 noiembrie 2022. 
Totodată, ca urmare a procedurii de ocupare a funcţiei de preşedinte al Secţiei de contencios administrativ şi fiscal, declanșată la data de 28 octombrie 2022, prin Hotărârea Secţiei pentru judecători a Consiliului Superior al Magistraturii nr. 3009/2022 s-a dispus numirea în funcţia de preşedinte al Secţiei de contencios administrativ şi fiscal a doamnei judecător MARIANA CONSTANTINESCU, pe o perioadă de 3 ani, începând cu data de 7 ianuarie 2023. 
La data de 10 noiembrie 2022 a fost declanşată o nouă procedură pentru ocuparea funcţiei vacante de vicepreşedinte, care nu a fost ocupată în procedura derulată anterior, fiind depuse 3 candidaturi.  
[bookmark: _Toc126071103]I.2.  Procedurile derulate privind ocuparea celor mai înalte funcţii din cadrul Parchetului de pe lângă Înalta Curte de Casaţie şi Justiţie
În conformitate cu dispoziţiile art. 54 alin. (1) din Legea nr. 303/2004, privind statutul judecătorilor și procurorilor, republicată, cu modificările şi completările ulterioare, procurorul general al Parchetului de pe lângă Înalta Curte de Casaţie şi Justiţie, prim-adjunctul şi adjunctul acestuia, procurorul şef al Direcţiei Naţionale Anticorupţie, adjuncţii acestuia, procurorul şef al Direcţiei de Investigare a Infracţiunilor de Criminalitate Organizată şi Terorism şi adjuncţii acestuia, precum și procurorii șefi de secție din cadrul acestor parchete sunt numiţi de Preşedintele României, la propunerea ministrului justiţiei, cu avizul Secției pentru procurori a Consiliului Superior al Magistraturii.
La data de 27 decembrie 2022, ministrul justiției a declanșat procedura vizând selecția procurorilor în vederea formulării către Președintele României a propunerilor de numire pentru ocuparea unor funcții din cadrul parchetelor, respectiv: procuror general al Parchetului de pe lângă Înalta Curte de Casație și Justiție, procuror șef al Direcției Naționale Anticorupție și procuror șef al Direcției de Investigare a Infracțiunilor de Criminalitate Organizată și Terorism.

[bookmark: _Toc126071104][bookmark: _Toc430867107]I.3. Demersuri pentru consolidarea capacităţii instituţionale a Consiliului Superior al Magistraturii 
[bookmark: _Toc126071105]I.3.1. Structura Consiliului Superior al Magistraturii
Informaţiile privind organigrama Consiliului Superior al Magistraturii şi persoanele cu funcţii de conducere se regăsesc pe pagina de internet a Consiliului, www.csm1909.ro, la secţiunile „Organigrama” şi „Structura actuală a aparatului C.S.M.”.

[bookmark: _Toc26181276][bookmark: _Toc57228193][bookmark: _Toc126071106]I.3.2. Proceduri pentru ocuparea funcţiilor de execuţie şi de conducere din aparatul propriu al Consiliului Superior al Magistraturii
[bookmark: _Toc532479758][bookmark: _Toc26181277][bookmark: _Toc57228194][bookmark: _Toc126071107]I.3.2.1. Posturi de execuţie
· Proceduri pentru ocuparea posturilor de personal de specialitate juridică asimilat judecătorilor şi procurorilor
În cursul anului 2022, pentru ocuparea posturilor de personal de specialitate juridică asimilat judecătorilor şi procurorilor au fost avute în vedere toate procedurile de ocupare prevăzute de lege.
Astfel, s-a dispus detaşarea la Consiliul Superior al Magistraturii a 11 magistraţi (10 judecători şi 1 procuror), aceştia ocupând, pe perioada detaşării, posturi de personal de specialitate juridică asimilat judecătorilor şi procurorilor. 
De asemenea, un post de personal de specialitate juridică asimilat judecătorilor şi procurorilor a fost ocupat ca urmare a concursului de admitere la Institutul Naţional al Magistraturii demarat în cursul anului 2021, iar alte două posturi de personal de specialitate juridică asimilat judecătorilor şi procurorilor au fost alocate la concursul de admitere la Institulul Naţional al Magistraturii care se desfăşoară în perioada 12 iulie 2022 – 31 martie 2023 împreună cu posturile de auditor de justiţie, în conformitate cu prevederile art. 151 din Legea 
nr. 303/2004.
· Proceduri pentru ocuparea posturilor de personal contractual şi funcţionari publici
La începutul anului 2022, ca urmare a finalizării, în cursul lunii decembrie 2021 a două concursuri, a fost ocupată o funcţie publică şi 2 posturi de personal contractual.
În cursul acestui an au fost organizate 6 concursuri pentru ocuparea unor funcţii vacante de funcţionar public şi de personal contractual, fiind ocupate, din cele 9 posturi de personal contractual, doar 4 posturi, iar din cele 4 funcţii publice vacante anunţate la concurs a fost ocupată o singură funcţie vacantă.
Totodată, în cursul anului, au fost derulate două proceduri de transfer la cerere, nefiind ocupată, însă, niciuna dintre funcţiile anunţate în proceduri.  
Pe de altă parte, 3 posturi de personal contractual din cadrul aparatului propriu au fost ocupate, în cursul anului 2022, prin detaşare.
În raport cu procedurile de ocupare a posturilor vacante organizate în cursul anului 2022 şi având în vedere fluctuaţia de personal din perioada de referinţă, la data de 31 decembrie 2022, în cadrul aparatului propriu al Consiliului Superior al Magistraturii erau ocupate 357 de posturi, din totalul de 435 posturi finanţate.
Situaţia posturilor ocupate la data de 31 decembrie 2022, pe categorii de personal, este redată în tabelul de mai jos:
	Natura funcţiei
	Situaţia posturilor la data 31.12.2022

	
	Posturi finanţate
	Posturi ocupate

	Personal de specialitate juridică asimilat judecătorilor şi procurorilor
	81
	63

	Funcţii publice
	58
	44

	Personal contractual
	296
	250

	Total
	435
	357


[bookmark: _Toc532479759][bookmark: _Toc26181278][bookmark: _Toc57228195][bookmark: _Toc126071108]I.3.2.2. Funcţii de conducere
La data de 01 ianuarie 2022, numărul funcţiilor de conducere prevăzute la nivelul aparatului propriu al Consiliului era de 28 de funcţii. Dintre acestea, o funcţie era ocupată prin numire, 23 de funcţii erau exercitate prin delegare, iar 4 funcţii erau vacante, după cum urmează:
· director adjunct – Direcţia economică şi administrativ – funcţie publică
· șef serviciu – Serviciul programe europene şi internaţionale – funcţie publică
· şef birou – Biroul formare profesională
· şef birou – Biroul contabilitate – funcţie publică. 
La data de 31 decembrie 2022, numărul funcţiilor de conducere prevăzute la nivelul aparatului propriu al Consiliului era de 29 funcţii, iar dintre acestea două funcţii sunt ocupate prin numire, 21 de funcţii sunt exercitate prin delegare, iar 6 funcţii sunt vacante, după cum urmează:
· director adjunct – Direcţia economică şi administrativ – funcţie publică
· șef serviciu – Serviciul resurse umane pentru parchete
· șef serviciu – Serviciul programe europene şi internaţionale – funcţie publică
· şef birou – Biroul de informare publică şi relaţii cu mass-media
· şef birou – Biroul formare profesională
· şef birou – Biroul contabilitate – funcţie publică. 
[bookmark: _Toc430867108][bookmark: _Toc126071109]I.4. Demersuri pentru dezvoltarea capacităţii Institutului Naţional al Magistraturii şi a Şcolii Naţionale de Grefieri  
· Institutul Naţional al Magistraturii
În cursul anului 2022, demersurile privind dezvoltarea capacității Institutului Național al Magistraturii (INM) au vizat:
[bookmark: _Toc126071110]I.4.1. Consolidarea capacității instituționale
Prin Hotărârile CSM nr. 180/21.10.2021, nr. 199/14.12.2021 şi nr. 59/14.04.2022 a fost înființat Compartimentul de psihologie a personalului, care funcționează în subordinea directorului INM și este constituit în baza Legii nr. 213/2004 privind exercitarea profesiei de psiholog cu drept de liberă practică, înființarea, organizarea și funcționarea Colegiului Psihologilor din România, cu modificările ulterioare. 
Psihologii încadrați la nivelul INM sunt specializați cel puțin în domeniul de competență „psihologia muncii și organizațională” și exercită, în principal, următoarele atribuții: participarea în comisiile de testare psihologică pentru candidații la concursurile și examenele organizate de CSM și INM, în condițiile legii și ale regulamentelor; participarea la evaluarea psihologică periodică a judecătorilor, procurorilor, magistraților - asistenți de la ÎCCJ și a personalului de specialitate juridică asimilat judecătorilor și procurorilor din cadrul CSM și INM, în condițiile legii și ale Hotărârii Plenului prevăzute la art. 421 din Legea nr. 303/2004, republicată, cu modificările și completările ulterioare; realizarea, la cerere, a consilierii psihologice a auditorilor de justiție, a judecătorilor și procurorilor, potrivit legii; elaborarea de lucrări de cercetare în domeniul psihodiagnozei şi psihologiei resurselor umane; asigurarea asistenței psihologice a personalului INM pentru facilitarea acomodării cu cerințele specifice unui anumit post și a integrării noilor angajați în colectivul de lucru; medierea conflictelor interpersonale care afectează calitatea relațiilor de muncă, în vederea diminuării sau rezolvării acestora; propunerea de programe de dezvoltare organizațională; asigurarea pregătirii motivaționale și aptitudinale a resurselor umane; acordarea de sprijin psihologilor de la curțile de apel și de la parchetele de pe lângă curțile de apel.
[bookmark: _Toc126071111]I.4.2. Consolidarea corpului personalului de instruire
A. Formatori cu normă întreagă
În 2022 a fost completată echipa de formatori cu normă întreagă, prin ocuparea a 2 posturi vacante de formator aflate în structura organizațională a INM. Astfel, prin Hotărârile CSM nr. 57/2022 și nr. 139/2022, au fost recrutați 2 formatori cu normă întreagă în domeniul Dreptului penal și procesual penal. De asemenea, prin Hotărârea Secției pentru Judecători a CSM nr. 224/2022 a fost detașat la INM un formator cu normă întreagă  ca urmare a numirii sale în calitate de formator cu normă întreagă la disciplina Drept civil şi drept procesual civil în cursul anului 2021.
B. Formatori colaboratori
În perioada de referință, INM a derulat 12 proceduri de selecție pentru recrutarea de formatori colaboratori în cadrul formării inițiale și continue, în cadrul următoarelor discipline:
· Etică și organizare judiciară (2 proceduri de selecție)
· CEDO
· Dreptul UE
· Drept civil și procesual civil
· Drept penal și procesual penal
· Drept fiscal
· Achiziții publice
· Criminalitate informatică
· Management judiciar
· Combaterea violenței domestice
· [bookmark: _Hlk94018629]Justiția pentru minori – Audierea minorului în procesul penal
· Administrarea probatoriului în procesul penal
În urma derulării procedurilor de selecție amintite, au fost propuși spre numire către CSM, de către Consiliul Științific al INM, 10 formatori colaboratori în cadrul Departamentelor de formare inițială și formare continuă, după cum urmează: un formator colaborator la disciplina „Dreptul UE” și un formator colaborator la disciplina „Etică și organizare judiciară”, în cadrul formării inițiale (Hotărârea Cs. Științific INM nr. 4/10.05.2022), un formator colaborator la disciplina „CEDO” în cadrul formării inițiale și 4 formatori colaboratori la disciplina „Justiția pentru minori – Audierea minorului în procesul penal”, în cadrul formării continue (Hotărârea Cs. Științific INM nr. 6/01.09.2022), 3 formatori colaboratori la disciplina „Etică și organizare judiciară”, în cadrul formării inițiale (Hot. Cs. Științific INM nr. 8/09.11.2022).
În curs de desfășurare se află următoarele proceduri:
· Drept civil și procesual civil – 2 formatori colaboratori în cadrul formării continue
· Drept penal și procesual penal – 3 formatori colaboratori în cadrul formării continue
· Drept fiscal – 2 formatori colaboratori în cadrul formării continue
· Achiziții publice – 2 formatori colaboratori în cadrul formării continue
· Criminalitate informatică – 2 formatori colaboratori în cadrul formării continue
· Management judiciar – 2 formatori colaboratori în cadrul formării continue
· Combaterea violenței domestice – 2 formatori colaboratori în cadrul formării continue.
· Administrarea probatoriului în procesul penal – 2 formatori colaboratori în cadrul formării continue
C. Coordonatori de practică
În cursul anului 2021 INM a declanșat 2 proceduri de selecție pentru recrutarea a 11 de coordonatori de practică, după cum urmează:
- 7 coordonatori de practică în cadrul următoarelor judecătorii: Judecătoria Baia Mare, Judecătoria Bistrița, Judecătoria Buzău, Judecătoria Deva, Judecătoria Drobeta Turnu-Severin, Judecătoria Miercurea Ciuc, Judecătoria Slobozia. 
- 4 coordonatori de practică în cadrul următoarelor parchete: Parchetul de pe lângă Judecătoria Botoșani, Parchetul de pe lângă Judecătoria Buzău, Parchetul de pe lângă Judecătoria Slobozia, Parchetul de pe lângă Judecătoria Târgoviște.
În luna noiembrie 2022 INM a declanșat alte 2 proceduri de selecție pentru recrutarea a 96 de coordonatori de practică, pentru instanțe și parchete. 
Procedurile se află în curs de desfășurare.
D. Formarea personalului de instruire al INM
În anul 2022 au fost organizate, în cadrul proiectului „Justiția 2020: profesionalism și integritate”, cod SIPOCA 453/MySMIS2014+ 118978, cofinanțat din Fondul Social European (FSE) prin Programul Operațional Capacitate Administrativă (POCA), 4 sesiuni de formare a formatorilor, în cadrul cărora experții recrutați în proiect au asigurat pregătirea formatorilor invitați în domeniul celor mai noi tehnici de formare a adulților.  De asemenea, a fost organizat și un seminar de formare a formatorilor destinat coordonatorilor de practică procurori. Seminarul a fost conceput în parteneriat între un expert în educația adulților și un expert de specialitate (coordonator de practică cu experiență), ambii selectați în cadrul proiectului.
De asemenea, în a doua jumătate a anului 2022, INM a organizat o sesiune online de formare a formatorilor cu tema Instrumente digitale de formare/E-tools,  cu o durată de 2 zile, destinată formării de formatori INM cu normă întreagă și formatori colaboratori, accentul fiind pus pe familiarizarea cu instrumentele de formare digitale, resurse E-learning (prezentări interactive, scenarii și simulări, webinare, podcast-uri, videoclipuri, quizz-uri, jocuri, interviuri, websites, e-books, social media, comunități online) specificul acestora, principalele platforme online de învățare (Big Blue Button, Zoom, Teams) disponibile, avantajele și dezavantajele formării online etc. 
[bookmark: _Toc126071112]I.4.3. Proiecte cu finanțare externă în care INM are calitatea de partener sau beneficiar 
Pe parcursul anului 2022, INM a fost implicat în activități privind implementarea următoarelor proiecte cu finanțare externă:
· Proiectul „Justiția 2020: profesionalism și integritate”, cod SIPOCA 453, cod MySMIS2014+ 118978, cofinanțat din Fondul Social European (FSE) prin Programul Operațional Capacitate Administrativă (POCA);
· Proiectul „Formarea și consolidarea capacității în sistemul judiciar” finanţat în cadrul Mecanismului Financiar Norvegian 2014-2021;
· Proiectul „CPCI – Creşterea performanţei şi calităţii instituţionale prin îmbunătăţirea sistemului de evaluare şi asistenţă psihologică la nivelul sistemului judiciar” cod  SIPOCA/MySMIS 762/135456, cofinanțat din Fondul Social European (FSE) prin Programul Operațional Capacitate Administrativă (POCA);
· Proiectul „Transparență, accesibilitate și educație juridică prin îmbunătățirea comunicării publice la nivelul sistemului judiciar”- cod MySMIS2014 + 118765/SIPOCA 454, cofinanțat din Fondul Social European (FSE) prin Programul Operațional Capacitate Administrativă (POCA);
· Programul Uniunii Europene și al Consiliului Europei „HELP in the EU III”, având ca promotor de proiect Programul HELP al Consiliului Europei;
· Proiectul „Consolidarea sistemului de justiție prin organizarea unor misiuni de transfer de expertiză adresate judecătorilor şi procurorilor din Republica Moldova”, implementat de Agenția de Cooperare Internațională pentru Dezvoltare (RoAid);
· Asistență tehnică (Technical Assistance Facility-TAF) în cadrul Proiectului  EuroMed Justice (EMJ) implementat de Eurojust;
· Proiectul „Advanced training in EU Law for court coordinators”, co-finanțat în cadrul Programului „Justiție” al Uniunii Europene (2014-2020), cu promotor de proiect Academia de Drept European de la Trier (ERA);
· Asistență tehnică - Formare în domeniul egalității de gen și antidiscriminării, în cadrul Programului „Drepturi, egalitate și cetățenie” 2014-2020 al Uniunii Europene -  Academia de Drept European de la Trier (ERA);
· Proiectul „Mediation in the EU: Language, Law and Practice”, co-finanțat în cadrul Programului „Justiție” al Uniunii Europene (2014-2020), cu promotor de proiect Academia de Drept European de la Trier (ERA);
· Proiectul „Enhancing Cross-border Mutual Legal Assistance and Recognition of Decisions within the Context of Detention”, co-finanțat în cadrul Programului „Justiție” al Uniunii Europene (2014-2020), cu promotor de proiect Academia de Drept European de la Trier (ERA).
· Proiectul „Preparing criminal justice professionals to address new (post)Pandemic challenges: criminals’ new modi operandi and their impact on the EU criminal justice system” co-finanțat în cadrul Programului „Justiție” al Uniunii Europene (2021-2024), cu promotor de proiect Academia de Drept European de la Trier (ERA).
[bookmark: _Toc126071113]I.4.4. Protocoale de colaborare încheiate de INM cu diverse instituții 
La data de 11 octombrie 2022 Institutul Național al Magistraturii a încheiat protocolul de colaborare cu Direcția Generală de Asistență și Protecția Copilului Sector 2, prin care s-a agreat participarea auditorilor de justiție la activitățile din centrele rezidențiale pentru copii, inclusiv copii cu dizabilități, pentru dezvoltarea abilităților non-juridice ale acestora în lucrul cu minorii.
[bookmark: _Toc126071114]I.4.5.  INM – 30 de ani
La data de 30 septembrie 2022 s-a desfășurat, la Institutul Național al Magistraturii, conferința aniversară cu tema „Evoluția dreptului Uniunii Europene. Dialogul între Curtea de Justiție a Uniunii Europene şi Curțile Constituționale”, care a deschis seria evenimentelor științifice dedicate aniversării a 30 de ani de existență a Institutului Național al Magistraturii. Invitații conferinței au fost Președintele Curții de Justiție a Uniunii Europene – domnul judecător Koen LENAERTS, Președintele Curții Constituționale – domnul judecător Marian ENACHE, Președintele Înaltei Curți de Casație și Justiție – doamna judecător Corina-Alina CORBU, doamna Octavia SPINEANU-MATEI –  judecător la Curtea de Justiție a Uniunii Europene și doamna Diana SÂRCU – judecător la Curtea Europeană a Drepturilor Omului. La conferință au participat judecători, procurori, reprezentanți ai Institutului Național al Justiției din Republica Moldova, Consiliului Superior al Magistraturii, Institutului Național al Magistraturii, Școlii Naționale de Grefieri, Ministerului Justiției, magistraţi asistenţi din cadrul Curții Constituționale a României şi auditori de justiție.
Prezentările invitaților au abordat aspecte privind cooperarea judiciară și procedura trimiterii preliminare, dialogul dintre Curtea de Justiție a Uniunii Europene și Curtea Constituțională a României, ca garanție a efectivității ordinii juridice europene, rolul fundamental al Înaltei Curți de Casație și Justiție și al celorlalte instanțe judecătorești, ca instanțe naționale și europene, importanța cunoașterii de către magistrații naționali a dreptului Uniunii Europene și rolul Institutului Național al Magistraturii în acest sens, precum și interacțiunea dintre judecători în contextul responsabilității partajate de protecție a drepturilor omului.
În perioada 10 - 11 octombrie 2022, INM a organizat conferința cu tema „Noul Cod civil. Noul Cod de procedură civilă. 30 de ani de INM – 30 de ani de drept civil”. Conferința face parte din Programul de formare continuă aprobat pentru anul 2022, fiind organizată în cadrul Proiectului „Justiția 2020: profesionalism și integritate”, cod SIPOCA 453, cod MySMIS2014+ 118978, cofinanțat din Fondul Social European (FSE) prin Programul Operațional Capacitate Administrativă (POCA). Invitații conferinței au fost formatori INM în domeniul dreptului civil şi dreptului procesual civil, respectiv: prof. emerit univ. dr. Valeriu STOICA, prof. univ. dr. Traian-Cornel BRICIU, Vasile BOZEȘAN, judecător în cadrul Tribunalului Ilfov - formator cu normă întreagă, Camelia-Maria SOLOMON, judecător în cadrul Curții de Apel București - formator cu normă întreagă, Stelian-Ioan VIDU, judecător în cadrul Curții de Apel Timișoara - formator cu normă întreagă, Delia-Narcisa THEOHARI, judecător în cadrul Curții de Apel București - formator cu normă întreagă, Emilian-Constantin MEIU, judecător în cadrul Curții de Apel București și Alex-Bogdan ARGHIR, judecător în cadrul Judecătoriei Sectorului 2 București. 
Prezentările au abordat următoarele teme: corelația dintre noțiunea de bunuri și noțiunea de drepturi reale, cauza (causa debendi) în procesul civil, (re)calificarea cererilor și a apărărilor în procesul civil, stabilirea judiciară a termenului în materia împrumutului de consumație, promisiunea de vânzare, evacuarea, procedura aplicării și a fixării penalităților reglementată de art. 906 C. proc. civ., participarea terților în procesul civil.
Lucrările conferinței au fost transmise online (streaming) pe pagina principală a site-ului INM.
De asemenea, în perioada 13 - 14 octombrie 2022 s-a desfășurat, la București, în Aula Institutului Național al Magistraturii, conferința cu tema „Încadrarea juridică a faptelor de agresiune sexuală comise asupra minorilor”. La eveniment au fost invitați, alături de formatori INM şi alţi specialiști români, judecători și procurori specializați în soluționarea cauzelor care au ca obiect infracțiunile privind viața sexuală cu victime minore din Spania, Germania și Franța: Manuel Jaén VALLEJO, judecător la Tribunalul din Madrid, Mirja FELDMANN, judecător la Tribunalul Districtual Mannheim, Baden-Württemberg, Florence POUDENS, Avocat General la Curtea de Apel Bordeaux și Mona POPESCU-BOULIN, procuror Parchetul European (EPPO). 
Prezentările experților au abordat aspecte de drept constituțional, drept penal și procesual penal comparat, prezumția de absență a consimțământului victimelor minore ale agresiunii sexuale și violului în dreptul penal francez, identificarea și sprijinirea minorilor victime ale agresiunii sexuale și violurilor în Franța, deficiențe în soluționarea cauzelor naționale care au ca obiect infracțiunile privind viața sexuală cu victime minore, necesitatea unei noi abordări a cauzelor de abuz sexual cu victime minore, importanța audierii profesioniste a victimei, implicații psihologice și sociale ale înțelegerii sexualității și consimțământului nevalid în ce privește copiii.
Conferința cu tema ”Dialog pentru justiție”, ce a avut loc la București, la data  19 decembrie 2022, în Aula INM, a încheiat seria evenimentelor științifice prin care Institutul Național al Magistraturii a celebrat 30 de ani de existență. La eveniment au fost invitați, alături de reprezentanți ai conducerii INM, reprezentanți ai Plenului CSM, ai conducerii Parchetului de pe lângă Înalta Curte de Casație și Justiție, Ministerului Justiției, Direcției de Investigare a Infracțiunilor de Criminalitate Organizată și Terorism,  Direcției Naționale Anticorupție, Școlii Naționale de Grefieri, alți reprezentanți ai sistemului judiciar, reprezentanți ai principalelor profesii juridice liberale - Uniunea Națională a Barourilor din România (UNBR), Uniunea Națională  a Notarilor Publici din România (UNNPR), Uniunea Națională a Practicienilor în Insolvență din România (UNPIR), Uniunea Națională a Executorilor Judecătorești (UNEJ), ai școlilor de formare a profesiilor juridice liberale - Institutul Național pentru Pregătirea și Perfecționarea Avocaților (INPPA), Institutul Notarial Român (INR), Institutul Național pentru Pregătirea Practicienilor în Insolvență (INPPI) - și ai principalelor facultăți de drept din România, auditori de justiție, personal al INM și cursanți ai INPPA.
La această reuniune au participat magistrați, formatori, cadre didactice universitare și reprezentanți ai profesiilor juridice liberale. Întâlnirea a avut ca obiective promovarea dialogului interprofesional pentru încurajarea schimbului de experiență, punerea în discuția reprezentanților profesiilor juridice tendințele învățământului juridic românesc şi necesitatea existenței instituțiilor de pregătire în diferite profesii juridice pentru buna înfăptuire a justiției.
De asemenea, evenimentul a constituit un prilej pentru lansarea volumului aniversar ”30 ani de INM. 30 ani de drept”. Volumul a fost conceput ca un semn peste timp despre activitatea Institutului, despre preocupările formatorilor, despre oamenii care au slujit ca această școală de magistratură să fie ceea ce este astăzi.
· Școala Națională de Grefieri 
Consolidarea şi dezvoltarea capacităţii organizatorice şi instituţionale a SNG a reprezentat, și în anul 2022, unul dintre obiectivele generale ale activității Școlii. 
În ceea ce privește resursa umană, și în anul 2022, dezvoltarea capacității instituționale a urmărit, cu prioritate, consolidarea reţelei de formatori a SNG, prin recrutarea de noi formatori în domenii actuale de interes pentru formarea personalului auxiliar din cadrul instanţelor şi parchetelor sau pentru disciplinele cu deficit de personal de instruire. În același timp, s-a urmărit consolidarea și perfecționarea corpului personalului propriu. 
Astfel, având în vedere disciplinele din planul de învățământ propus pentru anul școlar 2022, numărul total de ore alocat fiecăreia, forma de desfășurare și modalitatea de evaluare a acestora, ținând seama inclusiv de numărul posturilor aprobate pentru anul școlar 2022, superior celui din anul școlar anterior, ca urmare a analizei necesarului de formatori pentru desfășurarea adecvată a acțiunilor de formare și evaluare realizate în cadrul Departamentului de formare profesională inițială, s-a conturat necesitatea recrutării unor colaboratori externi pentru anumite discipline.
Ca urmare a procedurilor derulate, în baza dispozițiilor referitoare la recrutarea personalului de instruire al Școlii, prevăzute în Statutul personalului de instruire al Școlii Naționale de Grefieri, aprobat prin Hotărârea Plenului Consiliului Superior al Magistraturii 
nr. 1388/2016, astfel cum au fost modificate și completate prin Hotărârea Plenului Consiliului Superior al Magistraturii nr. 97/2019, au fost numiți 5 noi formatori colaboratori pentru formarea inițială (prin Hotărârile Plenului Consiliului Superior al Magistraturii nr. 68/2022 și 
nr. 99/2022), dintre care: 2 judecători la disciplina Procedură penală, 1 specialist în domeniul comunicării la disciplina Abilități non-juridice și 2 procurori în calitate de îndrumători pentru Stagiu practic parchete.
De asemenea, pentru ocuparea unor posturi de personal de instruire propriu (formatori cu normă întreagă) în cadrul departamentelor Școlii cu deficit de personal, ca urmare a procedurilor de selecție derulate în anul 2022, au fost numiți în această calitate 5 noi formatori, după cum urmează: 
· în cadrul Departamentului de formare profesională inițială – 1 formator grefier cu studii superioare juridice din cadrul instanțelor, la disciplina Informatică aplicată - instanțe (în materie civilă) și 1 formator judecător, la disciplina Procedură civilă (prin Hotărârea Plenului Consiliului Superior al Magistraturii nr. 58/2022);
· în cadrul Departamentului relații internaționale – 1 formator grefier cu studii superioare juridice din cadrul instanțelor, la disciplina Cooperare judiciară internațională în materie penală (prin Hotărârea Plenului Consiliului Superior al Magistraturii nr. 99/2022);
· în cadrul Departamentului de formare profesională continuă – 1 formator grefier cu studii superioare juridice din cadrul instanțelor, la disciplina Drept procesual civil (prin Hotărârea Plenului Consiliului Superior al Magistraturii nr. 130/2022);
· în cadrul Departamentului de formare a formatorilor – 1 formator judecător, la disciplina Procedură penală (prin Hotărârea Plenului Consiliului Superior al Magistraturii nr. 130/2022).
Totodată, ca urmare a analizei realizate în cadrul Departamentului de formare profesională continuă cu privire la necesarul de formatori pentru desfășurarea adecvată a acțiunilor de formare cuprinse în Programul multianual de formare profesională continuă a personalului auxiliar de specialitate din instanțele judecătorești și parchetele de pe lângă acestea pe anii 2022-2023, ținând cont de concluziile rezultate în urma experienței primului an de derulare a programului de formare multianual, s-a conturat necesitatea recrutării unor noi formatori (colaboratori externi) pentru disciplinele Executări civile, Executări penale - instanțe, Procedura insolvenței, Informații clasificate - instanțe, Informații clasificate - parchete, Organizare instanțe, Organizare parchete, Deontologie - parchete și Abilități non-juridice. În acest sens a fost declanşată, în luna noiembrie 2022, o procedură de selecție pentru ocuparea a 32 de posturi de personal de instruire colaborator extern pentru formarea profesională continuă. Procedura de recrutare se află în curs de desfășurare.
În anul 2022 au fost realizate demersurile legale privind transformarea unor posturi, actualizarea acordării drepturilor de personal, a gradațiilor personalului SNG, acestea fiind concretizate în Statul de funcții și Statul de personal, valabile la data de 15 iulie 2022, așa cum au fost aprobate prin Hotărârea Plenului Consiliului Superior al Magistraturii nr. 120/12 august 2022, ulterior, în Statul de funcții și Statul de personal, valabile la data de 25 octombrie 2022, aprobate prin Hotărârea Plenului Consiliului Superior al Magistraturii nr. 172/15 decembrie 2022. 
În perioada de referinţă, fluctuația personalului pe funcțiile publice vacante a fost acoperită prin proceduri de transfer la cerere. Astfel, au fost derulate 4 proceduri de transfer la cerere, finalizate prin neocuparea funcțiilor publice pentru care acestea au fost declanșate. Funcțiile publice vizate de procedurile de transfer la cerere au fost funcții publice de consilier cu studii superioare economice (atribuții în domeniul salarizării, ALOP, achizițiilor publice), precum și funcția publică de consilier juridic.
Tot în cursul anului 2022, ca urmare a neocupării funcțiilor publice prin procedura transferului la cerere, a fost organizată o procedură de recrutare pentru trei funcții publice, procedură finalizată prin ocuparea doar a funcției publice de consilier cu atribuții în domeniul salarizării. 
În ceea ce privește categoria personalului contractual, până la momentul aplicării dispozițiilor OUG nr. 80/2022 au fost organizate două concursuri de recrutare, din care o procedură s-a finalizat cu ocuparea postului pentru care a fost demarat acest demers.
În contextul începutului de an 2022, încă marcat de provocările cauzate de pandemia COVID-19, a fost organizat webinarul cu tema „Metode de training digital - Utilizarea aplicației Zoom”, activitate de formare profesională cu formator intern, destinată pregătirii formatorilor SNG în scopul îmbunătățirii abilităților practice, în vederea unei utilizări eficiente și creative a platformei informatice Zoom (au fost abordate aspecte practice referitoare la accesarea aplicației, instrumentele utile ce pot fi folosite, configurarea, inițializarea și programarea unei sesiuni de formare ș.a.). 
De asemenea, Școala a organizat un atelier de lucru în domeniul tehnicilor pedagogice, sesiune de formare cu formator intern, având ca scop dezvoltarea aptitudinilor didactice ale formatorilor nou recrutați, dar și facilitarea integrării acestora în echipa de formatori a SNG. 
Nu în ultimul rând menționăm că, în urma dobândirii de către Școala Națională de Grefieri a statutului de membru asociat al Rețelei Europene de Formare Judiciară (cu ocazia Adunării Generale a EJTN din 17-18 iunie 2021), au putut fi accesate programele internaționale de formare ale rețelei, inclusiv schimbul de bune practici în domeniul formării şi al activității grefierilor. 
În ceea ce privește cadrul normativ care reglementează activitatea Școlii, în cursul anului 2022 au fost formulate propuneri de modificare și completare atât ale Regulamentului privind concursul de admitere la Școala Națională de Grefieri, aprobat prin Hotărârea nr. 173/2007 a Plenului Consiliului Superior al Magistraturii, cu modificările și completările ulterioare, cât și ale Regulamentului de organizare și funcționare al Școlii Naționale de Grefieri, aprobat prin Hotărârea nr. 183/2007 a Plenului Consiliului Superior al Magistraturii, cu modificările și completările ulterioare, într-un demers mai amplu de îmbunătățire a actelor normative secundare ce reglementează organizarea și funcționarea Școlii. Intervenția normativă este menită să aducă Regulamentelor acele modificări și completări necesare unei mai bune derulări a activității Școlii Naționale de Grefieri, relevate de practica ultimilor ani și de concluziile unuia dintre proiectele implementate de Consiliul Superior al Magistraturii, ori impuse de nevoia digitalizării anumitor procese.
Prin Hotărârile Plenului Consiliului Superior al Magistraturii nr. 176 și nr. 177 din 15 decembrie 2022 s-a aprobat modificarea și completarea Regulamentului de organizare și funcționare al Școlii Naționale de Grefieri, respectiv a Regulamentului privind concursul de admitere la Școala Națională de Grefieri. De asemenea, în ședința din data de 15 decembrie 2022, Plenul Consiliului Superior al Magistraturii a hotărât sesizarea ministrului justiției în sensul reglementării la nivelul legislației primare a unui fond de rezervă pentru ocuparea posturilor vacante de grefier din cadrul instanțelor judecătorești şi al parchetelor de pe lângă acestea.
[bookmark: _Toc430867109][bookmark: _Toc381021523][bookmark: _Toc126071115]I.5. Contribuţia la dezvoltarea spaţiului judiciar comun european  
· Consiliul Superior al Magistraturii
În domeniul relațiilor internaţionale, activitatea Consiliului Superior al Magistraturii este amplă şi dinamică, deopotrivă din perspectiva relației cu organismele şi instituţiile europene şi internaţionale, dar şi a colaborărilor bi sau multilaterale cu alte consilii judiciare, cu organisme sau entități omoloage ori în cadrul rețelelor europene sau internaţionale în care Consiliul este reprezentat, dar şi prin participarea într-o serie de proiecte sau prin contribuția la elaborarea unor studii cu caracter internaţional, a unor rapoarte de evaluare sau analize privind sistemele judiciare, în contextul obligațiilor internaţionale asumate la nivelul sistemului judiciar românesc, asigurând, totodată, interfața pentru judecătorii şi procurorii din România în relaționarea cu colegii din alte sisteme judiciare.
Având în vedere relevanța în contextul activităţii de afaceri europene şi relaţii internaţionale, cu titlu exemplificativ, pot fi menţionate, printre altele, relaționarea şi implicarea Consiliului în contextul evaluărilor Comisiei Europene în cadrul Mecanismului de Cooperare și Verificare instituit de Comisia Europeană (CE) la aderarea României la Uniunea Europeană, precum şi al noului mecanism al Statului de Drept introdus începând cu anul 2020, sau al Tabloului de bord privind justiția în UE (EU Justice Scoreboard), dar şi relaționarea cu organismele din cadrul Consiliului Europei: Consiliul Consultativ al Judecătorilor Europeni (CCJE), Consiliul Consultativ al Procurorilor Europeni (CCPE), Comisia Europeană pentru Eficienţa Justiţiei (CEPEJ), Grupul de state împotriva corupţiei (GRECO), Comisia Europeană pentru Democrație prin Drept (Comisia de la Veneţia).
Cu titlu particular, în contextul eforturilor continue și a constantei preocupări a Consiliului Superior al Magistraturii privind reformarea sistemului judiciar, cu observarea recomandărilor organismelor europene mai sus evocate, alături de ceilalți stakeholderi ai sistemului judiciar, se impun menționate aspectele pozitive reținute în cel mai recent raport de progres al Comisiei către Parlamentul European și Consiliu privind Mecanismul de Cooperare și Verificare, publicat la 22 noiembrie 2022, în care Comisia Europeană a arătat că progresul realizat de România în cadrul MCV este suficient pentru a considera atinse angajamentele asumate odată cu aderarea la UE.
În ceea ce priveşte activitatea de relaționare şi colaborare cu alte consilii judiciare sau entități omoloage, de mare relevanță, din perspectiva dinamicii activităţii şi reprezentării Consiliului, ar fi de menţionat activitatea în cadrul Reţelei Europene a Consiliilor Judiciare (RECJ), înființată în mod formal cu ocazia Adunării Generale de la Roma, în anul 2004. Reţeaua este alcătuită din instituţii naţionale din statele membre UE – consilii judiciare sau entități cu atribuţii similare privind sprijinirea sistemelor judiciare pentru îndeplinirea unui act de justiţie independent.
 Consiliul Superior al Magistraturii din România a devenit membru al RECJ în anul 2007, iar de atunci a fost implicat în mod activ în proiectele desfășurate şi în administrarea RECJ. Astfel, CSM România a co-/coordonat cele mai importante proiecte ale Reţelei privind reforma judiciară, independenţa justiţiei şi responsabilitatea judecătorilor, independenţa şi responsabilitatea procurorilor, încrederea publică şi imaginea justiţiei. 
Tabloul de bord privind justiția în UE este un instrument de informare menit să ajute UE și statele membre să crească gradul de eficacitate al justiției, prin furnizarea de date obiective, fiabile și comparabile privind calitatea, independența și eficiența sistemelor de justiție în toate statele membre. Acesta contribuie la identificarea eventualelor deficiențe, a îmbunătățirilor care pot fi aduse și a bunelor practici şi prezintă tendințele funcționării sistemelor naționale de justiție de-a lungul timpului. În cadrul acestui exerciţiu nu este promovat un anumit tip de sistem de justiție, ci toate statele membre sunt tratate în mod egal. Indiferent de modelul sistemului judiciar național sau de tradiția juridică în care acesta este ancorat, adecvarea duratei procedurilor, independența, accesibilitatea din punct de vedere financiar și accesul ușor sunt unii dintre parametrii esențiali ai unui sistem de justiție eficace.
Consiliul Superior al Magistraturii este reprezentat la nivel tehnic prin DAERIP – SAERI, în cadrul grupului de persoane de contact din partea sistemelor judiciare din statele membre, iar activitatea în acest context constă în elaborarea şi transmiterea contribuției la chestionarul aplicat anual în cadrul acestei evaluări, precum şi în participarea la reuniunile periodice organizate în acest sens.
Comisia Europeană pentru Eficienţa Justiţiei (CEPEJ) a fost înfiinţată de către Comitetul de Miniştri al Consiliului Europei în septembrie 2002 şi este însărcinată, în primul rând, cu propunerea de soluţii concrete, adecvate pentru utilizarea de către statele membre ale Consiliului Europei pentru: promovarea punerii efective în aplicare a instrumentelor Consiliului Europei, utilizate pentru organizarea justiţiei (normativ „serviciu client după vânzare”), asigurarea că politicile publice în ceea ce priveşte instanţele ţin seama de nevoile justiţiabililor şi asistenţă pentru degrevarea Curţii Europene a Drepturilor Omului, prin oferirea de soluţii eficiente statelor înainte de solicitarea Curţii şi prevenirea încălcării articolului 6 din Convenţia Europeană a Drepturilor Omului.
CEPEJ este astăzi un organism unic pentru toate statele europene, alcătuit din experţi calificaţi din 47 de state membre ale Consiliului Europei, în scopul evaluării eficienţei sistemelor judiciare şi pentru a propune instrumente practice şi măsuri pentru funcţionarea unui serviciu din ce în ce mai eficient către cetăţeni.
Reprezentarea la nivelul sistemului judiciar din România în cadrul CEPEJ se face prin Ministerul Justiţiei (MJ) şi Consiliul Superior al Magistraturii, iar la nivelul tehnic al Consiliului reprezentarea se realizează prin DAERIP – SAERI şi constă în principal în furnizarea datelor relevante disponibile la nivelul CSM, în colaborare cu reprezentantul MJ, în vederea transmiterii către Comisie şi elaborării raportului periodic prin completarea unui amplu chestionar, dar şi prin participarea la reuniunile organizate de CEPEJ, în acest context.
Grupul de state împotriva corupţiei (GRECO) a fost înfiinţat în 1999 de Consiliul Europei pentru a monitoriza modul în care statele respectă standardele organismelor internaţionale anticorupţie. GRECO monitorizează toți membrii săi printr-un proces dinamic de evaluare reciprocă. Mecanismul asigură respectarea principiului egalității drepturilor şi obligațiilor de către membrii săi. Toţi membrii participă în evaluare în cadrul procedurilor de evaluare reciprocă. 
La nivel naţional atribuţiile principale revin Ministerului Justiţiei, un reprezentant al Consiliului participând, de asemenea, începând cu anul 2011, în delegația României care ia parte la lucrările GRECO. Reprezentarea Consiliului este una la nivel înalt, iar din perspectivă tehnică DAERI-SAERI se ocupă de formalităţile de organizare a participării la reuniuni, respectiv de suportul tehnic necesar reprezentării Consiliului, fiind totodată implicat, alături de alte compartimente de specialitate ale Consiliului, în elaborarea contribuțiilor privind realizarea măsurilor privind recomandările din rapoartele de evaluare ale GRECO.
· Institutul Naţional al Magistraturii
[bookmark: _Toc126071116]I.5.1. Contribuția instituțională a INM în cadrul rețelelor de formare judiciară
A. Rețeaua Europeană de Formare Judiciară (EJTN / REFJ)
Institutul Naţional al Magistraturii a fost reprezentat, în cursul anului 2022, la Adunarea Generală desfășurată la Paris, în perioada 7 - 8 iunie 2022, în cadrul căreia a fost ales membru în Comitetul de Pilotaj al Reţelei pentru un mandat de 3 ani (2023-2025). Cu aceeași ocazie, INM 
şi-a reînnoit mandatul de membru în cele patru grupuri de lucru din cadrul Rețelei: „Programe”, „Program de schimb”, „Lingvistic” şi „Metode de formare judiciară”. Directorul INM a participat, în acest context, la reuniunea Comitetului de Pilotaj de la Sofia (10-11 noiembrie 2022) care a reunit membri actuali şi viitori ai Comitetului.
[bookmark: _Hlk117088230]De asemenea, în perioada de referință, INM a fost reprezentat la conferința Directorilor (Praga, 29-30 septembrie 2022), la întâlnirile bianuale ale grupurilor și subgrupurilor de lucru constituite la nivelul Rețelei, la întâlnirile anuale ale punctelor naționale de contact pentru programul de schimb și respectiv, punctelor naționale de contact pentru activitățile organizate de EJTN, la întâlnirea anuală a EJTN cu reprezentanții Comisiei Europene și a partenerilor LOT 4 dedicată analizei nevoilor de formare a magistraților la nivel european, precum şi la întâlnirea anuală dedicată accesării de fonduri europene.
	În luna martie 2022, INM a fost ales membru al Grupului de Pilotaj (Steering Group) din partea EJTN, alături de instituțiile de formare din Bulgaria, Austria şi Slovenia, în cadrul programului derulat de Direcţia Generală Vecinătate şi Negocieri privind Extinderea (DG NEAR) având ca beneficiari state din Balcanii de Vest. Programul are ca obiectiv susținerea procesului de integrare şi asociere, prin consolidarea statului de drept, îmbunătățirea cunoștințelor şi abilităților judecătorilor şi procurorilor şi consolidarea capacității instituțiilor de formare judiciară din Serbia şi Muntenegru, cu precădere în ceea ce privește formarea în domeniul acquis-ul Uniunii Europene.
[bookmark: _Hlk97287300]INM a găzduit, în anul 2022, două seminare organizate de EJTN, în domeniul investigării infracțiunilor privind traficul de persoane în UE („Investigation and prosecution of THB cases in the EU, 5-6 aprilie 2022”) şi procedurii civile europene („Service of documents & taking of evidence abroad, 24-25 martie 2022”). La rândul lor, reprezentanți ai INM au participat la stagii organizate în cadrul programului de schimb, precum şi la activități EJTN, în domeniul formării iniţiale (tutorat şi mentorat, arta de a fi judecător – judgecraft), formării  prin mijloace digitale şi formării formatorilor.
B. Rețeaua Euro-Arabă de Formare Judiciară (EAJTN)
	Institutul Național al Magistraturii a fost reprezentat la Adunarea Generală a Rețelei şi la Conferința regională cu tema „Gender and Justice”, organizată în perioada 24 - 25 iulie la Amman, precum şi la lucrările Adunării Generale extraordinare a EAJTN, desfășurată la Barcelona, în perioada 23-24 noiembrie 2022.
[bookmark: _Toc126071117]I.5.2. Activități derulate în cadrul componentei de formare inițială
A. Concursul internațional THEMIS 2022 
Câștigătoare a celei de a XVII-a Ediții a Competiției internaționale THEMIS a fost o echipă formată din auditori de justiție români, coordonată de un formator cu normă întreagă al Institutului. Marea finală, dedicată tematicii Accesului la justiție, a avut loc la Belgrad (Serbia), în perioada 12-16 decembrie 2022 și a implicat 8 echipe participante, provenind din state europene diferite.
[bookmark: _Hlk117078008]La concursul internațional THEMIS 2022, ediția a XVII-a, din partea INM au participat două echipe de auditori de justiție, după cum urmează: una în cadrul Semifinalei C – Drept procesual civil european (28 iunie – 1 iulie 2022, - Balatonszemes, Ungaria) și cea de a doua, în cadrul Semifinalei D – Etică și conduită profesională (12 – 15 iulie 2022, - Barcelona, Spania). Echipa care a concurat în cadrul Semifinalei C a obținut locul I în secțiunea respectivă și s-a calificat în Marea finală a Competiției. Echipa care a concurat în cadrul echipei D a fost recompensată de juriu cu premiul pentru cea mai bună prezentare.
Coordonarea și îndrumarea echipelor participante, inclusiv sub aspect lingvistic, au fost asigurate de către formatori ai Institutului Național al Magistraturii. 
Marea finală, dedicată tematicii accesului la justiție, urmează a avea loc la Belgrad (Serbia), în perioada 12 - 16 decembrie 2022. 
B. Programul de schimb dedicat auditorilor de justiție și tinerilor magistrați europeni (AIAKOS) 
În luna noiembrie s-a desfășurat programul de schimb dedicat auditorilor de justiție și tinerilor judecători și procurori, AIAKOS, organizat de Rețeaua Europeană de Formare Judiciară (EJTN/REFJ). Astfel, în perioada 14 – 18 noiembrie 2022, INM a primit vizita unui grup alcătuit din 19 viitori/tineri judecători și procurori din următoarele state europene: Austria, Belgia, Franța, Germania, Grecia, Italia, Polonia, Ungaria. 
Programul a inclus activități care au avut drept scop cunoașterea sistemelor judiciare ale statelor reprezentate, dezvoltarea abilităților non-juridice relevante pentru profesie, ateliere de lucru pe tema cooperării judiciare, dezbateri și studii de caz în domeniul criminalisticii și deontologiei profesionale, dar și vizite instituționale, la Curtea de Apel București, unde viitorii/tinerii judecători și procurori au participat la o ședință de judecată, precum și la Institutul Național de Criminalistică. 
În perioada 28 noiembrie – 2 decembrie 2022, un număr de 30 de auditori de justiție români au participat, în mod similar, la programul de schimb organizat de școli/instituții europene responsabile cu formarea judecătorilor și procurorilor din diverse state europene: Austria, Belgia, Cehia, Croația, Franța, Germania, Letonia, Slovacia. 
C. [bookmark: _Hlk117077492]Școli de vară EJTN
În perioada de referință, 11 auditori de justiție au participat la Școli de vară organizate de către EJTN, având posibilitatea de a-și îmbogăți cunoștințele juridice, într-o manieră practică și dinamică, după cum urmează:
· în perioada 20 – 24 iunie 2022, 1 auditor a participat la Summer School: Legal Language Training in Cooperation in Civil Matters - SLI/2022/02, desfășurată în Napoli, Italia; 
· în perioada 18 - 22 iulie 2022, 4 auditori de justiție au participat la Summer School: Legal Language Training in Cooperation in Criminal Matters - SLI/2022/03, desfășurată în Trier, Germania;
· în perioada 22 - 26 august 2022, 6 auditori de justiție au participat la Summer School: Legal Language Training in Cooperation in Human Rights - SLI/2022/04, desfășurată în Cracovia, Polonia. 
[bookmark: _Toc126071118]I.5.3. Contribuția la asigurarea componentei internaționale a formării judecătorilor și procurorilor
În cadrul acestei componente, INM a continuat să faciliteze participarea judecătorilor și procurorilor la activități organizate de diverși parteneri externi. 
A. [bookmark: _Toc40700018]Programul de schimb al autorităților judiciare coordonat de EJTN
În cadrul Programului de schimb, pe parcursul anului 2022, au fost programate 108 stagii ale judecătorilor, procurorilor şi formatorilor români în state europene, după cum urmează: 70 de stagii de scurtă durată dedicate judecătorilor şi procurorilor, 3 stagii specializate, 11 stagii dedicate formatorilor, 5 stagii dedicate magistraților cu funcții de conducere şi 19 stagii bilaterale. Totodată, 5 magistrați români au fost selectați pentru stagii de lungă durată la Curtea Europeană a Drepturilor Omului (2), Curtea de Justiție a Uniunii Europene (1) şi EUROJUST (2). 
De asemenea, 27 de magistraţi români au participat, în cursul anului 2022, la vizite de studiu organizate în format fizic sau online la instanțe și instituții europene (Curtea Europeană a Drepturilor Omului, Curtea de Justiție a Uniunii Europene, instituții ale Uniunii Europene, Agenția pentru Drepturi Fundamentale a Uniunii Europene – FRA etc.)
În cadrul programului de schimb, în cursul anului 2022 au fost organizate 57 de stagii în România, pentru judecători, procurori şi formatori europeni, în cadrul componentelor de schimburi specializate (3), stagii de scurtă durată ale judecătorilor şi procurorilor (47), stagii dedicate conducătorilor de instanțe şi parchete (4) şi stagii ale formatorilor (3).
B. Calendarul de activități EJTN 2022
La activitățile organizate în cadrul Catalogului EJTN (activități organizate de EJTN), Catalogului Plus (activități organizate de alte state membre, deschise participării magistraților români, participare care este finanțată de EJTN) și Catalogului membrilor EJTN (activități organizate de alte state membre, deschise participării magistraților străini, participare care poate fi finanțată de EJTN prin intermediul burselor) au fost înregistrate, în perioada de referință, în total, 255 de participări ale magistraților români, formatorilor și coordonatorilor de activități din cadrul INM.
La rândul său, INM a deschis participării magistraților europeni, în Catalogul Plus, 4 seminare de formare în domeniul englezei juridice, dintre care 2 dedicate limbajului juridic în domeniul cooperării în materie civilă și 2 limbajului juridic în domeniul cooperării în materie penală. La  aceste seminare 2022), au participat, în total, 28 de magistrați europeni. 
C. Cooperarea cu Academia de Drept European de la Trier (ERA) 
În cadrul colaborării cu Academia de Drept European de la Trier, INM a găzduit, în anul 2022, 4 activități de formare continuă în cadrul unor proiecte cu finanțare europeană, care au vizat domeniile dreptului penal, egalitatea de gen, formare lingvistică în domeniul medierii şi investigarea infracțiunilor săvârșite în mediul digital. 
În total, 65 de magistrați români au participat, în perioada de referință, la activități de formare organizate de ERA.
În același cadru de cooperare, INM a fost reprezentat la conferinţa „European Sovereignty: The Legal Dimension - A Union in Control of its own Destiny” (Trier, 13 - 14 octombrie 2022), organizată cu ocazia aniversării a 30 de ani de existență a ERA.
D. Cooperarea cu Programul HELP al Consiliului Europei
În calitate de membru al Rețelei HELP, INM a fost reprezentat la Conferința anuală a Rețelei, organizată de Consiliul Europei, la Strasbourg (Franța), precum şi la seminarul cu tema „Effective Human Rights training in EU Member States”, dedicat punctelor de contact HELP (30 iunie – 1 iulie 2022). 
[bookmark: _Hlk67929082]De asemenea, în calitate de partener în Proiectul „EU-CoE Help in the EU III” INM a continuat să faciliteze participarea magistraților români la cursurile online dezvoltate de HELP. Astfel, în perioada de referință, 10 judecători şi procurori au participat la evenimentul de lansare a cursului HELP „Lupta împotriva rasismului, xenofobiei, homofobiei și transfobiei” (Barcelona, 18 - 19 octombrie 2022).
E. Alte activități de formare internaționale
În cadrul relațiilor stabilite cu instituții de formare și parteneri internaționali, INM a derulat proceduri de selecție a participanților și a diseminat informații privind programe și activități de formare organizate de: Comisia Europeană, Şcoala de Magistratură din Franţa (ENM), Institutul de Formare Judiciară din Belgia (IGO), Şcoala Superioară de Magistratură din Italia (SSM), Consiliul Cooperării Regionale (RCC), Institutul Internațional de Justiţie Penală şi Drepturile Omului din Siracusa, Centrul AIRE (Advice on Individual Rights in Europe) şi Iniţiativa Regională Anticorupţie (RAI), Universitatea din Maastricht, Institutul European de Administrație Publică (EIPA), CEPOL. La aceste activități au fost înregistrate 17 participări din partea magistraților români. 
[bookmark: _Toc126071119]I.5.4. Implicarea INM în alte programe de cooperare şi activități internaționale 
A. Proiect de cooperare cu Republica Moldova
Institutul Naţional al Magistraturii este implicat în susținerea procesului de reformă a sistemului de justiție din Republica Moldova, prin organizarea de activități de formare profesională a magistraților. Astfel, INM a participat, în colaborare cu Institutul Naţional al Justiţiei din Republica Moldova şi Agenția de Cooperare Internațională pentru Dezvoltare (RoAid), la implementarea Proiectului „Consolidarea sistemului de justiție prin organizarea unor misiuni de transfer de expertiză adresate judecătorilor şi procurorilor din Republica Moldova”. 
Liniile de cooperare definite pentru anul 2022 au vizat deschiderea unor activități de formare continuă organizate de INM participării judecătorilor și procurorilor din Republica Moldova, organizarea de vizite de studiu şi documentare la instanţe, parchete şi instituţii cu atribuţii în sfera sistemului judiciar român şi contribuția cu formatori INM la activități de formare destinate magistraților din Republica Moldova, organizate la Chișinău. 
Astfel, 42 de magistrați din Republica Moldova, formatori ai Institutului Național al Justiției şi audienţi de justiţie au participat la activități de formare şi vizite de studiu organizate în România iar doi formatori INM au susținut, în perioada 12-13 decembrie 2022, două sesiuni de formare la Chișinău, cu tema „Judgecraft – arta de a fi judecător”.
B. Instrumentul de asistență tehnică (Technical Assistance Facility-TAF) implementat de Programul EuroMed Justice
În cadrul acestui proiect, EuroMed Justice, în colaborare cu INM şi Institutul de Formare Judiciară din Belgia (IGO), au organizat 2 mese rotunde (Bucureşti, 8 - 10 martie 2022; Bruxelles, 13 - 15 septembrie 2022) dedicate dezvoltării de curricule de formare în domeniul cooperării judiciare în materie penală. Evenimentele au reunit reprezentanți la nivel înalt ai instituțiilor de formare judiciară din statele partenere din vecinătatea sudică (South Partner Countries - SPCs) și din statele membre ale UE implicate în Programul EuroMed Justice, precum şi reprezentanți ai agențiilor UE, ai organizațiilor internaționale și ai rețelelor de formare judiciară.
C. Alte activităţi internaţionale 
· În data de 7 aprilie 2022, INM a primit vizita unei delegații a Departamentului pentru Executarea Hotărârilor Curţii Europene a Drepturilor Omului din cadrul Comitetului de Miniștri al Consiliului Europei. Vizita a făcut parte dintr-o rundă de consultări privind executarea în România a hotărârilor pronunțate de Curtea Europeană a Drepturilor Omului. Cu ocazia întrevederii a fost evidențiat rolul INM în asigurarea formării judecătorilor și procurorilor, inclusiv sub aspectul cunoașterii și aplicării jurisprudenței Curții Europene a Drepturilor Omului şi a procesului de executare a hotărârilor Curții. 
· INM a găzduit, în perioada 2-4 mai 2022, cea de-a doua reuniune la nivel înalt a grupului de experţi din cadrul Proiectului de asistenţă tehnică al Comisiei Europene „Global Facility on Antimoney Laundering and Countering the Financing of Terrorism (GF - AML/CFT)”, derulat în colaborare cu Siracusa International Institute for Criminal Justice and Human Rights, dedicată evaluării scopului şi efectivității inițiativelor legislative în domeniul combaterii spălării banilor  şi recuperării produsului infracțiunii. La eveniment au participat experţi din 12 state, inclusiv România.
· INM a fost reprezentat, în perioada de referință, la următoarele evenimente internaționale:
· seminarul „Train for training. Fundamental rights and effective remedies: a 
cross-sectoral training for European judges” (10-11 februarie 2022), organizat în cadrul proiectului Fundamental Rights in Courts and Regulation (FRICoRe), dedicat schimbului de bune practici şi prezentării experienţelor naţionale privind formarea în domeniul drepturilor fundamentale;
· conferința de închidere a proiectului Fundamental Rights in Courts and Regulation (FRICoRe) (Bruxelles, 26-27 mai 2022);
·  masa rotundă cu tema „Discursul şi infracțiunile motivate de ură împotriva membrilor comunității LGBTI” (Bucureşti, 4 octombrie 2022), eveniment organizat în cadrul mecanismului de evaluare la nivel de țară din cadrul analizei tematice a Consiliului Europei privind implementarea Recomandării Comitetului Miniștrilor al Consiliului Europei CM/Rec(2010)5 privind măsurile de combatere a discriminării pe motiv de orientare sexuală sau identitate de gen;
· vizita de studiu în Portugalia (Lisabona), organizată de Unitatea pentru Orientare Sexuală şi Identitate de Gen (SOGI) a Consiliului Europei şi Asociaţia ACCEPT, în cooperare cu Comisia pentru Cetăţenie şi Egalitate de Gen din Portugalia, în perioada 14-16 noiembrie 2022.
În total, pe parcursului anului 2022 au fost înregistrate 541 de participări ale auditorilor de justiție, magistraților și formatorilor români la activități de formare cu componentă internațională, iar 146 de magistrați și auditori de justiție din alte state au participat la activități de formare organizate de INM.
· Școala Națională de Grefieri
Programul Operațional Capacitate Administrativă 2014-2020
Școala Națională de Grefieri a semnat la data de 29 mai 2018 contractul de finanțare 
nr. 121/2018 cu Ministerul Dezvoltării Regionale, Administrației Publice și Fondurilor Europene, prin Autoritatea de Management pentru Programul Operațional Capacitate Administrativă 
2014 - 2020, astfel încât a demarat la data de 29 mai 2018 implementarea proiectului cu titlul „Creșterea gradului de pregătire profesională a personalului auxiliar pentru a face față noilor provocări legislative”, cod SIPOCA 455/cod MySMIS 118716, în cadrul cererii de proiecte nr. IP 9/2017 „Calitate, transparență, etică și integritate la nivelul sistemului judiciar”, finanțate prin Programul Operațional Capacitate Administrativă 2014-2020. 
Prin acest proiect, Școala Națională de Grefieri a urmărit creșterea gradului de pregătire profesională a personalului auxiliar din cadrul instanțelor și parchetelor, în vederea îmbunătățirii calității serviciilor furnizate la nivelul sistemului judiciar, ca obiectiv general, precum și îmbunătățirea cunoștințelor și abilităților profesionale la nivelul personalului auxiliar de specialitate din cadrul instanțelor și parchetelor, în vederea unificării jurisprudenței, ca obiectiv specific.
Prin obiectivul general și obiectivul specific, proiectul și-a propus să contribuie la atingerea atât a obiectivelor asumate prin Strategia de Dezvoltare a Sistemului Judiciar 
2015 - 2020, cât și a obiectivului specific 2.3. al Programului Operațional Capacitate Administrativă 2014 - 2020: „Asigurarea unei transparențe și integrități sporite la nivelul sistemului judiciar în vederea îmbunătățirii accesului și a calității serviciilor furnizate la nivelul acestuia”.
Rezultatele și livrabilele proiectului au fost prezentate la Conferința de închidere, organizată la data de 26 ianuarie 2022, prin intermediul platformei Zoom, la care au participat reprezentanți ai instituțiilor din sistemul judiciar, precum și formatori implicați în implementarea proiectului.
Pentru atingerea acestor obiective, Școala Națională de Grefieri a creat și o platformă eLearning prin care derulează cursuri și diseminează la nivelul întregului personal auxiliar din cadrul sistemului judiciar materiale relevante întocmite în urma desfășurării acțiunilor de formare. 
În perioada 2018 - 2021, Școala Națională de Grefieri a finalizat implementarea tuturor celor 121 de acțiuni de formare, după cum urmează: 26 de acțiuni de tipul face to face au fost organizate în perioada octombrie - noiembrie 2018; 61 de acțiuni (57 de tipul face to face și 4 de tipul eLearning) au fost organizate în perioada martie - noiembrie 2019; 6 acțiuni de tipul eLearning au fost organizate în perioada iulie - noiembrie 2020; 28 de acțiuni (25 de tipul face to face și 3 derulate în format online din cauza evoluției situației epidemiologice), în perioada mai - noiembrie 2021. 
În urma derulării celor 121 de acțiuni de formare (10 acțiuni de tipul eLearning, 3 acțiuni de tipul online și 108 acțiuni de tipul face to face), Școala Națională de Grefieri a format un număr de 2.730 de grefieri din cadrul sistemului judiciar din România (dintre care 532 de grefieri au fost formați pe platforma de eLearning, 125 de grefieri la acțiunile de tip online și 2.073 de grefieri la acțiunile de tipul face to face), pe de o parte, grefieri cu funcții de execuție (grefieri de ședință, grefieri statisticieni, grefieri documentariști, grefieri arhivari, grefieri registratori), iar pe de altă parte, grefieri cu funcții de conducere. 
De asemenea, a fost depusă și aprobată în cursul anului 2021 fișa de proiect pentru apelul lansat de Ministerul Dezvoltării, Lucrărilor Publice și Administrației, prin Autoritatea de Management a Programului Operațional Capacitate Administrativă, în cadrul cererii de proiecte nr. IP22/2022 (MySMIS POCA/945/2/3) „Sprijin pentru implementarea de acțiuni de formare”, în cadrul Programului Operațional Capacitate Administrativă 2014-2020, cu titlul „Formare eficientă pentru practici etice, administrative și judiciare unitare (FEPEAJU)”. 
La data 23 decembrie 2021, Școala Națională de Grefieri, în calitate de beneficiar unic, a semnat Contractul de finanțare nr. 622 cu Ministerul Dezvoltării, Lucrărilor Publice și Administrației privind acordarea unei finanțări nerambursabile de către Autoritatea de Management pentru Programul Operațional Capacitate Administrativă (AMPOCA), pentru implementarea proiectului cu titlul „Formare eficientă pentru practici etice, administrative și judiciare unitare (FEPEAJU)”, cod SIPOCA/Mysmis 1156/152441.
Prin intermediul acestui proiect, Școala Națională de Grefieri va contribui la atingerea obiectivului specific „Asigurarea unei transparențe și integrități sporite la nivelul sistemului judiciar în vederea îmbunătățiri accesului și a calității serviciilor furnizate la nivelul acestuia” prin organizarea în anii 2022 - 2023 de activități de formare profesională destinate personalului auxiliar de specialitate din sistemul judiciar din România, de natură să contribuie, în final, la creșterea calități și performanței sistemului judiciar.
Durata estimată a proiectului este de 24 luni și își propune să contribuie la atingerea rezultatului de program R1: Cunoștințe profesionale și abilități îmbunătățite la nivelul sistemului judiciar, în special în ceea ce privește noile coduri juridice.
Pentru atingerea acestui rezultat așteptat al programului POCA, vor fi avute în vedere următoarele rezultate ale proiectului:
Rezultatul 1 - Cunoștințe și abilități profesionale îmbunătățite la nivelul personalului auxiliar de specialitate din cadrul instanțelor și parchetelor, în domeniul unificării practicilor administrative și judiciare, prin organizarea a 154 acțiuni de formare și elaborarea a 60 de materiale didactice audio-video, în domenii precum: codurile de procedură civilă și penală și legislația conexă; legile de executare a dispozițiilor organelor judiciare; insolvența și alte domenii reglementate de legislația specială; cooperarea judiciară internațională; managementul judiciar; sistemele informatice utilizate în cadrul sistemului judiciar; domenii conexe ce asigură buna administrare a justiției.
În cadrul acestui rezultat vor fi formați în total aproximativ 3.780 de grefieri, din care aproximativ 2.880 vor fi formați în acțiuni de tipul face to face și aproximativ 900 de grefieri vor fi formați în acțiuni online (de tip webinar și eLearning).
Pe lângă derularea acțiunilor de formare, SNG își propune elaborarea a 60 de materiale didactice audio-video de tip tutorial şi prezentări video în domeniul unificării practicilor administrative și judiciare, ce urmează să fie diseminate către întregul personal din instanțe și parchete. 
Rezultatul 2 - Cunoștințe și abilități profesionale îmbunătățite la nivelul personalului auxiliar de specialitate din cadrul instanțelor și parchetelor, în domeniul eticii profesionale și abilităților non-juridice, prin organizarea a 30 de acțiuni de formare. 
În cadrul acestui rezultat vor fi formați în total aproximativ 660 de grefieri, din care aproximativ 480 vor fi formați în acțiuni de tipul face to face și aproximativ 180 de grefieri vor fi formați în acțiuni online (de tip webinar).
Potrivit Programului multianual de formare aferent proiectului, aprobat de Plenul Consiliului Superior al Magistraturii prin Hotărârea nr. 22 din 11 februarie 2022, din totalul de 184 de acțiuni de formare continuă menționate anterior, 152 se vor derula în format face to face, iar restul de 32, în format online. În privința sesiunilor de formare ce se vor derula face to face, 102 se vor derula la nivel centralizat, iar 50 se vor derula la nivel descentralizat, la sediul Înaltei Curți de Casație și Justiție, sediile curților de apel și/sau ale tribunalelor, respectiv ale parchetelor de pe lângă acestea.
Din totalul acțiunilor de formare programate în cadrul proiectului, până la data de 20 decembrie 2022 au fost derulate 81 acțiuni de formare, în format face to face de tip centralizat și descentralizat, precum și acțiuni de formare online de tip webinar, după cum urmează: 21 acțiuni de tip descentralizat în domeniul unificării practicilor administrative și judiciare și domenii conexe, 49 acțiuni de tip centralizat (30 în domeniul unificării practicilor administrative și judiciare, 12 în domeniul eticii profesionale și abilităților non-juridice, 7 pentru grefierii debutanți în domeniul unificării practicilor administrative și judiciare), 11 acțiuni de tip webinar (8 în domeniul unificării practicilor administrative și judiciare și 3 în domeniul eticii profesionale), în total fiind formați 2.116 de grefieri din cadrul instanțelor și parchetelor. 
Pe lângă aceste acțiuni de formare, pe platforma de formare profesională s-au derulat 6 cursuri de tip eLearning, respectiv Cooperare judiciară internațională în materie penală, Abordări unitare privind repartizarea aleatorie a cauzelor pe rolul instanțelor judecătorești, Limba română, Engleză juridică, Aspecte jurisprudențiale și soluții de unificare a practicilor administrative și de evidență electronică în materie penală și Aspecte jurisprudențiale și soluții de unificare a practicilor în materie execuțional penală. 
Mecanismul Financiar Norvegian 2014 - 2021
Școala Națională de Grefieri participă, sub coordonarea Consiliului Superior al Magistraturii, la implementarea proiectului „Judicial Training and Capacity Building”, co-finanțat prin Programul Justiție aferent Mecanismului Financiar Norvegian 2014 - 2021.
În cadrul componentei proiectului privind formarea personalului auxiliar de specialitate din cadrul instanțelor judecătorești, în luna februarie 2021 a avut loc întâlnirea preliminară a experților, iar în perioada martie - octombrie 2021 s-au derulat, în format face to face, toate cele 20 acțiuni de formare, în total fiind formați un număr de 308 grefieri. Sesiunile de formare au fost structurate pe două paliere – managementul activității grefierului de ședință la început de carieră (distinct, în materie civilă, respectiv penală), respectiv managementul activității grefierului după ședința de judecată - tehnici/standarde comune pentru redactarea încheierilor și a hotărârilor judecătorești (distinct, în materie civilă, respectiv în materie penală). 
De aceste acțiuni de formare au beneficiat grefieri din instanțele judecătorești, inclusiv grefieri la început de carieră (grefieri de ședință care au studii medii sau studii superioare juridice și care nu au absolvit cursurile SNG și nici nu au o vechime mai mare de 5 ani în sistemul judiciar, pentru care activitățile de formare sunt concepute în așa fel încât să se urmărească înlăturarea disparităților de pregătire profesională față de absolvenții SNG și de grefierii cu o vechime mai mare de 5 ani în sistemul judiciar).
De asemenea, în cadrul aceluiași proiect au fost achiziționate de către promotorul de proiect, Consiliul Superior al Magistraturii, o serie de echipamente IT destinate creșterii capacității logistice și operaționale a Școlii Naționale de Grefieri în susținerea acțiunilor sale de formare profesională, în luna octombrie 2021 fiind predate partenerului SNG 3 
video-proiectoare wireless. 
Totodată, în cadrul acestei componente destinate creșterii capacității logistice și operaționale, în luna iulie 2022 au fost achiziționate și predate 15 laptopuri partenerului Școala Națională de Grefieri.
În luna septembrie a anului 2022 a avut loc al treilea Steering Committee, organizat la București, în cadrul căruia au fost analizate statusul implementării proiectului, precum și acțiunile rămase de derulat. 
Proiecte coordonate de Academia de Drept European (ERA)
1. La data de 16 octombrie 2018 a fost depusă în cadrul solicitării de propuneri a Comisiei Europene pentru co-finanțare prin Programul „Justiție” al Uniunii Europene (JUST-JTRA-EJTR-AG-2018) candidatura consorțiului coordonat de Academia de Drept European (ERA) și Rețeaua Europeană de Formare Judiciară (EJTN) pentru dezvoltarea proiectului „Îmbunătățirea aplicării dreptului penal european: acțiuni de formare juridică și lingvistică pentru personalul instanțelor din Europa”. Printre parteneri se numără Școala Națională de Grefieri, alături de instituții de formare judiciară din Germania, Belgia, Bulgaria, Cehia, Finlanda, Croația, Ungaria, Lituania, Olanda, Portugalia, Slovenia și Spania. 
Participarea Școlii Naționale de Grefieri în cadrul proiectului a fost aprobată de către Consiliul de conducere prin Hotărârea nr. 75/19 septembrie 2018 și de către Plenul Consiliului Superior al Magistraturii, prin Hotărârea nr. 962/11 octombrie 2018.
La data de 21 septembrie 2020 a fost semnat Acordul de Cooperare dintre Coordonatorul de proiect - Academia de Drept European (ERA) și Școala Națională de Grefieri, cu privire la proiectul „Better applying European criminal law: legal and language training events for court staff across Europe – Court Staff Training” (Grant Agreement 851999), mai sus amintit.
	În cursul anului 2022, Şcoala Naţională de Grefieri a realizat selecţia grefierilor români în vederea participării acestora la seminarele „Better Applying Criminal Law. Legal English for Court Staff” desfăşurate la Bruxelles, Belgia, în două perioade de timp, respectiv 19 - 21 ianuarie 2022 şi 23 - 25 martie 2022.
2. La data de 22 martie 2022 a fost depusă în cadrul solicitării de propuneri a Comisiei Europene pentru co-finanțare prin Programul „Justiție” al Uniunii Europene (JUST-2022-JTRA) candidatura consorțiului coordonat de Academia de Drept European (ERA) și Rețeaua Europeană de Formare Judiciară (EJTN) pentru dezvoltarea proiectului „Training court staff and bailiffs in cross-border civil and criminal law procedures” (Pregătirea profesională a grefierilor și a executorilor judecătorești cu privire la procedurile transfrontaliere în dreptul civil și dreptul penal). 
	Participarea Școlii Naționale de Grefieri în cadrul proiectului a fost aprobată de către Consiliul de conducere prin Hotărârea nr. 8/17 februarie 2022 și de către Plenul Consiliului Superior al Magistraturii, prin Hotărârea nr. 43/17 martie 2022.
Proiectul POCA CSM - TAEJ
	Şcoala Naţională de Grefieri are calitatea de partener în cadrul Proiectului „TAEJ –  Transparenţă, accesibilitate şi educație juridică prin îmbunătățirea comunicării publice la nivelul sistemului judiciar”, cod MySMIS2014 + 118765/SIPOCA 454, alături de Inspecţia Judiciară, Parchetul de pe lângă Înalta Curte de Casaţie şi Justiţie, Institutul Naţional al Magistraturii şi Ministerul Justiţiei, lider de proiect fiind Consiliul Superior al Magistraturii. 
Proiectul, a cărui implementare a demarat la data de 5 septembrie 2018, este cofinanțat din Fondul Social European, prin Programul Operațional Capacitate Administrativă 2014 - 2020, Componenta 1 IP9/2017 – Calitate, transparență, etică și integritate la nivelul sistemului judiciar, Axa prioritară 2 – Administrație publică și sistem judiciar accesibile și transparente, Obiectivul specific 2.3 – Asigurarea unei transparențe și integrități sporite la nivelul sistemului judiciar, în vederea îmbunătățirii accesului și a calității serviciilor furnizate la nivelul acestuia. 
Obiectivul general urmărit prin proiect este îmbunătățirea și abordarea unitară a comunicării publice la nivelul sistemului judiciar în vederea consolidării imaginii acestuia, asigurarea unei transparențe sporite în interiorul și exteriorul sistemului, precum și îmbunătățirea accesului la justiție prin creșterea gradului de informare, conștientizarea drepturilor cetățenilor și dezvoltarea culturii juridice. 
	În cursul anului 2022 au fost încărcate pe platforma de eLearning a Şcolii Naţionale de Grefieri un număr de opt module specifice învăţământului la distanţă asincron. Modulele eLearning menţionate anterior sunt din domeniul comunicării, iar beneficiarii acestora vor fi preşedinţii de instanţe, procurorii-şefi, purtătorii de cuvânt ai instituţiilor din sistemul judiciar, magistraţii, personalul auxiliar de specialitate al instanţelor şi parchetelor, formatorii din sistemul judiciar, precum şi personalul tehnic. 
EJTN
Cu ocazia Adunării Generale a EJTN (European Judicial Training Network) din 17 - 18 iunie 2021, SNG a dobândit statutul de membru asociat al acestei rețele. 
Dobândirea de către Școala Națională de grefieri a statutului de membru asociat al EJTN permite accesarea programelor internaționale de formare ale rețelei de către personalul auxiliar din instanțe și parchete. 
Participarea grefierilor români la evenimentele de formare judiciară organizate de către EJTN reprezintă un pilon important al formării acestora în mai multe domenii, precum cooperarea internaţională în materie civilă şi penală şi dreptul Uniunii Europene. Totodată, schimbul de informaţii privind atribuţiile de zi cu zi ale grefierilor din spaţiul european, procedurile judiciare existente la nivelul fiecărui stat membru reprezintă o oportunitate pentru grefierii români să se familiarizeze cu diferitele sisteme de drept în scopul îmbunătăţirii propriilor rezultate. 
Pentru a-şi atinge aceste obiective, Şcoala Naţională de Grefieri a fost reprezentată în cursul anului 2022 la cea de-a 25-a Adunare Generală a Reţelei Europene de Formare Judiciară (EJTN), la Paris, în perioada 7 - 8 iunie 2022 şi la „Conferinţa directorilor instituțiilor de formare din EJTN” de la Praga, în perioada 29 - 30 septembrie 2022. 
De asemenea, un reprezentant al Şcolii a participat la grupul de lucru „Exchange Programme” organizat de EJTN la Bruxelles, Belgia, în perioada 5 - 6 octombrie 2022, iar în perioada 19 - 21 octombrie 2022 un alt reprezentant al SNG a participat la Lisabona, Portugalia, la două întâlniri organizate în cadrul unor grupuri de lucru. 
În cadrul „Programului de schimburi bilaterale” din 2022 adresat grefierilor (ST/BIL-CS/2022), 13 grefieri români au fost găzduiţi la instanţe judecătoreşti din Grecia, Ungaria şi Spania. De asemenea, 14 grefieri din state europene (Grecia, Ungaria, Spania) au fost găzduiţi la instanţe judecătoreşti din România în cadrul schimburilor bilaterale din 2022.  
În cadrul „Programului de schimburi generale pentru grefieri” (ST/GEN-CS/2022), 11 grefieri români au participat în cadrul schimburilor de grup ori individuale, după caz, la instanţe din Grecia, Polonia, Finlanda, Olanda, Germania, Cehia. 
De asemenea, 10 grefieri străini au fost primiţi la instanţele judecătoreşti şi la parchetele din România în cadrul schimburilor generale de grup şi individuale adresate grefierilor. 
Schimburile bilaterale au vizat familiarizarea participanților cu sistemele judiciare ale instituțiilor implicate și realizarea unui schimb de bune practici între aceştia. 
În cadrul „Programului de schimburi specializate pentru grefierii formatori” din anul 2022, în perioada 19 - 21 octombrie 2022 Şcoala Naţională de Grefieri a găzduit un grup de 4 grefieri din Grecia şi Portugalia. Schimbul a vizat familiarizarea acestora cu sistemul judiciar din România şi cu activitatea desfăşurată de Şcoala Naţională de Grefieri, precum şi schimbul de bune practici în domeniul formării şi al activității grefierilor.
În cadrul vizitelor de studiu organizate de EJTN la Curtea de Justiţie a Uniunii Europene (CJUE), Curtea Europeană a Drepturilor Omului (CEDO), instituţiile europene (Parlamentul European, Comisia Europeană, OLAF, Consiliul Europei) şi la Agenţia Europeană a Drepturilor Omului (FRA) au participat 9 grefieri români în cursul anului 2022. 
Organizate pentru grupuri de participanți de diferite naționalități la Curtea de Justiție a Uniunii Europene (CJUE), Curtea Europeană a Drepturilor Omului (CEDO), Eurojust, instituțiile UE de la Bruxelles, Agenția Uniunii Europene pentru Drepturi Fundamentale (FRA) și Conferința de la Haga de drept internațional privat (HCCH), vizitele de studiu oferă beneficiarilor informații despre funcționarea și procedurile instituțiilor gazdă.
De asemenea, pe parcursul anului 2022, 9 grefieri români au participat la seminare organizate de EJTN conform programului aferent acestui an.
[bookmark: _Toc126071120][bookmark: _Toc430867110][bookmark: _Toc430867111]I.6. Apărarea independenţei, imparţialităţii şi a reputaţiei profesionale
Consiliul Superior al Magistraturii este garantul independenței justiţiei, aspect consacrat atât la nivelul legii fundamentale, cât şi în primul articol al Legii nr. 317/2004, republicată, cu modificările şi completările ulterioare.
În îndeplinirea rolului său de garant al independenței justiţiei, Consiliul întreprinde demersuri nu doar pentru asigurarea independenței instituționale, ci şi pentru apărarea reputaţiei profesionale, a independenţei şi a imparţialităţii judecătorilor şi procurorilor. 
Independenţa judecătorului şi a procurorului reprezintă garanţia fundamentală a realizării actului de justiţie şi premisa statului de drept. Doar în situaţia respectării garanţiilor de independenţă putem vorbi despre asigurarea imparțialităţii în soluţionarea cauzelor, despre respectarea legii, a drepturilor şi libertăților fundamentale ale cetăţenilor. 
Publicul trebuie să aibă încredere în capacitatea judecătorilor şi procurorilor de a-și îndeplini funcțiile în mod independent şi imparțial, astfel că, ori de câte ori această încredere începe să fie erodată, nici sistemul judiciar în ansamblul său și nici judecătorii sau procurorii în mod individual nu îşi vor putea îndeplini optim atribuţiile sau, deşi vor reuşi acest lucru, percepţia publicului va fi diferită, neasigurându-se aparenţa de imparţialitate.
Totodată, reputaţia profesională a judecătorilor şi procurorilor trebuie circumscrisă aceloraşi repere în scopul asigurării unui act de justiţie de calitate.
În acest scop, în situaţia în care anumite circumstanţe o impun, Consiliul Superior al Magistraturii întreprinde măsuri pentru oferirea unui cadru optim de desfăşurare a activităţii judecătorilor şi procurorilor prin apărarea reputaţiei, a independenţei şi a imparţialităţii acestora, dar şi prin apărarea sistemului judiciar în ansamblul său. 
În mod corelativ, judecătorilor şi procurorilor din sistem le revine obligaţia integrităţii profesionale şi morale, aceasta conferind magistratului credibilitate şi siguranţă în exercitarea profesiei, autoritate în exprimarea opiniilor, cu precădere a celor profesionale, reprezentând, totodată, părerea pe care magistratul o creează în conştiinţa colectivă despre modul în care îşi exercită profesia.
Prin urmare, deplin conştient de rolul său esenţial în asigurarea unui sistem juridic bazat pe respectul statului de drept, în anul 2022, Consiliul Superior al Magistraturii a adoptat 18 astfel de hotărâri.
Secţia pentru judecători a Consiliului Superior al Magistraturii, în anul 2022, a soluţionat 3 sesizări având ca obiect apărarea reputaţiei profesionale şi/sau a independenţei şi imparţialităţii judecătorilor. A fost pronunţată o hotărâre de admitere şi 2 hotărâri de respingere a sesizării, astfel:
1. Prin Hotărârea nr. 148/18.01.2022, Secţia pentru judecători a Consiliului Superior al Magistraturii, cu majoritate, a hotărât admiterea cererii de apărare a independenţei, imparţialităţii şi a reputației profesionale formulate de doamna (...), judecător la Tribunalul (...). Verificările efectuate de către Inspecţia Judiciară – Direcţia de inspecţie pentru judecători au fost redate în cuprinsul Raportului nr. 20-4100/2021.
2. Prin Hotărârea nr. 710/01.03.2022, Secţia pentru judecători a Consiliului Superior al Magistraturii, cu majoritate, a hotărât respingerea cererii privind apărarea reputaţiei profesionale formulate de doamnele judecător (...), (...), (...) din cadrul Înaltei Curţi de Casaţie şi Justiţie. Cu privire la cererea menţionată, a fost întocmit Raportul Direcţiei de Inspecţie pentru judecători nr. 20-3715/2021.
3. Prin Hotărârea nr. 2061/08.09.2022, Secţia pentru judecători a Consiliului Superior al Magistraturii, cu unanimitate, a hotărât respingerea cererii de apărare a independenței și reputaţiei profesionale formulate de doamna judecător (...) din cadrul Judecătoriei (...), în prezent delegată la Judecătoria (...). Cu privire la cererea menţionată, a fost întocmit Raportul Direcţiei de Inspecţie pentru judecători nr. 22-2342/2022.
În aceeaşi perioadă de referinţă, Secţia pentru procurori a pronunțat 15 hotărâri având ca obiect cereri privind apărarea reputaţiei profesionale şi/sau a independenţei şi imparţialităţii procurorilor, dintre care 7 hotărâri de admitere, 7 hotărâri de respingere şi o hotărâre prin care s-a luat act de retragerea cererii, astfel: 
1. 	Prin Hotărârea nr. 59/11.01.2022, Secţia pentru procurori a Consiliului Superior al Magistraturii, cu unanimitate, a hotărât admiterea cererii de apărare a reputaţiei profesionale formulate de doamna (...), prim procuror la Parchetul de pe lângă Tribunalul (...). Urmare a formulării cererii de către doamna procuror, a fost întocmit Raportul Direcţiei de Inspecţie pentru procurori nr. 21-4021/2021. 
2. Prin Hotărârea nr. 60/11.01.2022, Secţia pentru procurori a Consiliului Superior al Magistraturii, cu majoritate, şi-a însuşit conţinutul răspunsului Inspecţiei Judiciare la obiecţiunile formulate de doamnele procuror (...), (...), inspectori judiciari din cadrul Direcţiei de inspecţie pentru procurori şi a hotărât respingerea cererii de apărare a independenţei profesionale formulată de doamnele procuror. Verificările efectuate de către Inspecţia Judiciară – Direcţia de inspecţie pentru procurori au fost redate în Raportul nr. 21-1285/2021. 
3. 	Prin Hotărârea nr. 61/11.01.2022, Secţia pentru procurori a Consiliului Superior al Magistraturii, cu majoritate, nu şi-a însuşit conţinutul răspunsului Inspecţiei Judiciare la obiecţiunile formulate de domnul (...), prim procuror al Parchetului de pe lângă Judecătoria (...) şi a hotărât admiterea cererii de apărare a reputaţiei profesionale formulate de domnul procuror. Verificările efectuate de către Inspecţia Judiciară – Direcţia de inspecţie pentru procurori au fost redate în Raportul nr. 21-3630/2021.
4.	Prin Hotărârea nr. 151/01.02.2022, Secţia pentru procurori a Consiliului Superior al Magistraturii, cu unanimitatea voturilor valabil exprimate, a hotărât admiterea cererii de apărare a reputaţiei profesionale formulate de doamna (...), procuror general al Parchetului de pe lângă Curtea de Apel (...). Ca urmare a formulării cererii a fost întocmit Raportul Direcţiei de inspecţie pentru procurori nr. 21-4262/2022. 
5. Prin Hotărârea nr. 680/29.03.2022, Secţia pentru procurori a Consiliului Superior al Magistraturii, cu unanimitatea voturilor valabil exprimate şi o abţinere, şi-a însuşit conţinutul răspunsului Inspecţiei Judiciare la obiecţiunile formulate de domnul (...), procuror în cadrul Parchetului de pe lângă Judecătoria (...) şi a hotărât respingerea cererii de apărare a independenţei şi reputaţiei profesionale formulată de domnul (...), procuror în cadrul Parchetului de pe lângă Judecătoria (...) şi a cererii  de apărare a independenţei şi reputaţiei profesionale formulată de domnul procuror (...). Ca urmare a formulării cererilor de către domnii procurori, a fost întocmit Raportul Direcţiei de inspecţie pentru procurori 
nr. 22-42/2022. 
6. 	Prin Hotărârea nr. 721/12.04.2022, Secţia pentru procurori a Consiliului Superior al Magistraturii, cu unanimitate, nu și-a însuşit conţinutul răspunsului Inspecţiei Judiciare la obiecţiunile formulate de domnul (...), procuror  în cadrul Parchetului de pe lângă Curtea de Apel (...), delegat în cadrul Parchetului de pe lângă Tribunalul (...) şi a hotărât admiterea cererii de apărare a reputației profesionale formulată de domnul procuror. Verificările efectuate de Direcţia de Inspecţie pentru procurori au fost redate în cuprinsul Raportului nr. 21-393/2022. 
7. 	Prin Hotărârea nr. 761/19.04.2022, Secţia pentru procurori a Consiliului Superior al Magistraturii, cu unanimitate, nu și-a însuşit conţinutul răspunsului Inspecţiei Judiciare la obiecţiunile formulate de doamna (...), prim procuror adjunct la Parchetul de pe lângă Judecătoria Petroşani şi a hotărât admiterea cererii de apărare a reputației profesionale formulată de doamna procuror. Verificările efectuate de Direcţia de Inspecţie pentru procurori au fost redate în cuprinsul Raportului nr. 21-850/2022. 
8. 	Prin Hotărârea nr. 821/17.05.2022, Secţia pentru procurori a Consiliului Superior al Magistraturii, cu unanimitate, a hotărât respingerea, ca inadmisibilă, a  cererii de apărare a reputației profesionale formulate de candidatul cu codul B1049 la concursul de promovare efectivă a procurorilor în funcții de execuție, organizat în perioada ianuarie - mai 2022. 
9. Prin Hotărârea nr. 824/17.05.2022, Secţia pentru procurori a Consiliului Superior al Magistraturii, cu majoritate, a hotărât respingerea cererii de apărare a reputației profesionale formulată de domnul (...), procuror în cadrul Parchetului de pe lângă Judecătoria (...). Ca urmare a formulării cererii de către domnul procuror, a fost întocmit Raportul Direcţiei de inspecţie pentru procurori nr. 22-1421/2022. 
10. Prin Hotărârea nr. 844/24.05.2022, Secţia pentru procurori a Consiliului Superior al Magistraturii, cu majoritate, a hotărât respingerea cererii de apărare a reputației profesionale formulată de doamna (...), fost procuror  în cadrul Parchetului de pe lângă Judecătoria (...). Ca urmare a formulării cererii de către doamna procuror, a fost întocmit Raportul Direcţiei de inspecţie pentru procurori nr. 22-886/2022. 
11. Prin Hotărârea nr. 895/06.06.2022, Secţia pentru procurori a Consiliului Superior al Magistraturii, cu unanimitate, a hotărât admiterea cererii de apărare a reputației profesionale formulată de doamna (...), prim procuror la Parchetul de pe lângă Judecătoria (...). Verificările efectuate de Direcţia de Inspecţie pentru procurori au fost redate în cuprinsul Raportului 
nr. 21-1420/2022. 
12. Prin Hotărârea nr. 1101/05.07.2022, Secţia pentru procurori a Consiliului Superior al Magistraturii, cu unanimitate, a hotărât admiterea cererii de apărare a reputației profesionale formulată de domnul (...), procuror delegat în cadrul Direcției Naționale Anticorupție. Ca urmare a formulării cererii de către domnul procuror, a fost întocmit Raportul Direcţiei de inspecţie pentru procurori nr. 22-1883/2022. 
13. Prin Hotărârea nr. 1339/11.10.2022, Secţia pentru procurori a Consiliului Superior al Magistraturii, cu unanimitate a luat act de retragerea cererii de apărare a independenţei, imparţialităţii şi reputaţiei profesionale formulate de domnul (...), procuror la Parchetul de pe lângă Curtea de Apel (...).
14. Prin Hotărârea nr. 1383/25.10.2022, Secţia pentru procurori a Consiliului Superior al Magistraturii, cu majoritate, a hotărât respingerea cererii de apărare a independenţei profesionale formulată de domnul (...), prim procuror adjunct al Parchetului Militar de pe lângă Tribunalul (...). Ca urmare a formulării cererii de către domnul procuror, a fost întocmit Raportul Direcţiei de inspecţie pentru procurori nr. 20-1128/2020.
15. Prin Hotărârea nr. 1384/25.10.2022, Secţia pentru procurori a Consiliului Superior al Magistraturii, cu unanimitate, a hotărât respingerea cererii de apărare a independenţei profesionale formulată de domnul (...), prim procuror adjunct al Parchetului Militar de pe lângă Tribunalul (...). Ca urmare a formulării cererii de către domnul procuror, a fost întocmit Raportul Direcţiei de inspecţie pentru procurori nr. 20-1522/2020.
[bookmark: _Toc126071121][bookmark: _Toc375653690][bookmark: _Toc430867112]I.7.  Raporturile Consiliului Superior al Magistraturii cu puterea legislativă şi cea  executivă
A. În cursul anului 2022, raporturile Consiliului Superior al Magistraturii cu Parlamentul României s-au concretizat, în principal, în avizarea propunerilor legislative aflate în dezbatere parlamentară, despre care se va face vorbire în cuprinsul Secţiunii 1 a Capitolului III, şi în exprimarea unor puncte de vedere faţă de o serie de propuneri legislative, atât de către Plen, cât şi prin intermediul comisiilor de specialitate.
De asemenea, este de menționat participarea unor reprezentanți ai Consiliului la ședințele comisiilor de specialitate ale celor două camere ale Parlamentului în care s-au discutat acte normative care vizau sistemul judiciar.
Sub acest aspect menționăm participarea reprezentanților Consiliului Superior al Magistraturii la ședința Comisiei juridice, de disciplină şi imunități a Camerei Deputaților din data de 17 februarie 2022 la care s-a dezbătut proiectul de Lege pentru desființarea Secției pentru investigarea infracțiunilor din justiție (P-lx 44/2022).
Reprezentanți ai Consiliului Superior al Magistraturii au participat la ședințele Comisiei juridice, de numiri, disciplină, imunități și validări din cadrul Senatului României la care au fost analizate acte normative în legătură cu care au fost emise avize sau puncte de vedere. Astfel, reprezentanți ai Consiliului au participat la ședințele Comisiei la care au fost discutate următoarele propuneri legislative:
- Propunerea legislativă privind modificarea și completarea Legii nr. 122/2006 privind azilul în România (L275/2022);
- Propunerea legislativă privind modificarea Legii nr. 143/2000 privind prevenirea și combaterea traficului și consumului ilicit de droguri (L297/2022);
- Propunerea legislativă privind modificarea Ordonanței de urgență a Guvernului 
nr. 195/2005 privind protecția mediului (L306/2022);
- Propunerea legislativă privind modificarea și completarea Legii nr. 122/2006 privind azilul în România (L275/2022);
- Propunerea legislativă pentru completarea art. 23 din Ordonanța de urgență a Guvernului nr. 2/2006 privind salarizarea și alte drepturi ale judecătorilor, procurorilor și altor categorii de personal din sistemul justiției  (L356/2022);
- Proiectul de lege privind aprobarea Ordonanței de urgență a Guvernului nr. 71/2022 pentru modificarea art. 155 alin. (1) din Legea nr. 286/2009 privind Codul penal (L358/2022);
- Propunerea legislativă pentru modificarea și completarea Legii nr. 286/2009 privind Codul penal și pentru modificarea și completarea Legii nr. 135/2010 privind Codul de procedură penală (L423/2022);
- Propunerea legislativă pentru modificarea și completarea Legii nr. 135/2010 privind Codul de procedură penală (L400/2022);
- Propunerea legislativă pentru abrogarea lit. ș) a art. 99 din Legea nr. 303/2004 privind statutul judecătorilor și procurorilor (L347/2022);
- Propunerea legislativă pentru modificarea și completarea art. 651 din Codul de procedură civilă, aprobat prin Legea nr. 134/2010 – lucrare 10455/2022 (L371/2022);
- Propunerea legislativă pentru modificarea și completarea Legii nr. 254 din 19 iulie 2013 privind executarea pedepselor și a măsurilor privative de libertate dispuse de organele judiciare în cursul procesului penal, precum și pentru modificarea și completarea Legii nr. 286 din 17.07.2009 privind Codul penal (L372/2022);
- Propunerea legislativă pentru modificarea și completarea Legii nr. 53/2003 Codul muncii, republicată, cu modificările și completările ulterioare, precum și pentru modificarea și completarea Ordonanţei de urgenţă a Guvernului nr. 57/2019 privind Codul administrativ, cu modificările și completările ulterioare (L424/2022).
Reprezentanți ai Consiliului Superior al Magistraturii au participat la ședințele Comisiei Speciale Comune a Camerei Deputaților și Senatului pentru examinarea inițiativelor legislative din domeniul justiției, constituite prin Hotărârea nr. 22/2022 a Parlamentului României. În cadrul ședințelor acestei Comisii speciale au fost analizate proiectul de Lege privind statutul judecătorilor și procurorilor (P-lx 440/2022), proiectul de Lege privind organizarea judiciară (P-lx 441/2022) și proiectul de Lege privind Consiliul Superior al Magistraturii (P-lx 442/2022).
De asemenea, Consiliul Superior al Magistraturii, prin comisiile sale de specialitate, a transmis o serie de puncte de vedere cu observații şi propuneri referitoare la unele acte normative aflate în dezbatere parlamentară.
Dintre acestea, menționăm adresa nr. 25288/03.02.2022, prin care Consiliul Superior al Magistraturii a comunicat Comisiei juridice, de numiri, disciplină, imunităţi şi validări a Senatului României observațiile sale referitoare la Proiectul de lege privind unele măsuri de ocrotire pentru persoanele cu dizabilități intelectuale și psihosociale (L541/2021). Proiectul a fost analizat în şedinţa Comisiei nr. 1 - comună „Legislaţie şi cooperare interinstituțională” din data de 2 februarie 2022.
În ședința din data de 15 martie 2022 Comisia nr. 1 – comună „Legislație şi cooperare interinstituțională”, la solicitarea Senatului României, a analizat Propunerea legislativă privind modificarea și completare Legii nr. 217/2003 pentru prevenirea și combaterea violenței domestice, precum și pentru modificarea și completarea Ordonanței de urgență a Guvernului 
nr. 194/2002 privind regimul străinilor în România (b601/21.12.2021). Cu acea ocazie s-a apreciat că soluţia care poate fi luată în considerare nu este retragerea dreptului de şedere în România al străinului de către instanţa învestită cu soluţionarea cererii de emitere a ordinului de protecţie, ci reglementarea  posibilităţii acestei instanţe de a sesiza autoritatea competentă potrivit dreptului comun, pentru a aprecia asupra emiterii unei decizii de returnare, dacă sunt îndeplinite condiţiile prevăzute de OUG nr. 194/2002. Punctul de vedere a fost comunicat Senatului României cu adresa nr. 1640/18.03.2022.
La solicitarea Senatului României, în ședința din data de 15 martie 2022, Comisia nr. 1 – comună „Legislație și cooperare interinstituțională” a analizat Propunerea legislativă pentru abrogarea alineatului (61) al articolului 42 din Legea serviciilor comunitare de utilități publice 
nr. 51/2006, precum și pentru abrogarea alineatului (17) al articolului 31 din Legea serviciului de alimentare cu apă și de canalizare nr. 241/2006 (b603/21.12.2021). Cu acea ocazie, Comisia a decis comunicarea unui punct de vedere negativ cu privire la propunerea legislativă menționată, pentru argumentele care au fost comunicate Senatului României cu adresa nr. 1852/18.03.2022.
La solicitarea Senatului României, în ședința din data de 31 martie 2021 Comisia nr. 1 - comună „Legislație şi cooperare interinstituțională” a analizat Propunerea legislativă pentru modificarea art. 155 alin. (1) din Legea nr. 268/2009 privind Codul Penal, cu modificările și completările ulterioare (b611/22.12.2021) care vizează punerea în acord a prevederilor Codului penal cu Decizia Curții Constituționale a României nr. 297/2018. Cu dresa nr. 1862/07.04.2022 Consiliul Superior al Magistraturii a comunicat Senatului României un punct de vedere favorabil în privinţa acestei propuneri, cu unele observaţii.
La solicitarea Senatului României, în ședința din data de 31 martie 2022, Comisia nr. 1 - comună „Legislație şi cooperare interinstituțională” a analizat Propunerea legislativă pentru modificarea și completarea Legii nr. 286/2009 privind Codul penal (b6/18.01.2022). Modificările propuse au vizat art. 176 şi art. 394 din Codul penal. Cu acea ocazie Comisia a apreciat că protecția conferită proprietății publice de actuala reglementare este suficientă, nefiind necesară reintroducerea infracțiunii propuse.
La solicitarea Senatului României, în ședința din data de 30 martie 2022, Comisia nr. 1 comună „Legislație şi cooperare interinstituțională” a analizat Propunerea legislativă pentru modificarea și completarea art. 84 din Legea 272/2004 privind protecția și promovarea drepturilor copilului și pentru completarea art. 121 din Legea nr. 286/2009 privind Codul penal (b54/14.02.2022). Punctul de vedere al Comisiei a fost comunicat Senatului României cu adresa nr. 5310/12.04.2022.
În ședința din data de 10 mai 2022, la solicitarea Senatului României, Comisia nr. 1 - comună „Legislație şi cooperare interinstituțională” a analizat Propunerea legislativă pentru modificarea și completarea art. 18 din Legea nr. 211/2004 privind unele măsuri pentru asigurarea informării, sprijinirii și protecției victimelor infracțiunii, precum și pentru modificarea și completarea art. 6 lit. e) din Legea nr. 217/2003 pentru prevenirea și combaterea violenței domestice (b121/08.03.2022). Comisia a apreciat că modificarea propusă cu privire la art. 6 din Legea nr. 217/2003, republicată, cu modificările și completările ulterioare, nu este în măsură să atingă finalitatea vizată prin expunerea de motive, acestea făcând din nou referire la asistența juridică gratuită, iar nu la cea obligatorie. Comisia a apreciat că scopul urmărit prin demersul legislativ inițiat poate fi atins prin modificarea dispozițiilor art. 45 alin. (3) din Legea 
nr. 217/2003, republicată, cu modificările și completările ulterioare, după cum urmează: „Apelul se judecă cu citarea părților. Dispozițiile art. 42 alin. (1) - (4), (6) şi (8) sunt aplicabile în mod corespunzător.” Totodată, modificarea propusă la art. 18 alin. (1) din Legea nr. 211/2004, cu modificările și completările ulterioare, nu este utilă, plafonul aplicabil asistenței juridice gratuite nefiind aplicabil asistenței juridice obligatorii. Răspunsul Consiliului Superior al Magistraturii a fost comunicat cu adresa nr. 7035/16.05.2022.
La solicitarea Senatului României, în ședința din data de 10 mai 2022 a Comisiei nr. 1 - judecători „Legislație şi cooperare interinstituțională”, a fost analizată Propunerea legislativă pentru modificarea Ordonanței de urgență a Guvernului nr. 51/2008 privind ajutorul public judiciar în materie civilă (b59/15.02.2022). Comisia a reținut că, deşi este oportună modificarea propusă cu privire la art. 8 alin. (1) şi (2) din Ordonanța de urgență a Guvernului nr. 51/2008 privind ajutorul public judiciar în materie civilă, este necesară o analiză mai amplă a dispozițiilor acestui act normativ pentru stabilirea tuturor modificărilor care se impun, fiind inițiat un demers în acest sens la nivelul Consiliului Superior al Magistraturii. Punctul de vedere al Comisiei a fost comunicat Senatului României cu adresa nr. 7868/16.05.2022.
Propunerea legislativă pentru completarea Legii nr. 273/2004 privind procedura adopţiei (b153/2022) a vizat incriminarea unei alte variante de săvârșire a „vânzării de copii”, alături de cea prevăzută la art. 107 din Legea nr. 273/2004, respectiv a faptei prin care părintele sau reprezentantul legal al unui minor pretinde sau primeşte bani sau alte foloase materiale în scopul stabilirii între copil şi terţe persoane a unor legături asemănătoare celor dintre părinţi şi copii, prin ocolirea procedurii de adopţie, respectiv a faptei persoanei care oferă sau dă bani sau alte foloase materiale în acelaşi scop. Propunerea a fost analizată, la solicitarea Senatului României, în şedinţa din data de 10 mai 2022 a Comisiei nr. 1 comună „Legislaţie şi cooperare interinstituţională”, iar observațiile formulate au fost comunicate Senatului României cu adresa nr. 7877/16.06.2022.
La solicitarea Senatului României, în ședința din data de 10 mai 2022 a Comisiei nr. 1 – comună „Legislație şi cooperare interinstituțională”, a fost analizată Propunerea legislativă privind modificarea şi completarea Legii nr. 122/2006 privind azilul în România (b162/24.03.2022). Punctul de vedere al Comisiei cu privire la acest act normativ a fost comunicat Senatului României cu adresa nr. 7878/16.05.2022.
În şedinţa din data de 10 mai 2022 Comisia nr. 1 - comună „Legislație și cooperare interinstituțională” a analizat, la solicitarea Senatului României, Propunerea legislativă pentru modificarea Legii nr. 143/2000 privind prevenirea și combaterea traficului și consumului ilicit de droguri (b180/28.03.2022). Comisia a apreciat că, deși politica penală a statului este lăsată la latitudinea legiuitorului, inclusiv sub aspectul reducerii sau majorării limitelor de pedeapsă a unor infracțiuni, modificarea legislativă propusă nu se impune raportat la motivele invocate de către inițiator. Punctul de vedere al Comisiei a fost comunicat Senatului României cu adresa 
nr. 8441/16.05.2022.
Propunerea legislativă pentru modificarea art. 687 din Legea nr. 95 din 14 aprilie 2006 privind reforma în domeniul sănătății (b182/28.03.2022) a fost analizată în ședința din data de 10 mai 2022 a Comisiei nr. 1 – comună „Legislație şi cooperare interinstituțională”. Comisia de specialitate a Consiliului Superior al Magistraturii a propus modificarea art. 687 și art. 684 din Legea nr. 95/2006 privind reforma în domeniul sănătății, în sensul ca instanța competentă să soluționeze toate litigiile prevăzute de această lege, indiferent dacă se urmează calea contestării deciziei pronunțate de Comisia de monitorizare și competență profesională pentru cazurile de malpraxis sau calea dreptului comun, să fie tribunalul – secția civilă în a cărui circumscripție a avut loc actul de malpraxis reclamat, iar calea de atac împotriva hotărârii pronunțate în primă instanță să fie doar apelul. Acest punct de vedere a fost comunicat Senatului României cu adresa nr. 8458/18.05.2022.
În şedinţa din data de 10 mai 2022 a Comisiei nr. 1 - comună „Legislaţie şi cooperare interinstituțională” a fost analizată Propunerea legislativă pentru modificarea Ordonanţei de urgenţă a Guvernului nr. 195/2005 privind protecţia mediului, la solicitarea Senatului României. Punctul de vedere al Comisiei a fost comunicat cu adresa nr. 8461/16.05.2022.
La solicitarea Senatului României, în şedinţa din data de 10 mai 2022, Comisia nr. 1 - comună „Legislație și cooperare interinstituțională” a analizat Propunerea legislativă pentru completarea art. 23 din Ordonanța de urgență a Guvernului nr. 27/2006 privind salarizarea și alte drepturi ale judecătorilor, procurorilor și altor categorii de personal din sistemul justiției (b256/20.04.2022). Cu acea ocazie Comisia a apreciat oportună propunerea legislativă, formulând şi observații menite să asigure dezideratul propus de inițiatori. Cu adresa 
nr. 10010/16.05.2022 a fost comunicat Senatului României punctul de vedere al Comisiei.
Propunerea legislativă pentru modificarea și completarea Legii nr. 254 din 19 iulie 2013 privind executarea pedepselor și a măsurilor privative de libertate dispuse de organele judiciare în cursul procesului penal (b229/13.04.2022) a fost analizată, la solicitarea Senatului României, în ședința din data de 07 iunie 2022 a Comisiei nr. 1 - comună „Legislație și cooperare interinstituțională”. Comisia a apreciat că este oportună recunoașterea unor garanții suplimentare în acest domeniu, putându-se reglementa la nivel legislativ ca limitarea drepturilor persoanelor arestate preventiv referitoare la vizită, la comunicarea cu mass-media ori la muncă să se facă doar de către judecătorul de supraveghere a privării de libertate, la solicitarea procurorului care efectuează sau supraveghează urmărirea penală. Cu toate acestea, Comisia a formulat şi o serie de observaţii care au fost comunicate Senatului României cu adresa 
nr. 9695/15.06.2022.
Propunerea legislativă pentru modificarea și completarea Legii nr. 254 din 19 iulie 2013 privind executarea pedepselor și a măsurilor privative de libertate dispuse de organele judiciare în cursul procesului penal, precum și pentru modificarea și completarea Legii nr. 286 din 17 iulie 2009 privind Codul penal (b270/28.04.2022) a fost analizată, la cererea Senatului României, în ședința din data de 07 iunie 2022 a Comisiei nr. 1 - comună „Legislație și cooperare interinstituțională”. Propunerea legislativă se referă, în esență, la înlăturarea posibilității instanței de a considera îndeplinită condiția referitoare la îndeplinirea obligațiilor civile de către condamnat atunci când se constată că acesta nu a avut nicio posibilitate să le îndeplinească. Comisia a apreciat că deși politica penală a statului este lăsată la latitudinea legiuitorului, propunerea legislativă nu poate fi adoptată în forma propusă pentru argumentele comunicate Senatului României cu adresa nr. 10447/14.06.2022.
La solicitarea Senatului României, în ședința din data de 13 iulie 2022 a Comisiei nr. 1 – judecători „Legislație şi cooperare interinstituțională” a fost analizată Propunerea legislativă pentru modificarea şi completarea art. 651 din Codul de procedură civilă, aprobat prin Legea 
nr. 134/2010 (b268/28.04.2022). Comisia a apreciat că propunerea legislativă este justificată, fiind menită să ofere un cadru normativ clar pentru situaţiile în care în privinţa unei cereri de încuviinţate a executării silite ar fi incidentă vreuna dintre ipotezele reglementate la art. 112 şi art. 127 din Codul de procedură civilă, şi anume cele în care există o pluralitate de debitori sau cele în care creditor ori debitor este un judecător, procuror, asistent judiciar, grefier sau o  instanţă de judecată. Punctul de vedere cu privire la acest act normativ a fost comunicat Senatului României cu adresa nr. 10455/18.07.2022.
La solicitarea Senatului României, în ședința din data de 14 iunie 2022 a Comisiei nr. 1 - comună „Legislație şi cooperare interinstituțională”, a fost analizată Propunerea legislativă pentru modificarea şi completarea Legii nr. 134/2010 privind Codul de procedură civilă, republicată (b294/10.05.2022) referitoare la modificarea cadrului legislativ care reglementează executarea titlurilor executorii referitoare la minori. Cu acea ocazie Comisia a apreciat că propunerea legislativă nu poate fi adoptată în forma propusă. Punctul de vedere al Comisiei a fost comunicat Senatului României, împreună cu argumentele care au fost avute în vedere, prin adresa nr. 11529/20.06.2022.
Propunerea legislativă pentru modificarea şi completarea Legii nr. 272/2004 privind protecția şi promovarea drepturilor copilului, republicată (b320/17.05.2022) a fost analizată, la solicitarea Senatului României, în ședința din data de 13 iulie 2022 a Comisiei nr. 1 - comună „Legislație şi cooperare interinstituțională”. Referitor la această propunere legislativă, Comisia a apreciat că aceasta nu poate fi adoptată în forma propusă şi, totodată, într-un astfel de demers este utilă şi consultarea autorităţilor cu competenţe în domeniul protecției drepturilor copilului. Punctul de vedere al Comisiei, care cuprinde şi observații punctuale atât în legătură cu fondul propunerii, cât şi referitoare la abateri de la tehnica legislativă, a fost comunicat Senatului României cu adresa nr. 12401/18.07.2022.
Propunerea legislativă pentru modificarea și completarea Legii nr. 286/2009 privind Codul penal (b321/18.05.2022) a fost analizată, la solicitarea Senatului României,  în ședința din data de 13 iulie 2022 a Comisiei nr. 1 – comună „Legislație şi cooperare interinstituțională”. Propunerea legislativă a vizat, în esenţă, modificarea şi completarea dispoziţiilor din Codul penal care reglementează infracţiunile de trădare, trădare prin transmiterea de informaţii secrete de stat, acţiuni împotriva ordinii constituţionale şi de înaltă trădare. Comisia a constatat că propunerea legislativă prezintă deficiențe majore, motiv pentru care nu ar putea fi adoptată în forma propusă. Punctul de vedere al Comisiei a fost comunicat Senatului României cu adresa 
nr. 12402/18.07.2022.
Propunerea legislativă pentru modificarea art. 118 alin. (1) din Ordonanţa de urgenţă 
nr. 195/2002 privind circulația pe drumurile publice (b324/19.05.2022) a fost analizată, la solicitarea Senatului României, în ședința din data de 7 iunie 2022 a Comisiei nr. 1 - comună „Legislație şi cooperare interinstituțională”. Comisia a apreciat că, în vederea atingerii finalității urmărite prin propunerea legislativă, este oportună stabilirea competenței alternative în soluționarea plângerilor contravenționale în materia circulației pe drumurile publice între judecătoria în circumscripția căreia a fost săvârșită fapta şi judecătoria în circumscripția căreia îşi are domiciliul sau sediul contravenientul. Punctul de vedere al Comisiei a fost comunicat Senatului României cu adresa nr. 12404/14.06.2022.
Propunerea legislativă privind scutirea unităților administrativ - teritoriale de la plata unor taxe şi tarife pentru proiecte de interes public (b350/31.05.2022) a fost analizată, la solicitarea Senatului României, în ședința din data de 13 iulie 2022 a Comisiei nr. 1 - comună „Legislație şi cooperare interinstituțională”. În legătură cu reglementările cuprinse în propunerea legislativă care au legătură cu activitatea autorităţii judecătoreşti, Comisia a apreciat că se impun unele observaţii atât din perspectiva normelor de tehnică legislativă, cât şi referitoare la fondul propunerilor legislative. Punctul de vedere al Comisiei a fost comunicat Senatului României cu adresa nr. 13542/18.07.2022.
La solicitarea Camerei Deputaţilor, în ședința din data de 20 septembrie 2022 a Comisiei nr. 1 - comună „Legislație și cooperare interinstituțională” a fost analizată Propunerea legislativă pentru modificarea și completarea Legii nr. 135/2010 privind Codul de procedură penală (b355/02.06.2022). Propunerea legislativă a vizat reglementarea procedurii de desfășurare a audierii minorului martor sau persoană vătămată. Comisia a apreciat că modificarea Codului de procedură penală în sensul arătat nu este oportună raportat la motivele invocate de către inițiator. Punctul de vedere al Comisiei a fost comunicat Camerei Deputaților cu adresa 
nr. 13547/30.09.2022.
La solicitarea Comisiei juridice, de numiri, disciplină, imunități și validări a Senatului României, în ședința din data de 20 septembrie 2022, Comisia nr. 1 - comună „Legislație și cooperare interinstituțională” a analizat Propunerea legislativă pentru modificarea și completarea Legii nr. 554/2004 a contenciosului administrativ (L309/2022). Comisia a apreciat că nu se justifică soluția legislativă propusă constând în înlocuirea căii de atac a recursului în materia contenciosului administrativ cu calea de atac a apelului. Răspunsul a fost comunicat cu adresa nr. 13835/30.09.2022.
Propunerea legislativă pentru modificarea și completarea Legii nr. 286/2009 privind Codul Penal și pentru modificarea și completarea Legii nr. 135/2010 privind Codul de procedură penală  (b372/09.06.2022) a fost analizată în ședința din data de 23 iunie 2022 a Comisiei nr. 1 – comună „Legislație şi cooperare interinstituțională”, la solicitarea Senatului României. Finalitatea urmărită prin această propunere legislativă este ridicarea la 15 ani a vârstei consimțământului sexual şi incriminarea distinctă a infracțiunii de viol săvârșită asupra unui minor, precum şi cea de agresiune sexuală săvârşită asupra unui minor şi infracţiunea constând în determinarea sau înlesnirea întreţinerii de acte sexuală sau de natură sexuală între minori, cu forme agravante şi pedepse proporționale. Comisia de specialitate a Consiliului Superior al Magistraturii a exprimat un punct de vedere favorabil cu privire la propunerea legislativă, fiind formulate mai multe observații și propuneri care au fost comunicate Senatului României cu adresa nr. 14053/27.06.2022.
Propunerea legislativă pentru modificarea și completarea Legii nr. 135/2010 privind Codul de procedură penală (b369/09.06.2022), a fost analizată, la solicitarea Senatului României, în ședința din data de 20 septembrie 2022 a Comisiei nr. 1 - comună „Legislație și cooperare interinstituțională”. Propunerea legislativă a vizat, în esență, aspecte aflate în legătură cu situația procesuală a persoanei vătămate minore în legătură cu care Consiliul Superior al Magistraturii a formulat anterior propuneri de modificare a Codului de procedură penală. Comisia a reținut că prin Hotărârea nr. 127 din 27 iulie 2021 a Plenului au fost aprobate, printre altele, unele propuneri formulate prin Raportul Inspecției Judiciare – tematic mixt 
nr. 20-2770/20-2771 privind „practica instanțelor de judecată și a parchetelor de pe lângă acestea în investigarea și soluționarea cauzelor privind infracțiuni la viața sexuală cu victime minore”, între care se regăsesc şi cele care vizau anumite modificări ale prevederilor Codului de procedură penală referitoare la audierea minorilor, victime ale unor infracţiuni. Referitor la propunerea legislativă Comisia a reţinut că este necesară o abordare coordonată în ceea ce privește demersurile referitoare la modificarea şi completarea Codului de procedură penală şi a formulat unele observații care au fost comunicate Secatului României cu adresa 
nr. 14050/30.09.2022.
Propunerea legislativă pentru modificarea şi completarea Legii nr. 272/2004 privind protecția şi promovarea drepturilor copilului (b397/20.06.2022) a fost analizată, la solicitarea Senatului României, în ședința din data de 27 iulie 2022 a Comisiei nr. 1 - comună „Legislație şi cooperare interinstituțională”. Propunerea vizează modificarea dispozițiilor legale referitoare la dreptul copilului de a menține relaţii personale şi contacte directe cu părinţii, rudele, precum şi cu alte persoane faţă de care copilul a dezvoltat legături de atașament, reglementat de art. 17 din Legea nr. 272/2004 privind protecția şi promovarea drepturilor copilului, republicată, cu modificările şi completările ulterioare, în sensul creării unui cadru legislativ care să permită constatarea înstrăinării părintești şi luarea unor măsuri care să vină în sprijinul minorului. Punctul de vedere al Comisiei în legătură cu acest proiect a fost comunicat Senatului României cu adresa nr. 14950/05.08.2022.
Propunerea legislativă pentru modificarea și completarea Legii nr. 134/2010, republicată, privind Codul de procedură civilă, cu modificările și completările ulterioare (b402/20.06.2022) a fost analizată de Comisia nr. 1 comună - „Legislație și cooperare interinstituțională” în ședința din data de 20 septembrie 2022, la solicitarea Senatului României. Propunerea a vizat, în esență, introducerea în Codul de procedură civilă a unui nou caz de revizuire. Comisia a apreciat că propunerea legislativă nu poate fi primită, fiind lipsită de claritate și coerență, maniera improprie de redactare a textelor afectând însuși înțelesul conținutului normativ propus, nefiind respectate exigențele de calitate a legii impuse de Legea fundamentală, prin art. 1 alin. (5). Răspunsul Consiliului Superior al Magistraturii a fost comunicat Senatului României cu adresa 
nr. 14951/30.09.2022.
Propunerea legislativă privind protecţia drepturilor consumatorilor (b556/14.09.2022) a fost analizată de Comisia nr. 1 comună - „Legislație și cooperare interinstituțională” în ședința din data de 1 noiembrie 2022, la solicitarea Senatului României. Propunerea a vizat modificarea regimului sancționator, precum şi instituirea unor norme disuasive care să protejeze consumatorii la achiziționarea unor produse astfel încât să nu fie afectate viața, sănătatea sau interesele economice ale acestora. Răspunsul Consiliului Superior al Magistraturii a fost comunicat Senatului României cu adresa nr. 19798/03.11.2022.
[bookmark: _Hlk122355570]Propunerea legislativă – Lege privind Codul Electoral al României (b571/20.09.2022) a fost analizată de Comisia nr. 1 comună - „Legislație și cooperare interinstituțională” în ședința din data de 13 decembrie 2022, la solicitarea Senatului României. Propunerea a vizat implementarea unei abordări legislative unitare, coerente, modernizatoare şi predictibile care să ofere un cadru stabil, predictibil şi legitim pentru desfășurarea alegerilor prezidențiale, parlamentare şi euro-parlamentare, alegerea autorităților publice, desfășurarea referendumului, precum şi organizarea administrației electorale. Observațiile Consiliului Superior al Magistraturii s-au cirscumcris competenţelor ce revin acestei instituţii potrivit Legii fundamentale şi legii sale organice. Răspunsul Consiliului Superior al Magistraturii a fost comunicat Senatului României cu adresa nr. 20531/...
La solicitarea Camerei Deputaţilor, în ședința din data de 13 decembrie 2022 a Comisiei nr. 1 - comună „Legislație și cooperare interinstituțională” a fost analizată Propunerea legislativă pentru modificarea legii nr. 303/2022 privind statutul judecătorilor şi procurorilor (Plx nr. 726/2022). Propunerea legislativă a vizat unele modificări pe care Avocatul Poporului le-a propus în legătură cu numirea procurorului general, cu unele activităţi ale judecătorilor şi procurorilor şi cu abaterile disciplinare săvârşite de magistraţi. Răspunsul Consiliului Superior al Magistraturii a fost comunicat Camerei Deputaților cu adresa nr. 25000/...
Propunerea legislativă pentru modificarea Legii contenciosului administrativ nr. 554/2004 (b768/24.11.2022) a fost analizată de Comisia nr. 1 comună - „Legislație și cooperare interinstituțională” în ședința din data de 13 decembrie 2022, la solicitarea Senatului României. Propunerea a vizat modificarea prevederilor art. 24 alin. (3) în sensul ca sancțiunea amenzii pentru neexecutarea culpabilă a hotărârii instanţei de judecată să fie aplicată persoanei juridice, autorităţii sau instituţiei, precum şi a art. 26 în sensul că dreptul de regres împotriva celor vinovați de neexecutare revine persoanei juridice, autorităţii sau instituţiei publice. Răspunsul Consiliului Superior al Magistraturii a fost comunicat Senatului României cu adresa nr. 25293/...
B. În ceea ce privește raporturile Consiliului Superior al Magistraturii cu puterea executivă, se evidențiază colaborarea cu Ministerul Justiţiei din perspectiva procesului legislativ, colaborare în cadrul căreia Consiliul şi-a exercitat atribuţiile referitoare la avizarea actelor normative care privesc activitatea autorităţii judecătoreşti, prevăzute de art. 38 alin. (3) din Legea nr. 317/2004, republicată, cu modificările şi completările ulterioare, prezentate în cadrul Secţiunii 1 a Capitolului III.
O altă componentă importantă a acestor raporturi se referă la sesizările transmise Ministerului Justiţiei prin intermediul Plenului sau comisiilor sale de specialitate, în contextul cooperării dintre aceste instituţii şi al necesităţii asigurării unei bune funcționări a autorității judecătorești.
 Astfel, în ședința din data de 01.11.2022, Comisia nr. 1 comună „Legislaţie şi cooperare interinstituțională” a decis sesizarea ministrului justiţiei în legătură cu necesitatea modificării unor dispoziţii din cuprinsul Legii nr. 302/2004 privind cooperarea judiciară internațională în materie penală, republicată, cu modificările şi completările ulterioare. În concret, prin modificările propuse s-a urmărit modificarea competenței curților de apel în materia executării mandatelor europene de arestare, în procedura extrădării, a cererilor de preluare a procedurii penale adresate de un stat străin, recunoașterea şi punerea în executare, pe teritoriul României, a hotărârii judecătoreşti străine, astfel încât judecata în primă instanţă a unor astfel de cereri să revină tribunalelor. Propunerea a fost comunicată Ministerului Justiţiei cu adresa nr. 19903/09.11.2022. 
De asemenea, în ședința din data de 15 decembrie 2022, Plenul Consiliului Superior al Magistraturii a decis sesizarea ministrului justiţiei în sensul reglementării la nivelul legislaţiei primare a unui fond de rezervă pentru ocuparea posturilor vacante de grefier din cadrul instanţelor judecătoreşti şi al parchetelor de pe lângă acestea.
La solicitarea Ministerului Justiției, comisia de specialitate din cadrul Consiliului Superior al Magistraturii a transmis o serie de puncte de vedere referitoare la adoptarea, modificarea sau completarea unor acte normative. Dintre acestea, menționăm:
· [bookmark: _Hlk88120009]punctul de vedere referitor la proiectul de Lege privind statutul personalului de specialitate judiciară și al altor categorii de personal din cadrul instanțelor judecătorești, al parchetelor de pe lângă acestea și al Institutului Național de Expertize Criminalistice, analizat în ședința din data de 23 iunie 2022 a Comisiei nr. 1 – comună „Legislație şi cooperare interinstituțională”, a fost transmis ministrului justiției cu adresa nr. 7360/18.07.2022. Cu această ocazie, Consiliul Superior al Magistraturii a apreciat necesară eliminarea dispoziţiilor referitoare la grefierii judiciari din cuprinsul proiectului şi promovarea unui proiect de act normativ distinct care să reglementeze statutul asistentului judecătorului, cu luarea în considerare a reperelor normative care au rezultat din implementarea proiectului „Optimizarea managementului la nivelul sistemului judiciar. Componenta de instanţe judecătoreşti” (Cod SIPOCA/MySMIS:751/129513);
· punctul de vedere referitor la proiectul de Lege privind unele măsuri temporare pentru prelungirea aplicării și adoptarea unor măsuri instituite pe durata stării de alertă determinate de pandemia de COVID-19 pentru instituțiile din domeniul justiției, analizat în şedinţa din data de 08.03.2022 a Comisiei nr. 1 – comună „Legislație şi cooperare interinstituțională”, a fost transmis ministrului justiției cu adresa nr. 6329/08.03.2022;
· punctul de vedere referitor la proiectul de Lege pentru modificarea și completarea Legii nr. 318/2015 pentru înființarea, organizarea și funcționarea Agenției Naționale de Administrare a Bunurilor Indisponibilizate și pentru modificarea și completarea unor acte normative și pentru modificarea și completarea altor acte, analizat în şedinţa din data de 15 martie 2022 a Comisiei nr. 1 – comună „Legislație şi cooperare interinstituțională”, a fost transmis ministrului justiției cu adresa nr. 6341/22.03.2022;
· punctul de vedere referitor la proiectul de lege pentru modificarea și completarea Legii nr. 286/2009 privind Codul penal, precum și a altor acte normative, analizat în şedinţele din data de 30 şi 31 martie 2022 a Comisiei nr. 1 – comună „Legislație şi cooperare interinstituțională”, a fost transmis ministrului justiției cu adresa nr. 7606/01.04.2022;
· punctul de vedere referitor la proiectul de Lege pentru modificarea și completarea Legii nr. 135/2010 privind Codul de procedură penală, precum și a altor acte normative, analizat în şedinţele din data de 30 şi 31 martie 2022 a Comisiei nr. 1 – comună „Legislație şi cooperare interinstituțională”, a fost transmis ministrului justiției cu adresa nr. 7605/01.04.2022;
· punctul de vedere referitor la proiectul de Lege pentru modificarea și completarea Legii nr. 286/2009 privind Codul penal, analizat în şedinţa din data de 20 septembrie 2022 a Comisiei nr. 1 – comună „Legislație şi cooperare interinstituțională”, a fost transmis ministrului justiției cu adresa nr. 13044/22.09.2022;
· punctul de vedere referitor la proiectul de Hotărâre a Guvernului privind suplimentarea numărului maxim de posturi pentru Direcția Naționala Anticorupție pentru Structura de sprijin a procurorilor europeni delegați în România, analizat în şedinţa din data de 23 iunie 2022 a Comisiei nr. 1 – procurori „Legislație şi cooperare interinstituțională”, a fost transmis ministrului justiției cu adresa nr. 13402/24.06.2022;
· punctul de vedere referitor la proiectul de Lege pentru modificarea și completarea Legii nr. 369/2004 privind aplicarea Convenției asupra aspectelor civile ale răpirii internaționale de copii, adoptată la Haga la 25 octombrie 1980, la care România a aderat prin Legea nr. 100/1992, analizat în şedinţa din data de 13 iulie 2022 a Comisiei nr. 1 – comună „Legislație şi cooperare interinstituțională”, a fost transmis ministrului justiției cu adresa 
nr. 15381/18.07.2022;
· punctul de vedere referitor la propunerea Ministerului Justiției de îmbunătățire a legislației referitoare la executarea hotărârilor judecătorești și a altor titluri executorii referitoare la minori, analizată în ședința din data de 27 iulie 2022 a Comisiei nr. 1 – comună „Legislație şi cooperare interinstituțională”, a fost transmis ministrului justiției cu adresa 
nr. 15523/08.08.2022.
Ca urmare a faptului că la data de 22 iunie 2022, pe pagina de internet a Ministerului Justiţiei au fost puse în dezbatere publică proiectul de Lege privind statutul magistraţilor, proiectul de Lege privind organizarea judiciară şi proiectul de Lege privind Consiliul Superior al Magistraturii, la nivelul Comisiei nr. 1 - comună „Legislaţie şi cooperare interinstituţională” a fost realizată o analiză preliminară a acestor proiecte de acte normative. Comisia a formulat o serie de propuneri cu privire la aceste proiecte de acte normative care au fost comunicate ministrului justiţiei cu adresa nr. 14547/30.06.2022.
· punctul de vedere referitor la proiectul de Lege privind modificarea şi completarea Legii nr. 188/2000, analizat în şedinţa din data de 01.11.2022 a Comisiei nr. 1 – judecători „Legislație şi cooperare interinstituțională”, a fost comunicat ministrului justiţiei cu adresa nr. 20237/02.11.2022.
· punctul de vedere referitor la proiectul de Hotărâre a Guvernului privind normele referitoare la întocmirea, actualizarea şi administrarea Sistemului Electronic naţional de evidenţă a ocupării în sectorul public, precum şi detalierea operaţiunilor necesare completării bazei de date, analizat în şedinţa  din data de 01.11.2022 a Comisiei nr. 1 – comună „Legislație şi cooperare interinstituțională”, a fost comunicat ministrului justiţiei cu adresa nr. 19071/03.11.2022.
· punctul de vedere referitor la observaţiile comunicate Ministerului Justiţiei de către Ministerul Afacerilor Interne cu privire la proiectul de lege privind ordinul de restricţie, analizat în  şedinţa din data de 13.12.2022 a Comisiei nr. 1 – comună „Legislație şi cooperare interinstituțională”, a fost comunicat ministrului justiţiei cu adresa nr. 7193/...
· punctul de vedere referitor la analiza prevederilor O.G. nr. 26/2000, iniţiată de Ministerul Justiţiei, în vederea identificării măsurilor legislative care se impun a fi promovate în vederea îmbunătăţirii cadrului legislativ, analizat de Comisia nr. 1 – comună „Legislație şi cooperare interinstituțională” în şedinţele din data de 20.09.2022 şi  13.12.2022, a fost comunicat ministrului justiţiei cu adresa nr. 15526/... 
· punctul de vedere referitor la Pachetul legislativ iniţiat de Comisia europeană cu privire la răspunderea pentru produse şi răspunderea pentru inteligenţa artificială, analizat în şedinţa din data de 13.12.2022 a Comisiei nr. 1 – comună „Legislație şi cooperare interinstituțională”, a fost comunicat ministrului justiţiei cu adresa nr. 22729/...
Referitor la colaborarea cu puterea executivă, Consiliul Superior al Magistraturii a exprimat şi puncte de vedere la solicitarea unor ministere (altele decât Ministerul Justiției) sau a altor autorități publice.
În acest sens, putem exemplifica:
· punctul de vedere referitor la proiectul de Ordonanță de urgență privind o mai bună asigurare a respectării prevederilor legale în materie de protecție a consumatorilor și modernizarea acestor norme, analizat în şedinţa din data de 15 martie 2022 a Comisiei nr. 1 – judecători „Legislație şi cooperare interinstituțională”, a fost transmis Autorităţii Naţionale pentru Protecţia Consumatorilor cu adresa nr. 15523/08.08.2022;
· punctul de vedere referitor la proiectul Legii pentru modificarea și completarea unor acte normative privind documentele de ședere eliberate cetățenilor Uniunii Europene și membrilor de familie ai acestora, precum și în domeniul străinilor, analizat în ședința din data de 15 martie 2022 a Comisiei nr. 1 – comună „Legislație şi cooperare interinstituțională”, a fost comunicat Ministerului Afacerilor Interne cu adresa nr. 4762/22.03.2022;
· punctul de vedere referitor la proiect de Lege pentru modificarea și completarea Legii nr. 278/2013 privind emisiile industriale, analizat în ședința din data de 13 iulie 2022 a Comisiei nr. 1 – comună „Legislație şi cooperare interinstituțională”, a fost comunicat Ministerului Mediului, Apelor şi Pădurilor cu adresa nr. 8962/18.07.2022;
· punctul de vedere referitor la proiectul de Ordonanță de urgență a Guvernului privind modificarea și completarea unor acte normative din domeniul protecției consumatorilor, analizat în şedinţa din data de 14 iunie 2022 a Comisiei nr. 1 – comună „Legislație şi cooperare interinstituțională”. Cu acea ocazie, Comisia a decis şi formularea unor observaţii suplimentare în procedura parlamentară de adoptare a Ordonanţei de urgenţă a Guvernului 
nr. 58/2022, referitor la dispozițiile art. 13 alin. (8) şi (9) din Legea nr. 193/2000, astfel cum au fost modificate prin această ordonanţă de urgenţă. Punctul de vedere a fost comunicat atât Ministerului Economiei, cât şi Camerei Deputaţilor, ca şi cameră decizională în procedura parlamentară de aprobare a Ordonanţei de urgenţă a Guvernului nr. 58/2022, cu adresa 
nr. 10012/27.06.2022;
· punctul de vedere referitor la unele propuneri ale Ministerului Finanţelor de modificare a Codului de procedură fiscală, analizat în şedinţa din data de 13 iulie 2022 a Comisiei nr. 1 – comună „Legislație şi cooperare interinstituțională”, a fost comunicat Ministerului Finanțelor cu adresa nr. 11771/21.07.2022;
· punctul de vedere referitor la proiectul de Ordonanță de urgență a Guvernului privind combaterea acțiunilor speculative și pentru modificarea și completarea unor acte normative, analizat în ședința din data de 14 iunie 2022 a Comisiei nr. 1 – comună „Legislație şi cooperare interinstituțională”, a fost comunicat Consiliului Concurenţei cu adresa 
nr. 13433/15.06.2022;
· punctul de vedere referitor la proiectul Legii pentru modificarea și completarea Legii 
nr. 535/2004 privind prevenirea și combaterea terorismului, analizat în şedinţa din data de 20 septembrie 2022 a Comisiei nr. 1 – comună „Legislație şi cooperare interinstituțională”, a fost comunicat Ministerului Afacerilor Interne cu adresa nr. 16370/30.09.2022;
· punctul de vedere referitor la proiectul de Ordonanță de urgență a Guvernului privind măsurile de punere în aplicare a Regulamentului (UE) 452/2019 al Parlamentului European și al Consiliului din 19 martie 2019 de stabilire a unui cadru pentru examinarea investițiilor străine directe în Uniune, precum și pentru modificarea și completarea Legii concurenței nr. 21/1996, analizat în ședința din data de 02 februarie 2022 a Comisiei nr. 1 – comună „Legislație şi cooperare interinstituțională”, a fost comunicat Consiliului Concurenţei cu adresa 
nr. 24838/09.02.2022;
· punctul de vedere referitor la proiectul de Hotărâre a Guvernului pentru modificarea și completarea Hotărârii Guvernului nr. 1486/2005 privind asigurarea pazei și protecției obiectivelor, bunurilor și valorilor cu efective de jandarmi, analizat în şedinţa din data de 18 octombrie 2022 a Comisiei nr. 1 – comună „Legislație şi cooperare interinstituțională”, a fost comunicat Ministerului Afacerilor Interne cu adresa nr. 3/21784/18.10.2022.
· punctul de vedere referitor la proiectul de Lege privind Codul amenajării teritoriului, urbanismului și construcțiilor, analizat în  şedinţa din data de 13.12.2022 a Comisiei nr. 1 – comună „Legislație şi cooperare interinstituțională”, a fost comunicat Ministerului Dezvoltării, Lucrărilor Publice şi Administraţiei cu adresa nr. 23952/...  

Nu în ultimul rând, trebuie menționată participarea reprezentanților Consiliului la lucrările diverselor grupuri de lucru interinstituţionale constituite la nivelul Consiliului Superior al Magistraturii, Ministerului Justiţiei sau, după caz, la nivelul altor instituții, pe teme privind sistemul judiciar. De asemenea, reprezentanți ai Consiliului Superior al Magistraturii au participat la mai multe întâlniri de lucru organizate de Ministerul Justiției.
În ședința din data de 15 martie 2022, Comisia nr. 1 comună – „Legislație şi cooperare interinstituțională” a decis constituirea în cadrul Consiliului Superior al Magistraturii a unui grup de lucru la nivel de aparat tehnic, care va urmări implementarea Strategiei naţionale anticorupţie 2021-2025. La lucrările acestui grup de lucru, în vederea elaborării proiectului Agendei de integritate organizaţională şi al Planului de integritate pentru întreg sistemul judiciar, au fost invitaţi să participe reprezentanţi ai Înaltei Curţi de Casaţie şi Justiţie, Parchetului de pe lângă Înalta Curte de Casaţie şi Justiţie, Inspecţiei Judiciare, Institutului Naţional al Magistraturii, Şcolii Naţionale de Grefieri.
La invitația Ministerului Justiţiei, la data de 20 ianuarie 2022, reprezentanți ai Consiliului Superior al Magistraturii au participat la grupul de lucru al Platformei de cooperare a autorităților independente şi a instituțiilor anticorupție. 
Platforma de cooperare a autorităților independente şi a instituțiilor anticorupție s-a reunit şi la data de 13.12.2022, reuniune la care a participat şi un reprezentant al Consiliului şi la care s-a discutat stadiul implementării măsurilor Strategiei Naţionale Anticorupţie 2021 – 2025, selectarea temelor de evaluare în anul 2023, precum şi selectarea instituţiilor care vor fi evaluate în anul 2023.
Ca urmare a aprobării Strategiei Naționale împotriva criminalității organizate 2021 – 2024 (SINCO), prin Hotărârea Guvernului nr. 930/2001 a fost înfiinţat Comitetul de Monitorizare a SINCO 2021 – 2024, organism fără personalitate juridică, care are, printre altele, rolul de a elabora planul de acţiune aferent SINCO. Pentru conturarea planului de acţiune, la invitaţia Ministerului Justiţiei comunicată cu adresa nr. 7/1196/2022/03.02.2022, reprezentanţi ai Consiliului Superior al Magistraturii au participat la şedinţele Comitetul de Monitorizare a SINCO 2021 – 2024.
La invitaţia Agenției Naționale pentru Egalitate de Șanse între Femei și Bărbați, comunicată cu adresa nr. 1032/DPCVD/MD/15.03.2021, reprezentanţi ai Consiliului Superior al Magistraturii au participat la Grupul de lucru interinstituțional în vederea formulării unui punct de vedere comun pentru elaborarea poziţiei României cu privire la propunerea de directivă privind combaterea violenţei împotriva femeilor şi a violenţei domestice. Domeniul de aplicare a propunerii de directivă vizează o incriminare armonizată la nivelul Uniunii Europene a infracţiunilor de viol, hărţuire cibernetică, schimbul de imagini intime fără consimţământ, mutilarea genitală a femeilor, incitarea cibernetică la violenţă sau la ură.
În vederea discutării propunerii preliminare de reglementare a ordinului de protecție/ordinului de protecție provizoriu extins, la invitaţia Ministerului Justiţiei, reprezentanţi ai Consiliului Superior al Magistraturii au participat la o şedinţă în data de 24 martie 2022.
La invitaţia E-Romnja – Asociația pentru Promovarea Drepturilor Femeilor Rome, reprezentanți ai Consiliului Superior al Magistraturii au participat în data de 29 aprilie 2022 la dezbaterea organizată în cadrul Proiectului ,,Voci intersecționale în Europa” cu tema „Există tendinţe de abordare a intersecţionalităţii în instituţii? Cum se reflectă perspectiva intersecţională în strategii, politici, programe?”.
La invitaţia Guvernului României, comunicată cu adresa nr. 903/31.03.2022, reprezentanţi ai Consiliului Superior al Magistraturii, în calitate de invitat permanent, au participat la şedinţele Comitetului interministerial pentru monitorizarea implementării Strategiei naționale pentru prevenirea și combaterea antisemitismului, xenofobiei, radicalizării și discursului instigator la ură, aferente perioadei 2021 - 2023, înființat prin Decizia prim ministrului nr. 173/28.02.2022.
Reprezentanţi ai Consiliului Superior al Magistraturii au participat la şedinţa din data de 03 mai 2022 a Comisiei de anchetă privind investigarea cazurilor de abuzuri sexuale sau a oricăror abuzuri fizice împotriva minorilor din serviciile de tip rezidențial aflate în subordinea Direcțiilor Generale de Asistență Socială și Protecție a Copilului (DGASPC), comisie înfiinţată de Senatul României.
Ca urmare a aprobării Strategiei de dezvoltare a sistemului judiciar 2022 – 2025 şi a planului de acțiune aferent acesteia prin Hotărârea Guvernului nr. 436/2022, pentru aducerea la îndeplinire a acțiunilor propuse a fost constituit grupul de lucru comun al Ministerului Justiţiei şi al Consiliului Superior al Magistraturii prin Ordinul ministerului justiției nr. 3182/C/30.06.2022. Ca urmare, un reprezentant al Consiliului Superior al Magistraturii a participat la întâlnirile Grupul de lucru în vederea aducerii la îndeplinire a obiectivelor pentru dezvoltarea politicii de resurse umane la nivelul sistemului judiciar, prevăzute de Strategia de dezvoltare a sistemului judiciar 2022-2025.
La invitația Agenției Naționale pentru Egalitate de Șanse între Femei și Bărbați reprezentanți ai Consiliului Superior al Magistraturii au participat la reuniunea din data de 08 septembrie 2022 a Grupului de lucru privind monitorizarea implementării Strategiei naționale pentru prevenirea și combaterea violenței sexuale ,,SINERGIE” 2021-2030.
Un reprezentant al Consiliului Superior al Magistraturii a participat în data de 13 septembrie 2022 la Reuniunea Comitetului de monitorizare a reformei sistemului public de pensii din cadrul Planului Național de Redresare și Reziliență al României, organizată de Ministerul Muncii şi Solidarității Sociale.
La invitația Ministerului Muncii și Solidarității Sociale comunicată cu adresa 3718/MCB/04.10.2022, un reprezentant al Consiliului Superior al Magistraturii a participat la data de 11 octombrie 2022 la întâlnirea cu reprezentanții Băncii Mondiale cu privire la îndeplinirea Jalonului 215 - Intrarea în vigoare a cadrului legislativ pentru reducerea cheltuielilor cu pensiile speciale din cadrul Planului Național de Redresare și Reziliență al României.
Nu în ultimul rând, amintim colaborarea Consiliului Superior al Magistraturii, alături de Înalta Curte de Casaţie şi Justiţie şi Parchetul de pe lângă Înalta Curte de Casaţie şi Justiţie, cu Ministerul Justiţiei şi Uniunea Naţională a Barourilor din România la realizarea Protocolului de colaborare privind educaţia juridică, semnat de preşedintele Consiliului la data de 2 noiembrie 2022.
C. Referitor la relaţia Consiliului Superior al Magistraturii cu Preşedintele României, aceasta s-a circumscris prevederilor art. 134 din Constituţia României, republicată, ale Legii 
nr. 317/2004 privind Consiliul Superior al Magistraturii, republicată, cu modificările şi completările ulterioare, şi ale Legii nr. 303/2004 privind statutul judecătorilor şi procurorilor, republicată, cu modificările şi completările ulterioare.
Astfel, au fost înaintate Președintelui României hotărârile Secțiilor Consiliului Superior al Magistraturii privind propunerile de numire şi eliberare în şi din funcțiile de execuție de judecător şi procuror.

[bookmark: _Toc126071123][bookmark: _Toc375653691][bookmark: _Toc430867113]Activităţi derulate în legătură cu atribuţiile administrative ale Consiliului Superior al Magistraturii
[bookmark: _Toc375653692][bookmark: _Toc430867114]II.1. Gestionarea carierei profesionale a judecătorilor și procurorilor 
Asigurarea necesarului de resurse umane pentru buna desfăşurare a activităţii la nivelul instanţelor şi parchetelor a reprezentat, şi la nivelul anului 2022, principalul obiectiv al Consiliului Superior al Magistraturii. Ocuparea posturilor vacante de judecător şi procuror s-a realizat potrivit prevederilor legale, astfel cum rezultă din datele ce vor fi prezentate mai jos.
A. Evoluţia gradului de ocupare a posturilor de judecător şi procuror
Situaţia posturilor de judecător la începutul anului 2022
La data de 01 ianuarie 2022, din totalul de 5072 de posturi de judecător, erau ocupate 4403 posturi şi vacante 669 posturi, înregistrându-se un grad de ocupare de 86,81%.
Din totalul judecătorilor în funcție, cu luarea în calcul inclusiv a acelor judecători care ocupă pe perioadă nedeterminată posturi temporar vacante în condițiile art. 1341 din Legea 
nr. 304/2004, republicată, cu modificările și completările ulterioare, la începutul anului 2021, 3319 erau femei și 1271 erau bărbați. Diferenţele aparente între situaţia posturilor ocupate şi numărul efectiv al judecătorilor în funcţie rezultă din ocuparea posturilor în condiţiile art. 1341 anterior menţionat. 
	Categoria
	Posturi de judecător prevăzute în schemă
	Posturi de judecător vacante

	
	Total
	Execuție
	Conducere
	Total
	Execuție
	Conducere

	Înalta Curte de Casație și Justiție
	122
	115
	7
	21
	21
	0

	Curți de apel (inclusiv Curtea Militară de Apel)
	930
	822
	108
	74
	48
	26

	Tribunale (inclusiv instanțele militare și tribunalele specializate)
	1701
	1463
	238
	356
	273
	83

	Judecătorii
	2319
	2012
	307
	218
	39
	179

	Total
	5072
	4412
	660
	669
	381
	288


Situaţia posturilor de procuror la începutul anului 2022
În luna ianuarie 2022, la nivelul parchetelor, din totalul de 3041 posturi de procuror (au fost incluse şi cele 62 de posturi acordate potrivit art. 134¹ din Legea nr. 304/2004, republicată, cu modificările și completările ulterioare), erau ocupate 2424 posturi (sunt incluse şi cele 36 de posturi acordate potrivit art. 134¹ din Legea nr. 304/2004, republicată, cu modificările și completările ulterioare - 7 la parchetele de pe lângă tribunale plus 29 la parchetele de pe lângă judecătorii) şi vacante 662 posturi, din care 355 posturi erau corespunzătoare funcţiilor de execuţie (sunt incluse şi 26 posturi acordate potrivit art. 134¹ din Legea nr. 304/2004, republicată, cu modificările și completările ulterioare), iar 307 funcţiilor de conducere.
	Din totalul celor 2424 posturi de procuror ocupate, 45 de procurori funcţionau peste schema prevăzută (3 procurori la parchetele de pe lângă curţile de apel, 3 procurori la parchetele de pe lângă tribunale şi 39 de procurori la parchetele de pe lângă judecătorii).
	Funcţionarea peste schemă se datorează faptului că procurorii respectivi fie şi-au încetat mandatele de conducere, fie şi-au încetat activitatea la cele două structuri din cadrul Parchetului de pe lângă Înalta Curte de Casaţie şi Justiţie (Direcţia Naţională Anticorupţie şi Direcţia de Investigare a Infracţiunilor de Criminalitate Organizată şi Terorism) şi, potrivit dispoziţiilor legale, au revenit pe posturile de execuţie de la unităţile de parchet la care au funcţionat anterior numirii.
Distribuţia posturilor vacante, pe grade de jurisdicţie, în luna ianuarie 2022, se prezenta astfel :
	Categoria
	Posturi de procuror prevăzute în  schemă
	Posturi de procuror vacante

	
	Total
	Exec.
	art. 134¹
	Cond.
	Total
	Exec.
	art. 134¹
	Cond.

	PÎCCJ (inclusiv DNA, DIICOT şi Secţia parchetelor militare)
	  667
	523
	0
	144
	159
	111
	0
	48

	Parchetele de pe lângă curţile de apel (inclusiv PCMA)
	264
	183
	6
	75
	62
	30
	6
	26

	Parchetele de pe lângă  tribunale (inclusiv PTMTB şi PTMF)
	730
	518
	19
	193
	241
	136
	12
	93

	Parchetele de pe lângă judecătorii 
	1380
	1103
	37
	240
	200
	52
	8
	140

	          Total 
	3041
	2327
	62
	652
	  662
	329
	26
	307



B. Ocuparea posturilor de execuţie de judecător şi procuror
În cursul anului 2022, ocuparea posturilor de execuţie vacante s-a realizat prin următoarele modalităţi:
Repartizarea absolvenţilor Institutului Naţional al Magistraturii, promoţia 2021
Prin Hotărârea nr. 127/27.07.2021, Plenul Consiliului Superior al Magistraturii a aprobat tematica, bibliografia, modalitatea de examinare şi calendarul de desfăşurare a examenului de absolvire INM, sesiunea 2021. La data de 02 decembrie 2021 a avut loc repartiţia celor 140 de auditori de justiţie – grupa judecători, iar în şedinţa Secţiei pentru judecători din aceeaşi dată s-a dispus numirea acestora, în funcţiile pentru care au optat, începând cu data de 01 ianuarie 2022.
Cele 140 de posturi, conform celor de mai sus, se regăsesc în situaţia posturilor ocupate la data de 1 ianuarie 2022, însă nu au fost incluse în statitistica de la sfârşitul anului 2021.
Având în vedere Deciziei Curţii Constituţionale nr. 121/2020, în perioada 2020 – iulie 2021 nu au mai fost organizate concursuri de admitere în magistratură sau la Institutul Naţional al Magistraturii, astfel încât în cursul anului 2022 nu există o promoţie de absolvenţi ai Institutului Naţional al Magistraturii. 
Cu toate acestea, ca urmare a unei situaţii particulare, la solicitarea Institutului Naţional al Magistraturii, prin Hotărârea nr. 90/07.07.2022, Plenul Consiliului Superior al Magistraturii a aprobat tematica, bibliografia, modalitatea de examinare și calendarul de desfăşurare a unei proceduri extraordinare a examenului de absolvire INM, pentru un absolvent, promoţia 2021.
Rezultatul examenului de abolvire, astfel organizat, rămas definitiv, a fost publicat pe pagina de internet a Institutului Naţional al Magistraturii, la data de 19 septembrie 2022.
Totodată, potrivit rezultatelor finale ale examenului de absolvire a Institutului Naţional al Magistraturii, promoţia 2021, prin Hotărârea nr. 1166/2021 a Secției pentru procurori s-a dispus numirea în funcţia de procuror stagiar, începând cu data de 01 ianuarie 2022, a 70 de absolvenţi ai Institutului Național al Magistraturii.
 Numirea în magistratură pe bază de concurs 
Ca urmare a modificărilor aduse prin Legea nr. 192/2021, a fost posibilă organizarea unui concurs de admitere în magistratură în condiţiile art. 33 alin. (1) din Legea nr. 303/2004 republicată, cu modificările şi completările ulterioare. Astfel, ca urmare a aprobării prin Hotărârea nr. 125/2021 a Plenului Consiliului Superior al Magistraturii, în perioada iulie 2021 – martie 2022 s-a desfăşurat concursul pentru ocuparea a 75 de posturi de judecător la judecătorii şi 50 de posturi la parchetele de pe lângă acestea, fiind numiţi, prin decret al Preşedintelui României, 75 de judecători (conform propunerii de numire formulate prin Hotărârea Secţiei pentru judecători nr. 999/17.03.2022), respectiv 49 de procurori (conform propunerii de numire formulate prin Hotărârea Secţiei pentru procurori nr. 504/17.03.2022).
De asemenea, în cursul anului 2022, au fost declanşate două noi concursuri de admitere în magistratură, ce urmează a se finaliza în cursul anului 2023, prin Hotărârea Plenului Consiliului Superior al Magistraturii nr. 92/2022, respectiv prin Hotărârea Plenului Consiliului Superior al Magistraturii nr. 141/2022.
	Numirea, la cerere, a procurorilor în funcţia de judecător şi a judecătorilor în funcţia de procuror
Prin Hotărârea Secției pentru judecători nr. 1349/18.11.2021 s-a dispus declanșarea unei sesiuni de numire a procurorilor în funcția de judecător, iar anunțul privind declanșarea procedurii a fost publicat pe pagina de internet a Consiliului la data de 19 noiembrie 2021.
În şedinţa Secţiei pentru judecători din data de 11 ianuarie 2022 a avut loc susţinerea interviului în cadrul acestei procedurii, fiind formulate propuneri pentru numirea în funcţia de judecător pentru 18 persoane. Ca urmare a retragerii acordului unui procuror, au fost numiţi în funcţia de judecător, prin decret al Preşedintelui României, 17 procurori. 
În aceeaşi perioadă de referinţă, la nivelul Secţiei pentru procurori nu au fost analizate cereri de numire din funcţia de judecător în funcţia de procuror.
	Numirea în funcţia de judecător sau procuror definitiv, după promovarea examenului de capacitate 
Potrivit art. 25 alin. (1) din Legea nr. 303/2004, republicată, cu modificările şi completările ulterioare, după încheierea perioadei de stagiu, judecătorii şi procurorii stagiari sunt obligaţi să se prezinte la examenul de capacitate.
În acord cu aceste prevederi legale, în perioada noiembrie 2021 – aprilie 2022 s-a desfăşurat examenul de capacitate al judecătorilor şi procurorilor stagiari. Ca urmare a acestui examen, în cursul anului 2022, prin Hotărârea Secţiei pentru judecători nr. 1190/20.04.2022, respectiv Hotărârea Secţiei pentru procurori nr. 757/19.04.2022 au fost  formulate propuneri de numire, prin decret al Preşedintelui României,  a 111 judecători şi 86 de procurori definitivi, fără însă a reprezenta efectiv o ocupare de noi posturi vacante.
Numiri și reîncadrări în funcția de judecător şi procuror în temeiul art. 83 alin. (3) din Legea nr. 303/2004 republicată, cu modificările și completările ulterioare
În cursul anului 2022 nu au fost organizate proceduri de reîncadrare în funcţia de judecător, respectiv procuror, în temeiul art. 83 alin. (3) din Legea nr. 303/2004, republicată, cu modificările şi completările ulterioare.
Desemnarea procurorilor în vederea efectuării urmăririi penale în cauzele prevăzute de art. 3 alin. (1) şi alin. (2) din Legea nr. 49/2022 privind desfiinţarea Secţiei pentru investigarea infracţiunilor din justiţie, precum şi pentru modificarea Legii nr. 135/2010 privind Codul de procedură penală
În Monitorul Oficial nr. 244/11.03.2022 a fost publicată Legea nr. 49/2022 privind desfiinţarea Secţiei pentru investigarea infracţiunilor din justiţie, precum şi pentru modificarea Legii nr. 135/2010 privind Codul de procedură penală. Legea a intrat în vigoare la data de 14 martie 2022.
Potrivit prevederilor art. 1 alin. (1) raportat la art. 2 alin. (2) din lege, la data intrării în vigoare a legii, s-a desființat Secţia pentru investigarea infracţiunilor din justiţie din cadrul Parchetului de pe lângă Înalta Curte de Casaţie şi Justiţie, iar procurorii din cadrul acesteia, inclusiv cei cu funcţii de conducere, au revenit la parchetele de unde provin sau la parchetele unde au promovat, redobândind gradul profesional de execuţie şi salarizarea corespunzătoare acestuia avute anterior sau, după caz, pe cele corespunzătoare ca urmare a promovării.
În acord cu dispoziţiile art. 3 alin. (3) din lege, Plenul Consiliului Superior al Magistraturii formulează propuneri pentru desemnarea de către procurorul general al Parchetului de pe lângă Înalta Curte de Casție și Justiție a procurorilor care vor efectua urmărirea penală în cauzele expres prevăzute la art. 3 alin. (1) şi alin. (2) din Legea nr. 49/2022.
Potrivit art. 10 din același act normativ numărul maxim de procurori din cadrul Secţiei de urmărire penală şi criminalistică desemnaţi este de 14, iar numărul maxim al procurorilor din cadrul parchetelor de pe lângă curţile de apel desemnaţi este de 3 pentru fiecare dintre acestea.
În acest context, prin Hotărârile Plenului Consiliului Superior al Magistraturii nr. 63 din 03 mai 2022 și nr. 88 din 02 iunie 2022 au fost propuși în vederea desemnării de către procurorul general al Parchetului de pe lângă Înalta Curte de Casație și Justiție un număr de 34 de procurori care să efectueze urmărirea penală în cauzele prevăzute de art. 3 alin. (2) din Legea r. 49/2022.
Ulterior, la data de 13 iulie 2022 a fost declanșată o nouă procedură pentru desemnarea  procurorilor în vederea efectuării urmăririi penale în cauzele prevăzute de art. 3 alin. (1) şi alin. (2) din Legea nr. 49/2022. 
Prin Hotărârea Plenului Consiliului Superior al Magistraturii nr. 189/22.12.2022 au fost propuși în vederea desemnării de către procurorul general al Parchetului de pe lângă Înalta Curte de Casație și Justiție un număr de 9 procurori care să efectueze urmărirea penală în cauzele prevăzute de art. 3 alin. (1) și (2) din Legea nr. 49/2022.

C. Numirea judecătorilor şi procurorilor în funcţii de conducere	
C.1. Numirea judecătorilor în funcţiile de conducere de preşedinte şi vicepreşedinte la curţi de apel, tribunale, tribunale specializate şi judecătorii
În şedinţa Secţiei pentru judecători din data de 16 decembrie 2021 au fost validate rezultatele concursului/examenului, desfăşurat în perioada septembrie – decembrie 2021, fiind numiţi în funcţie, începând cu data de 04 ianuarie 2022, 45 de candidaţi declaraţi admişi, ceea ce reprezintă un grad de ocupare, raportat la funcţiile anunţate la examen, de 24%.
În cursul anului 2022, prin Hotărârea Secţiei pentru judecători nr. 1307 din data de 12 mai 2022, s-a aprobat organizarea, în perioada mai - august 2022, a concursului/examenului pentru numirea în funcţii de conducere a judecătorilor, pentru ocuparea a 185 de funcţii vacante de preşedinte şi vicepreşedinte la curţi de apel, tribunale şi judecătorii. După finalizarea acestui concurs, s-au ocupat 42 de funcţii de conducere (22 de funcții de președinte și 20 de funcții de vicepreședinte).
Prin Hotărârea Secției pentru judecători nr. 2023/12.08.2022 s-a dispus numirea în funcțiile de conducere, începând cu data de 16 august 2022.
Aşa cum rezultă din considerentele hotărârii, au fost depuse 85 de candidaturi (de către 83 de candidați), pentru 64 de funcții de conducere (38 de funcții de președinte și 26 de funcții de vicepreședinte), nefiind înregistrate candidaturi pentru 121 de funcții de conducere.
Prin urmare, la concursul organizat în prima parte a anului 2022, gradul de ocupare a funcţiilor de conducere a fost de 22,70%, sensibil mai mic față de cel înregistrat la primul concurs din anul 2021, unde gradul de ocupare a fost de 27,68% sau față de cel înregistrat la concursul din prima parte a anului 2020, la care gradul de ocupare a reprezentat 27%. 
În perioada septembrie - decembrie 2022, s-a derulat cel de - al doilea concurs/examen pentru numirea în funcţii de conducere aferent anului 2022, aprobat prin Hotărârea Secției pentru judecători nr. 2057/08.09.2022, pentru ocuparea a 170 de funcții vacante (inclusiv funcții ce se vor vacanta la începutul lunii ianuarie 2023). În şedinţa Secţiei pentru judecători din 15 decembrie 2022 au fost validate rezultatele concursului/examenului şi s-a dispus numirea în funcţii de conducere începând cu data de 4 ianuarie 2023, respectiv 7 ianuarie 2023, pentru 36 de candidaţi.
Rezultatele acestui concurs se vor reflecta în situația funcțiilor de conducere ocupate în cursul anului 2023, cu precizarea că și-au depus candidatura doar 58 de candidați, din care 8 candidați s-au retras. Din cele 50 de candidaturi depuse, 27 au vizat funcțiile de președinte și 23 au vizat funcțiile de vicepreședinte. Astfel cum s-a arătat mai sus, au fost ocupate doar 36 de funcţii de conducere, din care 18 funcţii de preşedinte  şi 18 funcţii de vicepreşedinte.
Numirea judecătorilor în alte funcţii de conducere, în temeiul art. 48 alin. (9) din Legea nr. 303/2004, republicată, cu modificările şi completările ulterioare
În cursul anului 2022, Secţia pentru judecători a numit 57 de judecători în funcţii de preşedinte de secţie la judecătorii, tribunale şi curţile de apel, comparativ cu anul 2021, când au fost numiți 71 de judecători, respectiv cu anul 2020 când au fost numiţi 50 de preşedinţi de secţie.
C.2. Numirea procurorilor în funcţiile de conducere de procuror general, procuror general adjunct, prim procuror şi prim procuror adjunct de la parchetele de pe lângă curţile de apel, tribunale şi judecătorii
Prin Hotărârea nr. 1061/2022, Secția pentru procurori a Consiliului Superior al Magistraturii a aprobat organizarea, prin intermediul Institutului Național al Magistraturii, la București, în perioada 01 august – 16 noiembrie 2022, a concursului/examenului pentru numirea în funcții de conducere a procurorilor la parchetele de pe lângă curți de apel, tribunale, tribunale specializate și judecătorii.
La acest concurs au fost scoase 213 funcţii vacante de procuror general, procuror general adjunct, prim procuror şi prim procuror adjunct de la parchetele de pe lângă curţile de apel, tribunale şi judecătorii. 
Prin Hotărârea Secției pentru procurori nr. 1531/22.11.2022 s-a dispus validarea rezultatelor concursului sau examenului pentru numirea în funcții de conducere a procurorilor la parchetele de pe lângă curți de apel, tribunale și judecătorii, desfășurat în perioada 1 august - 16 noiembrie 2022, fiind numiți 60 de procurori în funcții de conducere.
Numirea procurorilor în alte funcţii de conducere, în temeiul dispoziţiilor art. 49 alin. (9) și art. 55 alin. (1) din Legea nr. 303/2004, republicată, cu modificările şi completările ulterioare
În conformitate cu dispoziţiile art. 49 alin. (9) din Legea nr. 303/2004, republicată, cu modificările şi completările ulterioare, numirea în celelalte funcţii de conducere, altele decât cele de procuror general, procuror general adjunct, prim procuror şi prim procuror adjunct, se face pe o perioadă de 3 ani, cu posibilitatea reînvestirii, o singură dată, de Secția pentru procurori a Consiliului Superior al Magistraturii, la propunerea procurorului general al Parchetului de pe lângă Înalta Curte de Casaţie şi Justiţie.
Totodată, în conformitate cu dispoziţiile art. 55 alin. (1) din Legea nr. 303/2004 republicată, cu modificările şi completările ulterioare, numirea în alte funcții de conducere decât cele prevăzute la art. 54 din cadrul Parchetului de pe lângă Înalta Curte de Casație și Justiție, al Direcției Naționale Anticorupție și al Direcției de Investigare a Infracțiunilor de Criminalitate Organizată și Terorism se face pe pe o perioadă de 3 ani, cu posibilitatea reînvestirii, o singură dată, de Secția pentru procurori a Consiliului Superior al Magistraturii, la propunerea procurorului general al Parchetului de pe lângă Înalta Curte de Casație și Justiție, a procurorului șef al Direcției Naționale Anticorupție și a procurorului șef al Direcției de Investigare a Infracțiunilor de Criminalitate Organizată și Terorism, după caz. 
	În cursul anului 2022, în temeiul dispoziţiilor art. 49 alin. (9) și art. 55 alin. (1) din Legea nr. 303/2004, Secţia pentru procurori a Consiliului Superior al Magistraturii a numit 58 procurori în funcţii de conducere.
D. Promovarea judecătorilor şi procurorilor în funcţii de execuţie
D.1. Promovarea judecătorilor 
În cursul anului 2022 au fost organizate două concursuri de promovare pe loc şi un concurs de promovare efectivă în funcţii de execuţie.
Astfel, în şedinţa Secţiei pentru judecători din data de 22 decembrie 2021 a fost aprobată organizarea unui concurs de promovare pe loc pentru judecători, pentru 350 de locuri la tribunale (pentru care s-au înscris 230 de candidați care îndeplineau condițiile) și 350 de locuri la curțile de apel (pentru care s-au înscris 626 candidați care îndeplineau condițiile). 
Ca urmare a acestui concurs, aşa cum rezultă din Hotărârea nr. 1023/2022 a Secției pentru judecători, au fost promovați 282 de judecători cu grad de curte de apel și 181 de judecători cu grad de tribunal.
Un al doilea concurs de promovare pe loc a fost declanşat prin Hotărârea Secţiei pentru judecători nr. 2137/22.09.2022, în perioada septembrie - decembrie 2022, pentru 371 de locuri la tribunale şi 784 locuri la curţile de apel. Rezultatele acestui concurs au fost validate în şedinţa Secţiei pentru judecători din data de 15 decembrie 2022, fiind promovaţi pe loc 420 de judecători cu grad curte de apel şi 167 de judecători cu grad de tribunal.
În ceea ce priveşte concursul de promovare efectivă în funcţii de execuţie, acesta a fost aprobat prin Hotărârea Secţiei pentru judecători nr. 1525/26.05.2022, pentru perioada mai – octombrie 2022. Pentru acest concurs au fost alocate 81 de posturi la curţile de apel şi 375 de posturi la tribunale.
În şedinţa Secţiei pentru judecători din data de 3 noiembrie 2022 au fost validate rezultatele acestui concurs şi s-a dispus promovarea efectivă la instanţele superioare începând cu data de 15 noiembrie 2022 sau, după caz, începând cu data de 01 ianuarie 2023, a unui număr de 169 de judecători, din care 55 la curţile de apel şi 114 judecători la tribunale.
Distinct, prin Hotărârea nr. 1038/06.04.2022, Secţia pentru judecători a hotărât promovarea la instanţele superioare a 14 judecători, începând cu data de 15 aprilie 2022 şi a unui judecător, începând cu data de 1 iunie 2022, ca urmare a valorificării rezultatului obţinut la concursul de promovare în funcţii de execuţie a judecătorilor desfăşurat în perioada aprilie - august 2021.
D.2. Promovarea în funcţia de judecător la Înalta Curte de Casaţie şi Justiţie
La nivelul instanței supreme, ca urmare a finalizării concursului desfăşurat în perioada iulie – decembrie 2021, în şedinţa din data de 18 ianuarie 2022, Secţia pentru judecători a dispus promovarea a 12 judecători la instanţa supremă, fiind ocupate toate posturile anunţate în cadrul acestei proceduri.
De asemenea, prin Hotărârea nr. 1990/19.07.2022 a Secției pentru judecători s-a aprobat concursul de promovare în funcţia de judecător la Înalta Curte de Casaţie şi Justiţie, din perioada iulie - noiembrie 2022, pentru 15 posturi de judecător, din care 4 posturi la Secția I civilă, 6 posturi la Secţia penală şi 5 posturi la Secţia de contencios administrativ şi fiscal. În şedinţa Secţiei pentru judecători din data de 15 decembrie 2022 au fost validate rezultatele obţinute la acest concurs, fiind promovaţi la instanţa supremă, începând cu data de 1 ianuarie 2023, opt judecători: un judecător la Secţia penală, 5 judecători la Secţia de contencios administrativ şi fiscal şi 2 judecători la Secţia I civilă. 
În prezent sunt în curs de desfăşurare concursuri de promovare la instanţa supremă, ce urmează a se finaliza în cursul lunii martie 2023, pentru ocuparea a 17 posturi de judecător, din care 4 posturi la Secţia I civilă, 5 posturi la Secţia de contencios administrativ şi fiscal, 6 posturi la Secţia penală şi 2 posturi la Secţia a II-a civilă.
D.3. Promovarea procurorilor 
	În anul 2022 s-au desfășurat concursuri de promovare în funcţii de execuţie efectivă și pe loc a  procurorilor.
	Astfel, prin Hotărârea Secției pentru procurori nr. 94/18.01.2022, a fost aprobată organizarea concursului de promovare efectivă în funcții de execuție a procurorilor pentru un număr de 98 de posturi. În urma concursului au fost ocupate un număr de 35 de posturi de execuție, fiind valorificate alte 10 cereri (1 procuror a promovat la PÎCCJ, 11 procurori la PCA și 33 procurori la PT).
	Prin Hotărârea Secției pentru procurori nr. 1060/28.06.2022 a fost aprobată organizarea concursului de promovare în funcții de execuție pe loc a procurorilor la data de 11 septembrie 2022, pentru ocuparea unui număr de 230 de locuri (80 locuri PT, 100 locuri PCA, 50 locuri PÎCCJ). 
	În urma concursului au promovat pe loc 82 procurori pentru grad PT, 101 procurori pentru grad PCA, 53 procurori pentru grad PÎCCJ.
E. Eliberări din funcţia de judecător şi procuror
E.1. Judecători
Prin decrete ale preşedintelui României publicate în perioada de referinţă, până la data de 31 decembrie 2022, au fost eliberate din funcţia de judecător 453 de persoane, după cum urmează: 
· 451 de persoane, prin pensionare;
· 1 persoană ca urmare a demisiei;
· 1 persoană ca urmare a aplicării sancţiunii disciplinare constând în excluderea din magistratură.
Totodată, în cursul acestui an s-au vacantat 6 posturi, ca urmare a decesului unor judecători (până la data de 19 decembrie 2022).
Situaţia posturilor de judecător pe grade de jurisdicţie, comparativ la sfârşitul anului 2021, începutul anului 2022 (cu luarea în considerare a măsurilor dispuse începând cu data de 1 ianuarie 2022) şi 31 decembrie 2022, cu luarea în considerare a tuturor decretelor publicate, dar fără a avea în vedere măsurile de numire în funcţii de conducere (acestea devenind efective începând cu data de 04.01.2023).
	Categoria
	Posturi de judecător prevăzute în schemă
	Posturi de judecător ocupate
	Posturi de judecător vacante

	
	31.12.2021
	01.01.2022
	31.12.2022
	31.12.2021
	01.01.2022
	31.12.2022
	31.12.2021
	01.01.2022
	31.12.2022

	Înalta Curte de Casaţie şi Justiţie
	122
	122
	122
	101
	101
	94
	21
	21
	28

	Curţi de apel (inclusiv Curtea Militară de Apel)
	930
	930
	930
	856
	856
	851
	74
	74
	79

	Tribunale (inclusiv instanţele militare şi tribunalele specializate)
	1701
	1701
	1701
	1345
	1345
	1265
	356
	356
	436

	Judecătorii
	2319
	2319
	2314
	1962
	2101
	1864
	357
	218
	450

	Total*
	5072
	5072
	5067
	4264
	4403
	4074
	808
	669
	993


*Modificarea numărului de posturi prevăzute în schema instanţelor rezultă din alocarea/restuituirea de posturi în fondul de rezervă, în condiţiile art. 1341 din Legea 
nr. 304/2004, republicată, cu modificările şi completările ulterioare.
După cum rezultă din datele de mai sus, la data de 31 decembrie 2022, din totalul de 5067 de posturi (cu luarea în considerare a posturilor alocate din fondul de rezervă în condiţiile 
art. 1341 din Legea nr. 304/2004, republicată, cu modificările şi completările ulterioare) sunt ocupate 4074 de posturi de judecător, iar 993 de posturi sunt vacante.
Potrivit datelor de mai sus, se constată o scădere a gradului de ocupare (81%), comparativ cu gradul de ocupare înregistrat la începutul anului 2022 (86,81%).
Din totalul judecătorilor în funcţie, cu luarea în calcul inclusiv a acelor judecători care ocupă pe perioadă nedeterminată posturi temporar vacante în condiţiile art. 1341 din lege, la data de 31 decembrie 2022, 3059 sunt femei și 1205 sunt bărbați. 
Diferenţele aparente între situaţia posturilor ocupate şi numărul efectiv al judecătorilor în funcţie rezultă din ocuparea posturilor în condiţiile art. 1341 anterior menţionat, dar şi de data efectivă de eliberare din funcţie.
E.2. Procurori
	Până la data de 31 decembrie 2022 inclusiv, au fost eliberate din funcţia de procuror, prin decrete ale Preşedintelui României, un număr de 277 persoane, după cum urmează:
· 256 persoane, ca urmare a pensionării;
· 3 persoane, ca urmare a demisiei;
· 17 de procurori au fost numiți în funcția de judecător;
· 1 persoană, ca urmare a condamnării definitive.
Situaţia posturilor de procuror pe grade de jurisdicţie la data de 31.12.2022
	Categoria
	Posturi de procuror prevăzute în  schemă
	Posturi de procuror vacante

	
	Total
	Exec.
	art. 134¹
	Cond.
	Total
	Exec.
	art. 134¹
	Cond.

	PÎCCJ (inclusiv DNA, DIICOT şi Secţia parchetelor militare)
	662
	520
	0
	142
	206
	142
	0
	64

	Parchetele de pe lângă curţile de apel (inclusiv PCMA)
	264
	185
	4
	75
	68
	32
	4
	32

	Parchetele de pe lângă  tribunale (inclusiv PTMT şi PTMF)
	731
	518
	20
	193
	261
	138
	15
	108

	Parchetele de pe lângă judecătorii 
	1394
	1107
	46
	241
	324
	131
	25
	168

	          Total 
	3049
	2330
	70
	651
	859
	443
	44
	372



La data de 31 decembrie 2022, la nivelul parchetelor, din totalul de 3051 posturi de procuror (au fost incluse şi cele 70 de posturi acordate potrivit art. 134¹ din Legea nr. 304/2004, republicată, cu modificările și completările ulterioare) erau ocupate 2213 posturi (sunt incluse şi 26 posturi acordate potrivit art. 134¹ din Legea nr. 304/2004, republicată, cu modificările și completările ulterioare – 5 la parchetele de pe lângă tribunale şi 21 la parchetele de pe lângă judecătorii) şi vacante 859 de posturi (sunt incluse şi 44 posturi acordate potrivit art. 134¹ din Legea nr. 304/2004, republicată, cu modificările și completările ulterioare), din care 487 posturi erau corespunzătoare funcţiilor de execuţie, iar 372 funcţiilor de conducere.
	Din totalul celor 2213 posturi de procuror ocupate, 21 procurori funcţionau peste schema prevăzută (1 procuror la parchetele de pe lângă curţile de apel, 1 procuror la parchetele de pe lângă tribunale şi 19 procurori la parchetele de pe lângă judecătorii). 
	Funcţionarea peste schemă se datorează faptului că procurorii respectivi fie şi-au încetat mandatele de conducere, fie şi-au încetat activitatea la cele două structuri din cadrul Parchetului de pe lângă Înalta Curte de Casaţie şi Justiţie (Direcţia Naţională Anticorupţie şi Direcţia de Investigare a Infracţiunilor de Criminalitate Organizată şi Terorism) şi, potrivit dispoziţiilor legale, au revenit pe posturile de execuţie de la unităţile de parchet la care au funcţionat anterior numirii.
F. Situaţia posturilor de magistrat asistent la Înalta Curte de Casaţie şi Justiţie
La începutul anului 2022, din cele 143 de posturi de magistrat -  asistent de la Înalta Curte de Casaţie şi Justiţie erau ocupate 130 de posturi, din care 2 posturi erau ocupate prin detaşarea a doi judecători, fiind vacante 13 posturi.
Secţia pentru judecători, prin Hotărârea nr. 1526 din data de 26 mai 2022, a aprobat organizarea, în perioada mai – septembrie 2022, a concursului pentru ocuparea a 18 posturi vacante de magistra - asistent, din care 6 posturi la Secţia I civilă, 4 posturi la Secţia a II-a civilă, 3 posturi la Secţia penală şi 5 posturi la Secţia de contencios administrativ şi fiscal. 
Prin Hotărârea Secţiei pentru judecători nr. 2411/2022 s-a dispus numirea în funcţia de magistrat - asistent a 16 candidaţi, începând cu data de 11.11.2022 (din care 5 la Secţia I civilă, 3 la Secţia a II-a civilă, 3 la Secţia penală şi 5 la Secţia de contencios administrativ şi fiscal).
Totodată, ca urmare a continuării procedurii pentru ocuparea posturilor vacante de magistrat - asistent, astfel cum s-a precizat anterior, prin Hotărârea Secţiei pentru judecători nr. 3139/15.12.2022 au fost ocupate prin numire, începând cu data de 01.01.2023, un post la Secţia I civilă şi un post la Secţia a II-a civilă. Având în vedere data numirii, această situaţie se va regăsi valorificată în datele statistice aferente anului 2023.
Prin Hotărârea Guvernului nr. 1387/2022 a fost suplimentat numărul de posturi alocate instanţei supreme, printre care cu 8 posturi de magistrat asistent, astfel încât, la sfârşitul anului 2022, schema este de 151 de magistrat asistent, din care 17 posturi sunt vacante (nu au fost incluse cele două posturi care se ocupă cu data de 01.01.2023). La data de 1 ianuarie 2023, din totalul de 151 de posturi de magistrat asistent, vor fi vacante 15 posturi.

[bookmark: _Toc126071124]II.2. Organizarea instanţelor judecătoreşti şi a parchetelor 
[bookmark: _Toc126071125][bookmark: _Toc430867115]II.2.1. Instanţe
În anul 2022, în baza prevederilor legale în vigoare, în vederea eficientizării activităţii instanţelor, Consiliul Superior al Magistraturii a emis avize conforme pentru transferul temporar al unor posturi de judecător şi a aprobat, potrivit practicii constante, ocuparea de posturi de judecător temporar vacante, în condiţiile art. 1341 din Legea nr. 304/2004 republicată, cu modificările şi completările ulterioare.
În ceea ce privește personalul auxiliar și conex, au fost acordate avizele conforme solicitate pentru transferul unor posturi la nivelul instanțelor judecătorești.
Nu în ultimul rând, în perioada analizată, la nivelul Consiliului Superior al Magistraturii s-a aprobat, în acord cu prevederile legale în materie, reorganizarea unor secţii în secţii distincte.
[bookmark: _Toc126071126]II.2.2. Parchete
În cursul anului 2022 la nivelul Ministerului Public au avut loc redistribuiri de posturi de procuror între unitățile de parchet. Astfel, prin Hotărârea Secției pentru procurori 
nr. 1062/28.06.2022 s-a acordat avizul conform pentru majorarea/reducerea statelor de funcții ale Parchetului de pe lângă Înalta Curte de Casație și Justiție, parchetelor de pe lângă curțile de apel și unitățile subordonate, hotărâre în urma căreia 5 posturi de procuror din schema Parchetului de pe lângă Înalta Curte de Casație și Justiție au fost redistribuite către Parchetul de pe lângă Curtea de Apel Galați, Parchetul de pe lângă Curtea de Apel Cluj, Parchetul de lângă Judecătoria Târgoviște, Parchetul de pe lângă Judecătoria Vaslui, respectiv Parchetul de pe lângă Judecătoria Vișeu de Sus. De asemenea, un post de prim-procuror adjunct a fost redistribuit de la Parchetul de pe lângă Tribunalul Bistrița Năsăud la Parchetul de pe lângă Judecătoria Bistrița, iar un post de procuor din schema Parchetului de pe lângă Tribunalul Sălaj a fost redistribuit la Parchetul de pe lângă Tribunalul Cluj. Totodată, au fost redistribuite și posturi de grefier, grefier arhivar, specialist și îngrijitor. Ministrul Justiției a emis ordinul nr. 3179/C din data de 30 iunie 2022 prin care a fost aprobat statul de funcții și de personal al Parchetului de pe lângă Înalta Curte de Casație și Justiție, parchetelor de pe lângă curțile de apel și unitățile subordonate.
 Facem precizarea că, prin Hotărârea Secției pentru procurori nr. 129 din 25 ianuarie 2022, ca urmare a solicitării ministrului justiției, s-a acordat avizul conform pentru majorarea statului de funcții al Direcției Naționale Anticorupție cu un număr de 30 de posturi de ofițeri și agenți de poliție judiciară. 
De asemenea, prin Hotărârea Secției pentru procurori nr. 1210 din 30 august 2022 s-a aprobat solicitarea ministrului justiției privind acordarea avizului conform pentru majorarea statului de funcții și de personal al Direcției Naționale Anticorupție cu un număr de 15 posturi de ofițeri și agenți de poliție judiciară pentru Structura de sprijin a procurorilor europeni delegați în România.
[bookmark: _Toc126071127]II.3. Activitatea în domeniul formării profesionale a magistraţilor şi a personalului auxiliar 
Formarea profesională a magistraţilor şi a personalului auxiliar de specialitate al instanţelor judecătoreşti şi al parchetelor de pe lângă acestea este o activitate gestionată, la nivelul Consiliului Superior al Magistraturii, de către Biroul formare profesională. 
Atribuțiile de formare profesională exercitate în cadrul Biroului formare profesională sunt reglementate la art. 94 lit. a) – m) din Regulamentul de organizare și funcționare a Consiliului Superior al Magistraturii aprobat prin Hotărârea Plenului nr. 1073/2018.
Sub aspectul activității desfăşurate de acest birou, menţionăm că  în perioada de referinţă au fost întocmite peste 200 de lucrări în domeniul formării profesionale, din care 113 au fost înaintate, spre soluţionare, Plenului Consiliului Superior al Magistraturii, 3 au fost înaintate Secțiilor corespunzătoare și o lucrare a fost înaintată către Comisiei nr. 1 – Legislație și cooperare interinstituțională.
La nivelul biroului au fost întocmite note pentru aprobarea de către Plenul Consiliului Superior al Magistraturii a programelor de formare inițială și continuă ale Institutului Naţional al Magistraturii și Școlii Naționale de Grefieri, precum și pentru aprobarea solicitărilor de completare a acestor programe. Totodată, au fost formulate note pentru aprobarea rețelelor de formatori ale Institutului Naţional al Magistraturii și Școlii Naționale de Grefieri (pentru încetarea calității de formator/coordonator de practică, respectiv suspendarea din aceste calități sau pentru numirea de formatori - formatori cu normă întreagă, formatori colaboratori, formatori folosiți în mod excepțional, coordonatori de practică).
La data de 05 aprilie 2022, în conformitate cu dispoziţiile art. 12 din Regulamentul de organizare și funcționare a SNG, a fost declanşată procedura de ocupare a funcţiilor de directori adjuncţi ai Școlii Naționale de Grefieri, funcţii care s-au vacantat la data de 07 iunie 2022.
Ca urmare a acestei proceduri, pentru funcţia de director al SNG, responsabil cu formarea profesională iniţială, a fost înregistrată la Consiliul Superior al Magistraturii candidatura doamnei judecător Denis-Brânduşa CHIUJDEA din cadrul Judecătoriei Sectorului 3 București – având funcția de director adjunct, responsabil cu formarea iniţială al Şcolii Naționale de Grefieri, al cărui mandat expira la data de 07 iunie 2022, iar pentru funcţia de director adjunct al Şcolii Naționale de Grefieri, responsabil cu formarea profesională continuă a fost înregistrată la Consiliul Superior al Magistraturii candidatura domnului judecător Mihai Daniel ONIŞOR din cadrul Curții de Apel București – detașat în calitate de personal de instruire propriu  - Departamentul de formare a formatorilor.
Prin hotărârea nr. 66 din 02 iunie 2022, Plenul Consiliului Superior al Magistraturii a hotărât reînvestirea doamnei judecător Denis-Brânduşa CHIUJDEA în funcția de director adjunct responsabil cu formarea iniţială al Şcolii Naționale de Grefieri pentru un mandate de 3 ani, iar prin hotărârea nr. 67 din 02 iunie 2022 a hotărât numirea domnului judecător Mihai Daniel ONIŞOR în funcţia de director adjunct al Şcolii Naționale de Grefieri, responsabil cu formarea profesională continuă, pentru un mandat de 3 ani. 
Cu privire la formarea profesională a aparatului tehnic al Consiliului Superior al Magistraturii  a fost întocmit și aprobat Planul anual de formare, în concordanță cu Strategia de dezvoltare profesională elaborată în cadrul proiectului „Consolidarea capacității organizaționale și administrative a Consiliului Superior al Magistraturii” COD SIPOCA 760/MYSMIS 135225. Astfel, până la data de 19 decembrie 2022, au participat la cursurile de formare profesională organizate în cadrul proiectului 61 de persoane – judecători detașați, procurori detașați, funcționari publici și personal contractual care își desfășoară activitatea în aparatul propriu al Consiliului.  
A fost asigurată prezenţa la ședințele Consiliului de conducere al Școlii Naționale de Grefieri și au fost întocmite lucrările necesare pentru repartiția judecătorilor  şi procurorilor stagiari care au promovat examenul de capacitate și cele referitoare la repartizarea pe posturi a absolvenţilor Şcolii Naţionale de Grefieri.
De asemenea, a fost asigurat suportul necesar pentru desfășurarea stagiilor de practică ale studenților din cadrul Facultăților de Drept și a fost asigurată verificarea îndeplinirii de către candidați a condițiilor de participare la diverse concursuri și/sau examene.
[bookmark: _Toc126071128][bookmark: _Toc383085362][bookmark: _Toc383085227]II.3.1. Formarea profesională inițială a viitorilor judecători și procurori în cadrul INM
Obiectivele strategice specifice formării profesionale inițiale în anul 2022 au fost concepute în scopul furnizării unei pregătiri profesionale auditorilor de justiție apte să ofere acestora suportul și instrumentele necesare înfăptuirii unui act de justiție corespunzător. Au fost avute în vedere direcțiile de acțiune asumate de conducerea INM, principiile fundamentale ale formării judiciare adoptate la nivelul Rețelei Europene de Formare Judiciară (EJTN/REFJ), precum și Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor COM(2020) 713 final, intitulată „Asigurarea justiției în UE - o strategie europeană în materie de formare judiciară pentru perioada 2021 - 2024”. 
Obiectivele strategice instituționale în materie de formare profesională inițială au vizat, în continuare: asigurarea caracterului preponderent practic, complex, pluridisciplinar și interdisciplinar al formării, consolidarea caracterului unitar al formării și evaluării, diversificarea metodologiilor de formare utilizate și implicarea auditorilor de justiție în activități cu caracter internațional. 
Obiectivele specifice disciplinelor incluse în programul de formare inițială, conținuturile aferente și metodologiile de formare utilizate au fost reflectate în programele de studiu și planurile de seminar elaborate în cadrul catedrelor. 
În ceea ce privește metodologiile de formare, au fost avute în vedere recomandările cuprinse în Strategia europeană de formare judiciară pentru 2021 - 2024 - COM(2020) 713 final.
1. Programele de formare inițială
Pe parcursul anului 2022, formarea profesională a auditorilor de justiție s-a desfășurat conform Programului de formare inițială pentru anul I, aprobat prin Hotărârea Plenului CSM 
nr. 36 din 17 martie 2022. Pe parcursul anului supus raportării, la Institutul Național al Magistraturii a fost formată o singură promoție, totalizând 279 de auditori de justiție. 
Activitatea auditorilor de justiție a fost în continuare centrată pe aprofundarea cunoștințelor de drept, prin aplicații practice și pe dezvoltarea abilităților specifice profesiilor de judecător și procuror, conform programelor de studiu. În programul de formare inițială au fost incluse nu numai discipline juridice, dar și discipline care vizează dezvoltarea de abilități non juridice, necesare exercitării corespunzătoare a profesiei de judecător/procuror. 
Anul I de pregătire profesională inițială a fost organizat sub forma a două semestre: primul, în perioada 2 mai – 25 noiembrie 2022, iar cel de-al doilea, în perioada 28 noiembrie 2022 – 21 aprilie 2023. Calendarul stabilit pentru primul an de studiu a corespuns unui an întreg de formare, cu o durată de 12 luni. Structura anului I a cuprins, astfel, 52 de săptămâni, din care: 39 de săptămâni de formare efectivă sub formă de curs și seminar, 2 săptămâni de stagiu de observare în cadrul instanțelor și al parchetelor, 6 săptămâni vacanță, 4 săptămâni de sesiune/evaluare și 1 săptămână de procese simulate.
Studierea disciplinelor fundamentale (drept civil și procesual civil, drept penal și procesual penal) a rămas unul dintre obiectivele principale ale formării inițiale, menținându-se studierea acestor discipline pe parcursul întregului an I, precum și alocarea unui număr distinct de seminare și cursuri pentru aspectele de drept substanțial și cele de procedură, pentru a se asigura o abordare echilibrată a acestora. Numărul de seminare alocate studiului executării hotărârii judecătorești în procesul civil a fost majorat. Având în vedere importanța acordată caracterului practic al formării, în desfășurarea seminarelor din cadrul tuturor disciplinelor juridice studiate au fost incluse activități care presupun studiul dosarelor, redactarea actelor de procedură, realizarea unor procese/secvențe simulate. În ceea ce privește disciplinele CEDO și dreptul UE, evaluarea finală a cunoștințelor acumulate la cele două discipline a fost programată în cadrul examenelor finale de la celelalte discipline juridice. Evaluarea cunoștințelor de CEDO și UE a fost realizată, de asemenea, în cadrul componentei de evaluare continuă, în contextul lucrărilor scrise comune la disciplinele Drept civil și drept procesual civil și Drept penal și drept procesual penal, susținute în sesiunea de evaluare aferentă lunii noiembrie 2022.
Disciplinele care vizează abilități non-juridice au fost grupate, similar anului anterior de formare, în cadrul unui pol de discipline dedicat științelor socio-umane, fiind abordate teme legate de psihologie, comunicare, sociologie, gândire critică. Având în vedere dezideratul de a se accentua caracterul practic al formării pe parcursul anului I de studiu, în cadrul disciplinelor fundamentale au fost introduse seminare distincte de scriere juridică și un modul intitulat „Audierea minorilor”, cu participarea, în calitate de formatori, a unor echipe de magistrați și psihologi, specializați în audierea minorilor. 
Pentru a se asigura cadrul necesar ca toate cunoștințele și abilitățile dobândite să fie asimilate într-un mod integrat, la finalul celui de-al doilea semestru au fost programate procese simulate, pornind de la dosare având ca obiect materiile studiate (drept civil, drept penal, litigii cu profesioniști, drept administrativ, dreptul familiei, criminalistică), abordând și elemente de comunicare, etică, dezvoltare personală. Aceste procese simulate vor fi gestionate de echipe mixte de formatori, din catedra de științe socio-umane, cea de etică, precum și din cea aferentă disciplinei juridice relevante prin raportare la obiectul dosarului. 
Pentru a avea posibilitatea de a cunoaște în mod direct activitățile pe care le desfășoară judecătorii și procurorii și pentru a putea identifica diferitele aspecte de ordin administrativ specifice viitoarei activității profesionale, auditorii de justiție au efectuat, de asemenea, un stagiu în cadrul instanțelor judecătorești și al parchetelor de pe lângă acestea.
1. Alte activități specifice formării inițiale
În săptămâna 21-25 februarie 2022, Institutul Național al Magistraturii, prin Departamentul de formare profesională inițială, a organizat stagiul a doi auditori francezi de justiție din cadrul Școlii Naționale de Magistratură din Franța (ENM), venind în întâmpinarea Magistratului de Legătură de pe lângă Ambasada Franței la București.  Obiectivele stagiului au vizat cunoașterea aspectelor legate de sistemul de recrutare și formare profesională a auditorilor de justiție în cadrul INM, identificarea aspectelor practice ale exercitării profesiei în sistemul judiciar român, aspecte legate de organizarea judiciară a acestuia, precum și dimensiunea internațională a activității juridice atât în sistemul de justiție cât și în cadrul Institutului și al Școlii Naționale de Grefieri. Stagiul a cuprins vizite efectuate în cadrul unor instituții cum ar fi: Judecătoria Sectorului 6 București, Tribunalul București, Curtea de Apel București, Institutul Național de Criminalistică, Școala Națională de Grefieri, Consiliul Superior al Magistraturii, Colegiul juridic Franco-Român de Studii Europene. 
Doi absolvenți ai Institutului Național al Magistraturii au participat, în perioada 22 - 23 februarie 2022, la conferința „Initial training of justice professionals serving the rule of law”, organizată, în format hibrid, de Şcoala Naţională de Magistratură din Franţa (ENM) în colaborare cu Comisia Europeană, la Bordeaux (Franţa).
De asemenea, 1 absolvent al Institutului Național al Magistraturii a participat, în data de 1 martie 2022, la masa rotundă organizată în Florența (Italia), la inițiativa Școlii Superioare de Magistratură din Italia (SSM). Evenimentul s-a desfășurat online și a constat în dezbateri asupra unor aspecte de interes comun ale participanților în ceea ce privește sistemul de formare profesională din statele de proveniență.
În perioada 23 – 27 mai 2022, 2 auditori de justiție au participat, însoțiți de 2 formatori INM, la un program internațional de formare în domeniul drepturilor omului, destinat viitorilor judecători și procurori, desfășurat în Antalya, Turcia. Evenimentul a fost organizat de Academia de Justiție din Turcia, în colaborare cu Agenția Turcă de Cooperare și Coordonare/Turkish Cooperation and Coordination Agency (TIKA) și a cuprins activități de formare, precum și o competiție de prezentări susținute de fiecare participant, în materia jurisprudenței Curții Europene a Drepturilor Omului. Prezentările au fost evaluate de către un juriu internațional, echipa formată din auditorii români clasându-se pe locul al III-lea.
La data de 30 septembrie 2022, 14 auditori de justiție au participat la Conferința aniversară cu tema „Evoluția dreptului Uniunii Europene. Dialogul între Curtea de Justiție a Uniunii Europene și Curțile Constituționale”. În cadrul conferinței, auditorii de justiție au avut prilejul de a asista la prezentările invitaților, care au abordat aspecte privind cooperarea judiciară și procedura trimiterii preliminare; dialogul dintre Curtea de Justiție a Uniunii Europene și Curtea Constituțională a României, ca garanție a efectivității ordinii juridice europene; rolul fundamental al Înaltei Curți de Casație și Justiție și al celorlalte instanțe judecătorești, ca instanțe naționale și europene; importanța cunoașterii de către magistrații naționali a dreptului Uniunii Europene și rolul Institutului Național al Magistraturii în acest sens; precum și interacțiunea dintre judecători în contextul responsabilității partajate de protecție a drepturilor omului. 
La data de 19 decembrie 2022, 17 auditori de justiție au participat la Conferința aniversară cu tema „Dialog pentru justiție”, aceasta făcând parte din seria evenimentelor științifice prin care INM a celebrat 30 de ani de existență. 
Stagiu de practică - studenți ai facultăților de drept 
În perioada de raportare, 3 studenți ai Facultății de Drept din cadrul Universității din București au beneficiat de un stagiu cu o durată de trei săptămâni în cadrul Institutului Național al Magistraturii, context în care au participat la conferințe, seminare, activități specifice formării auditorilor de justiție din anul I, întâlniri cu auditori de justiție, formatori și reprezentanți ai departamentului de formare inițială. 
La data de 27 septembrie 2022, Institutul a primit vizita unui grup de 20 de studenți ai Facultății de Drept din cadrul Universității din București, în contextul proiectului „Insights”, din cadrul evenimentului „Învață Să Fii Student!”. Evenimentul a prilejuit discuții cu reprezentanți ai INM – conducere, departament de formare inițială, formatori, auditori de justiție – subiectele de interes pentru studenți fiind următoarele: rolul și activitatea INM, formarea profesională inițială a magistraților, experiența auditorilor de justiție la INM, concursul de admitere și experiența auditorilor de justiție în legătură cu pregătirea pentru admitere, alegerea unei cariere în magistratură și parcursul profesional al unui magistrat.
Revista INM, THEMIS 
În prezent se află în curs de editare următorul număr al Revistei Institutului, THEMIS, planificat a fi publicat pe site-ul instituției până la finalul acestui an.
[bookmark: _Toc126071129]II.3.2. Formarea profesională continuă a judecătorilor și procurorilor în cadrul INM 
Și în anul 2022, cele mai importante obiective strategice ale formării profesionale continue desfășurate la nivelul INM au fost creșterea calității activității de formare continuă la nivel centralizat și, totodată, creșterea ponderii și a calității activităților de formare continuă descentralizată, în acord cu obiectivele specifice prevăzute de Strategia de dezvoltare a sistemului judiciar, aprobată prin Hotărârea Guvernului nr. 436/2022.
În îndeplinirea misiunii sale de formare a membrilor sistemului judiciar, INM a desfășurat și coordonat în perioada de referință activități de formare profesională continuă pentru judecători și procurori, atât la nivel centralizat, cât și la nivel descentralizat.
A. Activitățile de formare continuă la nivel centralizat 
Pentru anul 2022, în elaborarea Programului de formare profesională continuă la nivel centralizat, au fost parcurse etapele necesare pentru stabilirea nevoilor de formare ale sistemului judiciar, prin coroborarea nevoilor de formare identificate de judecători și procurori cu nevoile de formare stabilite ca obiective instituționale și asumate prin strategiile sistemului judiciar. Ca urmare a acestei analize de sistem, au fost identificate direcțiile de formare prioritare pentru formarea continuă centralizată în cursul anului 2022, respectiv: unificarea practicii judiciare; formarea specializată a magistraților; pregătirea judecătorilor și procurorilor în domeniul dreptului european: dreptul UE, CEDO, cooperare judiciară internațională în materie civilă și penală; dezvoltarea abilităților non-juridice specifice profesiei.
În anul 2022, formarea continuă a fost realizată atât din fonduri bugetare, cât și din fonduri mixte și extrabugetare, o pondere majoritară în programul de formare profesională continuă fiind reprezentată de activități de formare organizate în cadrul unor proiecte cu finanțare europeană: „Justiția 2020: profesionalism și integritate”, cod SIPOCA 453, cod MySMIS2014+ 118978, coordonat și cofinanțat de INM, și proiectul „Formarea și consolidarea capacității în sistemul judiciar”, finanțat prin Mecanismul Financiar Norvegian 2014 - 2021, derulat în parteneriat de CSM și INM.
O preocupare prioritară și constantă a programului de formare profesională continuă desfășurat de INM a reprezentat-o organizarea de dezbateri cu privire la aspectele de practică neunitară, în cadrul întâlnirilor președinților secțiilor specializate din cadrul Înaltei Curți de Casație și Justiție și al curților de apel și cele ale procurorilor șefi secție din cadrul Parchetului de pe lângă Înalta Curte de Casație și Justiție și al parchetelor de pe lângă curțile de apel. În cursul anului 2022 au fost organizate 4 întâlniri ale președinților secțiilor specializate, în domeniile drept civil și drept administrativ și fiscal, litigii cu profesioniștii, dreptul muncii și asigurărilor sociale.
Pentru anul 2022, Programul de formare continuă a inclus conferințe de unificare a practicii judiciare în domenii precum: drept civil și drept de procedură civilă, drept penal și drept de procedură penală, insolvența persoanei juridice și o conferință dedicată membrilor rețelei europene EuroQuod. De asemenea, au fost organizate conferințe cu expertiză internațională, în materii precum contenciosul administrativ și constituțional, încadrarea juridică a faptelor de abuz sexual comise asupra minorilor și spălarea banilor, cu accent pe recuperarea creanțelor provenite din infracțiuni.
Programul de formare continuă aferent anului 2022, a acordat o pondere importantă domeniilor specializate conexe, cu luarea în considerare a obiectivelor strategice prevăzute de Strategia de dezvoltare a sistemului judiciar 2022 - 2025,  respectiv  lupta împotriva corupției și a criminalității economico-financiare, combaterea traficului de persoane, a traficului de droguri, a criminalității informatice, recuperarea prejudiciului infracțiunii, administrarea probatoriului și tehnici de audiere în procesul penal, măsuri speciale de supraveghere sau cercetare, justiția pentru minori cu accent pe tehnici de audiere a minorilor și pe instrumentarea eficientă a cauzelor penale având ca obiect infracțiuni contra libertății și integrității sexuale comise asupra victimelor minore, lupta împotriva violenței domestice, dreptul muncii și insolvență. 
Printre activitățile de formare profesională continuă organizate în perioada de referință 
s-au numărat și cele dedicate  îmbunătățirii aplicării conceptelor juridice europene de către membrii sistemului judiciar din România, ținându-se seama de relația dintre perspectiva europeană și perspectiva națională, permițând judecătorilor, procurorilor și altor profesioniști din domeniul juridic să înțeleagă pe deplin și să aplice conceptele juridice europene în activitatea lor profesională, în domenii considerate de interes pentru magistrații români, cum ar fi: achiziții publice, procedura fiscală - în mod special executare silită și TVA, cooperare internațională în materie civilă, jurisprudența CEDO - aspecte civile și penale și jurisprudența CJUE în materia drepturilor fundamentale. 
De asemenea, având în vedere obiectivele specifice de formare ale Strategiei de dezvoltare a sistemului judiciar 2022 - 2025, au fost incluse în Programul de formare profesională continuă sesiuni de formare în domeniul combaterii infracțiunilor de mediu și a infracțiunilor silvice, în vederea creării unei practici unitare în materie. Totodată, în contextul preocupărilor și a nevoilor identificate la nivelul instituțiilor din sistemul judiciar cu privire la  combaterea discriminării, Institutul a prevăzut organizarea de activități de formare în acest domeniu, cu accent pe combaterea extremismului, rasismului și antisemitismului și a actelor de violență sau de hărțuire a jurnaliștilor. 
Dată fiind necesitatea abordării multidisciplinare a formării prin dezvoltarea abilităților non-juridice specifice profesiilor de judecător și procuror, prin facilitarea dialogului interprofesional și realizarea unei comunicări eficiente, corecte și transparente între magistrați și societate, în Programul de formare continuă 2022 au fost prevăzute și desfășurate activități de formare în domenii ca managementul judiciar, leadership și comunicare, etica și deontologia profesională, etică și judgecraft – arta de a fi judecător, metodologia actului de justiție, dezvoltare personală și programare neurolingvistică și formare a formatorilor, inclusiv în utilizarea instrumentelor digitale de formare. 
[bookmark: OLE_LINK62][bookmark: OLE_LINK11]În anul 2022 s-a organizat și desfășurat programul de pregătire a magistraților selectați în temeiul prevederilor art. 33 alin. (1) din Legea nr. 303/2004. Programul de formare profesională a acestora a fost elaborat în baza unei tematici specifice fiecărei profesii, în cadrul modulelor de formare fiind asigurată pregătirea judecătorilor și procurorilor în următoarele domenii: drept civil și drept procesual civil, drept penal și drept procesual penal, drepturile omului, dreptul Uniunii Europene, criminalistică, etică și deontologie profesională și comunicare. Programul, astfel organizat, s-a adresat unui număr de 75 judecători și 49 de procurori admiși în magistratură în urma concursului organizat în perioada iulie 2021 – martie 2022. Acest program de pregătire s-a desfășurat pe parcursul a 25 sesiuni de pregătire în domeniile amintite, atât în format clasic, față în față, cât și în mediul online. 
În realizarea componentei europene a activității de formare, INM a organizat în anul 2022, în cadrul Catalogului Plus și Catalogului Membrilor Rețelei Europene de Formare Judiciară (EJTN), activități de formare profesională continuă în domeniul Engleză juridică, deschise participării  magistraților români precum și judecătorilor și procurorilor europeni. 
Exprimată în cifre, activitatea de formare continuă la nivel centralizat realizată în cursul anului 2022 poate fi sintetizată astfel:
INM a organizat, până la finalul anului 2022, un număr de 216 de activități de formare profesională continuă, dintre care 73 au fost organizate în colaborare cu formarea continuă la nivel descentralizat, în cadrul proiectului „Justiția 2020: profesionalism și integritate”, cod SIPOCA 453, cod MySMIS2014+ 118978, cofinanțat din Fondul Social European (FSE) prin Programul Operațional Capacitate Administrativă (POCA). 
La activitățile de formare din anul 2022 au participat, în total, 4610 persoane, după cum urmează: 2482 judecători, 1815 procurori, 42 magistrați asistenți, 90 participanți din categoria personalului de specialitate juridică asimilat judecătorilor și procurorilor din cadrul instituțiilor sistemului judiciar (Ministerul Justiției, CSM, INM și Inspecția Judiciară), 18 din categoria personalului Administrației Naționale a Penitenciarelor, 11 ofițeri de poliție, 17 auditori de justiție, 73 specialiști din domenii juridice și domenii conexe și 62 judecători și procurori europeni.
B. Activitățile de formare continuă la nivel descentralizat 
În cursul anului 2022, Institutul a continuat să sprijine creșterea calității sesiunilor de formare descentralizată, prin suportarea costurilor aferente participării formatorilor săi, întrucât specificul activității de formare continuă la nivel descentralizat este de natură a genera complementaritatea față de formarea continuă la nivel centralizat, inclusiv prin abordarea unor teme ce nu se regăsesc în programul de formare continuă centralizată sau care sunt specifice activității din raza anumitor curți de apel ori parchete de pe lângă curți de apel.
Elaborarea și implementarea Programului de formare profesională continuă la nivel descentralizat pentru anul 2022 au fost realizate cu sprijinul judecătorilor și procurorilor desemnați de curțile de apel și parchetele de pe lângă curțile de apel responsabili cu această activitate.  
Până la data de 19 decembrie 2022 au fost organizate 92 de seminare de formare la nivel descentralizat în domeniile obligatorii. Dintre acestea, 68 de seminare  au fost organizate curțile de apel și 24 de seminare de parchetele de pe lângă curțile de apel. La aceste seminare au fost înregistrate 99 de participări ale formatorilor INM și 1680 de participări ale magistraților. 
Aceste activități au fost completate, în perioada de referință, cu 73 de activități de formare organizate în colaborare cu formarea continuă la nivel descentralizat, în cadrul proiectului „Justiția 2020: profesionalism și integritate”, cod SIPOCA 453, cod MySMIS2014+ 118978, cofinanțat din Fondul Social European (FSE) prin Programul Operațional Capacitate Administrativă (POCA), după cum urmează: 54 de workshop-uri cu tema „Noul Cod penal. Noul Cod de procedură penală” și 19  workshop-uri cu tema „Noul cod civil. Noul cod de procedură civilă” la care au participat 719 judecători și 526 de procurori.
[bookmark: _Toc26181300][bookmark: _Toc126071130]II.3.3.  Şcoala Naţională de Grefieri
Formarea profesională inițială organizată de Școala Națională de Grefieri în temeiul Legii nr. 567/2004 a continuat, în anul 2022, să aibă în vedere exclusiv pregătirea grefierilor cu studii superioare juridice, activitatea de formare inițială a Școlii răspunzând necesității ocupării posturilor vacante de grefieri cu studii superioare juridice cu personal calificat. 
Prin Hotărârea nr. 25 din 28 februarie 2022 Plenul Consiliului Superior al Magistraturii a aprobat organizarea concursului de admitere la Școala Națională de Grefieri, la data de 01 mai 2022, pentru un număr de 140 posturi de grefier cu studii superioare juridice, din care 100 locuri alocate instanțelor judecătorești și 40 locuri pentru parchete. 
Astfel, în perioada 01 mai - 08 iunie 2022 s-a desfășurat concursul de admitere la Școala Națională de Grefieri, ultima etapă a calendarului de concurs, constând în verificarea bunei reputații a candidaților declarați admiși, având loc în perioada 25 mai - 08 iunie 2022. 
La probele scrise din data de 01 mai 2022 au participat un număr de 524 candidați pentru 140 locuri, concurența fiind astfel de aproximativ 4 candidați pe loc. Prin Hotărârea nr. 100 din 07 iulie 2022, Plenul Consiliului Superior al Magistraturii a dispus validarea rezultatelor concursului de admitere la Școala Națională de Grefieri din data de 01 mai 2022, conform tabelului de clasificare din Anexa 1, parte integrantă a hotărârii, fiind declarați ca admiși un număr de 140 candidați, menționați în Anexa 2 a hotărârii, publicată pe site-urile CSM și SNG (40 posturi de grefieri pentru parchete și 100 posturi de grefieri pentru instanțe). 
La data de 20 iunie 2022 au debutat cursurile de formare inițială pentru promoția 2022. Durata de școlarizare fiind de 6 luni (20 iunie - 20 decembrie 2022), cursanții promoției 2022 (97 cursanți specializarea instanțe și 40 cursanți specializarea parchete) fiind repartizați pe posturi în instanțe și parchete la data de 20 decembrie 2022 (93 cursanți instanțe și 40 cursanți parchete, iar 4 cursanți instanțe nu au fost repartizați din lipsa locurilor vacante.  
La propunerea Școlii Naționale de Grefieri, ca în fiecare an școlar, au fost aprobate, prin hotărâri ale Plenului Consiliului Superior al Magistraturii, Structura anului școlar (Hotărârea nr. 23 din 11.02.2022), Planul de învățământ – specializarea grefieri pentru instanțe și Planul de învățământ – specializarea grefieri pentru parchete (Hotărârea nr. 69 din 02.06.2022), precum și Rețeaua de formatori (personalul de instruire) a Școlii Naționale de Grefieri pentru formarea inițială (Hotărârile nr. 70 din 02 iunie 2022 și  nr. 99 din 07 iulie 2022). 
Planul de învățământ a fost conceput în mod distinct, în funcție de specializarea grefierilor, care impune și desfășurarea activității de formare inițială a acestora în mod diferențiat, pentru instanțe, respectiv pentru parchete. Școala a păstrat și dezvoltat experiența didactică dobândită împreună cu formatorii Școlii, punând în mod deosebit accentul pe caracterul practic și aplicat al activității de învățământ. Cursurile/seminarele s-au concretizat în dezbateri și/sau aplicații practice, având ca scop acoperirea palierelor activității grefierilor din instanțele judecătorești și parchete, urmărindu-se astfel dobândirea de către cursanți a deprinderilor profesionale întemeiate pe cunoștințe juridice solide și la un standard ridicat, deschiderea și responsabilizarea acestora pentru noi atribuții, fără a fi neglijate aspectele legate de deontologie sau dobândirea unor abilități non juridice.
Planul de învățământ a avut drept fundament o modularizare a activităților de formare inițială, pe discipline și etapizat în timp. Astfel, disciplinele fundamentale, cărora le-au fost alocate cele mai multe ore, au fost studiate în întreaga perioadă de școlarizare, iar în a doua parte a anului școlar, pe materii specializate, cu conținut aplicat (precum executări civile sau executări penale). Alte discipline din programa de învățământ au fost studiate în module, pentru a permite, în cadrul unui număr de ore limitat, însușirea cunoștințelor fundamentale specifice formării inițiale. 
Formarea inițială în cadrul Școlii a urmărit cu precădere organizarea de acțiuni de formare profesională în raport de Codurile de procedură și legislația conexă. 
Astfel, în planul de învățământ, ponderea cea mai mare, în mod firesc, au avut-o disciplinele juridice fundamentale: Procedură civilă și Procedură penală – pentru cursanții specializarea grefieri pentru instanțe, respectiv Urmărire penală și Informatică aplicată, în cazul cursanților specializarea grefieri pentru parchete, având în vedere nevoia de formare a viitorilor grefieri în acest sens. Planul de învățământ a cuprins și alte discipline esențiale în pregătirea viitorilor grefieri, precum Informatică aplicată (Windows, Word, ECRIS), Registratură, grefă și arhivă (în cazul cursanților specializarea grefieri pentru parchete), Dactilografie, Cooperare judiciară internațională, Dreptul Uniunii Europene sau Drepturile omului în procesul civil și penal. 
Activitatea de formare a vizat și coordonarea între disciplinele juridice (procedură civilă, procedură penală) și cele tehnice (operarea în sistemul ECRIS, dactilografie), în cadrul fiecărei discipline urmărindu-se accentuarea și a componentei tehnice. Astfel, predarea instituțiilor juridice a fost dublată de o pregătire practică aplicată, aptă să ajute viitorii grefieri în îndeplinirea atribuțiilor care le vor reveni în instanțe și parchete.
Totodată, un loc important l-a ocupat și disciplina Managementul activității grefierului, pentru a permite inclusiv studiul modificărilor aduse, ca urmare a Codurilor de procedură, în legislația subsecventă relevantă în procesul de formare a grefierilor (precum regulamentul de ordine interioară al instanțelor/parchetelor). Astfel, dispozițiile legale din codurile de procedură au fost analizate prin prisma atribuțiilor specifice care revin grefierului, pornind de la cunoașterea circuitului documentelor/dosarelor în instanță/parchet, a atribuțiilor care revin grefierului în efectuarea lucrărilor specifice și până la prezentarea unor posibile modele concrete de eficientizare a timpului și activității grefierului, precum și de prioritizare a sarcinilor de lucru. 
Activitatea de formare practică a cursanților a vizat și componenta non juridică, în cadrul disciplinelor Deontologie și Abilități non juridice, accentul fiind pus pe comunicarea internă - comportamentul profesional în cadrul echipei magistrat – grefier și cea externă - în raporturile grefierilor cu ceilalți participanți la actul de justiție.
Stagiul practic, efectuat în cadrul judecătoriilor și parchetelor de pe lângă judecătoriile din București, sub coordonarea și supravegherea îndrumătorilor de stagiu, s-a desfășurat potrivit unui program stabilit și comunicat instanțelor judecătorești și parchetelor. Atât în instanțe cât și la parchete, cursanților li s-a oferit posibilitatea să cunoască activitatea compartimentelor instanțelor judecătorești, respectiv, parchetelor, atribuțiile specifice grefierilor și chiar să lucreze efectiv, îndeplinind toate sarcinile ce le revin în exercitarea acestei profesii. Prima etapă a stagiului practic s-a derulat în perioada 01 - 14 august 2022, iar cea de a doua în perioada 03 - 16 octombrie 2022. 
Departamentul de formare profesională inițială a realizat și formarea inițială a grefierilor arhivari și a grefierilor registratori. Această formă de pregătire inițială s-a desfășurat în temeiul programului de stagiu adoptat de Școală și aprobat de către Consiliul Superior al Magistraturii (prin Hotărârea Plenului nr. 647/2010), în funcție de concursurile de ocupare a respectivelor posturi, organizate de curțile de apel și parchetele de pe lângă acestea. Astfel, în anul 2022, s-a derulat stagiul de specializare pentru un număr de 34 grefieri arhivari și 3 grefieri registratori pentru instanțe, precum și pentru 4 grefieri arhivari pentru parchete. 
Nu în ultimul rând, trebuie menționat faptul că tot în anul 2022, în perioada 31 ianuarie - 06 februarie 2022, s-a desfășurat a doua sesiune a examenului de absolvire al Școlii pentru promoția 2021 pentru o cursantă din această promoție aflată în imposibilitate de prezentare din motive medicale la prima sesiune a examenului de absolvire, repartizarea acesteia pe postul din instanță având loc la data de 03 februarie 2022. 
Activitatea de formare profesională continuă a personalului auxiliar de specialitate din cadrul instanțelor judecătorești și parchetelor de pe lângă acestea, organizată de Școala Națională de Grefieri, s-a desfășurat pe baza programului anual aprobat de Consiliul Superior al Magistraturii în temeiul dispozițiilor art. 30 din Legea nr. 567/2004 privind statutul personalului auxiliar de specialitate din instanțele judecătorești și parchetele de pe lângă acestea și al personalului care funcționează în cadrul INEC, cu modificările și completările ulterioare, coroborate cu prevederile art. 41 și urm. din Hotărârea Plenului Consiliului Superior al Magistraturii nr. 183/2007 pentru aprobarea Regulamentului de organizare și funcționare al Școlii Naționale de Grefieri, cu modificările și completările ulterioare.
La data 23 decembrie 2021, Școala Națională de Grefieri, în calitate de beneficiar unic, a semnat Contractul de finanțare nr. 622 cu Ministerul Dezvoltării, Lucrărilor Publice și Administrației privind acordarea unei finanțări nerambursabile de către Autoritatea de Management pentru Programul Operațional Capacitate Administrativă (AMPOCA), pentru implementarea proiectului cu titlul Formare eficientă pentru practici etice, administrative și judiciare unitare (FEPEAJU), cod SIPOCA/Mysmis 1156/152441.
Durata estimată a proiectului este de 24 luni și își propune să contribuie la atingerea rezultatului de program R1: Cunoștințe profesionale și abilități îmbunătățite la nivelul sistemului judiciar, în special în ceea ce privește codurile juridice.
Pentru atingerea acestui rezultat așteptat al programului POCA, vor fi avute în vedere următoarele rezultate ale proiectului:
Rezultatul 1 - Cunoștințe și abilități profesionale îmbunătățite la nivelul personalului auxiliar de specialitate din cadrul instanțelor și parchetelor, în domeniul unificării practicilor administrative și judiciare, prin organizarea a 154 de acțiuni de formare și elaborarea a 60 de materiale didactice audio-video, în domenii precum: codurile de procedură civilă și penală și legislația conexă; legile de executare a dispozițiilor organelor judiciare; insolvența și alte domenii reglementate de legislația specială; cooperarea judiciară internațională; managementul judiciar; sistemele informatice utilizate în cadrul sistemului judiciar; domenii conexe ce asigură buna administrare a justiției.
În cadrul acestui rezultat vor fi formați în total aproximativ 3.780 de grefieri, din care aproximativ 2.880 de grefieri în acțiuni de tipul face to face și aproximativ 900 de grefieri în acțiuni online (de tip webinar și eLearning).
Pe lângă derularea acțiunilor de formare, SNG își propune elaborarea a 60 de materiale didactice audio-video de tip tutorial și prezentări video în domeniul unificării practicilor administrative și judiciare, ce urmează a fi diseminate către întregul personal din instanțe și parchete. 
Rezultatul 2 - Cunoștințe și abilități profesionale îmbunătățite la nivelul personalului auxiliar de specialitate din cadrul instanțelor și parchetelor, în domeniul eticii profesionale și abilităților non-juridice, prin organizarea a 30 de acțiuni de formare. 
În cadrul acestui rezultat vor fi formați în total aproximativ 660 de grefieri, din care aproximativ 480 de grefieri în acțiuni de tipul face to face şi aproximativ 180 de grefieri în acțiuni online (de tip webinar).
Potrivit Programului multianual de formare aferent proiectului, aprobat de Plenul Consiliului Superior al Magistraturii prin Hotărârea nr. 22 din 11 februarie 2022, din totalul celor 184 de acțiuni de formare continuă menționate anterior, 152 se vor derula în format face to face, iar restul de 32, în format online. În privința sesiunilor de formare face to face, 102 se vor derula la nivel centralizat, iar 50 la nivel descentralizat, la sediul Înaltei Curți de Casație și Justiție, sediile curților de apel și/sau ale tribunalelor, respectiv ale parchetelor de pe lângă acestea.
Totodată, prin Hotărârea Plenului Consiliului Superior al Magistraturii nr. 42 din 17 martie 2022 a fost aprobată rețeaua multianuală de formatori a Școlii Naționale de Grefieri pentru formare continuă, pentru anii 2022 - 2023.
Din totalul acțiunilor de formare programate în cadrul proiectului cu titlul Formare eficientă pentru practici etice, administrative și judiciare unitare (FEPEAJU), cod SIPOCA/ Mysmis 1156/152441, în anul 2022 au fost derulate 81 acțiuni de formare, în format face to face de tip centralizat și descentralizat, precum și acțiuni online de formare de tip webinar, după cum urmează: 21 acțiuni de tip descentralizat în domeniul unificării practicilor administrative și judiciare și domenii conexe, 49 acțiuni de tip centralizat (30 în domeniul unificării practicilor administrative și judiciare, 12 în domeniul eticii profesionale și abilităților non-juridice, 7 pentru grefierii debutanți în domeniul unificării practicilor administrative și judiciare), 11 acțiuni de tip webinar (8 în domeniul unificării practicilor administrative și judiciare și 3 în domeniul eticii profesionale), în total fiind formați 2116 de grefieri din cadrul instanțelor și parchetelor. 
	Pe lângă aceste acțiuni de formare deja organizate, pe platforma de formare profesională s-au derulat 6 cursuri de tip eLearning, respectiv Cooperare judiciară internațională în materie penală, Abordări unitare privind repartizarea aleatorie a cauzelor pe rolul instanțelor judecătorești, Limba română, Engleză juridică, Aspecte jurisprudențiale și soluții de unificare a practicilor administrative și de evidență electronică în materie penală și Aspecte jurisprudențiale și soluții de unificare a practicilor în materie execuțional penală.
Prin intermediul secțiunii Biblioteca virtuală de pe platforma de formare online a Școlii Naționale de Grefieri, precum și al newsletterelor, a fost facilitat accesul grefierilor din sistemul judiciar la un număr de aproximativ 265 de materiale didactice, dezvoltate atât în format scris, cât și audio video.
În anul 2022 s-a continuat colaborarea cu magistrații care au atribuții în formarea trimestrială a grefierilor, cărora li s-a facilitat accesul la materialele didactice din Biblioteca virtuală, materiale care pot fi folosite în procesul de formare trimestrială, fiindu-le create conturi pe platforma de formare a Școlii și transmise newslettere periodice cu noile materiale dezvoltate și încărcate.
[bookmark: _Toc430867116][bookmark: _Toc126071131][bookmark: _Toc430867117]II.4. Evaluarea profesională a magistraţilor 
Activitatea de evaluare profesională a magistraţilor este reglementată de dispoziţiile 
art. 39 – art. 41 din Legea nr. 303/2004 privind statutul judecătorilor şi procurorilor, republicată, cu modificările şi completările ulterioare. 
Faţă de reglementarea anterioară intrării în vigoare a Legii nr. 242/2018 de modificare şi completare a Legii nr. 303/2004, aceste dispoziţii legale au suferit modificări sub aspectul modalităţii de constituire a comisiilor de evaluare a magistraţilor şi a perioadelor de evaluare a magistraţilor.
 În condiţiile în care activitatea de evaluare a judecătorilor şi procurorilor începută anterior datei de 18 octombrie 2018 (data intrării în vigoare a Legii nr. 242/2018), nu a fost finalizată la toate instanţele şi parchetele, în perioada 01 ianuarie 2022 – 30 octombrie 2022, Plenul Consiliului Superior al Magistraturii a emis un număr de 75 hotărâri de modificare a componenţei comisiilor de evaluare a magistraţilor ce erau constituite şi îşi desfăşurau activitatea în conformitate cu vechile reglementări (prin numirea/reînvestirea membrilor în comisiile de evaluare, după verificarea îndeplinirii condițiilor pentru calitatea de membru al comisiilor de evaluare profesională), în acord cu minuta Comisiei nr. 2 comună - Resurse umane şi organizare constituită în cadrul Consiliului Superior al Magistraturii, din data de 20 mai 2019 şi a dispoziţiilor tranzitorii, în materie, cuprinse în Legea nr. 242/2018 de modificare şi completare a Legii nr. 303/2004 privind statutul judecătorilor şi procurorilor..
Legea stabilește calificativele cu care este apreciată activitatea judecătorilor şi procurorilor, respectiv „foarte bine”, „bine”, „suficient” și „insuficient”, precum și impactul lor asupra carierei magistratului și asupra calității sistemului judiciar. 
Art. 40 alin. (2) din Legea nr. 303/2004 republicată, cu modificările şi completările ulterioare, prevede că judecătorii sau procurorii nemulțumiți de calificativul acordat pot face contestație la secția corespunzătoare a Consiliului Superior al Magistraturii, în termen de 30 de zile de la comunicarea raportului de evaluare a activității profesionale, iar potrivit art. 40 alin. (4) hotărârea secției poate fi atacată cu recurs la secţia de contencios administrativ şi fiscal a curţii de apel.
În anul 2022 a fost formulată o singură contestație împotriva calificativului obținut la evaluarea profesională, de către un judecător nemulţumit de calificativul/punctajul acordat de membrii comisiei de evaluare, contestaţie respinsă de Secția pentru judecători din cadrul Consiliului Superior al Magistraturii. 


[bookmark: _Toc126071132]CAPITOLUL III
[bookmark: _Toc126071133]Activităţi derulate în legătură cu atribuţiile în materie legislativă ale Consiliului Superior al Magistraturii
[bookmark: _Toc430867118][bookmark: _Toc126071134]III.1. Avizarea unor proiecte de acte normative 
În anul 2022, în exercitarea atribuțiilor conferite de art. 38 alin. (3) și (4) din Legea 
nr. 317/2004, republicată, cu modificările şi completările ulterioare, Consiliului Superior al Magistraturii i-au fost înaintate spre avizare proiectele mai multor acte normative care privesc activitatea autorității judecătorești.
Dintre acestea, au fost avizate favorabil următoarele proiecte de lege, ordonanțe ale guvernului sau hotărâri de guvern:
- proiectul de Lege privind desființarea Secției pentru investigarea infracțiunilor din justiție, transmis spre avizare de Ministerul Justiţiei – avizat favorabil prin Hotărârea Plenului 
nr. 1 din 11 februarie 2022; 
- proiectul de Hotărâre a Guvernului privind suplimentarea numărului maxim de posturi pentru Direcția Națională Anticorupție pentru Structura de sprijin a procurorilor europeni delegați în România, transmis spre avizare de Ministerul Justiţiei – avizat favorabil, cu observații, prin Hotărârea Secției pentru procurori nr. 1128 din  13 iulie 2022;
- proiectul de Hotărâre a Guvernului privind stabilirea numărului maxim de posturi pentru Înalta Curte de Casaţie şi Justiţie, transmis spre avizare de Ministerul Justiţiei – avizat favorabil, cu  observații, prin Hotărârea Plenului nr. 2031 din 12 august 2022;
[bookmark: _Hlk117498120]- proiectul de Ordin al ministrului justiţiei privind modificarea Ordinului ministrului justiţiei nr. 1929/C/22.05.2014 privind punctele naţionale de contact ale României pentru Reţeaua Judiciară Europeană în materie civilă şi comercială şi membrii Reţelei Judiciare Române în materie civilă şi comercială, cu modificările şi completările ulterioare, transmis spre avizare de Ministerul Justiţiei – avizat favorabil, prin Hotărârea Secției pentru judecători nr. 105 din  07 iulie 2022;
- proiectul de Lege privind statutul judecătorilor şi procurorilor, proiectul de Lege privind organizarea judiciară şi proiectul de Lege privind Consiliul Superior al Magistraturii, transmise spre avizare de Ministerul Justiţiei - avizate favorabil, cu observaţii, prin Hotărârea Plenului Consiliului Superior al Magistraturii nr. 115 din 12 august 2022.
Consiliul Superior al Magistraturii a apreciat că se impune avizarea negativă a următoarelor proiecte legislative:
- propunerea legislativă de abrogare a dispoziţiilor art. 99 lit. ş) din Legea nr. 303/2004 (pl-x 89/2022), transmisă spre avizare de Camera Deputaţilor – avizată negativ prin Hotărârea Plenului  nr. 86 din 2 iunie 2022;
- propunerea legislativă pentru completarea Legii nr. 303/2004 privind statutul magistraţilor (Pl-x 26/2022), transmisă spre avizare de Camera Deputaţilor -  avizată  negativ prin Hotărârea Plenului nr. 87 din 2 iunie 2022.
[bookmark: _Toc430867119][bookmark: _Toc126071135][bookmark: _Toc430867120]III.2. Elaborarea legislaţiei secundare 
În anul 2022, în exercitarea atribuțiilor Consiliului Superior al Magistraturii prevăzute de art. 38 alin. (1) din Legea nr. 317/2004, republicată, cu modificările şi completările ulterioare, au fost adoptate, modificate şi completate mai multe regulamente ce intră în competența de reglementare a Consiliului.
Intrarea în vigoare a Legii nr. 313/2021 pentru modificarea şi completarea Legii 
nr. 303/2004 privind statutul judecătorilor şi procurorilor a impus aprobarea de către Secţia pentru procurori a Metodologiei privind detașarea şi delegarea procurorilor şi, implicit, abrogarea Regulamentului privind transferul, detașarea şi delegarea procurorilor aprobat prin Hotărârea Secţiei pentru procurori nr. 817/2019.
Totodată, la sesizarea Uniunii Naţionale a Executorilor Judecătorești, a fost analizată necesitatea modificării Regulamentului de ordine interioară al instanțelor judecătoreşti pentru clarificarea noţiunilor de copie legalizată şi respectiv de copie conformă cu originalul ale hotărârilor judecătorești, precum şi a procedurii de eliberare a acestora.
Ca urmare a anulării dispoziţiilor art. 18 alin. (2) din Codul deontologic al judecătorilor şi procurorilor aprobat prin Hotărârea Plenului Consiliului Superior al Magistraturii nr. 328/2005 prin Decizia nr. 2215/17.04.2019 a Înaltei Curţi de Casaţie şi Justiţie, a fost necesară modificarea acestor dispoziţii.
Dintre hotărârile adoptate de Plenul Consiliului Superior al Magistraturii, menționăm următoarele:
· Hotărârea Plenului nr. 85 din 02 iunie 2022 pentru modificarea Regulamentului  privind organizarea şi desfăşurarea concursului ori examenului pentru definitivare în funcţie, promovare în grade sau trepte profesionale superioare ori din funcţia de grefier cu studii medii în cea de grefier cu studii superioare, în cadrul aceleiaşi instanţe sau aceluiaşi parchet, precum şi în funcţii de execuţie a personalului auxiliar de specialitate la instanţe şi parchete superioare, aprobat prin Hotărârea Plenului Consiliului Superior al Magistraturii nr. 181/2007; 
· Hotărârea Plenului nr. 54 din 14 aprilie 2022 pentru modificarea şi completarea Regulamentului privind modul de organizare şi desfăşurare a concursului pentru recrutarea grefierilor arhivari, a grefierilor registratori şi a personalului conex,  aprobat  prin  Hotărârea Plenului Consiliului Superior al Magistraturii nr. 185/2007;
· Hotărârea Plenului nr. 135 din 06 octombrie 2022 pentru modificarea Codului deontologic al judecătorilor şi procurorilor, aprobat prin Hotărârea Plenului Consiliului Superior al Magistraturii nr. 328/2005.
	Dintre hotărârile adoptate de către Secţiile corespunzătoare din cadrul Consiliului, menționăm următoarele:
· Hotărârea Secţiei pentru procurori nr. 130 din 25 ianuarie 2022 pentru aprobarea Regulamentului privind evaluarea activităţii profesionale a procurorilor;
· Hotărârea Secţiei pentru procurori nr. 720 din 12 aprilie 2022 pentru aprobarea Metodologiei privind detaşarea şi delegarea procurorilor;
· Hotărârea Secţiei pentru procurori nr. 759 din 19 aprilie 2022 pentru abrogarea Regulamentului privind transferul, detaşarea şi delegarea procurorilor, aprobat prin Hotărârea Secţiei pentru procurori nr. 817/2019;
· [bookmark: _Hlk87370051]Hotărârea Secţiei pentru judecători nr. 1522 din 26 mai 2022 pentru modificarea şi completarea Regulamentului de ordine interioară al instanţelor judecătoreşti, aprobat prin Hotărârea Plenului Consiliului Superior al Magistraturii nr. 1375/2015;
· Hotărârea Secţiei pentru judecători nr. 1997 din 19 iulie 2022 pentru modificarea Regulamentului privind evaluarea activităţii profesionale a judecătorilor,  aprobat  prin Hotărârea  Secţiei pentru judecători nr. 1113/2021;
· Hotărârea Plenului nr. 177 din 15 decembrie 2022 pentru modificarea şi completarea Regulamentului privind organizarea şi desfăşurarea concursului de admitere la Şcoala Națională de Grefieri, aprobat prin Hotărârea Plenului Consiliului Superior al Magistraturii nr. 173/2007;
· Hotărârea Plenului nr. 178 din 15 decembrie 2022 pentru modificarea şi completarea Regulamentului privind organizarea şi desfăşurarea concursului de ocupare a posturilor vacante de grefier la instanţele judecătoreşti şi la parchetele de pe lângă acestea, aprobat prin Hotărârea Plenului Consiliului Superior al Magistraturii nr. 126/2007;
· Hotărârea Plenului nr. 176 din 15 decembrie 2022 pentru modificarea şi completarea Regulamentului de organizare şi funcţionare al Şcolii Naţionale de Grefieri, aprobat prin Hotărârea Plenului Consiliului Superior al Magistraturii nr. 183/2007;
· Hotărârea Plenului nr. 174 din 15 decembrie 2022 pentru modificarea şi completarea Regulamentului de organizare şi funcţionare a Consiliului Superior al Magistraturii, aprobat prin Hotărârea Plenului Consiliului Superior al Magistraturii nr. 1073/2018;
· Hotărârea Plenului nr. 175 din 15 decembrie 2022 pentru modificarea şi completarea Regulamentului Institutului Naţional al Magistraturii, aprobat prin Hotărârea Plenului Consiliului Superior al Magistraturii nr. 127/2007.

Prin Hotărârea Secţiei pentru judecători nr. 998 din 17 martie 2022 au fost autorizate judecătoriile, tribunalele, tribunalele specializate și curțile de apel să pună la dispoziția portalului ReJust hotărârile judecătorești pronunțate și metadatele asociate acestora. Totodată, au fost stabilite regulile de publicare în interfața publică astfel încât să nu fie publicate hotărârile judecătorești pronunțate în cauzele care sunt marcate cu atributul „confidențial” și nici cele exceptate de la publicare potrivit listei cuprinsă în Anexa hotărârii, iar anterior publicării, hotărârile să fie anonimizate în ceea ce privește numele și prenumele, porecla, data și locul naşterii, codul numeric personal, adresa de domiciliu, denumirea societăţii, sediul social, codul de identificare, numărul dosarului, precum și orice alte date care pot conduce la identificarea dosarului.
Prin aceeași hotărâre s-a stabilit posibilitatea inițierii unor parteneriate cu organizațiile profesionale care reprezintă celelalte profesii juridice în scopul transparentizării actului de justiție prin prisma principiilor stabilite în Ghidul de bune practici privind relația sistemului judiciar cu celelalte profesii juridice, în special avocații. În acest cadru pot fi identificate soluții eficiente care să răspundă necesităților obiective ale fiecărei profesii juridice, precum și mecanisme care să asigure că funcționarea portalului ReJust respectă în integralitate standardul de transparentizare în procedura de publicare a jurisprudenței.
Ca urmare a verificărilor efectuate cu privire la situaţia accesului programatic al unor terţe persoane la jurisprudenţa preluată în serverul ROLII, atât din perspectivă tehnică, cât şi din perspectiva derulării contractelor, precum şi cu privire la împrejurarea dacă aplicaţia informatică ROLII, administrată de Fundaţia „Institutul Român de Informaţii Juridice”, respectă coordonatele trasate de Consiliul Superior al Magistraturii, s-a impus luarea unor măsuri în legătură cu preluarea şi publicarea jurisprudenţei instanţelor prin intermediul acestei aplicaţii. Astfel, prin Hotărârea Secţiei pentru judecători nr. 1010 din 17 martie 2022 s-a decis încetarea accesului programatic al oricărei entități terţe la jurisprudența anonimizată și la metadatele asociate acesteia, prin intermediul ROLII, care a fost permis în mod ilicit după expirarea duratei contractelor încheiate de Fundația „Institutul Român de Informaţii juridice” (ROLII) cu unele societăți private. Totodată, s-a decis încetarea autorizării date instanțelor judecătorești de a pune la dispoziția Fundației ROLII hotărârile judecătorești pronunțate, în vederea publicării lor, ca urmare a permiterii accesului programatic ilicit, nerespectării standardelor de anonimizare, precum şi a nerespectării hotărârilor Plenului Consiliului privind excluderea anumitor obiecte.
Prin proiectul „Optimizarea managementului la nivelul sistemului judiciar. Componenta de instanţe judecătoreşti” (cod SIPOCA/MySMIS:751/129513, Contract de finanţare nr. 435 din 2.10.2019), implementat de Consiliul Superior al Magistraturii, au fost finanţate 165 de posturi de experţi în implementare - asistenţi ai judecătorului, posturi înfiinţate în afara organigramei Consiliului, experţii desfăşurându-şi activitatea la nivelul unui număr de 19 instanţe-pilot desemnate la grade diferite de jurisdicţie, în urma unei proceduri de selecţie transparente, pe baza unor criterii obiective vizând calificarea şi competenţele profesionale. Pe perioada de implementare a proiectului, la nivelul instanțelor pilot s-a putut observa impactul pozitiv al activității desfășurate de această categorie de personal asupra duratei de soluționare a cauzelor și a termenului de redactare a hotărârilor și în general asupra actului de justiție. 
Totodată, instituția asistentului judecătorului este una dintre propunerile de îmbunătățire a activității instanțelor de judecată ce a fost îndelung dezbătută în cadrul sistemului judiciar, fiind unanim considerată ca fiind modalitatea cea mai bună de eficientizare a activității judecătorilor, cu scopul realizării unui act de justiție adaptat cerințelor societății contemporane și așteptărilor cetățenilor, ca beneficiari și destinatari finali ai activității instanțelor.
Activitățile desfășurate de asistenții judecătorului în cadrul exercițiului pilot și impactul acestora, concretizat în suportul oferit judecătorilor coordonatori, evidențiază, fără îndoială, potențialul acestei categorii profesionale de a contribui la optimizarea eficienței și calității actului de justiție.
De aceea, este important ca toate elementele pozitive desprinse din derularea exercițiului pilot și experiența asimilată de experții în implementare - asistenți ai judecătorului să fie valorificate în continuare la nivelul instanțelor judecătorești, prin adoptarea de măsuri legislatuve corespunzătoare.
Pentru a preîntâmpina efectele negative generate de insuficienţa personalului-suport pentru judecători, situaţie care ar fi fost agravată prin încetarea raporturilor juridice ale experţilor din proiect, cu consecinţe evidente asupra eficienţei şi calităţii actului de justiţie, în detrimentul justiţiabililor, Consiliul Superior al Magistraturii a inițiat demersuri care s-au concretizat în continuarea activității acestei categorii de personal la nivelul unora dintre instanțele de judecată.

[bookmark: _Toc126071136]CAPITOLUL IV
[bookmark: _Toc126071137]Activităţi derulate în legătură cu atribuţiile în materie disciplinară
[bookmark: _Toc430867121][bookmark: _Toc126071138]IV.1. Activitatea Secţiilor Consiliului Superior al Magistraturii, ca instanţe de judecată în materie disciplinară  
Potrivit art. 56 alin. (1) din Hotărârea nr. 1073 din 3 decembrie 2018 a Plenului Consiliului Superior al Magistraturii privind aprobarea Regulamentului de organizare și funcționare a Consiliului Superior al Magistraturii, Consiliul îndeplinește, prin Secția de judecători, rolul de instanță de judecată în domeniul răspunderii disciplinare a judecătorilor pentru faptele prevăzute la art. 99 din Legea nr. 303/2004, republicată, cu modificările şi completările ulterioare. Secția pentru judecători are rolul de instanță disciplinară şi pentru magistrații  asistenți ai Înaltei Curți de Casație şi Justiție.
În cursul anului 2022, pe rolul Secției pentru judecători în materie disciplinară au fost înregistrate 32 de dosare, având ca obiect acțiuni disciplinare.
Secția pentru judecători în materie disciplinară a pronunțat următoarele hotărâri:
Prin Hotărârea nr. 1J din 16 februarie 2022, pronunțată în dosarul nr. 20/J/2019, s-a respins acțiunea exercitată pentru săvârșirea abaterii disciplinare prevăzute de art. 99 lit. k) teza I și teza a II-a din Legea nr. 303/2004, ca neîntemeiată. Hotărârea este definitivă prin nerecurare.
Prin Hotărârea nr. 2J din 16 februarie 2022, pronunțată în dosarul nr. 27/J/2021, s-a admis acțiunea disciplinară și s-a aplicat pârâtei sancțiunea disciplinară constând în „suspendarea din funcție pe o perioadă de 6 luni” pentru săvârșirea abateri disciplinare prevăzute de art. 99 lit. h) teza  I din Legea nr. 303/2004, republicată. Prin Decizia civilă nr.277 din  12.12.2022,  pronunţată de Înalta Curte de Casaţie şi Justiţie în dosarul nr. 1475/1/2022, a fost respins recursul ca nefondat. Hotărârea este definitivă.
Prin Hotărârea nr. 3J din 15 martie 2022, pronunțată în dosarul nr. 2/J/2022, s-a admis acțiunea și s-a aplicat pârâtei sancțiunea disciplinară constând în „diminuarea indemnizației de încadrare lunare brute cu 25% pentru o perioadă de 2 luni” pentru săvârșirea abaterii disciplinare prevăzute de art. 99 lit. c) din Legea nr. 303/2004, republicată. Hotărârea este definitivă prin nerecurare.
Prin Hotărârea nr. 4J din 15 martie 2022, pronunțată în dosarul nr. 1/J/2022, s-a admis acțiunea și s-a aplicat pârâtului sancțiunea disciplinară constând în „retrogradarea din gradul profesional de tribunal în gradul profesional de judecătorie” pentru săvârșirea abaterilor disciplinare prevăzute de art. 99 lit. m) și lit. t) teza a II-a din Legea nr. 303/2004, republicată. Hotărârea nu este definitivă.
Prin Hotărârea nr. 5J din 14 aprilie 2022, pronunțată în dosarul nr. 21/J/2021, s-a respins acțiunea exercitată  pentru săvârșirea abaterii disciplinare prevăzute de art. 99 lit. t) din Legea nr. 303/2004, ca neîntemeiată. Hotărârea nu este definitivă.
Prin Hotărârea nr. 6J din 25 mai 2022, pronunțată în dosarul nr. 6/J/2019, s-a admis acțiunea și s-a aplicat pârâtei sancțiunea disciplinară constând în „excluderea din magistratură” pentru săvârșirea abaterilor disciplinare prevăzute de art. 99 lit. a) și lit. c) din Legea 
nr. 303/2004, republicată. Hotărârea nu este definitivă.
Prin Hotărârea nr. 7J din 25 mai 2022, pronunțată în dosarul nr. 3/J/2022, s-a admis acțiunea şi s-a aplicat pârâtului sancțiunea disciplinară constând în „excluderea din magistratură” pentru săvârșirea abaterilor disciplinare prevăzute de art. 99 lit. b) și lit. d) din Legea nr. 303/2004, republicată. Hotărârea nu este definitivă.
Prin Hotărârea nr. 8J din 6 iulie 2022, pronunțată în dosarul nr. 5/J/2022, s-a admis acțiunea și s-a aplicat pârâtei sancțiunea disciplinară constând în „diminuarea indemnizației de încadrare lunare brute cu 10% pentru o perioadă de 3 luni” pentru săvârșirea abaterilor disciplinare prevăzute de art. 99 lit. h) teza I și lit. t) teza a II-a din Legea nr. 303/2004, republicată. Hotărârea nu este definitivă.
Prin Hotărârea nr. 9J din 20 iulie 2022, pronunțată în dosarul nr. 9/J/2022, s-a admis acțiunea şi s-a aplicat pârâtului sancțiunea disciplinară constând în „excluderea din magistratură” pentru săvârșirea abaterilor disciplinare prevăzute de art. 99 lit. t) teza I și lit. i) teza I din Legea nr. 303/2004, republicată. Hotărârea nu este definitivă.
Prin Hotărârea nr. 10J din 20 iulie 2022, pronunțată în dosarul nr. 7/J/2022, s-a admis acțiunea și s-a aplicat pârâtului sancțiunea disciplinară constând în „retrogradarea din gradul profesional de curte de apel în gradul profesional de tribunal” pentru săvârșirea abaterilor disciplinare prevăzute de art. 99 lit. a), lit. m) și lit. t) teza I din Legea nr. 303/2004, republicată. Hotărârea nu este definitivă.
Prin Hotărârea nr. 11J din 20 iulie 2022, pronunțată în dosarul nr. 4/J/2022, s-a admis acțiunea și s-a aplicat pârâtului sancțiunea disciplinară constând în „excluderea din magistratură” pentru săvârșirea abaterilor disciplinare prevăzute de art. 99 lit. t) teza a II-a din Legea nr. 303/2004, republicată. Hotărârea nu este definitivă.
Prin Hotărârea nr. 12J din 28 septembrie 2022, pronunțată în dosarul nr. 10/J/2022, s-a admis acțiunea și s-a aplicat pârâtului sancțiunea disciplinară constând în „excluderea din magistratură”, pentru săvârșirea abaterii disciplinare prevăzute de art. 99 lit. r) teza I din Legea nr. 303/2004, republicată. Hotărârea nu este definitivă.
Prin Hotărârea nr. 13J din 28 septembrie 2022, pronunțată în dosarul nr. 14/J/2022, s-a respins acțiunea exercitată  pentru săvârșirea abaterii disciplinare prevăzute de art. 99 lit. r) teza I din Legea nr.303/2004, ca neîntemeiată. Hotărârea nu este definitivă.
Prin Hotărârea nr. 14J din 28 septembrie 2022, pronunțată în dosarul nr. 16/J/2021, s-a respins acțiunea exercitată  pentru săvârșirea abaterilor disciplinare prevăzute de art. 99 
lit. a) și lit. b)  din Legea nr. 303/2004, ca neîntemeiată. Hotărârea nu este definitivă.
Prin Hotărârea nr. 15J din 23.11.2022, pronunțată în dosarul nr. 17/J/2022, s-a admis acțiunea și s-a aplicat pârâtului sancțiunea disciplinară constând în „diminuarea indemnizaţiei de încadrare lunare cu 15% pentru o perioadă de 3 luni”, pentru săvârșirea abaterii disciplinare prevăzute de art. 99 lit. r) teza I din Legea nr. 303/2004. Hotărârea nu este definitivă.
Prin Hotărârea nr. 16J din 23.11.2022, pronunțată în dosarul nr. 13/J/2022, s-a admis acțiunea și s-a aplicat pârâtului sancțiunea disciplinară constând în „diminuarea indemnizaţiei de încadrare lunare cu 15% pentru o perioadă de 4 luni”, pentru săvârșirea abaterii disciplinare prevăzute de art. 99 lit. r) teza I din Legea nr. 303/2004. Hotărârea nu este definitivă.
Prin Hotărârea nr. 17J din 23.11.2022, pronunțată în dosarul nr. 15/J/2022, s-a respins acțiunea exercitată  pentru săvârșirea abaterii disciplinare prevăzute de art. 99 lit. r) teza I  din Legea nr. 303/2004, ca neîntemeiată. Hotărârea nu este definitivă.
Prin Hotărârea nr. 18J din 23.11.2022, pronunțată în dosarul nr. 16/J/2022, s-a admis acțiunea și s-a aplicat pârâtului sancțiunea disciplinară constând în „avertisment”, pentru săvârșirea abaterii disciplinare prevăzute de art. 99 lit. r) teza I din Legea nr. 303/2004, republicată. Hotărârea nu este definitivă.
Prin Hotărârea nr. 19J din 23.11.2022, pronunțată în dosarul nr. 8/J/2022, s-a respins acțiunea exercitată  pentru săvârșirea abaterii disciplinare prevăzute de art. 99 lit. t) teza a II-a  din Legea nr. 303/2004, ca neîntemeiată. Hotărârea nu este definitivă.
Prin Hotărârea nr. 20J din 7.12.2022, pronunțată în dosarul nr. 22/J/2022, s-a admis în parte acțiunea și s-a aplicat pârâtului sancțiunea disciplinară constând în „diminuarea indemnizaţiei de încadrare lunare cu 10% pentru o perioadă de 2 luni”, pentru săvârșirea abaterii disciplinare prevăzute de art. 99 lit. h) teza I din Legea nr. 303/2004, republicată şi s-a respins acţiunea pentru săvârșirea abaterii disciplinare prevăzute de art. 99 lit. t) teza a II-a din Legea nr. 303/2004, republicată. Hotărârea nu este definitivă.
Prin Hotărârea nr. 21J din 8.12.2022, pronunțată în dosarul nr. 21/J/2022, s-a admis acțiunea, s-a aplicat pârâtei sancțiunea disciplinară constând în „diminuarea indemnizaţiei de încadrare lunare cu 25% pentru o perioadă de 9 luni”, pentru săvârșirea abaterii disciplinare prevăzute de art. 99 lit. m) din Legea nr. 303/2004 şi a fost respinsă  acţiunea disciplinară pentru săvârșirea abaterii disciplinare prevăzute de art. 99 lit. t) teza I din Legea nr. 303/2004, ca neîntemeiată. Hotărârea nu este definitivă.
[bookmark: _Hlk121301781]Prin Hotărârea nr. 22J din 8.12.2022, pronunţată în dosarul nr.18/J/2022, s-a admis acțiunea și s-a aplicat pârâtului sancțiunea disciplinară constând în „diminuarea indemnizației de încadrare lunare brute cu 25% pentru o perioadă de 1 an” pentru săvârşirea abaterii disciplinare prevăzute de art. 99 lit. h) teza I din acelaşi act normativ şi a fost respinsă  acţiunea disciplinară pentru săvârșirea abaterii disciplinare prevăzute de art. 99 lit. t) teza a II a din Legea nr. 303/2004, ca neîntemeiată. Hotărârea nu este definitivă.
Prin Hotărârea nr. 23J din 8.12.2022, pronunţată în dosarul nr.19/J/2022, s-a admis acțiunea şi s-a aplicat pârâtei sancțiunea disciplinară constând în „suspendarea din funcţie pentru o perioadă de 6 luni” pentru săvârşirea abaterii disciplinare prevăzute de art. 99 lit. r) teza I şi lit. h) teza a II-a din acelaşi act normativ şi a fost respinsă acţiunea disciplinară pentru săvârșirea abaterii disciplinare prevăzute de art. 99 lit. t) teza a II a din Legea nr. 303/2004, ca neîntemeiată. Hotărârea nu este definitivă.
Prin Hotărârea nr. 24J din 8.12.2022, pronunțată în dosarul nr. 20/J/2022, s-a respins acțiunea exercitată pentru săvârșirea abaterii disciplinare prevăzute de art. 99 lit. r) teza I  din Legea nr. 303/2004, ca neîntemeiată. Hotărârea nu este definitivă.
Prin Hotărârea nr. 25J din 8.12.2022, pronunţată în dosarul nr.25/J/2022, s-a admis acțiunea și s-a aplicat pârâtei sancțiunea disciplinară constând în „retrogradarea din gradul profesional de tribunal în gradul profesional de judecătorie şi continuarea activităţii la Judecătoria Iaşi” pentru săvârşirea abaterii disciplinare prevăzute de art. 99 lit. t) teza I din Legea nr. 303/2004. Hotărârea nu este definitivă.
[bookmark: _Hlk122010449][bookmark: _Hlk122011041][bookmark: _Hlk118802569]             Prin Hotărârea nr. 26J din 15.12.2022, pronunţată în dosarul nr. 6/J/2022, au fost respinse  acţiunile disciplinare conexate pentru săvârșirea abaterilor disciplinare prevăzute de art. 99 lit. m) și t) teza a II a din Legea nr. 303/2004, ca neîntemeiate. Au fost admise acţiunile disciplinare conexate formulate împotriva primei pârâte şi în baza art. 100 lit.e) din legea nr. 303/2004, i-a fost aplicată acesteia sancţiunea disciplinară constând în „excluderea din magistratură” pentru săvârşirea abaterilor disciplinare prevăzute de art. 99 lit. h) teza I, art. 99 lit. o), art. 99 lit. r) ambele teze și art. 99 lit. t) teza I din acelaşi act normativ. Au fost admise acţiunile disciplinare conexate formulate împotriva celei de-a doua pârâte şi în baza art. 100 lit. e) din Legea nr. 303/2004, a aplicat acesteia sancţiunea disciplinară constând în „excluderea din magistratură” pentru săvârşirea abaterilor disciplinare prevăzute de art. 99 lit. o), art. 99 lit. r) teza I și art. 99 lit. t) teza I din acelaşi act normativ. Hotărârea nu este definitivă.
         Prin Hotărârea nr. 27J din 15.12.2022, pronunţată în dosarul nr. 26/J/2022, a fost admisă acţiunea disciplinară formulată împotriva ambelor pârâte şi în baza art. 100 lit. e) din Legea nr. 303/2004, i-a fost aplicată primei pârâte sancţiunea disciplinară constând în „excluderea din magistratură” pentru săvârşirea abaterilor disciplinare prevăzute de art. 99 lit. t) teza I, din acelaşi act normativ şi în baza art. 100 lit. e) din Legea nr. 303/2004, a aplicat celei de-a doua pârâte sancţiunea disciplinară constând în „excluderea din magistratură” pentru săvârşirea abaterilor disciplinare prevăzute de art. 99 lit. t), teza I din acelaşi act normativ. Hotărârea nu este definitivă.
Prin Hotărârea nr. 28J din 15.12.2022, pronunţată în dosarul nr. 27/J/2022, a fost respinsă acţiunea disciplinară formulată împotriva ambelor pârâte pentru  săvârşirea abaterii disciplinare prevăzute de art. 99 lit. s) teza I din Legea nr. 303/2004, ca neîntemeiată,  s-a admis acţiunea disciplinară formulată împotriva ambelor pârâte şi în baza art. 100 lit. e) din Legea nr. 303/2004, i-a fost aplicată primei pârâte sancţiunea disciplinară constând în „excluderea din magistratură” pentru săvârşirea abaterilor disciplinare prevăzute de art. 99 lit. t) teza I, din acelaşi act normativ şi în baza art. 100 lit. e) din Legea nr. 303/2004, a aplicat celei de-a doua pârâte sancţiunea disciplinară constând în „excluderea din magistratură” pentru săvârşirea abaterilor disciplinare prevăzute de art. 99 lit. t), teza I din acelaşi act normativ. Hotărârea nu este definitivă.
Astfel, în cursul anului 2022 Secția pentru judecători în materie disciplinară a pronunţat un număr de 28 de hotărâri, după cum urmează:  
· 15 acţiuni disciplinare admise (2 hotărâri definitive, 14  hotărâri nedefinitive);
- 6 acţiuni disciplinare admise în parte (6 hotărâri nedefinitive);
· 7 acţiuni disciplinare respinse (1 hotărâre definitivă şi 6 hotărâri nedefinitive).
Facem menţiunea că în 2 cauze a fost admisă excepţia conexităţii, respectiv dosarele 
nr. 11/J/2022 şi nr. 12/J/2022 au fost conexate la dosarul nr. 6/J/2022.
La data de 31 decembrie 2022, pe rolul Secției pentru judecători în materie disciplinară se află un număr de 7 dosare în vederea soluționării. 
 Precizăm că stocul dosarelor Secției pentru judecători în materie disciplinară la data de 1 ianuarie 2022:
· 1 dosar înregistrat în anul 2019, 3 dosare înregistrate în anul 2021 + 2 dosare suspendate din anul 2019.  Total în stoc 6 dosare.
Potrivit art. 70 alin. (1) din Hotărârea nr. 1073 din 3 decembrie 2018 a Plenului Consiliului Superior al Magistraturii privind aprobarea Regulamentului de organizare și funcționare a Consiliului Superior al Magistraturii, Consiliul îndeplinește, prin Secția de procurori, rolul de instanță de judecată în domeniul răspunderii disciplinare a procurorilor pentru faptele prevăzute la art. 99 din Legea nr. 303/2004, republicată, cu modificările şi completările ulterioare. 
În cursul anului 2022, pe rolul Secției pentru procurori în materie disciplinară s-a înregistrat un  număr de  6 dosare.
Secția pentru procurori în materie disciplinară  a pronunțat  următoarele hotărâri:
Prin Hotărârea nr. 1P din 12 ianuarie 2022, pronunțată în dosarul nr. 8/P/2021 s-a constatat nulitatea acțiunii disciplinare având ca obiect săvârșirea abaterii disciplinare prevăzute de art. 99 lit. a) din Legea nr. 303/2004. Prin decizia civilă nr. 150 din 16 iunie 2022 pronunțată de Înalta Curte de Casație şi Justiție s-a respins recursul, ca nefondat. Definitivă.
Prin Hotărârea nr. 2P din 18 ianuarie 2022, pronunțată în dosarul nr. 6/P/2021, s-a constatat nulitatea acțiunii disciplinare având ca obiect săvârșirea abaterilor disciplinare prevăzute de art. 99 lit. a) şi d) din Legea nr. 303/2004. Prin decizia civilă nr. 151 din 16 iunie 2022 pronunțată de Înalta Curte de Casație şi Justiție s-a respins recursul, ca nefondat. Definitivă.
Prin Hotărârea nr. 3P din 29 martie 2022, pronunțată în dosarul nr. 15/P/2021, s-a respins acțiunea disciplinară având ca obiect săvârșirea abaterii disciplinare prevăzută de art. 99 lit. t) teza a II-a din Legea nr. 303/2004. Prin decizia civilă nr. 241 din 7 noiembrie 2022 pronunțată de Înalta Curte de Casație şi Justiție s-a respins, ca nefondat, recursul declarat de Inspecţia Judiciară şi s-a admis recursul declarat de pârâtul procuror, s-a casat încheierea din 23 februarie 2022 şi hotărârea nr. 3P din 29 martie 2022, s-a constatat nulitatea absolută a acţiunii disciplinare şi a fost obligată recurenta Inspecţia Judiciară la plata cheltuielilor de judecată către recurentul pârât procuror. Definitivă.
Prin Hotărârea nr. 4P din 21 septembrie 2022, pronunțată în dosarul nr. 3/P/2022, s-a constatat nulitatea acțiunii disciplinare având ca obiect săvârșirea abaterilor disciplinare prevăzute de art. 99 lit. a) și d) teza I din Legea nr. 303/2004. Hotărârea nr. 4P din 21 septembrie 2022 nu este definitivă.
Prin Hotărârea nr. 5P din 13 octombrie 2022, pronunțată în dosarul nr. 1/P/2022, s-a respins acțiunea disciplinară având ca obiect săvârșirea abaterii disciplinare prevăzută de art. 99 lit. a) din Legea nr. 303/2004. Hotărârea nr. 5P din 13 octombrie 2022 nu este definitivă.
Prin Hotărârea nr. 6P din 13 octombrie 2022, pronunțată în dosarul nr. 2/P/2022, s-a admis în parte acțiunea disciplinară și s-a aplicat pârâtului sancțiunea disciplinară constând în „avertisment”, pentru săvârșirea abaterii disciplinare prevăzute de art. 99 lit. m) teza I din Legea nr. 303/2004. Prin aceeași hotărâre s-a respins acțiunea disciplinară privind săvârșirea abaterii disciplinare prevăzută de art. 99 lit. a) din Legea nr. 303/2004. Hotărârea nr. 6P din 13 octombrie 2022 nu este definitivă.
Astfel, Secția pentru procurori în materie disciplinară a admis în parte o acțiune disciplinară (nu este definitivă), a respins două acțiuni disciplinare (una este definitivă şi una nu este definitivă), iar într-un număr de 3 dosare s-a constatat nulitatea absolută a acțiunii disciplinare, (dintre acestea 2 sunt definitive, iar una nu este definitivă). 
De asemenea, în anul 2022, Secția pentru procurori în materie disciplinară a dispus suspendarea judecății cauzei în trei dosare.  
La data de 31 decembrie 2022, pe rolul Secției pentru procurori în materie disciplinară se află un număr de 8 dosare în vederea soluționării.
Precizăm că stocul dosarelor  Secției pentru procurori în materie disciplinară la data de 1.01.2022:
· 2 dosare înregistrate în anul 2019 + 6 dosare înregistrate în anul 2021 + 7 dosare suspendate (2 dosare din anul 2018 + 3 dosare din anul 2019 + 1 dosar din anul 2020 + 1 dosar din anul 2021). Total în stoc 13 dosare.
· 

[bookmark: _Toc126071139][bookmark: _Toc430867124]CAPITOLUL V
[bookmark: _Toc126071140]Bugetul Consiliului Superior al Magistraturii 
[bookmark: _Toc430867125][bookmark: _Toc126071141]V.1. Dinamica bugetului 2021 - 2022 şi perspectiva pentru anul 2023
Politica bugetară pe anul 2022 a susţinut, în mare măsură, activitatea desfăşurată de Consiliul Superior al Magistraturii şi instituţiile de formare aflate în coordonarea Consiliului, stabilindu-se o finanţare corespunzătoare prin estimarea bugetului pentru fiecare obiectiv în parte. 
Astfel, programul de cheltuieli potrivit bugetului de stat acordat pentru întreaga activitate desfăşurată de Consiliul Superior al Magistraturii, precum şi în perspectiva anului 2023, în dinamică, este următorul:
Dinamica bugetului total al C.S.M. în anii 2021 - 2022 şi perspectiva anului 2023:
												     mii lei/euro
	Nr. crt.
	BUGET C.S.M. total 
	Credite
	2021
	2022
	2023

	
	
	 
	LEI
	EURO
	LEI
	EURO
	LEI
	EURO

	1
	BUGET C.S.M. total 
	CA
	209 671
	42 613
	218 178
	44 076
	252 303
	50 461

	2
	
	CB
	186 405
	37 884
	182 774
	36 924
	252 554
	50 511


CA: credite de angajament
CB: credite bugetare
Măsurile ce au fost adoptate au avut în vedere riscurile determinate de evoluţiile economice interne şi externe şi au impus adoptarea unei politici bugetare prudente. 
Datele pentru anul 2023 nu reprezintă necesarul de cheltuieli stabilit pentru buna funcționare a  Consiliul Superior al Magistraturii, ci limita de cheltuieli impusă de Ministerului Finanţelor pentru bugetul anului viitor.
Reprezentată grafic, evoluţia bugetului se prezintă astfel:

Bugetul Consiliului Superior al Magistraturii pe anul 2022 a fost aprobat prin Legea  bugetului de stat nr. 317/2021 modificata si completata prin OUG 19/2022, OUG 160/2022 cu privire la rectificarile bugetului de stat pe anul 2022 şi este structurat astfel: Consiliul Superior al Magistraturii (Aparatul Propriu), Institutul Naţional al Magistraturii şi Şcoala Naţională de Grefieri.
Situaţia  finanţării Consiliului Superior al Magistraturii pe anii  2021, 2022 şi  în perspectiva anului  2023
												   mii lei/euro
	ANUL 2021
	 
	TOTAL
	 CSM APARAT PROPRIU
	INM
	SNG

	BUGET  CSM
	 
	LEI
	EURO
	LEI
	EURO
	LEI
	EURO
	LEI
	EURO

	TOTAL  din care:
	CA
	209,671
	42,613
	140,701
	28,596
	54,379
	11,051
	14,591
	2,966

	
	CB
	186,405
	37,884
	122,103
	24,816
	49,799
	10,120
	14,503
	2,948

	Cheltuieli de personal
	CA
	94,929
	19,294
	65,479
	13,308
	19,503
	3,964
	9,947
	2,022

	
	CB
	94,929
	19,294
	65,479
	13,308
	19,503
	3,964
	9,947
	2,022

	Bunuri și servicii
	CA
	9,297
	1,890
	6,749
	1,372
	2,131
	433
	417
	85

	
	CB
	9,297
	1,890
	6,749
	1,372
	2,131
	433
	417
	85

	Transferuri
	CA
	6
	1
	0
	0
	6
	1
	0
	0

	
	CB
	6
	1
	0
	0
	6
	1
	0
	0

	Alte transferuri
	CA
	49
	10
	24
	5
	25
	5
	0
	0

	
	CB
	49
	10
	24
	5
	25
	5
	0
	0

	Proiecte cu finanțare din FEN postaderare
	CA
	180
	37
	180
	37
	0
	0
	0
	0

	
	CB
	180
	37
	180
	37
	0
	0
	0
	0

	Proiecte cu finanțare din FEN aferente cadrului financiar 2014-2020
	CA
	78,134
	15,879
	67,353
	13,688
	9,585
	1,948
	1,196
	243

	
	CB
	54,868
	11,150
	48,755
	9,908
	5,005
	1,017
	1,108
	225

	Alte cheltuieli
	CA
	26,662
	5,418
	606
	123
	23,054
	4,685
	3,002
	610

	
	CB
	26,662
	5,418
	606
	123
	23,054
	4,685
	3,002
	610

	Cheltuieli de capital
	CA
	414
	84
	310
	63
	75
	15
	29
	6

	
	CB
	414
	84
	310
	63
	75
	15
	29
	6


[bookmark: _Hlk117362286]mii lei/euro
	ANUL 2022
	 
	TOTAL
	CSM APARAT PROPRIU
	INM
	SNG

	BUGET  CSM
	 
	LEI
	EURO
	LEI
	EURO
	LEI
	EURO
	LEI
	EURO

	TOTAL  din care:
	CA
	219,441
	44,332
	159,474
	32,218
	40,712
	8,224
	19,255
	3,890

	
	CB
	184,037
	37,180
	124,171
	25,086
	42,375
	8,560
	17,491
	3,534

	Cheltuieli de personal
	CA
	106,266
	21,468
	74,803
	15,112
	20,786
	4,199
	10,677
	2,157

	
	CB
	106,266
	21,468
	74,803
	15,112
	20,786
	4,199
	10,677
	2,157

	Bunuri și servicii
	CA
	11,080
	2,238
	8,033
	1,623
	2,510
	507
	537
	108

	
	CB
	11,080
	2,238
	8,033
	1,623
	2,510
	507
	537
	108

	Transferuri
	CA
	6
	1
	0
	0
	6
	1
	0
	0

	
	CB
	6
	1
	0
	0
	6
	1
	0
	0

	Alte transferuri
	CA
	51
	10
	25
	5
	26
	5
	0
	0

	
	CB
	51
	10
	25
	5
	26
	5
	0
	0

	Proiecte cu finanțare din FEN postaderare
	CA
	0
	0
	0
	0
	0
	0
	0
	0

	
	CB
	0
	0
	0
	0
	0
	0
	0
	0

	Proiecte cu finanțare din FEN aferente cadrului financiar 2014-2020
	CA
	83,334
	16,835
	75,491
	15,251
	3,056
	617
	4,787
	967

	
	CB
	48,016
	9,701
	40,188
	8,119
	4,805
	971
	3,023
	611

	Alte cheltuieli
	CA
	18,030
	3,643
	777
	157
	14,156
	2,860
	3,097
	626

	
	CB
	17,944
	3,625
	777
	157
	14,070
	2,842
	3,097
	626

	Cheltuieli de capital
	CA
	674
	137
	345
	70
	172
	35
	157
	32

	
	CB
	674
	137
	345
	70
	172
	35
	157
	32



mii lei/euro
	ANUL 2023
	 
	TOTAL
	CSM APARAT PROPRIU
	INSPECTIA JUDICIARA
	INM
	SNG

	BUGET  CSM
	 
	LEI
	EURO
	LEI
	EURO
	 
	 
	LEI
	EURO
	LEI
	EURO

	TOTAL  din care:
	CA
	252,303
	41,363
	144,113
	28,822
	41,568
	8,313
	52,642
	10,529
	13,980
	2,797

	
	CB
	252,554
	42,198
	140,481
	28,096
	41,568
	8,313
	54,832
	10,967
	15,673
	3,135

	Cheltuieli de personal
	CA
	158,192
	24,191
	86,811
	17,362
	37,236
	7,447
	23,857
	4,771
	10,288
	2,058

	
	CB
	158,192
	24,191
	86,811
	17,362
	37,236
	7,447
	23,857
	4,771
	10,288
	2,058

	Bunuri și servicii
	CA
	15,179
	2,378
	8,273
	1,655
	3,292
	658
	2,779
	556
	835
	167

	
	CB
	15,179
	2,378
	8,273
	1,655
	3,292
	658
	2,779
	556
	835
	167

	Transferuri
	CA
	129
	26
	0
	0
	 
	0
	129
	26
	0
	0

	
	CB
	129
	26
	0
	0
	 
	0
	129
	26
	0
	0

	Alte transferuri
	CA
	60
	12
	26
	5
	 
	0
	34
	7
	0
	0

	
	CB
	60
	12
	26
	5
	 
	0
	34
	7
	0
	0

	Proiecte cu finanțare din FEN postaderare
	CA
	200
	40
	200
	40
	0
	0
	0
	0
	0
	0

	
	CB
	200
	40
	200
	40
	0
	0
	0
	0
	0
	0

	Proiecte cu finanțare din FEN aferente cadrului financiar 2014-2020
	CA
	46,274
	9,165
	42,705
	8,541
	452
	90
	2,389
	478
	728
	146

	
	CB
	50,452
	10,000
	43,000
	8,600
	452
	90
	4,579
	916
	2,421
	484

	Alte cheltuieli
	CA
	27,118
	5,400
	1,567
	313
	118
	24
	23,429
	4,686
	2,004
	401

	
	CB
	27,118
	5,400
	1,567
	313
	118
	24
	23,429
	4,686
	2,004
	401

	Proiecte cu finanțate din sumele reprezentând asistență financiară 
	CA
	3,927
	785
	3,927
	785
	 
	0
	0
	0
	0
	0

	
	CB
	0
	0
	0
	0
	 
	0
	0
	0
	0
	0

	Cheltuieli de capital
	CA
	1,224
	151
	604
	121
	470
	94
	25
	5
	125
	25

	
	CB
	1,224
	151
	604
	121
	470
	94
	25
	5
	125
	25


Prin Legea nr.305/2022 Privind Consiliul Superior al Magistraturii, Inspecția Judiciară intră in coordonarea Consiliului Superior al Magistraturii. Prezentarea grafică, precum şi dinamica bugetelor pe perioada 2021-2023 este ilustrată, astfel:
CONSILIUL SUPERIOR AL MAGISTRATURII 
aparat propriu

mii lei
	An
	Tip
credit
	Total
	Cheltuieli de personal
	Bunuri și servicii
	Trans-feruri
	Alte trans-feruri
	Proiecte cu finanțare 
din FEN postaderare
	Proiecte cu finanțare din FEN aferente
 cadrului financiar 2014-2020
	Alte cheltuieli
	Proiecte cu finanțate din sumele reprezentând asistență financiară 
	Cheltuieli de capital

	2021
	CA
	140701
	65479
	6749
	0
	24
	180
	67353
	606
	 
	310

	2021
	CB
	122103
	65479
	6749
	0
	24
	180
	48755
	606
	 
	310

	2022
	CA
	159474
	74803
	8033
	0
	25
	0
	75491
	777
	 
	345

	2022
	CB
	124171
	74803
	8033
	0
	25
	0
	40188
	777
	 
	345

	2023
	CA
	144113
	86811
	8273
	0
	26
	200
	42705
	1567
	3927
	604

	2023
	CB
	140481
	86811
	8273
	0
	26
	200
	43000
	1567
	0
	604



INSTITUTUL NAȚIONAL AL MAGISTRATURII

								                               		 mii lei
	An
	Tip
credit
	Total
	Cheltuieli de personal
	Bunuri și servicii
	Transferuri
	Alte transferuri
	Proiecte cu finanțare din FEN aferente
 cadrului financiar 2014-2020
	Alte cheltuieli
	Cheltuieli de capital

	2021
	CA
	54379
	19503
	2131
	6
	25
	9585
	23054
	75

	2021
	CB
	49799
	19503
	2131
	6
	25
	5005
	23054
	75

	2022
	CA
	40712
	20786
	2510
	6
	26
	3056
	14156
	172

	2022
	CB
	42375
	20786
	2510
	6
	26
	4805
	14070
	172

	2023
	CA
	52642
	23857
	2779
	129
	34
	2389
	23429
	25

	2023
	CB
	54832
	23857
	2779
	129
	34
	4579
	23429
	25


  
ȘCOALA NAȚIONALĂ DE GREFIERI

										                       mii lei
	An
	Tip
credit
	Total
	Cheltuieli de personal
	Bunuri și servicii
	Transferuri
	Alte transferuri
	Proiecte cu finanțare din FEN aferente
 cadrului financiar 2014-2020
	Alte cheltuieli
	Cheltuieli de capital

	2021
	CA
	14591
	9947
	417
	0
	0
	1196
	3002
	29

	2021
	CB
	14503
	9947
	417
	0
	0
	1108
	3002
	29

	2022
	CA
	19255
	10677
	537
	0
	0
	4787
	3097
	157

	2022
	CB
	17491
	10677
	537
	0
	0
	3023
	3097
	157

	2023
	CA
	13980
	10288
	835
	0
	0
	728
	2004
	125

	2023
	CB
	15673
	10288
	835
	0
	0
	2421
	2004
	125


[bookmark: _Toc430867126][bookmark: _Hlk117520692]Din prezentarea datelor statistice se remarcă o creştere a creditelor bugetare alocate în anul 2022 comparativ cu anul 2021 atât pentru Consiliul Superior al Magistraturii, aparat propriu, cât și pentru Școala Naționala de Grefieri. Institutul Național al Magistraturii a înregistrat o scădre a creditelor bugetare. În contextul crizei generate de pandemia COVID-19 în anul 2020 nu s-a desfăsurat examen de admitere la Institutul Național al Magistraturii, astfel că, în anul 2022 au fost puse în plată doar bursele auditorilor de justitie din anul I.
[bookmark: _Toc126071142]V.2. Structura bugetului pe anul 2022
Potrivit bugetului de stat aprobat prin Legea nr. 317/2021, Programul de cheltuieli pentru anul 2022, ce a susţinut financiar atât activitatea curentă a Consiliului Superior al  Magistraturii cu unităţile aflate în coordonarea sa, cât şi derularea activităţilor cu privire la Planul de acţiune privind Reforma în justiţie, este în valoare totală de 218.178 mii lei credite de angajament și 182.774 mii lei credite bugetare.
Creditele angajament și creditele bugetare sunt constituite potrivit legislaţiei ce reglementează finanţarea activităţii şi sunt reprezentate în structură astfel:
· gs Ch. Personal CA,CB = ;
· gs Ch. Materiale CA,CB  = ;
· gs Ch. Transferuri CA,CB = ;
· gs Ch. Alte transferuri CA,CB = ;
· gs Ch. Proiecte cu finantare din FEN postaderare CA,CB  =
	· gs Ch. Proiecte cu finantare din FEN aferente cadrului financiar 2014-2020 CA,CB  
	
	
 


· Alte cheltuieli CA,CB  = ; 
· Ch. de capital CA,CB  =       
  gs = ponderea indicatorului ales pentru analiză
mii lei
	Denumire Indicator 2022
	Credite de
angajament CA
	% CA
	Credite
 Bugetare CB
	% CB

	Cheltuieli de personal
	106,266
	48.43
	106,266
	57.74

	Bunuri și servicii
	11,080
	5.05
	11,080
	6.02

	Transferuri
	6
	0.00
	6
	0.00

	Alte transferuri
	51
	0.02
	51
	0.03

	Proiecte cu finanțare din FEN postaderare
	0
	0.00
	0
	0.00

	Proiecte cu finanțare din FEN aferente cadrului financiar 2014-2020
	83,334
	37.98
	48,016
	26.09

	Alte cheltuieli
	18,030
	8.22
	17,944
	9.75

	Cheltuieli de capital
	674
	0.31
	674
	0.37

	Total
	219,441
	100
	184,037
	100




Evoluţia în structură a cheltuielilor aprobate pentru anul 2022 faţă de realizatul anului 2021 este semnificativă, putându-se observa o descreștere în perspectiva anului 2023, aceasta fiind reportată la limita transmisă de către Ministerul Finanțelor, nu la necesarul real al cheltuielilor. 
Reprezentarea grafică a indicatorilor cu cea mai mare pondere în bugetul total se prezintă astfel:

mii lei
	 
	 
	2021
	2022
	2023

	Total
	CA
	209,671
	219,441
	252,303

	
	CB
	186,405
	184,037
	252,554

	Cheltuieli de personal
	CA
	94,929
	106,266
	158,192

	
	CB
	94,929
	106,266
	158,192


Evoluția pozitivă a bugetului anului 2022 faţă de bugetul anului precedent s-a datorat  majorării indemnizaţiilor de bază şi a celorlalte drepturi salariale pentru magistraţi, personalul asimilat, funcţionari publici şi personal contractual, majorare survenită prin intrarea în vigoare a Legii unice de salarizare nr. 153/2017, cât și inființării a 165 de posturi de expert jurist. 
Activitatea în domeniul politicilor salariale s-a axat cu precădere în realizarea obiectivului principal de implementare şi aplicare în mod corespunzător a actelor normative specifice de salarizare pentru personalul din sistemul justiţiei (judecători şi procurori, personal auxiliar de specialitate juridică, funcţionari publici şi personal contractual).

mii lei
	 
	 
	2021
	2022
	2023

	Total
	CA
	209,671
	219,441
	252,303

	
	CB
	186,405
	184,037
	252,554

	Bunuri și servicii
	CA
	9,297
	11,080
	15,179

	
	CB
	9,297
	11,080
	15,179


O pondere importantă în „Titlul bunuri și servicii” o au chiriile pentru spaţiile necesare funcţionării în condiţii optime a Consiliului Superior al Magistraturii, care nu dispune până în prezent de un sediu propriu.

mii lei
	 
	 
	2021
	2022
	2023

	Total
	CA
	209,671
	219,441
	252,303

	
	CB
	186,405
	184,037
	252,554

	Proiecte cu finanțare din FEN aferente cadrului financiar 2014-2020
	CA
	78,134
	83,334
	46,274

	 
	CB
	54,868
	48,016
	50,452


Pentru derularea proiectelor care sunt implementate atât de către Consiliul Superior al Magistraturii, cât și de către ordonatorii de credite aflați în coordonarea acestuia, s-au aprobat fonduri reprezentând cofinanţarea naţională, finanţare externă nerambursabilă şi cheltuielile neeligibile necesare, aferente Mecanismului Financiar Norvegian, Programului Operațional Capacitate Administrativă 2014 – 2020  şi proiectelor ce sunt realizate în parteneriat.
[bookmark: _Toc126071143]V.3. Ponderea bugetelor Institutului Naţional al Magistraturii, Şcolii Naţionale de Grefieri şi Consiliului Superior al Magistraturii – aparatul propriu în bugetul total al Consiliului Superior al Magistraturii
· gs Buget C.S.M.ap.pr.2021 CA, CB =  
· gs Buget I.N.M.2021 CA, CB =  
· gs Buget S.N.G.2021 CA, CB =  
· gs Buget C.S.M.ap.pr.2022 CA, CB =  
· gs Buget I.N.M.2022 CA, CB =  
· gs Buget S.N.G.2022 CA, CB =  
· gs Buget C.S.M.ap.pr.2023 CA, CB= 
· gs Buget I.N.M.2023 CA, CB =  
· gs Buget S.N.G.2023 CA, CB =  
gs = ponderea indicatorului ales pentru analiză
	Nr. crt.
	Denumire indicator
	Tip Credit
	2021
	2022
	2023

	
	
	 
	LEI
	EURO
	LEI
	EURO
	LEI
	EURO

	1
	Buget CSM Total
	CA
	209,671
	42,613
	219,441
	44,332
	252,303
	42,147

	
	
	CB
	186,405
	37,884
	184,037
	37,179
	252,554
	42,197

	A.
	Consiliul Superior al Magistraturii Ap.propriu
	CA
	140,701
	28,595
	159,474
	32,217
	144,113
	28,823

	
	 
	CB
	122,103
	24,816
	124,171
	25,085
	140,481
	28,096

	
	Pondere %
	CA
	67.11%
	72.67%
	57.12%

	
	
	CB
	65.50%
	67.47%
	55.62%

	B.
	Inspectia Judiciara
	CA
	 
	 
	 
	0
	41,568
	8,314

	
	 
	CB
	 
	 
	 
	0
	41,568
	8,314

	
	Pondere %
	CA
	0.00%
	0.00%
	16.48%

	
	
	CB
	0.00%
	0.00%
	16.46%

	C.
	I.N.M.
	CA
	54,379
	11,052
	40,712
	8,225
	52,642
	10,528

	
	 
	CB
	49,799
	10,121
	42,375
	8,561
	54,832
	10,966

	
	Pondere %
	CA
	25.94%
	18.55%
	20.86%

	
	
	CB
	26.72%
	23.03%
	21.71%

	D.
	S.N.G.
	CA
	14,591
	2,965
	19,255
	3,890
	13,980
	2,796

	
	 
	CB
	14,503
	2,948
	17,491
	3,534
	15,673
	3,135

	
	Pondere %
	CA
	6.96%
	8.77%
	5.54%

	
	
	CB
	7.78%
	9.50%
	6.21%




Din ponderea fondurilor bugetului Institutului Naţional al Magistraturii şi Şcolii Naţionale de Grefieri în totalul bugetului Consiliului Superior al Magistraturii, prezentată în grafic, fluctuaţia procentului în perioada analizată demonstrează că în domeniul învăţământului de specialitate pentru judecători, procurori şi grefieri s-a avut în vedere asigurarea desfăşurării activităţii în condiţii de calitate şi eficienţă la standarde europene, în ciuda restricţiilor bugetare existente.
Prin asigurarea unei finanţări corespunzătoare la capitolul „Învăţământ” s-a preconizat dezvoltarea structurii instituţionale a Institutului Naţional al Magistraturii şi a Şcolii Naţionale de Grefieri.	
Programul  de cheltuieli pe anul 2022, potrivit bugetului de stat aprobat prin Legea 
nr. 317/2021, a susţinut financiar atât activitatea curentă a Consiliului Superior al Magistraturii cu unităţile din coordonare, cât şi derularea activităţilor cu privire la planul de acţiune privind reforma în justiţie. 
Asigurarea resurselor materiale necesare este esenţială pentru  buna funcţionare a Consiliului Superior al Magistraturii, în calitate de garant al independenţei justiţiei. 
Locul justiţiei în echilibrul puterilor, ca putere/autoritate a statului de drept nu poate fi garantat fără să se asigure şi independenţa financiară a acesteia, în sensul că bugetele trebuie să fie stabilite, pe de o parte, în funcţie de o serie de factori obiectivi (volum de activitate, schemele de personal, etc.), iar pe de altă parte, la un nivel corespunzător, care să permită îndeplinirea rolului social şi a atribuţiilor prevăzute de lege pentru sistemul judiciar.
În calitate de ordonator principal de credite, Consiliul Superior al Magistraturii prin Direcţia Economică şi Administrativ a încercat să răspundă, în limita permisă de lege, la toate solicitările Institutului Naţional al Magistraturii și a Şcolii Naţionale de Grefieri.
În ceea ce priveşte măsurile luate la nivelul Consiliul Superior al Magistraturii – Direcţia Economică şi Administrativ pentru combaterea stării de subfinanţare, s-au avut în vedere următoarele:
· creşterea gradului de accesare printr-o gestionare eficientă a fondurilor europene pentru dotări şi servicii;
· utilizarea pudențială a fondurilor alocate pentru cheltuieli materiale şi servicii;
· îmbunătăţirea mediului de control intern pentru o mai bună alocare a resurselor pe destinaţii de cheltuieli;
· prioritizarea cheltuielilor corespunzător politicilor publice.

[bookmark: _Toc126071144][bookmark: _Toc430867127]CAPITOLUL VI
[bookmark: _Toc126071145]Alte aspecte privind activitatea aparatului propriu de asigurare a suportului tehnic pentru îndeplinirea atribuţiilor Consiliului Superior al Magistraturii  
[bookmark: _Toc375653712][bookmark: _Toc430867128][bookmark: _Toc126071146][bookmark: _Toc430867129]VI.1. Activitatea Direcţiei resurse umane şi organizare
Activitatea specifică derulată la nivelul direcţiei presupune o serie de acţiuni care nu impun inventarierea acestora, dar care implică timp şi documentare corespunzătoare, fiind absolut necesare pentru actualizarea evidenţelor direcţiei, în raport de care se desfăşoară întreaga activitate a Consiliului Superior al Magistraturii în domeniul gestionării carierei judecătorilor şi procurorilor, respectiv al organizării instanţelor şi parchetelor.
Cu precizările de mai sus referitoare la numărul de lucrări, menţionăm că activităţile derulate în perioada analizată la nivelul Serviciului resurse umane pentru instanţele judecătoreşti şi al Serviciului resurse umane pentru parchete s-au concretizat în rezultatele expuse în prezentul raport la capitolele referitoare la gestionarea carierei profesionale a judecătorilor şi procurorilor (un rol important având aici şi Biroul concursuri din cadrul direcţiei, a cărui activitate va fi prezentată în cele ce urmează), organizarea instanţelor şi parchetelor şi managementul resurselor umane în aparatul propriu, motiv pentru care nu vor fi reluate.
Având în vedere că la data de 28 decembrie 2021 s-a publicat în Monitorul Oficial al României Legea nr. 313/2021 prin care au fost aduse modificări şi completări la Legea 
nr. 303/2004, în ceea ce priveşte instituţia transferului judecătorilor, în anul 2022, la nivelul Serviciului resurse umane pentru instanţele judecătoreşti au fost elaborate lucrările necesare pentru analizarea a 1625 de cereri de transfer ale judecătorilor (au fost avute în vedere toate procedurile declanşate la nivelul acestui an).
Reiterăm faptul că în anul 2021 nu a fost organizată nicio sesiune de transfer, ca efect al Deciziei Curţii Constituţionale nr. 454 din 24 iunie 2020 (publicată în Monitorul Oficial 
nr. 655 din 24 iulie 2020) s-a constatat că soluţia legislativă cuprinsă în art. 60 din Legea 
nr. 303/2004, în redactarea anterioară Legii nr. 242/2018, şi în art. 60 alin. (1) din Legea 
nr. 303/2004, în redactarea ulterioară Legii nr. 242/2018, care nu precizează condiţiile transferării judecătorilor, precum şi art. 60 alin. (3) din Legea nr. 303/2004, în redactarea ulterioară Legii nr. 242/2018, sunt neconstituţionale.
 Totodată, prin Hotărârea Secţiei pentru judecători nr. 1308 din 12 mai 2022 a fost declanşată procedura de transfer de la instanţele civile, la instanţele militare, pentru 8 posturi, respectiv: Curtea Militară de Apel București – 2 posturi, Tribunalul Militar București – 3 posturi, Tribunalul Militar Iaşi – 1 post şi tribunalul Militar Timişoara – 2 posturi, fiind ocupate, însă, doar 2 dintre aceste posturi (la Curtea Militară de Apel Bucureşti şi la Tribunalul Militar Iaşi).
De asemenea, au fost elaborate punctele de vedere înaintate Secţiei pentru judecători privind solicitările de continuare a activităţii în condiţiile art. 51 din Legea nr. 303/2004 republicată, cu modificările şi completările ulterioare, respectiv au fost întocmite lucrările pentru analizarea propunerilor de delegare/încetare delegare/prelungire delegare în funcţii de conducere a judecătorilor, precum şi cele vizând plângerile prealabile înaintate Consiliului de către judecători, etc.
În perioada de referinţă, volumul de activitate la nivelul Serviciului resurse umane pentru procurori a rămas ridicat, fiind în continuare înregistrate numeroase solicitări de eliberare din funcţie prin pensionare, propuneri de delegare/încetare delegare/prelungire delegare, propuneri de detașare/încetare delegare/prelungire detașare, solicitări de numire în alte funcții de conducere decât cele care potrivit legii pot fi ocupate prin concurs sau examen, solicitări de continuare a activității la încetarea mandatului în funcția de conducere, solicitări privind acordarea de avize și alte lucrări, de competența Serviciului resurse umane pentru parchete, conform dispozițiilor art. 91 din Regulamentul de organizare şi funcţionare a Consiliului Superior al Magistraturii, aprobat prin Hotărârea nr. 1073/2018, modificată şi completată.
Dintre concursurile și examenele preconizate a avea loc în anul 2022, s-au derulat concursul pentru promovarea efectivă în funcție de execuție a procurorilor (desfășurat în perioada ianuarie - mai 2022), concursul pentru promovarea în funcție de execuție pe loc a procurorilor din data de 11 septembrie 2022, examenul de capacitate al judecătorilor și procurorilor stagiari (desfășurat în perioada noiembrie 2021 – aprilie 2022).
În urma desfășurării examenului de absolvire al Institutului Național al Magistraturii din luna noiembrie 2021 Secția pentru procurori a numit prin Hotărârea nr. 1166 din 14 decembrie 2021 un număr de 70 de procurori stagiari, începând cu data de 01 ianuarie 2022.
De asemenea, se află în derulare concursul de admitere la INM (organizat în perioada 12 iulie 2022 – 31 martie 2023) și de admitere în magistratură (organizat în perioada 12 iulie 2022 –  2 martie 2023).
În cursul anului 2022 au fost declanșate două proceduri de transfer a procurorilor. Prima sesiunea de transfer a fost demarată la data de 19 ianuarie 2022. În cadrul primei etape a acestei proceduri au fost înregistrate un număr de 255 de cerereri de transfer, iar în cadrul celei de a doua etape au fost înregistrate un număr 163 de cereri de transfer.  Cea de-a doua sesiune de transferuri a fost declanșată în data de 30 septembrie 2022. În cadrul primei etape au fost înregistrate un număr de 161 cereri de tranfer, iar în cadrul celei de a doua etape au fost înregistrate un număr de 120 de cereri de transfer.
De asemenea, în cursului anului de referință au fost analizate de către Secția pentru procurori din cadrul Consiliului Superior al Magistraturii cererile de transfer formulate de procurori de la parchetele civile la parchetele militare. Astfel, în ședința Secției pentru procurori din data de 22 martie 2022 au fost analizate un număr de 6 cereri de transfer, dintre care au fost admise de 5 cereri.
Activitatea specifică derulată la nivelul Serviciului presupune, totodată, o serie de operaţiuni care nu se cuantifică în număr de lucrări, dar care implică timp şi documentare corespunzătoare şi sunt absolut necesare pentru actualizarea evidenţelor Serviciului, în raport de care se desfaşoară întreaga activitate a Consiliului Superior al Magistraturii pe segmentul gestionării carierei procurorilor şi al organizării parchetelor.
Cu precizările de mai sus referitoare la numărul de lucrări, menţionăm că activităţile derulate în perioada de referinţă la nivelul Serviciului resurse umane pentru parchete s-au concretizat cu rezultatele expuse în prezentul raport la capitolele referitoare la gestionarea carierei profesionale procurorilor, organizarea parchetelor şi managementul resurselor umane în aparatul propriu, motiv pentru care nu vor fi reluate aici.
Personalul din cadrul direcţiei a participat la activităţile comisiilor şi grupurilor de lucru constituite atât la nivelul Consiliului, cât şi la nivel interinstituţional, precum şi în cadrul proiectelor derulate de către instituţie.
În egală măsură, Serviciul resurse umane pentru instanţele judecătoreşti şi Serviciul resurse umane pentru parchete au exercitat şi atribuţiile instituite de lege în sarcina Consiliului în domeniul declaraţiilor de avere şi de interese ale judecătorilor, procurorilor şi altor categorii de personal, în acord cu modificările legislative intervenite în privinţa modului de completare şi de transmitere a declaraţiilor de avere şi de interese. Astfel, operaţiunile ce se efectuau pe suport de hârtie (formulare, registre, etc.), au fost realizate în format electronic.
Totodată, Consiliul a informat instanțele și parchetele cu privire la noua procedură de transmitere în format electronic a declaraţiilor de avere şi de interese și pentru a dispune măsurile ce se impun pentru punerea în practică a noilor dispoziții privind modalitatea depunerii declarațiilor de avere și de interese în format electronic, cu semnătură digitală, în conformitate cu dispoziţiile Legii nr. 105/2020.
În exercitarea atribuţiilor prevăzute de art. 95 din Regulamentul de organizare şi funcţionare a Consiliului Superior al Magistraturii, aprobat prin Hotărârea nr. 1073/2018, Biroul concursuri a fost implicat, în anul 2022, în derularea concursurilor şi examenelor aprobate de către Plenul Consiliului Superior al Magistraturii sau de către Secţia de judecători/procurori, după caz.
În anul 2022, Biroul concursuri a fost implicat în derularea următoarelor concursuri/examene:
1. [bookmark: _Hlk117501378][bookmark: _Hlk117502882]Examenul de capacitate al judecătorilor și procurorilor stagiari 
· [bookmark: _Hlk117502905]examenul de capacitate organizat în perioada noiembrie 2021 - aprilie 2022;
· examenul de capacitate organizat în perioada noiembrie 2022 - aprilie 2023;
2. Concursul de admitere la Școala Națională de Grefieri din 01 mai 2022
3. Numiri în funcții de conducere:
· Concursul sau examenul pentru numirea în funcții de conducere a judecătorilor la curțile de apel, tribunale, tribunale specializate și judecătorii, organizat în perioada septembrie - decembrie 2022;
· Concursul sau examenul pentru numirea în funcții de conducere a judecătorilor la curțile de apel, tribunale, tribunale specializate şi judecătorii, organizat în perioada mai - august 2022;
· Concursul sau examenul pentru numirea în funcții de conducere a procurorilor la parchetele de pe lângă curțile de apel, tribunale, tribunale specializate și judecătorii, organizat în perioada august - noiembrie 2022.
4. Promovări în funcții de execuție:
· Concursul de promovare pe loc în funcții de execuție a judecătorilor organizat in perioada 23 septembrie 2022 - 14 decembrie 2022;
· Concursul de promovare efectivă în funcții de execuție a judecătorilor, organizat in perioada mai - octombrie 2022;
· Concursul de promovare pe loc în funcții de execuție a judecătorilor organizat în perioada decembrie 2021 - aprilie 2022;
· Concursul de promovare pe loc în funcții de execuție a procurorilor, organizat la data de 11 septembrie 2022;
· Concursul de promovare efectivă în funcții de execuție a procurorilor, organizat în perioada ianuarie - mai 2022.
5. Direcția Națională Anticorupție
· Concursul pentru numirea procurorilor cu funcții de execuție din cadrul Direcției Naționale Anticorupție, organizat în perioada 25 ianuarie - 06 mai 2022.
6. Concursul de promovare în funcția de judecător la Înalta Curte de Casație și Justiție
· Concurs de promovare în funcția de judecător la Înalta Curte de Casație și Justiție organizat în perioada iulie - noiembrie 2022;
· Concurs de promovare în funcţia de judecător la Înalta Curte de Casaţie şi Justiţie ce se va desfăşura în perioada noiembrie 2022 - martie 2023;
· Concurs de promovare în funcția de judecător la Înalta Curte de Casație și Justiție - Secția a II-a civilă organizat în perioada noiembrie 2022 - martie 2023.
7. Concursul de admitere în magistratură în condițiile art. 33 din Legea nr.  303/2004
· [bookmark: _Hlk117502473]Concursul de admitere în magistratură, organizat în perioada 14 octombrie 2022 - 15 iunie 2023;
· Concursul de admitere în magistratură, organizat în perioada 12 iulie 2022 - 02 martie 2023;
· Concursul de admitere în magistratură, organizat în perioada iulie 2021 - martie 2022.
8. Concursul de admitere la INM 
· Concursul de admitere la Institutul Național al Magistraturii, organizat în perioada 12 iulie 2022 - 31 martie 2023;
· Concursul de admitere la Institutul Național al Magistraturii, organizat în perioada 30 iulie 2021 - 05 aprilie 2022.
9. Concursul pentru ocuparea posturilor vacante de magistrat asistent la Înalta Curte de Casație și Justiție din perioada 31 mai - 30 septembrie 2022
10. Concursul pentru numirea în funcție a inspectorului șef al Inspecției Judiciare din perioada martie - iunie 2022.
[bookmark: _Hlk117498296]Având în vedere specificul fiecărui tip de concurs și activitățile ce se circumscriu sferei de competență a acestui compartiment, Biroul concursuri a realizat, în principal, următoarele tipuri de lucrări: documentația privind organizarea concursurilor menționate, lucrările privind desemnarea componenței comisiilor de concurs, documentația privind validarea rezultatelor concursurilor și examenelor care se organizează de Consiliu, verificările privind îndeplinirea condiției de bună reputație a candidaților admiși la concursul de admitere la Școala Națională de Grefieri, lucrările privind avizul Consiliului în vederea organizării concursurilor pentru ocuparea posturilor vacante de grefier la instanțe și parchete, analizarea și formularea de puncte de vedere asupra memoriilor formulate de candidați, instituții sau alte categorii de petenți, instrucțiunile privind desfășurarea probelor de concurs, proiectele contractelor de prestări servicii ale membrilor comisiilor de concurs, elaborarea sau analizarea propunerilor de modificare a regulamentelor de concurs sau a dispozițiilor legale referitoare la concursuri.
[bookmark: _Toc126071147]VI.2. Activitatea Direcţiei legislaţie, documentare şi contencios
La nivelul Direcţiei Legislaţie, documentare şi contencios au fost înregistrate în perioada de referinţă 764 de lucrări, din care 319 la Serviciul legislaţie şi documentare şi 445 la Serviciul contencios.
Activitatea derulată la nivelul Serviciului legislaţie şi documentare este reflectată la Cap. I - secţiunea I.7. - Raporturile Consiliului Superior al Magistraturii cu puterea legislativă şi cea executivă şi la Cap. III – Activitatea derulată în legătură cu atribuţiile în materie legislativă ale Consiliului Superior al Magistraturii, astfel că nu va fi reluată.
De asemenea, acest serviciu a sprijinit activitatea grupurilor de lucru constituite la nivelul Consiliului şi a asigurat participarea şi în cadrul şedinţelor comisiilor de specialitate.
Totodată, acest serviciu a efectuat toate demersurile în situațiile în care s-a impus consultarea instanțelor în legătură cu anumite propuneri sau proiecte legislative sau informarea instanțelor  la solicitarea unor autorități.
În acest sens, menţionăm că, la solicitarea Avocatului Poporului de a se comunica măsurile concrete de implementare, în viitor, a Hotărârii Curţii Europene a Drepturilor Omului în cauza Pârvu contra României (cererea nr. 13326/18), Consiliul Superior al Magistraturii a comunicat hotărârea tuturor instanţele judecătoreşti cu menţiunea de a fi avută în vedere în cadrul întâlnirilor profesionale periodice.
De asemenea, la solicitarea Colegiului Naţional al Asistenţilor Sociali, Consiliul Superior al Magistraturii a comunicat tuturor instanţelor judecătoreşti o circulară de informare cu privire la exercitarea fără drept a profesiei de asistent social, astfel cum este ea reglementată prin Legea nr. 466/2004 privind Statutul asistentului social, cu modificările şi completările ulterioare.
Ca urmare a intrării în vigoare a Legii nr. 140/2022 privind unele măsuri de ocrotire pentru persoanele cu dizabilităţi intelectuale şi psihosociale şi modificarea şi completarea unor acte normative a fost înfiinţat „Registrul naţional de evidenţă a măsurilor de sprijin şi ocrotire luate de notarul public şi instanţa de tutelă” (RNEMSO) administrat de Centrul Naţional de Administrare a Registrelor Notariale – C.N.A.R.N.N. – Infonot. La solicitarea Uniunii Naţionale a Notarilor Publici din România instanţele judecătoreşti au fost informate atât în legătură cu datele de contact ale administratorului registrului, cât şi cu privire la procedura de înscriere în registru a încheierilor şi hotărârilor judecătoreşti prin care s-a dispus o măsură de ocrotire faţă de o persoană fizică, precum şi de interogare a acestui registru.
Ca urmare a unei solicitări formulate de o instanţă în legătură cu constituirea dosarelor asociate, toate instanţele judecătoreşti au fost informate că, în ședința din data de 20 septembrie 2022, Comisia nr. 2 judecători „Resurse umane şi organizare” din cadrul Consiliului Superior al Magistraturii a apreciat că se pot crea dosare asociate la momentul formulării cererilor având ca obiect contestație privind tergiversarea procesului şi, având în vedere modificările legislative intervenite în ceea ce privește Codul de procedură civilă, contabilizarea statistică a acestora va fi efectuată de instanța/completul competent să soluționeze aceste cereri.
În ședința din data de 7 aprilie 2022, Comisia nr. 2 – procurori „ Resurse umane şi organizare” a analizat o solicitare de interpretare a unor dispoziții ale Regulamentului privind evaluarea activității profesionale a procurorilor, aprobat prin Hotărârea nr. 130/2022 a Secţiei pentru procurori a Consiliului Superior al Magistraturii. Interpretarea prevederilor regulamentare a fost comunicată tuturor parchetelor de pe lângă curţile de apel.
Prin circulara nr. 16647 din 22 iulie 2022, Consiliul Superior al Magistraturii a solicitat tuturor instanțelor punctul de vedere referitor la proiectul de Lege privind statutul judecătorilor şi procurorilor, proiectul de Lege privind organizarea judiciară şi proiectul de Lege privind Consiliul Superior al Magistraturii. Opinia instanţelor a fost centralizată de Serviciul legislație şi documentare şi a fost înaintată Comisiei nr. 1 – comună „Legislaţie şi cooperare interinstituțională”.
La solicitarea Ministerului Mediului, Apelor şi Pădurilor Consiliul Superior al Magistraturii a procedat la consultarea instanțelor în legătură cu măsurile prin care se  asigură accesul la justiţie în problemele de mediu (Convenţia Aarhus). Ca urmare a demersului efectuat, Serviciul legislaţie şi documentare a centralizat punctul de vedere al instanţelor judecătoreşti şi l-a comunicat Ministerului Mediului, Apelor şi Pădurilor cu adresa nr. 5/18750/10.10.2022.
La solicitarea Agenţiei Naţionale a Bunurilor Indisponibilizate de a desemna trei curţi de apel şi parchetele de pe lângă acestea (inclusiv instanțele şi parchetele din circumscripția acestora) pentru operaționalizarea în sistem pilot a aplicației ROARMIS, dezvoltată în parteneriat cu Parchetul de pe lângă Înalta Curte de Casaţie şi Justiţie, Comisia nr. 2 – judecători „Resurse umane şi organizare”, în şedinţa din data de 22 martie 2022, a dispus consultarea curţilor de apel. Serviciul legislaţie şi documentare a centralizat răspunsul curţilor de apel, iar în şedinţa din data de 10 mai 2022 Comisia a desemnat Curtea de Apel Bucureşti, Curtea de Apel Craiova şi Curtea de Apel Iaşi pentru operaţionalizarea în sistem pilot a aplicației ROARMIS.
Ca urmare a adresei nr. 39733/01.07.2022 a Ministerului Justiţiei, prin care se solicita Consiliului Superior al Magistraturii să comunice dificultăţile întâmpinate de instanțele judecătorești şi parchete în aplicarea O.G. nr. 26/2000, precum şi eventualele propuneri de reglementare care ar putea fi valorificate în demersul legislativ de modificare şi completare a acestui act normativ, au fost consultate instanțele în legătură cu această problematică. În ședința din data de 20 septembrie 2022 Comisia nr. 1 – comună „Legislație şi cooperare interinstituțională” a decis ca direcția de specialitate să identifice soluții concrete de reglementare pentru aspectele analizate.
Serviciul legislație şi documentare a întocmit şi note sau puncte de vedere referitoare la cereri de apărare a independenţei judecătorilor sau cereri de apărare a independenţei autorităţii judecătoreşti în ansamblul său. 
Nu în ultimul rând, Serviciul legislaţie şi documentare a întocmit puncte de vedere în legătură cu incompatibilitățile şi interdicțiile funcției de judecător şi procuror, la solicitarea acestora.
Conform prevederilor art. 100 alin. (2) lit. f) din Regulamentul de organizare și funcționare a Consiliului Superior al Magistraturii, aprobat prin Hotărârea Plenului Consiliului Superior al Magistraturii nr. 1073 din 03.12.2018, una dintre atribuțiile Serviciului contencios este aceea de a întocmi lucrările referitoare la plângerile prealabile formulate împotriva hotărârilor secțiilor de către alte persoane decât judecătorii sau procurorii vizați de acestea şi la cele formulate împotriva hotărârilor Plenului Consiliului.
De asemenea, potrivit prevederilor art. 100 alin. (2) lit. a), c), d) şi e) din Regulamentul de organizare şi funcţionare a Consiliului Superior al Magistraturii, Serviciul contencios avizează din punctul de vedere al legalităţii orice măsură de natură să angajeze răspunderea patrimonială a ordonatorului principal de credite şi, dacă este cazul, formulează puncte de vedere pe aceste aspecte, avizează din punct de vedere al legalităţii orice măsură care ar putea aduce atingere drepturilor Consiliului, avizează contractele încheiate de Consiliu în calitate de ordonator principal de credite, referatul de necesitate care se întocmeşte în conformitate cu 
H.G. nr. 395/2016, strategia de contractare privind achiziţia de servicii, precum şi contractele de achiziţie publică/acordul-cadru, avizează, la solicitarea unităţilor aflate în coordonarea Consiliului, contractele încheiate de acestea.
Conform prevederilor art. 100 alin. (2) lit. g) din Regulamentul de organizare și funcționare a Consiliului Superior al Magistraturii, Serviciul contencios reprezintă Consiliul şi apără drepturile şi interesele acestuia în fața instanţelor judecătoreşti şi a altor organe de jurisdicții, formulând, în acest sens, acțiuni, cereri, întâmpinări şi alte lucrări.
Ca şi în anii anteriori, dintre litigiile în care Consiliul Superior al Magistraturii a fost parte în cursul anului 2022, un loc important l-au ocupat acţiunile formulate de judecători şi procurori, în temeiul art. 29 alin. (7) din Legea nr. 317/2004, republicată, cu modificările şi completările ulterioare, precum şi în temeiul Legii nr. 554/2004 privind contenciosul administrativ, împotriva hotărârilor adoptate de Plen şi de Secţiile corespunzătoare ale Consiliului privind cariera şi drepturile judecătorilor şi procurorilor, cum ar fi acţiunile în anularea hotărârilor vizând organizarea şi desfăşurarea diferitelor concursuri (de admitere în magistratură, de promovare în funcţii de execuţie, numire în funcţii de conducere), numirea în funcţiile vacante de judecător sau procuror fără concurs sau examen, soluţionarea cererilor de transfer ale magistraţilor etc.
Până la data de  19 decembrie 2022, a fost înregistrat un număr de 95 de acţiuni, de tipul celor anterior menţionate.
De asemenea, în aceeaşi perioadă au fost înregistrate în total 326 cauze noi în care Consiliul Superior al Magistraturii a figurat ca parte, la care se adaugă un stoc de 456 dosare rămase nesoluționate din anii anteriori (2006 - 2021).
În anul curent, din totalul de 782 de cauze rulate, dintre care 71 acţiuni au fost admise, 282 au fost respinse, 39 au fost suspendate, 27 au fost perimate şi în 17 cauze s-au înregistrat cereri de renunţare la judecată, rămânând la data de 19 decembrie 2022, un număr de 346 cauze nesoluţionate.
În cursul anului 2022, acţiunile admise au vizat în principal cereri având ca obiect recunoașterea unor drepturi băneşti în favoarea judecătorilor, procurorilor şi auditorilor de justiţie (pretenţii privind dobânzi legale aferente unor debite principale stabilite prin titluri executorii, cereri având ca obiect recunoaşterea unor drepturi salariale privind stabilirea valorii de referinţă sectorială şi diferenţe salariale) ori acțiuni privind diverse cereri de transfer.
 De asemenea, în cursul anului 2022, până la data de 19 decembrie 2022, au fost înregistrate 119 plângeri prealabile, contestații, reclamații administrative formulate în temeiul Legii nr. 544/2001 privind liberul acces la informațiile de interes public, cu modificările şi completările ulterioare, precum şi alte solicitări adresate Consiliului Superior al Magistraturii, referitoare la aspecte ce ţin de activitatea acestuia, cu privire la care au fost întocmite puncte de vedere şi au fost transmise răspunsuri către petenți. 
În activitatea curentă, au fost avizate din punct de vedere al legalității un număr de 1873 de note şi contracte privitoare la angajarea răspunderii patrimoniale a instituţiei şi punerea în executare a unor hotărâri judecătoreşti, întocmite de celelalte compartimente din cadrul aparatului propriu al Consiliului Superior al Magistraturii.
Precizăm că un segment important al activităţii Serviciului contencios în perioada de referinţă a fost reprezentat de activităţile desfăşurate de personalul acestuia în cadrul comisiilor constituite la nivelul Consiliului Superior al Magistraturii, cum ar fi: Comisia de soluţionare a reclamaţiilor administrative constituită în baza art. 21 din Legea nr. 544/2001, cu modificările şi completările ulterioare, şi în cadrul diverselor proiecte, cum ar fi: „TAEJ – Transparenţă, accesibilitate şi educaţie juridică prin îmbunătăţirea comunicării publice la nivelul sistemului judiciar” (cod MYSMIS 118765/SIPOCA454), proiectul „Optimizarea managementului la nivelul sistemului judiciar. Componenta de instanţe judecătoreşti” (cod MYSMIS 129513/SIPOCA 751), proiectul „Eliminarea factorilor pentru inflaţia de cauze, identificarea elementelor normative şi a tendinţelor de aglomerare – EFICIENŢĂ” (cod MySMIS 129914/ cod SIPOCA 752) şi CPCI – Creșterea performanței și calității instituționale prin îmbunătățirea sistemului de evaluare și asistență psihologică la nivelul sistemului judiciar” (cod SIPOCA 762/MySMIS 135456), „Consolidarea capacității organizaționale și administrative a Consiliului Superior al Magistraturii”(cod SIPOCA/MySMIS 760/135225) şi „Formarea profesională și consolidarea capacității la nivelul sistemului judiciar”, finanțat prin Programul „Justiție”, în cadrul Mecanismului Financiar Norvegian (MFN) 2014 - 2021. 
Sfârşitul anului 2022 marchează finalizarea mandatului actualilor membri ai Consiliului Superior al Magistraturii. 
O parte din personalul Serviciului Contencios a asigurat Secretariatul Biroului Electoral Permanent constituit în vederea organizării și desfășurării alegerii membrilor  Consiliului Superior al Magistraturii.
Prin Hotărârea Plenului Consiliului Superior al Magistraturii nr. 27/2022 a fost emis anunţul pentru alegerea membrilor Consiliului Superior al Magistraturii și a fost stabilit calendarul desfăşurării procedurii alegerilor, iar prin Hotărârea nr. 26/2022 Plenul Consiliului Superior al Magistraturii a stabilit data adunărilor generale pentru alegerea membrilor Consiliului Superior al Magistraturii, data adunărilor generale pentru desemnarea candidaților și perioada de depunere a candidaturilor.
Astfel cum s-a stabilit prin această din urmă hotărâre, la data de 22 iunie 2022, ora 13.00, și respectiv la data 29 iunie 2022, ora 13:00 (în cazul acelor instanțe și parchete la care nu s-a întrunit cvorumul necesar în data de 22 iunie 2022) au avut loc adunările generale pentru alegerea membrilor Consiliului Superior al Magistraturii. 
La data de 30 iunie 2022, rezultatele voturilor obținute de candidații la funcția de membru al Consiliului Superior al Magistraturii în adunările generale au fost centralizate și publicate pe pagina de internet a Consiliului.
În conformitate cu art. 17 alin. (1), (3) și (4) din Legea nr. 317/2004 privind Consiliul Superior al Magistraturii, republicată, cu modificările și completările ulterioare, Consiliul Superior al Magistraturii a verificat legalitatea procedurilor de desemnare şi de alegere și a soluționat contestațiile formulate cu privire la acestea.
Prin Hotărârea Plenului Consiliului Superior al Magistraturii nr. 113/2022 au fost admise contestațiile formulate împotriva rezultatelor obţinute de candidaţii judecători și a fost aprobat buletinul de vot, precum și calendarul de desfășurare a turului 2 de scrutin (pentru cel de-al treilea membru judecător din partea curților de apel și pentru cel de-al doilea membru judecător din partea tribunalelor), fiind sesizată Secția pentru judecători pentru a dispune măsurile ce se impun, în conformitate cu art. 17 alin. (5) din Legea nr. 317/2004 privind Consiliului Superior al Magistraturii, republicată, cu modificările și completările ulterioare. 
Prin aceeași hotărâre au fost respinse contestațiile formulate împotriva rezultatelor obţinute de candidaţii procurori și s-a constatat legalitatea procedurilor de alegere a membrilor Consiliului Superior al Magistraturii. 
Prin Hotărârea Secției pentru judecători din cadrul Consiliului Superior al Magistraturii nr. 2000/2022 s-a dispus reluarea procedurilor de alegere a membrilor Consiliului Superior al Magistraturii în cazul curților de apel, pentru cel de-al treilea membru, precum și în cazul tribunalelor, pentru cel de-al doilea membru. 
Totodată, prin Hotărârea nr. 114/2022, Plenul Consiliului Superior al Magistraturii a constatat legalitatea procedurii de alegere a membrilor Consiliului Superior al Magistraturii cu privire la care nu au fost formulate contestaţii, pe care i-a declarat membri aleși ai Consiliului Superior al Magistraturii, potrivit Anexei la hotărâre, și a dispus efectuarea demersurilor ulterioare prevăzute de dispoziţiile legale şi regulamentare. 
Împotriva Hotărârilor Plenului Consiliului Superior al Magistraturii nr. 113/2022 și 
nr. 114/2022, precum și împotriva Hotărârii Secției pentru judecători nr. 2000/2022  au fost formulate contestații, acestea fiind înregistrate pe rolul Înaltei Curți de Casație de Justiție – Secția I Civilă. În dosarul nr. 1635/1/2022 a fost pronunțată decizia civilă nr. 1496 din 28 iulie 2022, definitivă, prin care au fost admise contestaţiile formulate împotriva Hotărârii 
nr. 113/2022 a Plenului Consiliului Superior al Magistraturii şi în consecinţă a fost anulată, în parte, hotărârea sus-menţionată, în ceea ce priveşte dispoziţiile art. 3, fiind obligat Plenul Consiliului Superior al Magistraturii să aprobe buletinul de vot, precum şi calendarul de desfăşurare a turului doi al alegerilor pentru un membru procuror de la parchetele de pe lângă judecătorii, precum şi pentru cel de-al doilea membru procuror de la parchetele de pe lângă tribunale şi să sesizeze Secţia pentru procurori pentru a dispune măsurile ce se impun, în conformitate cu art. 17 alin. (5) din Legea nr. 317/2004 privind Consiliul Superior al Magistraturii, republicată, cu modificările şi completările ulterioare. Totodată, au fost menținute celelalte dispoziţii ale Hotărârii nr. 113/2022 a Plenului Consiliului Superior al Magistraturii și au fost respinse contestaţiile formulate împotriva Hotărârii nr. 113/2022 a Plenului Consiliului Superior al Magistraturii şi a Hotărârii nr. 2000/2022 a Secţiei pentru Judecători a Consiliului Superior al Magistraturii.
În dosarul nr. 1670/1/2022 a fost pronunțată decizia civilă nr. 1498 din 03 august 2022, prin care a fost respinsă contestația formulată împotriva Hotărârii Plenului Consiliului Superior al Magistraturii nr. 114/2022 pentru lipsa calității procesuale active.
În acest context, prin Hotărârea Plenului Consiliului Superior al Magistraturii 
nr. 116/2022 a fost pusă în executare decizia Înaltei Curţi de Casaţie şi Justiţie nr. 1496 din 28 iulie 2022 - Secţia I civilă şi pe cale de consecinţă au fost menţinute dispoziţiile privitoare la constatarea legalităţii procedurii de alegere a membrilor Consiliului Superior al Magistraturii, cu excepţia candidatului clasat pe cel de-al treilea loc de la curțile de apel, a candidatului clasat pe cel de-al doilea loc de la tribunale, a candidatului clasat pe cel de-al doilea loc de la parchetele de pe lângă tribunale și candidatul pentru locul de la parchetele de pe lângă judecătorii, au fost aprobate buletinul de vot și calendarul de desfăşurare a turului doi al alegerilor pentru un membru procuror de la parchetele de pe lângă judecătorii, precum şi pentru cel de-al doilea membru procuror de la parchetele de pe lângă tribunale şi a fost sesizată Secţia pentru procurori pentru a dispune măsurile ce se impun, în conformitate cu art. 17 
alin. (5) din Legea nr. 317/2004 privind Consiliul Superior al Magistraturii, republicată, cu modificările şi completările ulterioare.
De asemenea, prin Hotărârea Secției pentru procurori nr. 1204/2022 s-a dispus reluarea procedurilor de alegere a membrilor Consiliului Superior al Magistraturii pentru cel de-al doilea membru, în cazul parchetelor de pe lângă tribunale şi pentru unicul membru al parchetelor de pe lângă judecătorii.             
Ca urmare a celor dispuse prin Hotărârile Plenului Consiliului Superior al Magistraturii 
nr. 113/2022 și nr. 116/2022, Hotărârea Secției pentru judecători nr. 2000/2022 și Hotărârea Secției pentru procurori nr. 1204/2022, adunările generale organizate în vederea desfășurării celui de-al doilea tur de scrutin pentru cel de-al treilea loc de la curțile de apel, al doilea loc de la tribunale, al doilea loc de la parchetele de pe lângă tribunale și locul de la parchetele de pe lângă judecătorii au avut loc la data de 07 septembrie 2022 și, respectiv, la data de 14 septembrie 2022 (în cazul acelor instanțe și parchete la care nu s-a întrunit cvorumul necesar în data de 07 septembrie 2022).
La nivelul Consiliului Superior al Magistraturii nu s-au înregistrat contestații cu privire la legalitatea procedurilor de alegere a membrilor Consiliului Superior al Magistraturii pentru cel de-al treilea loc de la curțile de apel, al doilea loc de la tribunale, al doilea loc de la parchetele de pe lângă tribunale și locul de la parchetele de pe lângă judecătorii. 
Prin Hotărârea Plenului Consiliului Superior al Magistraturii nr. 138/2022 s-a constatat legalitatea procedurilor de alegere a membrilor Consiliului Superior al Magistraturii pentru cel de-al treilea loc de la curţile de apel, al doilea loc de la tribunale, al doilea loc de la parchetele de pe lângă tribunale şi locul de la parchetele de pe lângă judecătorii. Informațiile au fost publicate pe pagina de internet a Consiliului Superior al Magistraturii. De asemenea, s-a solicitat Consiliului Național pentru Studierea Arhivelor Securității să verifice dacă judecătorii și procurorii aleși au făcut parte din serviciile de informații înainte de 1990 sau au colaborat cu acestea.
[bookmark: _Toc126071148][bookmark: _Toc430867130][bookmark: _Toc381021553][bookmark: _Toc430867131]VI.3. Activitatea Direcţiei afaceri europene, relaţii internaţionale şi programe 
[bookmark: _Toc126071149][bookmark: _Toc381021554][bookmark: _Toc430867132]VI.3.1. Activitatea în cadrul Mecanismului de Cooperare şi Verificare al Comisiei Europene
După cum se cunoaște, începând cu 2020, Comisia Europeană (CE) a introdus un nou instrument de evaluare a tuturor statelor membre, sub aspectul funcționării statului de drept – mecanismul statului de drept, prin care CE şi-a propus facilitarea înțelegerii reciproce prin intermediul dialogului, abordarea unitară a provocărilor privind statul de drept, stimularea cooperării interinstituționale, tratarea egală a statelor membre, stabilirea unui ritm anual de dezbatere în Consiliu și în Parlamentul European, impulsionarea reformelor necesare la nivel național.
De menţionat este faptul că noul instrument de evaluare nu a exclus mecanismul preexistent, Mecanismul de Cooperare și Verificare (MCV), dar s-a circumscris celor mai multe dintre temele abordate de acesta.
Astfel, o primă etapă în realizarea acestui nou mecanism o constituie elaborarea unui raport naţional, pe baza structurii şi temelor indicate de Comisia Europeană, structurat pe 4 piloni: sistemul de justiţie (independenţa, calitatea, eficienţa), cadrul anticorupţie, pluralismul media şi echilibrul puterilor în stat, aceasta fiind urmată de organizarea unor vizite – country visits - (organizate online în contextul epidemiologic actual) pentru discuţii cu autorităţile din fiecare stat membru.
În acest sens, ca în fiecare an, Comisia a solicitat informaţii autorităților naționale, prin intermediul Ministerului Justiţiei, dar şi prin intermediul altor entități cu care colaborează precum Rețeaua Europeană a Consiliilor Judiciare (RECJ), urmărind totodată şi anterioarele rapoarte de progrese MCV sau alte evaluări din cadrul Tabloului de bord privind justiția în UE (EU Justice Scoreboard) sau evaluări ale altor organisme precum Comisia de la Veneţia, GRECO, CEPEJ etc.
 În acest sens, Consiliul Superior al Magistraturii a transmis contribuția sa, elaborată la nivel tehnic în cadrul DAERIP-SAERI, cu colaborarea celorlalte departamente din cadrul CSM, precum și INM și SNG, la chestionarul Comisiei Europene, dar şi prin intermediul şi la solicitarea RECJ.
În ceea ce priveşte reuniunile bilaterale de dialog (country visits) ale CE cu toate statele membre, trebuie precizat că în perioada 4 - 6 aprilie 2022, au avut loc discuțiile bilaterale cu reprezentanţi ai principalelor autorități naționale din Romania, printre care şi Consiliul Superior al Magistraturii.
În pregătirea acestor dezbateri au fost actualizate informațiile transmise în cadrul contribuției solicitate la începutul anului şi, ulterior, a fost transmis un răspuns de follow-up agreat în cadrul reuniunii, continuarea dialogului cu conducerea CE înscriindu-se în același context al mecanismelor de evaluare ale Comisiei.
La data de 13 iulie 2022, Comisia Europeană a dat publicității Raportul din acest an privind Statul de Drept – o sinteză a evoluțiilor relevante, din perspectiva statului de drept, la nivelul tuturor statelor membre ale Uniunii Europene, respectiv un raport general privind situaţia statului de drept în Uniunea Europeană şi câte un raport de stat pentru fiecare stat membru. 
Trebuie menționat că, începând cu acest an raportul elaborat în cadrul Mecanimsului statului de drept cuprinde, și în cazul României, ca și al celorlalte state membre, recomandări de avut în vedere în continuare.
Totodată, discuţiile pe marginea raportului privind statul de drept au continuat la nivel european şi în contextul unor reuniuni ulterioare, un exemplu în acest sens fiind webminarele organizate de RECJ.
De asemenea, la începutul lunii noiembrie a.c. a avut loc o misiune de evaluare a Comisiei Europene privind  progresele înregistrate în cadrul MCV în cursul anului 2022, în contextul căreia a fost elaborată contribuția CSM și transmisă Ministerului Justiției pentru integrarea sa în raportul de progrese pentru CE. Cu acest prilej, în data de 4 noiembrie a avut loc întâlnirea președintelui și vicepreședintelui CSM cu experții CE în cadrul misiunii MCV, la care au luat parte și secretarul general al CSM alături de membri ai aparatului tehnic.
Ulterior, așa cum menționam și în partea intoductivă a Raportului, la data de 22 noiembrie a.c., a fost publicat cel mai recent raport de progres al Comisiei către Parlamentul European și Consiliu privind Mecanismul de Cooperare și Verificare, prilej cu care Comisia Europeană a arătat că progresul realizat de România în cadrul MCV este suficient pentru a considera atinse angajamentele asumate odată cu aderarea la UE.
[bookmark: _Toc381021555][bookmark: _Toc430867133][bookmark: _Toc126071150][bookmark: _Toc381021556][bookmark: _Toc430867134]VI.3.2. Dezvoltarea dialogului bilateral
În cursul anului 2022, a continuat dialogul de cooperare cu reprezentanţi ai sistemelor judiciare sau reprezentanţi ai altor state atât din spaţiul european, cât şi la nivel internaţional, Consiliul Superior al Magistraturii manifestând deschidere spre dialog și colaborare în domenii de interes comun. 
În acest an, majoritatea activităților cu caracter internațional s-au desfășurat în format fizic. Cu toate acestea, adaptarea la progresele înregistrate în domeniul digitalizării a permis derularea, în format online, a unora din evenimentele cu caracter internațional.
Ca în fiecare an, Consiliul Superior al Magistraturii a avut aceeași implicare în activitatea Rețelei Europene a Consiliilor Judiciare (RECJ), prin participarea la activităţile Reţelei, respectiv la reuniunile echipelor de proiect, la Adunarea Generală, la reuniunile Comitetului Executiv sau prin participarea la seminare de zi, intitulate lunch-seminars, pe diverse teme de interes comun. Formatul reuniunilor Rețelei a fost unul hibrid în anul 2022, acestea fiind organizate atât fizic, cât și online. De asemenea, Consiliul şi-a adus contribuția la activitӑțile Rețelei și prin elaborarea documentelor de lucru, a rapoartelor şi chestionarelor.
Și în acest an a continuat implicarea  Consiliului în activitatea Proiectului nr. 1 al RECJ, și anume - „Independență, responsabilitate și calitate în sistemul judiciar”.
Reamintim, în acest sens, obiectivele acestui proiect. Astfel, Proiectul nr. 1 și-a propus ca în perioada 2021 - 2022 să urmărească creșterea nivelului de conștientizare a dificultăților pe care le întâmpină sistemele judiciare, evaluarea indicatorilor de performanță, întocmirea unor planuri de îmbunătățire la nivel național. Activitățile s-au derulat, ca și în anii anteriori, ținând cont de cele trei mari componente, și anume: Independența și Responsabilitatea sistemului judiciar (Independence and Accoundability); Sondajul privind gradul de satisfacție a justițiabililor (Court Users Survey); Calitatea (Quality). În luna septembrie a acestui an, proiectul a fost lansat pentru perioada 2022 - 2023.
În privința abordării şi realizării obiectivelor propuse, dialogul între membrii echipei de proiect s-a derulat ținând cont de componentele anterior menționate. 
În ceea ce privește prima componentă, în cadrul reuniunilor din acest an s-a discutat pe baza indicatorilor privind independența și responsabilitatea, elementele-cheie identificate de membrii echipei fiind următoarele: independența și responsabilitatea sunt interdependente și nu ar trebui abordate în mod izolat; atât independența formală, cât și cea percepută sunt esențiale, cele două fiind interconectate; pentru a putea vorbi despre o justiție independentă este necesar atât ca fiecare judecător să fie independent, dar și sistemul judiciar în ansamblu; nu numai cerințele formale privind responsabilitatea trebuie îndeplinite, dar și populația trebuie să perceapă sistemul judiciar ca fiind responsabil; atunci când se vorbește despre responsabilitate trebuie avuți în vedere atât judecătorul, privit individual, cât și sistemul judiciar în ansamblu.
Referitor la partea legată de sondajul privind gradul de satisfacție a justițiabililor, Consiliul a avut o participare activă și în acest an, prin împărtășirea de bune practici aducând un mare aport la activitatea echipei. Astfel, ținând cont de informațiile obținute de la statele participante la exercițiul-pilot derulat anul anterior, printre care și România, la nivelul echipei de proiect a fost elaborat unui ghid practic adresat tuturor statelor implicate în activitățile Proiectului nr. 1, ghid menit sӑ promoveze și sӑ faciliteze aplicarea sondajelor privind gradul de satisfacție a justițiabililor în mai multe sisteme de drept europene.
În anul 2022 RECJ a continuat organizarea, în format online, a seminarelor de 
zi/lunch-seminars, reuniuni țintite pe anumite teme de interes comun pentru membrii săi, reuniuni la care Consiliul a fost reprezentat. În cadrul acestor seminare au fost abordate teme precum: diversitatea în sistemele judiciare, statul de drept, situația din Ucraina.
[bookmark: _Hlk106629938]Nu în ultimul rând, în ceea ce privește reuniunile organizate de RECJ, trebuie menționatӑ și Adunarea Generalӑ, derulatӑ, ca în fiecare an, în luna iunie și care a avut ca temӑ centralӑ „solidaritatea judiciară în vremuri de criză”. Pe baza concluziilor generale a fost elaborată, revizuită și adoptată declarația de la Atena, cu aceeași temă (care se regăsește publicată pe 
site-ul RECJ) și, totodată, au fost adoptate recomandările proiectelor prezentate anterior, derulate în perioada 2021 - 2022, a fost adoptat planul de lucru pentru perioada următoare 2022 - 2023, cu menținerea proiectelor aflate în derulare și cu propunerea de introducere a unui al doilea grup de dialog tematic, alături de cel privind Codul de conduită pentru Consilii, respectiv cel dedicat atractivității carierei de judecător/din perspectiva condițiilor de lucru. 
Beneficiind de colaborarea cu instituţiile omologe din statele membre şi observatoare ale RECJ, la nivelul Direcţiei a fost continuată activitatea de dialog şi schimb de experienţă şi bune practici prin transmiterea şi solicitarea de informaţii pe diverse teme de interes recent, cele mai multe dintre acestea servind la elaborarea de studii de drept comparat necesare pentru fundamentarea unor propuneri de modificări legislative/de legislaţie secundară, de implementare a unor noi instituţii/concepte juridice,  la punerea în aplicare a unor noi dispoziţii legislative, precum și la implementarea unor proiecte privind optimizarea și eficientizarea activităţii instanţelor sau parchetelor.
[bookmark: _Toc126071151][bookmark: _Toc381021557][bookmark: _Toc430867135]VI.3.3. Alte activităţi în domeniul relaţiilor externe 
La nivelul Uniunii Europene
În anul 2022 a fost reluată seria de vizite de studiu derulate la Consiliul Superior al Magistraturii în cadrul Programului de schimb între autorităţile judiciare EJTN. Astfel, în cursul anului 2022, Consiliul Superior al Magistraturii a primit vizitele de studiu ale unor delegaţii de magistraţi străini în cadrul programului de schimb între autorităţile judiciare derulat în cadrul REFJ/EJTN. În acest context, SAERI a asigurat cadrul discuţiilor şi materialele necesare pentru a prezenta judecătorilor străini funcţiile şi atribuțiile Consiliului Superior al Magistraturii şi organizarea sistemului judiciar din România.
În anul 2022, Consiliul Superior al Magistraturii a continuat să participe la reuniunile persoanelor de contact organizate de Comisia Europeană în legӑturӑ cu Tabloul de bord privind Justiția în UE – EU Justice Scoreboard. Reuniunile, în cadrul cărora Consiliul este reprezentat la nivel tehnic prin SAERI, s-au derulat și în acest an în format online. CSM, în colaborare cu Ministerul Justiției, a continuat implicarea activă prin completarea chestionarului transmis de Comisia Europeană, chestionar care va sta la baza elaborării ediției 2023 a Raportului EU Justice Scoreboard, contribuția fiind transmisă cu respectarea termenelor CE.
Totodată, precizăm că Raportul EU Justice Scoreboard a fost publicat în acest an la data de 19 mai 2022.
De asemenea, trebuie menţionată reprezentarea Consiliului Superior al Magistraturii în activitatea Grupului de lucru Contencios al Uniunii Europene (GLCUE), organism interguvernamental/interinstituţional, la nivelul Agentului Guvernamental pentru Curtea de Justiție a Uniunii Europene, activitate concretizată în participarea la nivel tehnic, la reuniunile GLCUE, diseminarea informaţiilor relevante şi colaborare cu observaţii, puncte de vedere relevante din perspectiva competenţelor CSM.
Acestea au continuat în aceeași manieră și în 2022, iar, spre deosebire de anul trecut, condițiile ulterioare crizei sanitare au permis organizarea uneia dintre reuniunile periodice ale GLCUE în format face to face, în data de 14 octombrie a.c., prilej cu care au fost discutate, alături de activitatea în perioada de referință a AgCJUE și aspecte tehnice care țin de colaborarea în cadrul grupului.
Referitor la colaborarea în cadrul Proiectului Consiliului Europei - CEPEJ, trebuie mențioant că atât reprezentarea CSM în activitatea tehnică implicată de acesta, cât și contribuția constând în completarea amplelor chestionaree elaborate în acest sens la nivelul CEPEJ, a continuat în aceeași manieră. Specificitatea chestionarelor online de evaluare a sistemelor judiciare în cadrul CEPEJ, ca şi până acum, constă în aceea că, la fiecare doi ani are loc o amplă evaluare a sistemelor judiciare naționale din cele 47 de state membre ale Consiliului Europei (CoE), iar, anual, prin proiectul de colaborare cu Comisia Europeană are loc participarea la evaluarea statelor membre UE prin prisma răspunsului la o parte din chestionarul  CEPEJ care este comunicat şi evaluat în contextul EU Justice Scoreboard. Ca şi până acum, implicarea CSM a fost una activă, în colaborare cu Ministerul Justiţiei şi cu respectarea termenelor CoE.
Totodată, în data de 20 octombrie 2022, supleantul corespondentului național în cadrul CEPEJ, reprezentant al CSM, a luat parte, la Strasbourg, la cea de-a 16-a reuniune a corespondenților naționali.
În privința evaluărilor Comisiei pentru Democrație prin Drept (Comisia de la Veneția), în perioada 23 - 24 februarie 2022 a avut loc o misiune de evaluare pentru România, organizată în format online, discuțiile axându-se pe tema modificărilor legislative în materia Secției pentru Investigarea Infracțiunilor din Justiție. La reuniunea din data de 23 februarie au participat reprezentanți ai sistemului judiciar, printre care și reprezentanți ai Consiliului Superior al Magistraturii.
De asemenea, în cursul acestui an a avut loc, în data de 5 iulie, întâlnirea reprezentanților CSM cu co-raportorii Comisiei pentru respectarea obligațiilor și angajamentelor asumate de statele membre ale Consiliului Europei (CoE) din cadrul Adunării Parlamentare a CoE – (APCE), prilej cu care au fost transmise observații, în lumina competențelor CSM, cu privire la raportul de evaluare a obligațiilor de membru față de Consiliul Europei de către România, privind sistemul judiciar.
Ulterior, după definitivarea raportului, la data 14 septembrie a fost adoptat, în unanimitate, de către APCE, proiectul de rezoluție pe marginea acestuia.
În privința activității Grupului de state împotriva corupţiei (GRECO), și în acest an, reprezentantul Consiliului a fӑcut parte din delegația care a participat la reuniunea organizatӑ la sfârșitul lunii noiembrie la Strasbourg, referitoare la cea de-a 92-a rundӑ de evaluare.	
În contextul colaborării în cadrul CoE - CEDO, trebuie menționată implicarea Consiliului în materia drepturilor omului şi colaborarea cu Agentul Guvernamental pentru Curtea Europeană a Drepturilor Omului prin diseminarea jurisprudenței relevante, la solicitarea Agentului Guvernamental pentru CEDO, către INM și către instanțe, dar și prin răspunsurile, în limitele competențelor, la solicitările în materia punerii în executare a hotărârilor Curții. 
În același context, Serviciul afaceri europene şi relaţii internaţionale a continuat colaborarea cu Institutul European din România în ceea ce privește jurisprudența Curții Europene a Drepturilor Omului, transmisă de IER în forma tradusă în limba română.
Astfel, în data de 6 aprilie a.c., a avut loc întâlnirea reprezentanților Consiliului Superior al Magistraturii cu delegația Consiliului Europei - Direcția Drepturile Omului, condusă de domnul Christophe Poirel, directorul Direcției.
În continuare, se impune a menționa participarea Consiliului, la nivel de aparat tehnic prin doi reprezentanți ai DAERIP, la reuniunea organizatӑ în luna iunie 2022 cu prilejul vizitei delegației Consiliului Europei (CoE), din cadrul Departamentului pentru Executarea hotӑrârilor Curții Europene a Drepturilor Omului (DEJ), alӑturi de reprezentați ai unor instituții precum Ministerul Justiției, Institutul Național al Magistraturii, Consiliul de Monitorizare a Implementӑrii Convenției ONU privind Drepturile Persoanelor cu Dizabilitӑți, Ministerul Sӑnӑtӑții, ș.a. Discuțiile au vizat, printre altele, reflectarea jurisprudenței CEDO din cauzele privind asistența medical psihiatricӑ în programele de pregӑtire profesionalӑ a judecӑtorilor și procurorilor, fiind antamatӑ și posibilitatea realizӑrii, în viitor, de cӑtre Consiliu, a unei analize tematice privind aplicarea principiilor Convenției europene a drepturilor omului în jurisprudența naționalӑ.
Participarea la reuniunea în cauzӑ a prilejuit inițierea unui dialog cu Secretariatul CoE - DEJ privind organizarea unei vizite de studiu a unor reprezentanți din cadrul aparatului tehnic al Consiliului la Consiliul Europei. Astfel, doi reprezentanți ai SAERI, împreunӑ cu directorul DAERIP, au participat în cursul lunii noiembrie 2022 la vizita de studiu, vizitӑ în cadrul cӑreia au fost organizate numeroase întâlniri cu structurile din cadrul secretariatului CoE și din Grefa Curții Europene a Drepturilor Omului, cu relevanțӑ din perspectiva perfecționӑrii profesionale a magistraților români. 
Alte activități la nivel internațional
Trebuie menționatӑ implicarea Consiliului în activitӑțile Reţelei Francofone a Consiliilor de Magistratură (RFCMJ), dar și a Organizației Internaționale a Francofoniei (OIF). Participarea CSM la adunarea generalӑ a RFCMJ, ce a avut loc în Canada, la sfârșitul lunii octombrie, dar și la reuniunea OIF de la începutul aceleiași luni a fost asiguratӑ prin reprezentarea la cel mai înalt nivel.
De altfel, cu ocazia reuniunii RFCMJ din Canada, reprezentantul CSM a avut prilejul de a susține și face to face candidatura Consiliului, iar participanții au votat prin aclamație, în unanimitate.
De asemenea, în perioada 23 - 26 iulie 2022, a avut loc la Amman, Conferința regională cu tema „Gender and justice”, organizată de Rețeaua de Formare Euro-Arabă (EAJTN) și UN Women – Iordania, sub patronajul președintelui Consiliului Judiciar din Iordania. Lucrările conferinței au fost centrate pe rolul femeilor lider în cadrul sistemelor judiciare, evenimentul fiind  o ocazie pentru împărtășirea experiențelor naționale privind implicarea femeilor în activitatea juridică, cu accent pe rolul femeii în poziții de leadership, Consiliul fiind reprezentat la nivel de membru CSM.
Totodată, Consiliul Superior al Magistraturii a dat curs invitației de participare la Conferința organizată de UNBR şi Baroul București, Conferința Internațională a Barourilor Francofone, Asociația Înaltelor Curți Supreme Francofone și Organizația Internațională a Francofoniei, în perioada 29 - 30 sepetmbrie, tema dezbaterilor fiind: obligațiile actorilor unui proces echitabil în serviciul unei justiții independente și imparțiale.
Pe un loc important se află şi relațiile bilaterale dezvoltate cu autorități din Republica Moldova, Consiliul Superior al Magistraturii primind, în 2022, vizita a trei delegații. Două dintre aceste vizite au fost organizate în cadrul unui proiect implementat de Institutul Național al Magistraturii în cooperare cu instituția omologă din Republica Moldova, membrii delegațiilor fiind reprezentanți din partea Institutul Național al Justiției, Ministerului Justiției, Curții Supreme și a unor Curți de Apel și ai Procuraturii din Chișinău. Cealaltă vizită a fost organizată prin intermediul Ambasadei Republicii Moldova, la întâlnire participând reprezentanți la nivel înalt ai Procuraturii Anticorupție și ai Centrului Național Anticorupție. Discuțiile au abordat teme de interes comun, la reuniuni participând atât membri ai Consiliului, dar şi reprezentanţi ai aparatului tehnic.
Trebuie menționate, în același context al activității la nivel internațional, contribuțiile sau punctele de vedere referitoare la diferite rapoarte de evaluare sau analize realizate de către organisme internaționale pe teme precum situația drepturilor omului în România, sens în care merită amintit Raportul Departamentului de Stat al Statelor Unite ale Americii, cu privire la care au fost făcute analize şi transmise observaţii, precum şi promovarea statului de drept, combaterea antisemitismului, libertatea presei, drepturile omului şi antidiscriminarea, aspecte cu privire la care Consiliul a transmis contribuţia sa la solicitarea Ministerului Afacerilor Externe pentru elaborarea angajamentelor care ar putea fi asumate în contextul Summit-ului pentru democrație, eveniment la nivel înalt pentru susţinerea şi promovarea democraţiei organizat de autorităţile executive ale Statelor Unite ale Americii. 
[bookmark: _Toc126071152][bookmark: _Toc430867136]VI.3.4. Activitatea în domeniul programelor cu finanţare europeană şi internaţională
Serviciul Programe Europene și Internaționale a continuat în anul 2022 activitatea de implementare a proiectelor cu finanțare externă nerambursabilă demarate în anii anteriori, după cum urmează:
1. Proiectul „TAEJ-Transparență, accesibilitate și educație juridică prin îmbunătățirea comunicării publice la nivelul sistemului judiciar” (cod SIPOCA 454/cod MySMIS 118765), finanțat în cadrul Programului Operațional Capacitate Administrativă, este implementat, începând cu data de 5 septembrie 2018, de Consiliul Superior al Magistraturii în parteneriat cu Institutul Național al Magistraturii, Școala Națională de Grefieri, Ministerul Justiției, Inspecția Judiciară și Parchetul de pe lângă Înalta Curte de Casație și Justiție.
Obiectivul general al proiectului constă în îmbunătățirea și abordarea unitară a comunicării publice la nivelul sistemului judiciar în vederea consolidării imaginii acestuia, asigurarea unei transparențe sporite în interiorul și exteriorul sistemului, precum și îmbunătățirea accesului la justiție prin creșterea gradului de informare, conștientizarea drepturilor cetățenilor și dezvoltarea culturii juridice.
Dintre activitățile relevante realizate în perioada de referinţă, amintim:
· Cu privire la diseminarea Strategiei de comunicare, asigurarea sustenabilității acțiunilor derulate, precum și pentru consolidarea competențelor în domeniul comunicării pentru personalul din cadrul sistemului judiciar, în cursul anului 2022 au fost făcute demersuri pentru elaborarea unui modul de instruire în domeniul comunicării, în format e-learning, adresat, în principal, judecătorilor, procurorilor, grefierilor și purtătorilor de cuvânt, care va putea fi accesat în platformele dedicate ale Institutului Național al Magistraturii și Școlii Naționale de Grefieri. De asemenea, a fost derulat cel de-al patrulea stagiu de formare în domeniul comunicării, adresat magistraților și purtătorilor de cuvânt, la Curtea de Justiție a Uniunii Europene (octombrie 2022). 
· Cu referire la rezultatul propus în proiect, privind transparentizarea și clarificarea relaționării sistemului judiciar cu puterea executivă și legislativă, inclusiv din perspectiva recomandării Comisiei Europene, în sensul asigurării unor premise clare privind respectul reciproc între instituții și respectarea independenței sistemului judiciar, au fost continuate demersurile pentru aprobarea la nivel bilateral a Ghidului de bune practici în relația sistemului judiciar cu puterea executivă și Ghidului de bune practici în relația sistemului judiciar cu puterea legislativă, conferinţele de diseminare a acestor livrabile urmând să fie organizate ȋn anul 2023.
· În privinţa rezultatului proiectului constând în creșterea transparenței și accesibilității serviciilor furnizate de sistemul judiciar prin derularea unei campanii de informare a cetățenilor, dezvoltarea prezenței în cadrul spațiului/platformelor social media, diversificarea mijloacelor/canalelor de comunicare a sistemul judiciar către public, inclusiv prin elaborarea unor materiale audio – video privind serviciile furnizate de instanțe/parchete, circuitul și modalitatea de soluționare a cererilor, în 2022 au fost înregistrate următoarele evoluții:
1. distribuirea, la nivelul instanțelor și parchetelor, a celor 500.000 de exemplare ale celor patru broșuri referitoare la rolul instituțiilor din sistemul judiciar, circuitul, modalitatea de soluționare a cererilor și orientarea justițiabilului în instanță. Broșura generală privind sistemul judiciar a fost realizată și distribuită către beneficiarii finali inclusiv în 3000 de exemplare în format Braille și 3000 de exemplare în format audio (CD);
1. demararea și derularea campaniei integrate de informare publică, sub sloganul „Oameni pentru justiție. Justiție pentru oameni”, care se desfășoară pe parcursul a șase luni, în perioada 12 august 2022 - 10 februarie 2023. Difuzarea campaniei este prevăzută a se realiza la nivel național, atât în mediul off-line, prin canalele media TV, radio și prin panouri stradale, cât și în mediul on-line, prin platformele Facebook, Instagram, Twitter, LinkedIn, TikTok, pe canalul YouTube și pe site-ul www.justitiepentruoameni.ro. Campania este structurată în trei valuri de comunicare, fiecare cu o durată de 2 luni, fără pauză între acestea; 
1. finalizarea a patru broșuri de informare în domeniile Executare silită în materie civilă, Drepturi cetățenești, Procesul penal pe înțelesul tuturor și Drept civil, care urmează să fie tipărite și distribuite într-un tiraj de 80.000 de exemplare la sediile tuturor instanțelor şi parchetelor din țară, în luna ianuarie 2023; 
1. finalizarea și distribuirea celor 9000 de roll-up-uri informative – privind instituțiile din cadrul sistemului judiciar, orientarea justițiabilului în cadrul instanței de judecată și pachetul informativ privind grupurile vulnerabile – și afișarea acestora la sediile autorităţilor publice locale şi centrale, instanţelor, parchetelor, barourilor, serviciilor de probaţiune la nivel naţional, Direcţiei Naţionale de Probaţiune, Ministerului Afacerilor Interne şi instituţiilor/unităţilor aflate în subordinarea sau coordonarea MAI, Companiei Naţionale Aeroporturi Bucureşti – Aeroportul Internaţional Henri Coandă, Consiliului Naţional pentru Combaterea Discriminării şi Agenţiei Naţionale pentru Romi, pentru asigurarea unei diseminări cât mai extinse a materialelor informative, astfel încât acestea să fie disponibile consultării de către publicul larg.
2. Proiectul „Formarea profesională și consolidarea capacității la nivelul sistemului judiciar”, finanțat în cadrul Mecanismul Financiar Norvegian 2014 - 2021 (MFN 2014-2021)
Contractul de finanțare aferent proiectului Formarea judiciară și capacitate instituțională a fost semnat la data de 28 februarie 2019, activitățile fiind implementate de către Consiliul Superior al Magistraturii, în calitate de Promotor de Proiect, în parteneriat cu Institutul Național al Magistraturii, Școala Națională de Grefieri și Administrația Instanțelor din Norvegia, în vederea realizării obiectivului general constând în consolidarea sistemului judiciar prin îmbunătățirea eficienței acestuia, precum și dezvoltarea conceptului de cultură juridică europeană la nivelul sistemului judiciar din România.
Ȋn cursul anului 2022 a continuat implementarea activităţilor proiectului, fiind organizate 39 de sesiuni de formare profesională din numărul total de 137, în următoarele domenii: achiziţii publice (6), reguli de procedură aplicabile litigiilor administrative (2), procedură fiscală (5), cooperare judiciară în materie civilă şi penală (8), jurisprudenţa CEDO şi drepturile fundamentale (5), executare hotărâri în materie penală (2), tehnici de audiere a minorilor (6), accesul la justiție al populației de etnie romă și grupurilor vulnerabile (5).
În considerarea obiectivelor specifice ale proiectului predefinit, precum şi a recomandărilor Uniunii Europene pentru România și alte State Membre privind continuarea transformării sistemului judiciar într-unul prietenos cu copilul parte din procedurile civile, penale sau administrative, a Strategiei Consiliului Europei privind Drepturile Copilului 2016-2021, precum şi a concluziilor Raportului Inspecţiei Judiciare privind practica instanțelor de judecată și a parchetelor de pe lângă acestea în investigarea și soluționarea cauzelor privind infracțiuni la viața sexuală cu victime minore, adoptat de către Plenul Consiliului Superior al Magistraturii prin Hotărârea nr. 127 din 27 iulie 2021, Consiliul Superior al Magistraturii a inclus o activitate distinctă, privind dezvoltarea de camere de audiere minori la nivelul instanţelor. În acest sens, au fost lansate procedurile de achiziții publice aferente pentru implementarea activității, respectiv procedura de achiziție publică de mobilier și materiale consumabile, precum și procedura de achiziție publică de sisteme audio-video, fiind estimată finalizarea acestora în cursul anului 2022 și livrarea bunurilor în primul semestru al anului 2023. 
De asemenea, au fost finalizate demersurile care au dus la dotarea cu echipamente IT a Consiliului Superior al Magistraturii, Institutului Naţional al Magistraturii, Şcolii Naţionale de Grefieri şi instanţelor judecătoreşti. Componenta de dotare a proiectului a fost completată cu echipamente destinate creșterii securității cibernetice la nivelul Consiliului Superior al Magistraturii, procedura de achiziție publică fiind în curs de derulare la acest moment (echipamentele urmând a fi livrate în cursul primului semestru al anului 2023).  
3. Proiectul „Optimizarea managementului la nivelul sistemului judiciar. Componenta de instanțe judecătorești” (cod SIPOCA 751/cod My SMIS 129513). 
Proiectul, implementat de Consiliul Superior al Magistraturii, începând cu data de 02 octombrie 2019, are ca obiectiv general identificarea mecanismelor necesare creării unui sistem de justiție modern, adaptat cerințelor societății contemporane și este dezvoltat prin următoarele obiective specifice: Identificarea și dezvoltarea mecanismelor necesare pentru reducerea duratei proceselor, îmbunătățirea ratei de soluționare a cauzelor, scăderea duratei de soluționare a cauzelor; Dezvoltarea și implementarea unor instrumente standard de management integrat, pentru a fi introduse la nivelul instanțelor, care să permită îmbunătățirea practicilor manageriale, să asigure predictibilitate în luarea deciziilor ce privesc buna funcționare a instanțelor și, totodată, să permită adaptarea soluțiilor manageriale la specificul fiecărei instanțe.
În cursul anului 2022, au fost finalizate și recepționate o serie de livrabile, respectiv:
· în Activitatea 1 : „Manual de management standard integrat pentru instanțele judecătorești – varianta finală” și „Metodologie de implementare a instrumentelor de management la nivelul instanţelor – varianta finală”. Manualul urmează a fi tipărit și distribuit personalului cu funcții de conducere din instanțele judecătorești, iar Metodologia urmează a fi diseminată în format electronic; 
· în Activitatea 2 : Rapoarte de monitorizare a activității experților în implementare - asistenți ai judecătorului în cadrul instanțelor pilot, pentru semestrul al doilea 2021 și pentru semestrul I 2022. În prezent, sunt în curs de elaborare rapoartele de monitorizare finale;
· în Activitatea 3 : „Analiza impactului testării modelului de management, prin prisma exercițiului pilot”, „Analiza impactului testării modelului de management, prin prisma exercițiului pilot, asupra cadrului legislativ” și „Propunerea de plan de acțiune pentru implementarea la nivelul tuturor instanțelor a modelului de management”;
· în Activitatea 4: „Strategia de resurse umane la nivelul instanţelor judecătoreşti”;  „Memorandum privind posibilitatea generalizării modelului testat”. 
Pe parcursul anului 2022, au fost organizate două reuniuni de lucru ale experților cooptați și patru ateliere de lucru, la care au participat și experți în implementare – asistenți ai judecătorului și judecători de la instanțele pilot, dar și alți invitați, printre care și reprezentanți ai Ministerului Justiției, în cadrul cărora au fost dezbătute aspecte care vizează analiza impactului testării modelului de management prin prisma exercițiului pilot derulat, dar și impactul generat de implementarea acestuia la nivel național și discutarea propunerilor de modificare a legislației primare și secundare necesare pentru implementarea modelului de management standard integrat la nivelul instanțelor. 
Prin proiect au fost finanţate 165 de posturi de experţi în implementare - asistenţi ai judecătorului, posturi înfiinţate în afara organigramei Consiliului, experţii desfăşurându-şi activitatea la nivelul unui număr de 19 instanţe-pilot desemnate la grade diferite de jurisdicţie, în urma unei proceduri de selecţie transparente, pe baza unor criterii obiective vizând calificarea şi competenţele profesionale. În perioada 01 ianuarie 2022 – 30 septembrie 2022, a continuat testarea modelului de management standard integrat la nivelul celor 19 instanțe pilot, iar experţii în implementare – asistenţi ai judecătorilor au derulat în această perioadă activităţi specifice, în considerarea atribuţiilor din fişa postului şi a celor din regulamentul propriu de organizare și funcționare, fiind coordonați de judecătorii desemnați din cadrul instanțelor pilot și monitorizați de experții cooptați din rîndul judecătorilor și de membrii echipei de management.
Pe perioada de implementare a proiectului, la nivelul instanțelor pilot s-a putut observa impactul pozitiv al activității desfășurate de această categorie de personal asupra duratei de soluționare a cauzelor și a termenului de redactare a hotărârilor și în general asupra actului de justiție. 
Totodată, instituția asistentului judecătorului este una dintre propunerile de îmbunătățire a activității instanțelor de judecată ce a fost îndelung dezbătută în cadrul sistemului judiciar, fiind unanim considerată ca fiind modalitatea cea mai bună de eficientizare a activității judecătorilor, cu scopul realizării unui act de justiție adaptat cerințelor societății contemporane și așteptărilor cetățenilor, ca beneficiari și destinatari finali ai activității instanțelor.
Activitățile desfășurate de asistenții judecătorului în cadrul exercițiului pilot și impactul acestora, concretizat în suportul oferit judecătorilor coordonatori, evidențiază, fără îndoială, potențialul acestei categorii profesionale de a contribui la optimizarea eficienței și calității actului de justiție.
De aceea, este important ca toate elementele pozitive desprinse din derularea exercițiului pilot și experiența asimilată de experții în implementare - asistenți ai judecătorului să fie valorificate în continuare la nivelul instanțelor judecătorești, prin adoptarea de măsuri legislatuve corespunzătoare.
Pentru a preîntâmpina efectele negative generate de insuficienţa personalului-suport pentru judecători, situaţie care ar fi fost agravată prin încetarea raporturilor juridice ale experţilor din proiect, cu consecinţe evidente asupra eficienţei şi calităţii actului de justiţie, în detrimentul justiţiabililor, Consiliul Superior al Magistraturii a inițiat demersuri care s-au concretizat în continuarea activității acestei categorii de personal la nivelul unora dintre instanțele de judecată.
Referitor la achiziția Sistemului informatic integrat pentru managementul instanțelor, conceput pentru a veni în sprijinul activităților manageriale și administrative ale instanțelor judecătorești, menționăm că procedura de achiziție publică a fost demarată la data de 18 iunie 2022, iar în prezent se află în etapa finală de evaluare a ofertelor.
4. Proiectul „Eficiența - Eliminarea factorilor pentru inflația de cauze, identificarea elementelor normative și a tendințelor de aglomerare” (cod SIPOCA/MySMIS: 752/129914), a fost implementat în perioada  17 octombrie 2020 – 17 decembrie 2022, în parteneriat cu Secretariatul General al Guvernului, având următoarele obiective specifice: Elaborarea mecanismelor (metodologii și instrumente) de avertizare timpurie a situațiilor de cauze repetitive; Crearea unei platforme de dialog interinstituțional pentru îmbunătățirea reglementărilor ca urmare a datelor reieșite din gestionarea cauzelor în sistemul judiciar; Realizarea studiilor pentru identificarea modificărilor legislative și elaborarea proiectelor concrete, privind procedurile judiciare în cauze civile, comerciale, de familie și contencios administrativ necesare gestionării cauzelor repetitive care aglomerează și îngreunează soluționarea cu eficiență a cauzelor pe rolul instanțelor; Elaborarea instrumentelor de politica publica (proceduri, instrumente şi campanie de conștientizare) pentru stimularea soluționării alternative a disputelor.
Activitățile de implementare au continuat și pe parcursul anului 2022, după cum urmează:
Au fost derulate şi finalizate procedurile de achiziție din cererea de finanțare aferente echipamentelor necesare dezvoltării aplicației informatice şi implementării activităților, sistemului de videoconferință şi pentru achiziția de pachete software necesare dezvoltării modulului Statis.
În cadrul Activității 1 au fost revizuite livrabilele Metodologia cadru de avertizare, corecție si eliminare (inclusiv prin elaborarea unui ghid de standardizare a redactare hotărârilor judecătorești și Metodologia cadru de identificare a deficiențelor legislative ca generează inflația de cauze pe rolul instanțelor, ca urmare a propunerilor de modificare colectate în cadrul  celor 10 seminare organizate în cursul anului 2021.
Pentru punerea în aplicare a celor două metodologii anterior menționate, a fost dezvoltat un modul informatic în cadrul aplicației Statis care generează  alerte în cazul înregistrării pe rolul instanțelor a unor cauze cu caracter repetitiv.
În vederea realizării modulului aplicației Statis au fost elaborate/realizate livrabilele cu privire la setul de indicatori, care reprezintă instrumente de culegere automată a datelor, şi o analiza funcțională pentru includerea indicatorilor şi parametrilor în modulele sistemelor informatice de gestiune de date Ecris şi de statistică judiciară Statis, un manual de utilizare care acoperă detaliat toate posibilităţile de utilizare a modulului dezvoltat în cadrul proiectului, precum şi un raport de punere în funcţiune a modulului dezvoltat în cadrul aplicației Statis.
Pentru diseminarea modului de operare și utilizare a modulului aplicației Statis a fost  organizată o sesiune de instruire în sistem online, în cursul lunii septembrie 2022, cu personal IT și grefierii șefi din cadrul instanțelor.
De asemenea, pentru eficientizarea activității a fost achiziționat un sistem de videoconferință pentru dotarea a 46 de tribunale și a Consiliului Superior al Magistraturii. Sistemul de videoconferință este destinat să asigure comunicarea între tribunale, precum şi a acestora cu Consiliul Superior al Magistraturii. 
Comunicarea între tribunale este necesară pentru a se verifica dacă înregistrarea unui număr de cauze repetitive, într-o anumită materie, reprezintă o chestiune de nivel local sau național. De asemenea, o astfel de comunicare poate avea și o funcție de prevenție, mai precis, este posibil ca tribunalele mari (sau judecătoriile din municipiul reședință de județ) să identifice într-un timp mai scurt datele care converg către stabilirea existenței unor cauze repetitive, decât instanțele cu un volum de activitate mai redus. 
În cadrul Activității 2 au fost elaborate livrabilele Standardul de bună reglementare și calitate a normelor juridice necesar clarității, predictibilității si previzibilității legilor şi a reglementărilor normative secundare și a unui proiect de lege privind modificarea și completarea ori înlocuirea Legii nr. 24/2000 privind tehnica de elaborare a actelor normative şi Documentația de politică publică în vederea realizării unui proiect de lege privind modificarea şi completarea ori înlocuirea Legii nr. 24/2000 privind tehnica legislativă de elaborare a actelor normative.
În perioada martie – aprilie  2022, au fost organizate 2 sesiuni de instruire privind tehnica de elaborare a actelor normative.
Începând cu a doua jumătate a anului 2022, au fost organizate 3 reuniuni în sistem online, la care au participat reprezentanții Comitetului Interministerial de Analiză și Cooperare (CIAC) înființat prin Decizia Prim-Ministrului nr. 127 din 21 februarie 2020.
La data de 23 martie 2022, a fost organizată o conferință națională, în care au fost prezentate livrabilele realizate în cadrul activităților A3 și A4.
De asemenea au fost distribuite materiale de informare către sediul tribunalelor şi al curților de apel, în vederea expunerii afișelor şi diseminării fluturașilor de informare (pliante), pentru informarea grupului țintă cu privire la propunerea de modificare a Codului de  procedură civilă, respectiv referitor la avantajele soluționării litigiilor prin intermediul mijloacelor alternative.
 La data de 14 noiembrie 2022, a fost organizată conferința finală a proiectului, în care au fost prezentate toate rezultatele proiectului.
5. Proiectul „Consolidarea capacității organizaționale și administrative a Consiliului Superior al Magistraturii” (cod SIPOCA/MySMIS 760/135225)
 Contractul de finanțare a fost semnat la data de 04 august 2020, pentru o perioadă de 36 de luni. Proiectul are ca obiectiv general: dezvoltarea unui sistem de justiţie modern, adaptat cerinţelor societăţii contemporane, prin îmbunătăţirea competenţelor strategice şi manageriale, consolidarea capacităţii operaţionale, în calitate de factor de decizie responsabil pentru buna gestionare a sistemului judiciar, pentru asigurarea condiţiilor de organizare şi funcţionare a instanţelor şi parchetelor, precum şi pentru gestionarea corectă şi echilibrată a carierei judecătorilor şi procurorilor.
În anul 2022 a continuat implementarea proiectului, fiind realizate următoarele activităţi semnificative:
Pornind de la Strategia de dezvoltare profesională a personalului din cadrul aparatului propriu al Consiliului Superior al Magistraturii, elaborată și recepționată în cursul anului 2021, au fost desfășurate mai multe proceduri de achiziție publică pentru achiziționarea de servicii de formare profesională destinate dezvoltării abilităților manageriale și în alte domenii de referință stabilite prin raportare la sfera de activitate a Consiliului.
În urma încheierii contractelor cu prestatorii de servicii de formare profesională declarați câștigători ai procedurilor de achiziție publică, în perioada 9 mai – 1 iulie au fost susținute şi finalizate cursurile de formare profesională aferente domeniilor: Management de proiect, Management organizațional, Control intern managerial şi managementul riscurilor entităţilor publice şi Norme și proceduri de tehnică legislativă.
De asemenea, au fost semnate contractele de prestări servicii pentru desfășurarea cursurilor de Limba engleză, ECDL, Protecția datelor cu caracter personal (GDPR) și Proceduri de achiziție publică. În perioada septembrie - octombrie au avut loc primele sesiuni de formare în domeniul ECDL și în domeniul achizițiilor publice. Cursurile de formare profesională vor continua și în anul 2023, potrivit calendarului de formare agreat. 
La data de 21 iulie 2022, a fost încheiat contractul de achiziţie publică pentru prestarea serviciilor de arhivare fizică și electronică a documentelor Consiliului Superior al Magistraturii.
În derularea contractului, se va realiza arhivarea fizică și elecronică a documentelor create în cadrul compartimentelor Consiliului Superior al Magistraturii, urmând a fi supuse distrugerii documentele cu termen de păstrare expirat.
De asemenea, a fost elaborat noul Nomenclator arhivistic al Consiliului Superior al Magistraturii, acesta fiind aprobat prin Hotărârea nr. 145 din 11 octombrie 2022 a Plenului Consiliului Superior al Magistraturii și confirmat de Arhivele Naționale, în conformitate cu dispozițiile art. 8 din Legea nr. 16/1996 – Legea Arhivelor Naționale. De asemenea, Nomenclatorul a fost recepționat prin procesul-verbal de recepție cantitativă și calitativă din data de 21.11.2022.
Scopul acestui nou Nomenclator este acela de a reprezenta un instrument util în activitatea efectivă de arhivare a documentelor Consiliului Superior al Magistraturii.   
În urma derulării procedurii de achiziție publică, la data de 19 septembrie 2022, a fost semnat contractul de achiziţie publică având ca obiect „Servicii privind elaborarea unui sistem informatic integrat pentru gestionarea activităţii aparatului tehnic şi de relaţionare cu alte instituţii/organizaţii din interiorul şi din afara sistemului judiciar (CSMapp)”.
Prin implementarea sistemului informatic CSMapp, Consiliul Superior al Magistraturii urmăreşte să deţină în gestiune o aplicație funcțională, aptă să răspundă nevoilor sale de digitalizare, care să utilizeze cele mai recente tehnologii.
Sistemul informatic CSMapp va asigura integrarea cu sisteme naţionale precum ECRIS şi site-ul instituţiei, în vederea interogării și extragerii datelor de identificare ce vor fi asociate fluxurilor și documentelor rezultate urmare desfăşurării activităţilor interne.
Totodată, sistemul va asigura integrarea cu alte sisteme informatice care sunt dezvoltate în prezent sau care urmează să fie dezvoltate în perioada următoare în cadrul altor proiecte
În prezent, activitățile contractului de prestări servicii se află în implementare, conform clauzelor contractuale.
În esență, vor fi realizate următoarele activități: analiză detaliată pentru dezvoltarea și proiectarea sistemului; proiectarea sistemului informatic integrat; dezvoltarea/implementarea aplicațiilor și produselor software; testarea și optimizarea soluției informatice; instruirea utilizatorilor și elaborarea manualelor de administrare și de utilizare; testare-acceptanță finală și trecerea în producție a sistemului informatic CSMapp.
În prezent, activitățile contractului de prestări servicii se află în implementare, conform clauzelor contractuale. Astfel, au fost demarate activitățile de realizare a analizei detaliate, precum și de proiectare și dezvoltare a sistemului informatic, sub coordonarea echipei de management a proiectului.
La data de 18 octombrie 2022, a fost încheiat contractul pentru livrarea Echipamentelor necesare dezvoltării Aplicației informatice CSMapp. Aceste echipamente vor fi utilizate pentru buna funcționare a aplicației CSMapp și pentru a asigura securitatea informatică a sistemului informatic.
În executarea contractului, au fost livrate echipamentele la cele două sedii prevăzute în caietul de sarcini, până la finalul anului urmând a se realiza recepția cantitativă și calitativă.
6. Proiectul „Optimizarea managementului la nivelul sistemului judiciar. Componenta de parchete” (cod SIPOCA/MySMIS 761/133850) a demarat prin semnarea contractului de finanțare la data de 4 august 2020.
În cursul anului 2022 a continuat implementarea acestui proiect, care are ca obiectiv îmbunătăţirea capacităţii manageriale a Ministerului Public, ca parte esenţială a sistemului de justiţie în materie penală, prin implementarea unor instrumente standard de management integrat la nivelul unităţilor teritoriale ale parchetelor, cu scopul de a crea premisele necesare pentru un proces predictibil de luare a deciziilor manageriale, în special în privinţa componentelor de resursă umană, capacitate de gestionare a volumului de muncă, estimare corectă a necesarului de resursă umană şi distribuire a sarcinilor la nivelul procurorilor din cadrul aceleiaşi unităţi teritoriale. Proiectul este implementat de Consiliul Superior al Magistraturii în parteneriat cu Parchetul de pe lângă Înalta Curte de Casație și Justiție.
Activitatea nr. 1 a proiectului a fost finalizată la data de 29 martie 2022, cu ocazia diseminării livrabilului „Analiză de management standard integrat” către toţi procurorii cu funcții de conducere din cadrul unităților de parchet. Anterior, livrabilul a fost aprobat prin Hotărârea nr. 131 din 25 ianuarie 2022 a Secției pentru procurori a Consiliului Superior al Magistraturii.
În baza indicilor de complexitate stabiliţi în cursul analizei de management, precum şi a mecanismului de calcul al volumului şi complexităţii muncii procurorilor ce exercită activităţi de supraveghere penală, de urmărire penală proprie şi participare la şedinţele de judecată, s-au realizat demersurile pentru elaborarea caietului de sarcini şi derularea achiziţiei publice de servicii pentru realizarea şi implementarea soluţiei informatice de calcul dinamic al volumului și complexităţii activităţii procurorilor.
La data de 26 august 2022, a fost semnat contractul de achiziție publică nr. 458 din 26 august 2022, între Parchetul de pe lângă Înalta Curte de Casație și Justiţie şi SC Vodafone România S.A., având ca obiect realizarea  aplicației informatice de calcul al complexității şi volumului de munca al procurorilor/unităților de parchet. La data de 6 septembrie 2022, a avut loc întâlnirea de kick off, cu participarea reprezentanților Consiliului Superior al Magistraturii, în calitate de lider de parteneriat, ai Parchetului de pe lângă Înalta Curte de Casație şi Justiţie, în calitate de partener beneficiar, precum şi cu cei ai contractantului SC Vodafone Romania S.A, ocazie cu care au fost prezentate obiectivele proiectului/contractului, stabilite măsuri concrete privind facilitarea executării contractului, precum şi graficul de execuție. 
Această soluţie informatică va fi dezvoltată pentru a fi utilizată în viitor la nivelul tuturor unităților de parchet și va fi utilizată, sub forma unui exercițiu pilot, la nivelul unor parchete pilot. Soluţia informatică va fi concepută astfel încât să poată fi ulterior replicată, îmbunătăţită şi ajustată în funcţie de specificul de competenţă şi logistică al celorlalte unităţi de parchet ce funcţionează la nivel naţional.
Activitatea nr. 2 a proiectului contribuie la îndeplinirea Obiectivului Strategic A.3 Optimizarea organizării și funcționării instanțelor și parchetelor din Planul de acțiune al Strategiei de Dezvoltare a Sistemului Judiciar 2015-2020, măsura A.3.12. Elaborarea unei metodologii de calcul adecvat privind volumul optim de activitate al procurorilor și judecătorilor. Prin implementarea modulului informatic se urmărește obținerea următoarelor beneficii: (1) Implementarea unui mecanism automat de extragere automată a datelor din ECRIS  necesare calculării punctajelor asociate indicatorilor stabiliți prin metodologia de calcul al volumului și complexității activității procurorilor; (2) Implementarea unui mecanism automat de calcul al punctajelor asociate indicatorilor stabiliți prin metodologia de calcul al volumului și complexității activității procurorilor și prezentarea punctajelor obținute pe baza implementării metodologiei către părțile interesate – procurori cu funcții de execuție și procurori cu funcții de conducere; (3) Disponibilitatea unor mecanisme de analiză a volumului și complexității activității procurorilor și parchetelor pentru procurorii cu funcții de conducere; (4) Asigurarea procurorilor cu funcții de conducere cu instrumente moderne pentru efectuarea de analize ale volumului și complexității activității, reprezentarea grafică a informațiilor sub formă de tablouri de bord care să asigure afișarea agregată a informațiilor. 
Începând cu ultimul trimestru al anului 2022, în baza concluziilor analizei de management şi având în vedere inclusiv modificările aduse legilor justiţiei, a fost iniţiată analiza cadrului legislativ pentru a fi identificate modalităţile în care acesta poate fi îmbunătăţit, la nivelul legislaţiei primare şi/sau secundare, în vederea creării cadrului necesar pentru implementarea concluziilor deduse din instrumentul de management aprobat de Secţia de procurori din cadrul Consiliului Superior al Magistraturii. În urma acestei analize vor fi formulate propuneri de modificare a legislației secundare şi, dacă se apreciază necesar, a legislaţiei primare în materie. 
Subsecvent, în acord cu şi în limitele competenţei Consiliului Superior al Magistraturii, va fi elaborată o nouă strategie de dezvoltare a resurselor umane la nivelul parchetelor, atât din perspectiva necesarului de posturi de procurori, cât şi a personalului auxiliar şi de suport şi a posibilităţilor de redistribuire a resursei existente.
7. Proiectul „CPCI – Creşterea performanţei şi calităţii instituţionale prin îmbunătăţirea sistemului de evaluare şi asistenţă psihologică la nivelul sistemului judiciar” (cod SIPOCA/MySMIS 762/135456)
Consiliul Superior al Magistraturii (CSM), în calitate de beneficiar, implementează proiectul „CPCI - Creşterea performanţei şi calităţii instituţionale prin îmbunătăţirea sistemului de evaluare şi asistenţă psihologică la nivelul sistemului judiciar”, conform contractului de finanțare nr. 546 din 04 august 2020, încheiat cu Ministerul Dezvoltării Regionale și Administrației Publice, în calitate de Autoritate de Management pentru Programul Operațional Capacitate Administrativă.
Proiectul este implementat în parteneriat cu Institutul Naţional al Magistraturii, Inspecţia Judiciară şi Parchetul de pe lângă Înalta Curte de Casaţie şi Justiţie şi se derulează pe o perioadă de 36 de luni, începând cu data de 4 august 2020.
Obiectivul general al proiectului îl reprezintă îmbunătăţirea sistemelor de recrutare a judecătorilor şi procurorilor şi de asistenţă şi evaluare psihologică a acestora pe întreg parcursul evoluţiei profesionale, inclusiv sub aspectul accesului în funcţii de conducere, în scopul final al creşterii calităţii actului de justiţie şi îmbunătăţirii performanţei profesionale a sistemului judiciar în ansamblul său.
[bookmark: _Hlk117854386]Progresele înregistrate în activitatea de implementare în cursul anului 2022 sunt:
În cadrul Activităţii 1, experții interni CSM și ai partenerilor au elaborat livrabilul Propuneri de instrumente de reglementare (regulamente, proceduri de lucru, etc.), acesta fiind recepționat la data de 18 aprilie 2022.
În cadrul Activităţii 1 şi Activităţii 2, caietul de sarcini aferent achiziției Sistemului informatic integrat pentru evaluare și asistență psihologică la nivelul sistemului judiciar a fost înaintat către Comitetul Tehnico-Economic pentru Societatea Informaţională și a primit avizul pozitiv în data de 21 ianuarie 2022.
Ulterior emiterii avizului pozitiv CTE, caietul de sarcini a fost actualizat și a fost retransmis către aceluiaşi organism, pentru reavizare. Având în vedere că modificările aduse documentației nu au impus reavizarea, s-a menținut avizul emis anterior.
Documentația de atribuire din 11 mai 2022 aferentă achiziției Sistemului informatic integrat pentru evaluare și asistență psihologică la nivelul sistemului judiciar a fost introdusă în programul de verificare al ANAP în vederea derulării controlului ex-ante.
După publicarea în SEAP, în perioada 08 - 25 august 2022, a avut loc evaluarea ofertelor și a fost întocmit Raportul procedurii din 25 august 2022. Membrii comisiei de evaluare au hotărât anularea procedurii de atribuire, ca urmare a faptului că nu a fost depusă nicio ofertă admisibilă. 
La nivelul echipei de management, după o analiză a posibilelor dificultăți care au condus la anularea procedurii de achiziție, s-a stabilit relansarea acestei achiziții cu atribuirea pe loturi a contractelor de achiziţie publică (un lot specific serviciilor de dezvoltare/adaptare și implementare instrumente de testare și asistență psihologică și un lot specific serviciilor de dezvoltare a soluției IT). Pentru verificarea şi fundamentarea acestei decizii manageriale s-a procedat la realizarea unei consultări de piaţă, la care au participat o serie de operatori economici de profil. 
În continuare, caietul de sarcini a fost modificat conform celor stabilite şi asumate instituţional. La data de 20 octombrie 2022, documentaţia elaborată a fost înaintată Comitetului Tehnico-Economic pentru Societatea Informaţională, pentru avizare.
În urma analizei documentelor transmise, CTE a subliniat necesitatea derulării a 2 proceduri de achiziție distincte: o procedură pentru contractarea serviciilor de dezvoltare/adaptare instrumente de testare și asistență psihologică și o procedură pentru contractarea serviciilor de dezvoltare a soluției IT, astfel încât să fie posibilă vizualizarea codurilor CPV la momentul publicării în Jurnalul Oficial al Uniunii Europene.
În urma evaluării acestei recomandări, la nivelul echipei de management s-a optat pentru soluția de realizare a două proceduri distincte de achiziţie publică. 
În consecință, a fost luată decizia de a se reconfigura componentele achiziției inițiale, cu respectarea aceluiași tip de procedură, prin introducerea a două achiziții distincte, respectiv licitație deschisă, una destinată achiziționării serviciilor de dezvoltare a soluției IT și una destinată achiziționării serviciilor de dezvoltare/adaptare instrumente de testare și asistență psihologică. Anunțurile de participare pentru aceste două proceduri de achiziție separate au fost publicate în SEAP.
În cadrul Activităţii 3, au fost continuate demersurile pentru ocuparea posturilor de psihologi prevăzute pentru atingerea grupului ţintă avut în vedere în proiect, la nivelul instanţelor judecătoreşti, a parchetelor, a Inspecţiei Judiciare şi Institutului Naţional al Magistraturii, precum şi la nivelul Consiliului Superior al Magistraturii. 
Cu privire la Consiliul Superior al Magistraturii, s-au depus eforturi pentru ocuparea posturilor de psihologi, astfel: 
Cele două posturi de personal contractual au fost finanţate în luna iulie 2021, la nivelul funcţiilor de consilier gradul IA.
Pentru ocuparea acestor posturi, în cursul anului 2021, au fost organizate două concursuri. La primul concurs s-a înscris un singur candidat, acesta fiind respins de la prima etapă a concursului – selecţia dosarelor de concurs. La cel de al doilea concurs, s-au înscris 6 candidaţi, 3 dintre aceştia prezentându-se la proba scrisă, însă niciunul dintre candidaţi nu a obţinut punctajul minim necesar promovării acestei probe.
Prin Hotărârea nr. 2/2022, Plenul Consiliului Superior al Magistraturii a aprobat modificarea statelor de funcţii şi de personal ale Consiliului Superior al Magistraturii, prin transformarea a 2 posturi vacante şi finanţate de consilier gradul IA - psiholog din cadrul Compartimentului de psihologie a personalului, în posturi de consilier gradul I - psiholog în cadrul aceluiaşi compartiment şi declanşarea concursului pentru ocuparea posturilor astfel transformate.
În perioada martie – aprilie 2022, Consiliul Superior al Magistraturii a organizat un al treilea concurs pentru ocuparea posturilor vacante de psiholog, concurs la care s-au prezentat 2 dintre cei 3 candidaţi înscrişi, însă nici de această dată niciun candidat nu a promovat proba scrisă.
Prin Hotărârea nr. 82/2022, Plenul Consiliului Superior al Magistraturii a aprobat modificarea statelor de funcţii şi de personal ale Consiliului Superior al Magistraturii, prin transformarea postului nr. 256 de consilier gradul I (personal contractual) din cadrul Compartimentului de psihologie a personalului, în post de consilier debutant în cadrul aceluiaşi compartiment, de asemenea, în cadrul acestui compartiment, fiind vacant şi un post de consilier gradul I.
În perioada iunie - iulie 2022, Consiliul Superior al Magistraturii a organizat un al patrulea concurs pentru ocuparea posturilor vacante de psiholog, concurs la s-au înscris 5 candidați. Doi candidaţi au fost respinşi de la etapa I a concursului – selecţia dosarelor, unul a absentat de la proba scrisă, iar cei doi candidaţi care au susţinut proba scrisă nu au promovat-o.
În prezent se fac demersuri pentru aprobarea organizării concursului pentru ocuparea a două posturi de personal contractual, la nivelul funcţiilor de consilier debutant şi consilier gradul I. Astfel, a fost elaborat Memorandumul privind aprobarea organizării concursului pentru ocuparea a două posturi de personal contractual, la nivelul funcţiilor de consilier debutant şi consilier gradul I. Acest memorandum a fost avizat favorabil de Ministerul Muncii și Solidarității Sociale, respectiv avizat favorabil (cu observaţii) de către Ministerul Finanţelor. Documentul a fost modificat şi completat conform observaţiilor formulate şi retransmis factorilor decizionali.
În cadrul Activităţii 6, a fost finalizată procedura de achiziţie pentru furnizarea de aparatură tehnică pentru echipa de management, echipamentele fiind recepționate cantitativ și calitativ. În data de 02 iunie 2022, s-a realizat recepția licențelor Microsoft Office, iar livrarea licențelor antivirus a fost suspendată până la data publicării „Legii privind protecția sistemelor informatice ale autorităților și instituțiilor publice în contextul invaziei declanșate de Federația Rusă împotriva Ucrainei” în Monitorul Oficial al României, dată fiind proveniența furnizorului de servicii de software antivirus.
8. Proiectul „Dezvoltarea sistemului de management al cauzelor – Ecris V” (cod My SMIS 142520)
Consiliul Superior al Magistraturii, alături de Curtea de Apel București şi Parchetul de pe lângă Înalta Curte de Casație și Justiție (Ministerul Public), este partener ȋn cadrul proiectului „Dezvoltarea sistemului de management al cauzelor – Ecris V”, implementat de către Ministerul Justiției în cadrul Programului Operațional Capacitate Administrativă.
Proiectul are ca obiectivul general eficientizarea sistemului judiciar prin punerea la dispoziția acestuia a unui sistem informatic modern și adaptat nevoilor actuale, care să susțină activitatea specifică a acestuia.
9. Planul Național de Redresare și Reziliență (PNRR)
La data de 20 iunie 2022, Ministerul Justiției a lansat apelul necompetitiv de proiecte având codurile PNRR/2022/C.7/I.4/1, PNRR/2022/C.14/I.1/1 și PNRR/2022/C.14/I.2/1.
În contextul implementării PNRR, apelul necompetitiv vizează selectarea și contractarea proiectelor care vor contribui la realizarea investițiilor prevăzute în PNRR pentru care Ministerul Justiției are calitatea de coordonator, respectiv la atingerea jaloanelor și țintelor aferente acestora, și anume:
· Investiția 4 „Digitalizarea sistemului judiciar” (componenta 7 „Transformare digitală”);
· Investiția 1 „Optimizarea infrastructurii judiciare pentru a garanta accesul la justiție și calitatea serviciilor” (componenta 14 „Bună Guvernanță”);
· Investiția 2 „Dezvoltarea infrastructurii logistice (non-IT) necesare luptei împotriva corupției și recuperării bunurilor și prejudiciilor generate de infracțiuni” (componenta 14 „Bună Guvernanță”).
La data de 21.11.2022, Consiliul Superior al Magistraturii a transmis Ministerului Justiției cererea de finanțare pentru proiectul „Îmbunătățirea digitalizării la nivelul Consiliului Superior al Magistraturii”, prin care se intenționează completarea demersurilor de dezvoltare a infrastructurii IT realizate în cadrul altor proiecte care beneficiază de finanțare externă nerambursabilă.
În prezent, propunerea de proiect se află în etapa de evaluare la nivelul Ministerului Justiției.
[bookmark: _Toc126071153]VI.4. Activitatea Serviciului de sinteze şi pregătirea lucrărilor şedinţelor Consiliului Superior al Magistraturii
Unul dintre compartimentele Consiliului Superior al Magistraturii a cărui funcţionare optimă se reflectă în calitatea lucrărilor instituţiei este  Serviciul de sinteze şi pregătirea lucrărilor şedinţelor.
În anul 2022, activitatea proprie a compartimentului de specialitate a presupus nu doar efectuarea tuturor demersurilor necesare ca lucrările cu care sunt învestite Secţiile şi Plenul Consiliului să fie înregistrate şi încărcate în mapa electronică E-map, ci şi întocmirea tuturor documentelor, pentru buna desfăşurare a şedinţelor în care aceste lucrări sunt analizate şi soluţionate (transmitere invitaţii, elaborare buletine de vot, elaborarea ordinii de zi şi a ordinii de zi soluționate, întocmirea proiectelor de hotărâre).
Pe parcursul anului 2022, Serviciul sinteze a asigurat buna desfășurare a ședințelor Consiliului Superior al Magistraturii, fiind organizate 45 de şedinţe ale Secţiei pentru judecători, 52 de şedinţe ale Secţiei pentru procurori şi 20 şedinţe ale Plenului.
Modificarea substanţială a legilor justiţiei, în special a Legii nr. 317/2004 privind Consiliul Superior al Magistraturii, prin care au fost delimitate strict compeţentele Secţiei pentru judecători de cea pentru procurori sub aspectul carierei celor două profesii s-a reflectat şi în acest an în activitatea Consiliului, în sensul înregistrării unei activităţi în creştere a Secţiilor în raport cu cea a Plenului, vizibilă în datele statistice, prezentate în cele ce urmează. 
Totodată, se observă o creştere substanţială a volumului de activitate, numărul de hotărâri pronunţate fiind cu circa 80% mai mare decât cel din anul 2021. 
HOTĂRÂRILE PLENULUI ŞI ALE SECŢIILOR PENTRU JUDECĂTORI ŞI PENTRU PROCURORI
	Categoria
	Plen, inclusiv 22.12.2022
	Secţie
Judecători, inclusiv 22.12.2022
	Secţie
Procurori,inclusiv 29.12.2022

	Total  5450
	189
	3248
	2013

	Apărarea independenţei autorităţii judecătoreşti în ansamblul său/apărarea independenţei sistemului judiciar/apărarea independenţei, imparţialităţii şi reputaţiei profesionale/Retragere
	-
	3
	15

	Propuneri de numire/
Numire în funcţia de judecător/procuror/Retragere
	-
	33
	1

	Eliberări din funcţie prin pensionare (judecător, procuror, magistrat asistent)/ Renunţare la pensionare
	-
	448
	258

	Eliberări din funcţie prin demisie/Retragere
	-
	2
	3

	Suspendare din funcţie/Încetarea suspendare
	-
	18
	3

	Eliberare din funcţie (motive imputabile)
	-
	3
	-

	Menţinere în funcţia de judecător/procuror/Retragere
	-
	7
	5

	Numire/reînvestire în funcţii de conducere/Retragere
	-
	61
	63

	Concurs/Promovare în funcţia de judecător la 
Înalta Curte de Casaţie şi Justiţie
	-
	11
	· 

	Avizare numire
	-
	-
	5

	Transfer
	-
	1494
	593

	Detaşare instanţe/parchet; Prelungire detaşare instanţe/parchete; Delegare funcţii de execuţie la instanţe/parchete; Prelungire delegare în funcţii de execuţie la instanţe/parchete; Încetare delegare în funcţii de execuţie la instanţe/parchete/Retragere
	-
	86
	186

	Prelungire detaşare instituţii/Detaşare la alte instituţii/Încetare detaşare instituţii/Retragere
	-
	46
	18

	Delegare în funcţii de conducere/Încetare delegare în funcţii de conducere/Retragere
	-
	271
	271

	Prelungire delegare în funcţii de conducere/Retragere
	-
	372
	457

	Ocuparea pe perioadă nedeterminată – art.134 ind.1/Efecte hotărâri/Retragere
	-
	185
	12

	Eliberare din funcţia de conducere/Art.5/Demisie/Revocare din funcţii de conducere/Retragere
	-
	8
	13

	Inspecţia Judiciară
(rapoarte în urma diverselor controale)
	2
	16
	7

	Acord prealabil eventuală detaşare/Retragere
	-
	21
	-

	Continuarea activităţii după mandat de conducere - art. 51/Încetare continuare/Retragere
	-
	2
	19

	Modificare comisii evaluare
	55
	-
	-

	Sesizare comisie medicală raport de expertiză
	-
	3
	2

	Plângeri prealabile 
	-
	1
	1

	Concursuri 
	40
	56
	50

	Avizarea propuneri MJ pentru funcţii de conducere la DIICOT/DNA
	-
	-
	-

	Avizarea modificare state de funcţii şi de personal 
	11
	22
	3

	Contestaţii la raportul de evaluare profesională
	-
	1
	-

	Punerea în executare (decizii ÎCCJ)
	2
	6
	4

	Aviz legislativ (aviz conform), aprobare Regulamente
	15
	4
	4

	Diverse (alte hotărâri, INM, SNG, DAERIP, TAEJ)
	64
	68
	20


[bookmark: _Toc126071154][bookmark: _Toc430867137]VI. 5. Activitatea Biroului grefa secţiilor
Biroul grefa secțiilor asigură activitatea de secretariat a ședințelor secțiilor Consiliului în materia sesizărilor având ca obiect încălcări ale Codului deontologic de către judecători sau procurori, conform dispozițiilor art. 104 alin. (1), lit. f) din Regulamentul de organizare şi funcţionare al Consiliului Superior al Magistraturii.
În cursul anului 2022  au fost înregistrate trei  sesizări referitoare la încălcări ale Codului deontologic de către judecători, fără a fi înregistrate sesizări referitoare la încălcări ale Codului deontologic de către procurori.
Biroul grefa secțiilor asigură activitatea de secretariat a ședințelor secțiilor Consiliului în materia sesizărilor având ca obiect suspendarea din funcție a judecătorilor şi procurorilor ori interzicerea provizorie a exercitării unor atribuții și redactează hotărârile pronunțate, conform dispozițiilor art. 104 alin. (1), lit. g) din Regulamentul de organizare și funcționare al Consiliului Superior al Magistraturii.
În ceea ce priveşte competenţa Consiliului Superior al Magistraturii de a dispune suspendarea din funcția de judecător/procuror în condițiile art. 62 și art. 651 alin. (2) din Legea nr. 303/2004 sau ca urmare a exercitării căii de atac a recursului împotriva hotărârii prin care 
s-a dispus excluderea din magistratură, în cursul anului 2022, Secția pentru judecători a dispus suspendarea din funcție a unui număr de 7 judecători, iar Secția pentru procurori a dispus suspendarea din funcție a unui număr de 2 procurori.
De asemenea, Biroul grefa secțiilor asigură activitatea de secretariat a ședințelor secțiilor Consiliului în materia sesizărilor referitoare la buna reputație a judecătorilor și procurorilor şi redactează hotărârile pronunțate (conform procedurii reglementate de dispozițiile art. 76 din Legea nr. 317/2004 privind Consiliul Superior al Magistraturii cu modificările și completările ulterioare).
În cursul anului 2022,  nu au fost înregistrate sesizări referitoare la buna reputație a judecătorilor sau procurorilor.
[bookmark: _Toc126071155]VI.6. Activitatea Serviciului de relaţii cu publicul, registratură, secretariat şi arhivă
[bookmark: _Toc126071156]VI.6.1. Activitatea Biroului relaţii cu publicul
Activitatea de soluţionare a memoriilor s-a desfăşurat în conformitate cu prevederile Ordonanţei Guvernului nr. 27/2002 privind activitatea de soluţionare a petiţiilor, modificată şi aprobată prin Legea nr. 233/2002, potrivit cărora petiţiile se soluţionează în termen de 30 de zile de la data înregistrării la instituţia în cauză. Toate memoriile înregistrate în cursul anului 2022 la Biroul relaţii cu publicul au fost soluţionate cu respectarea strictă a termenelor legale de soluţionare.
Biroul relaţii cu publicul a urmărit permanent, atât în activitatea de soluţionare a petiţiilor, cât şi în cursul audienţelor acordate, să furnizeze informaţii complete, sistematice despre atribuţiile şi rolul magistraţilor, despre competenţele Consiliului Superior al Magistraturii, despre demersurile efectuate de acesta în vederea îmbunătăţirii activităţii instanţelor şi parchetelor. 
În cursul anului 2022 au fost soluţionate de către consilierii juridici din cadrul acestui compartiment un număr de 7334 petiţii. 
Problematica reclamată de petiţionari a vizat, în principal, nelegalitatea sau netemeinicia hotărârilor judecătoreşti şi a măsurilor dispuse de procurori, durata mare a proceselor, suspiciunile acestora faţă de imparţialitatea şi corectitudinea magistraţilor, tergiversarea soluţionării dosarelor, atât la instanţe, cât şi la parchete, repartizarea aleatorie a cauzelor, caracterul neunitar al practicii judiciare, lipsa de transparenţă a organelor de urmărire penală, nivelul ridicat al taxelor judiciare raportat la veniturile persoanelor care apelează la justiţie, precum şi dificultăţi în materia executării silite. Din totalul acestora, 3753 de petiţii au primit răspuns din partea Biroului relaţii cu publicul, fără a mai fi necesară îndreptarea acestora către alte instituţii competente. Un număr de 2065 petiţii au fost transmise Inspecţiei Judiciare, întrucât în cuprinsul acestora erau descrise pretinse abateri disciplinare. Un număr de 747 de petiţii au fost trimise la instanţe deoarece reprezentau apărări, cereri de eliberare de acte din dosarele aflate pe rolul instanţelor de judecată sau în conservarea acestora. Într-un număr de 1963 de memorii, petenţii au formulat plângeri penale, atât împotriva unor judecători şi procurori, cât şi împotriva unor persoane fizice sau juridice, aspect care a impus îndrumarea acestora către organul competent să soluţioneze o plângere penală. A fost remarcat şi faptul că un număr semnificativ de memorii (40) au cuprins solicitări de acordare de consultanţă juridică, deşi, potrivit legislaţiei române, activităţile referitoare la redactarea de cereri, reprezentarea în faţa instanţelor şi parchetelor sau de consultanţă juridică se exercită numai de către avocaţi. 
În cuprinsul a 115 de memorii s-a solicitat comunicarea de hotărâri judecătoreşti şi soluţii dispuse de procurori, măsura dispusă în cadrul compartimentului fiind de transmitere a acestor petiţii instanţelor judecătoreşti şi unităţilor de parchet pe rolul cărora existau dosarele în care petenţii erau parte. Un număr de 37 de petiţii au cuprins nemulţumiri privind activitatea avocaţilor, notarilor, executorilor judecătoreşti, experţilor, personalului auxiliar din instanţe şi parchete, acestea din urmă fiind îndreptate către instituţiile competente, cu înştiinţarea petiţionarilor.
Cu privire la activitatea de acordare a audienţelor, este de menţionat că pe parcursul anului 2022 a fost acordat un număr de 114 audienţe de către personalul de specialitatate juridică din cadrul Biroului relaţii cu publicul. Audienţele reprezintă principalul mijloc de dialog cu cetăţenii, precum şi modalitatea cea mai rapidă prin care se pot identifica cu precizie problemele acestora. 
În majoritatea cazurilor, persoanele care au solicitat audienţă au criticat hotărâri judecătoreşti sau soluţii ale procurorilor şi durata mare a proceselor. În aceste situaţii, discuţiile s-au axat pe explicarea faptului că, sub nici o formă, Consiliul Superior al Magistraturii nu se poate pronunţa asupra hotărârilor judecătoreşti ori asupra soluţiilor procurorilor, neputând interpreta considerentele pe care magistraţii şi-au fundamentat motivarea, accentuându-se faptul că singurele în măsură să aprecieze asupra legalităţii şi temeiniciei hotărârilor judecătoreşti sunt instanţele ierarhic superioare, în cadrul căilor de atac prevăzute de lege. 
Rigurozitatea în analiza problemelor semnalate de petiţionari, colaborarea activă cu celelalte departamente ale aparatului tehnic din cadrul Consiliului Superior al Magistraturii, precum şi cu alte instituţii din sistemul justiţiei şi din afara acestuia în vederea soluţionării în termen rezonabil şi în mod punctual a solicitărilor petiţionarilor au contribuit la o mai bună percepţie a cetăţenilor, în primul rând a justiţiabililor, asupra rolului instituţiei noastre în angrenajul autorităţilor publice şi la o mai corectă imagine asupra sistemului judiciar şi asupra activităţii magistraţilor.  
În perioada de referinţă au fost întreprinse demersuri pentru apropierea instituţiei de justiţiabil, creionându-se şi punându-se la dispoziţia publicului interesat instrumente de petiţionare care, pe de o parte, să faciliteze accesul acestora la o soluţie rapidă din partea Consiliului Superior al Magistraturii, iar, pe de altă parte, să permită crearea unei imagini mai clare cu privire la spectrul de decizii la care, potrivit legii, se pot aştepta ca răspuns la petiţiile lor. 
Pentru a răspunde nevoii de concizie şi de promptitudine, deziderate ce aparţin, în egală măsură, petiţionarului şi instituţiei publice, au fost puse la dispoziţia persoanelor interesate cereri tipizate (un tipizat generic, formularul de petiţie, publicat pe pagina de internet a Consiliului Superior al Magistraturii) şi ghidul petiţionarului, care sprijină justiţiabilul în a înţelege cu mai multă precizie competenţele Consiliului, limitele verificărilor pe care acesta, prin Inspecţia Judiciară, le poate efectua, natura faptelor ce pot face obiectul controlului, tipurile de decizii ce pot fi emise în considerarea celor constatate.
[bookmark: _Toc126071157]VI.6.2. Activitatea de registratură, secretariat şi arhivă
În perioada analizată, Compartimentul registratură, secretariat şi arhivă a înregistrat şi repartizat către compartimentele competente un număr de 13684 lucrări. 
Potrivit competenţelor conferite de lege, Compartimentul registratură, secretariat şi arhivă a expediat prin Poşta Română şi prin Poşta Militară un număr de 8475 lucrări. 
De asemenea, în perioada analizată, departamentul de arhivă s-a implicat în procedura de  arhivare, selecţionare şi casare a documentelor aflate în depozitul instituţiei (aprox. două tone), pentru care timpul de păstrare a expirat, conform Nomenclatorului arhivistic.
[bookmark: _Toc430867138][bookmark: _Toc126071158]VI.7. Activitatea Biroului de informare publică şi relaţii cu mass-media
Biroul de informare și relații cu mass-media, aflat în subordinea directă a președintelui Consiliului, și-a desfășurat activitatea, în anul 2022, în cadrul specific comunicării publice instituționale, cu respectarea dispozițiilor legale. 
Ca și în anii precedenți, obiectivul activităților derulate în cadrul Biroului de informare publică și relații cu mass-media a fost îmbunătățirea imaginii publice a Consiliului Superior al Magistraturii și a sistemului judiciar în ansamblul său, prin creșterea gradului de transparență a acestora în scopul unei informări publice corecte și complete, a corelării cu nevoile de informare contemporane ale publicului și, implicit, prin creșterea gradului de încredere a cetățeanului în sistemul de justiție. 
Aceste deziderate au impus și în cursul anului 2022 îmbunătățirea tehnicilor de comunicare atât în interiorul, cât și în exteriorul sistemului din perspectiva accesului la informațiile de interes public, astfel cum este reglementat prin Legea nr. 544/2001 privind liberul acces la informațiile de interes public.
Având în vedere intrarea în vigoare a Regulamentului nr. 679/2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date şi de abrogare a Directivei 95/46/CE, adoptat de către Parlamentul European şi Consiliul Uniunii Europene la data de 25 mai 2018, analiza solicitărilor adresate biroului a devenit complexă din perspectiva documentării suplimentare pentru a fi asigurată corelarea dintre practica administrativă anterioară a Consiliului, cu noile dispoziții care urmăresc protejarea datelor personale și interesul public al cetățeanului, interes public afirmat constant și fără nicio distincție (date confidențiale - date publice) de către reprezentanții mass media în demersurile și solicitările acestora.
Și în anul 2022, justiția a fost folosită constant ca temă de dezbatere publică, printr-o multitudine de canale de comunicare (emisiuni TV, presă scrisă, online, audio, video, platforma socială Facebook, pagini de internet oficiale ale unor instituții publice sau platforme politice, etc.), fiind lansate atacuri la adresa independenței justiției, a independenței şi reputației magistraților. 
În acest context, una dintre prioritățile biroului a fost identificarea situațiilor de afectare a independenței justiției, a reputației şi independenței magistraților în scopul sancționării unor astfel de atacuri, dar şi preocuparea pentru prevenirea expansiunii unor speculații şi atacuri la adresa independenței justiției şi a magistraților.
Monitorizarea atentă şi continuă a presei centrale şi locale, online, scrise, audio şi video, s-a concretizat în sesizări ale Inspecției Judiciare dispuse de conducerea Consiliului, pentru ca, ulterior, Plenul sau Secțiile să adopte hotărâri de apărare în acest domeniu şi poziții publice ferme prin publicarea unor informări sau comunicate de presă, cu respectarea cerințelor de claritate şi accesibilitate în transmiterea mesajului public, pe baza rapoartelor întocmite de inspectorii judiciari.
Identificarea problemelor de interpretare şi aplicare a dispozițiilor Ghidului de bune practici privind relația sistemului judiciar cu mass-media, fie la sesizarea purtătorilor de cuvânt din instanțe şi parchete, fie a jurnaliștilor, şi coordonarea unei interpretări cât mai unitare a acestui instrument au constituit o altă preocupare în activitatea biroului.
Inițiate în cea mai mare parte de jurnaliști, solicitările telefonice au fost și în cursul acestui an adresate şi de justițiabilii nemulțumiți de activitatea magistraților, a Inspecției Judiciare, a Consiliului, de soluțiile pronunțate de judecători sau procurori. Furnizarea unui feed-back prompt jurnaliștilor şi altor persoane sau organizații interesate, a fost un element suplimentar de îmbunătățire a imaginii instituției şi chiar de prevenire a lansării în spațiul public a unor informații nereale sau trunchiate.
· Volumul de activitate
Sub aspectul cuantificării volumului de activitate derulat de Biroul de informare publică şi relații cu mass- media în anul 2022, acesta poate fi redat după cum urmează: 
· au fost emise un număr de 16 de comunicări sub formă de informări de presă, comunicate de presă, precizări, mesaje;
· s-au înregistrat şi soluționat 273 de lucrări având ca obiect solicitări formulate potrivit Legii nr. 544/2001 privind liberul acces la informațiile de interes public (dintre care 45 solicitări de informații exceptate de la liberul acces şi 30 greșit îndreptate, acestea din urmă fiind redirecționate, potrivit art. 24 din H.G. nr. 123/2002);
· au fost înregistrate la Biroului de informare publică și relații cu mass-media şi un număr de 159 de petiții care nu erau fundamentate pe Legea nr. 544/2001, acestea fiind transmise Biroului de Relații cu Publicul din cadrul Consiliului Superior al Magistraturii, pentru a fi soluționate potrivit atribuțiilor;
· numărul informațiilor de interes public solicitate verbal de către jurnaliști sau alte persoane ori instituții, adresate purtătorului de cuvânt al Consiliului Superior al Magistraturii, a scăzut simțitor;
· funcționarea biroului în acord cu dispozițiile legale este relevată şi de numărul relativ redus de reclamații administrative, respectiv 7, toate fiind respinse;
· în vederea soluționării cu celeritate, potrivit legii, a solicitărilor de informații de interes public şi a realizării altor activități ce revin în competența compartimentului, în cele mai multe situații, purtătorul de cuvânt şi ceilalți reprezentanți ai biroului au desfășurat activități şi în afara programului normal de lucru.
· Problematica vizată prin solicitările adresate biroului 
Problematica vizată de solicitanți prin cererile formulate în scris în temeiul Legii 
nr. 544/2001 privind liberul acces la informațiile de interes public a avut în vedere, în principal, furnizarea de informații din următoarele domenii: statistică judiciară; puncte de vedere emise de compartimentele de specialitate ale Consiliului, în special în domeniul propunerilor de modificări legislative şi al acordării avizelor pentru adoptarea sau modificarea unor legi; aspecte ale evoluției în carieră a unor judecători şi procurori (traseu profesional, studii, CV-uri), aspecte vizând depunerea jurământului şi avize psihologice; declarații de avere, interese, rudenie sau neapartenență ale magistraților; date referitoare la activitatea membrilor Consiliului Superior al Magistraturii; aspecte vizând răspunderea disciplinară a magistraților sau verificările efectuate de Inspecția Judiciară; regulamentele de concurs sau de funcționare a Consiliului; lucrări înaintate de Consiliul Superior al Magistraturii Inspecției Judiciare; participarea membrilor de drept la ședințele Secțiilor și ale Plenului; modul de soluționare a ordinii de zi alocate fiecărei ședințe - solicitări formulate înainte de publicarea pe site-ul oficial; utilizarea fondurilor bugetare sau cele alocate din finanțare externă în cadrul proiectelor derulate din fonduri europene de către Consiliu; salarizarea magistraților; concursurile organizate de Consiliul Superior al Magistraturii; participarea magistraților la diverse forme de pregătire profesională; hotărâri adoptate de Plenul sau secţiile Consiliului; sesizări cu privire la protocoale încheiate de Consiliul Superior al Magistraturii cu Serviciul Român de Informații şi cu alte instituții; solicitări privind modul de comunicare a jurnaliștilor cu purtătorii de cuvânt ai instanțelor şi parchetelor; rapoarte ale Inspecției Judiciare discutate în ședințele Plenului Consiliul Superior al Magistraturii; proiecte derulate de Consiliul Superior al Magistraturii; propunerile legislative formulate de Consiliul Superior al Magistraturii.
Persoanele care au manifestat un interes major față de activitatea Consiliului au fost jurnaliștii, asociațiile profesionale ale magistraților, diverse ONG-uri sau asociații reprezentând societatea civilă şi persoane fizice.
În solicitările directe sau telefonice, jurnaliștii au manifestat interes pentru deciziile luate în plen şi secții referitoare la avize legislative şi propuneri de modificări legislative în diverse domenii, apărarea reputației judecătorilor şi procurorilor, soluționarea unor solicitări ale asociațiilor profesionale ale magistraților, sancțiunile disciplinare aplicate şi detalierea situației de fapt reținute de secții în soluționarea acțiunilor disciplinare. În activitatea de comunicare verbală, purtătorul de cuvânt a urmărit şi realizat informarea promptă a jurnaliștilor prin furnizarea pe loc a datelor solicitate şi a descrierii ample a modului de funcționare şi organizare a Consiliul Superior al Magistraturii şi, respectiv, al instanțelor şi parchetelor.
· Coordonarea rețelei purtătorilor de cuvânt şi de formare profesională în domeniul comunicării publice
În ceea ce privește coordonarea rețelei purtătorilor de cuvânt şi a personalului auxiliar de la nivelul instanțelor judecătorești şi parchetelor, în virtutea atribuțiilor de coordonare şi îndrumare, purtătorul de cuvânt a acordat consultanță acestora cu privire la probleme ale sistemului judiciar şi a oferit recomandări pentru unificarea procedurii administrative în domeniu.
Prin întreaga sa activitate, Biroul de informare publică şi relații cu mass media a reafirmat și în acest an deschiderea instituției spre dialog şi colaborare cu reprezentanții 
mass-media şi cu alte instituții sau persoane interesate de activitatea justiției. 
[bookmark: _Toc430867139][bookmark: _Toc126071159]VI.8. Activitatea Biroului de achiziţii publice şi protocol
Biroul de achiziţii publice si protocol funcţionează în subordinea ordonatorului principal de credite, derulând procedurile de achiziţie publică reglementate de actele normative în domeniu. 
Prin activitatea Biroului s-au asigurat toate condiţiile în vederea bunei derulări a contractelor în vigoare şi  pentru încheierea unor noi contracte în conformitate cu solicitările compartimentelor ce funcţionează la nivelul instituţiei.
Biroul de Achiziţii Publice și Protocol desfăşoară o activitate de sinteză şi previziune în ceea ce priveşte solicitările compartimentelor de specialitate, întocmind Programul Anual al Achizițiilor Publice, în condiţiile impuse de Legea nr. 98/2016 privind achizitiile publice modificata și Legea bugetului de stat.
În mod concret, în anul 2022, Biroul de Achiziții Publice și Protocol a soluționat un numar de peste 275 de solicitări (referate de necesitate pentru achiziții directe și proceduri de atribuire, precum și alte tipuri de solicitări) de la departamentele din cadrul Consiliului, fiind încheiate un număr de peste 147 de contracte și acte adiționale, având ca obiect prestarea de servicii şi furnizarea de bunuri necesare bunei funcţionări a activităţii Consiliului Superior al Magistraturii. 
În cadrul derulării procedurilor de achiziţii publice, în conformitate cu prevederile Legii 
nr. 98/2016 privind achiziţiile publice modificată, s-a recurs, atât la achiziționarea directă din catalogul SICAP/off-line a bunurilor și serviciilor necesare funcționării instituției, cât și la procedurile de atribuire prevăzute de art. 68 din Legea nr. 98/2016 privind achiziţiile publice, cu modificările și completările ulterioare.
Astfel, Biroul de Achiziţii Publice și Protocol a realizat, în anul 2022, un număr de peste 135 achiziţii directe de bunuri și servicii prin cumpărare directă, din catalogul electronic SICAP/off-line.
Totodată, au fost derulate proceduri de achiziţie (proceduri simplificate, proceduri realizate după norme proprii, proceduri de licitație deschisă) finalizate cu încheierea unor contracte, acorduri cadru și contracte subsecvente cu operatorii economici specializați în domeniu, rezultând un număr de 33 de anunţuri de atribuire.
Informațiile privind obiectul contractelor, sumele, procedurile de achiziție publică folosite, numele/denumirea câștigătorilor, procedurile anulate, se regăsesc pe site-ul 
www.e-licitatie.ro, la secţiunea autoritate contractantă - Consiliul Superior al Magistraturii și pe site-ul instituției la secțiunea „Achiziții publice”. 
O preocupare importantă a Biroului de Achiziţii Publice și Protocol a constat în selecţia riguroasă a ofertanţilor, astfel încât să se asigure instituţiei servicii şi produse eficiente şi de calitate, în măsura posibilităţilor rezultate din derularea ulterioară a contractelor și constrangerilor bugetare pe care a fost nevoit sa le respecte prin rectificările bugetare aprobate.
În cadrul activității de protocol s-a asigurat realizarea în bune condiţii a deplasărilor membrilor și personalului Consiliului în străinătate și în țară, prin achiziționarea serviciilor de cazare, transport, transfer și asigurare medicală, precum și desfășurarea în condiţii corespunzătoare a întâlnirilor cu delegaţiile străine şi interne, invitate de Consiliu.
Personalul din cadrul BAPP s-a implicat în organizarea şi desfăşurarea activităţilor cu caracter festiv, a asigurat protocolul necesar pentru președintele instituției, cabinetele membrilor și toate întâlnirile organizate la/pentru CSM și a sprijinit celelalte compartimente ale aparatului Consiliului în organizarea unor evenimente internaţionale și interne.
Biroul de Achiziţii Publice şi Protocol a fost implicat și în derularea unor proiecte cu finanțare europeană, personalul fiind antrenat în organizarea procedurilor de achiziție și în activitatea de evaluare și selecţie a ofertanților, pentru activitățile planificate în cadrul proiectelor aprobate de autoritățile de management, astfel:
-   „Formare profesională și consolidarea capacității la nivelul sistemului judiciar”, finanțat în cadrul Mecanismului Financiar Norvegian MFN 2014 – 2021;
- „Optimizarea managementului la nivelul sistemului judiciar. Componenta de instanțe judecătorești” finanțat prin Programul Operațional Capacitate Administrativă 2014 - 2020; 
- „Eliminarea factorilor pentru inflația de cauze, identificarea elementelor normative și a tendințelor de aglomerare - EFICIENŢA”, finanțat prin Programul Operațional Capacitate Administrativă 2014-2020; 
- „CPCI – Creşterea performanței și calității instituționale prin îmbunătățirea sistemului de evaluare și asistență psihologică la nivelul sistemului judiciar”, finanțat prin Programul Operațional Capacitate Administrativă 2014 - 2020; 
- TAEJ – Transparență, accesibilitate și educație juridică prin îmbunătățirea comunicării publice la nivelul sistemului judiciar, finanțat prin Programul Operațional Capacitate Administrativă 2014-2020; 
- „Optimizare management la niveul sistemului judiciar. Componenta de parchete”, finanțat prin Programul Operațional Capacitate Administrativă 2014 - 2020; 
- „Consolidarea capacității organizaționale și administrative a Consiliului Superior al Magistraturii” (cod SIPOCA/MySMIS nr. 760/135225), cofinanțat din Fondul Social European, prin Programul Operațional Capacitate Administrativă 2014 - 2020.
[bookmark: _Toc430867140][bookmark: _Toc126071160]VI.9. Activitatea Serviciului informatică şi statistică judiciară
[bookmark: _Toc126071161]VI.9.1. Activitatea Compartimentului statistică judiciară
[bookmark: _GoBack]În anul 2022, la nivelul Compartimentului de Statistică Judiciară au fost consemnate un număr de 75 de lucrări cu număr în EMAP – Registry, fiind acordat totodată sprijin compartimentelor din cadrul aparatului propriu pentru furnizarea datelor statistice necesare în lucrările acestora. Au fost desfășurate activități de statistică judiciară vizând în principal următoarele direcții:


	Nr. crt.
	Denumirea lucrării/activității

	1. 
	Coordonarea mentenanţei şi funcţionalităţii aplicației Statis-Central, inclusiv pentru rapoartele privind aspectele calitative ale muncii judecătorilor (încărcătura pe judecător sau grefier, agregarea atributelor statistice, starea infracțională, etc).

	1. 
	Coordonarea mentenanţei modulului Executări penale din STATIS astfel încât să ofere date dezagregate pe sexe, varstă (majori/minori) şi cetăţenie (romană/străină) şi alte criterii secundare cum ar fi recidiva, antecedentele penale etc.

	1. 
	Coordonarea mentenanţei funcţionalităţii aplicaţiilor Statis Semicentral pentru curțile de apel și instanțele arondate, precum și a celei pentru Înalta Curte de Casație și Justiție, de așa natură încât, pe lângă pilonul Statis-Central, fiecare curte de apel (pentru sine și pentru instanțele din subordine) să poată să își actualizeze datele statistice săptămânal, rămânând ca Statis-Central să agrege date naționale trimestrial.

	1. 
	Generarea, analiza, verificarea şi centralizarea datelor statistice care au servit la fundamentarea deciziilor luate de Consiliul Superior al Magistraturii în demersuri ca acelea privind raționalizarea unor instanțe şi parchete, echilibrarea schemelor de personal, transferuri sau detașări, etc.

	1. 
	Întocmire raport anual de activitate pentru instanțe şi parchete, ca parte integranta a Raportului privind Starea Justiţiei.

	1. 
	Furnizarea de date statistice către Direcţia Afaceri Europene, Relaţii Internaţionale şi Programe in vederea întocmirii raportării statistice anuale pentru CEPEJ.

	1. 
	Furnizare de date statistice compartimentelor din cadrul CSM pentru fundamentarea punctelor de vedere şi a notelor proprii întocmite.

	1. 
	Diverse circulare către instanțele naționale legate de funcționarea modulelor aplicației Statis Ecris şi de solicitare a rapoartelor privind eficienţa instanţelor.

	1. 
	Diverse analize şi sesizări transmise Direcției Tehnologia Informației din cadrul MJ.

	1. 
	Diverse analize şi date statistice transmise la solicitarea cabinetelor membrilor CSM.

	1. 
	Furnizare de date statistice pentru DAERIP şi alte compartimente din CSM implicate în derulare de programe de dezvoltare instituţională cu finanţare din fonduri şi granturi europene nerambursabile sau parţial rambursabile.

	1. 
	Furnizare de date statistice pentru departamentele din CSM care oferă informaţii la solicitarea MCV.

	1. 
	Participarea la sedinţele Comisiei pentru actualizarea nomenclatoarelor aplicaţiei Ecris din cadrul Ministerului Justiției.

	1. 
	Participarea la Grupului tehnic de lucru interinstituțional pentru definitivarea detaliilor aferente conceptului de statistică judiciară integrată la nivelul instanțelor și parchetelor instituit prin OMJ nr. 254/C din 21 ianuarie 2022.

	1. 
	Transmitere de date statistice la solicitarea diverselor direcții şi departamente din Ministerul Justiției sau Ministerul Afacerilor Externe.

	1. 
	Transmitere de date statistice către beneficiari externi, persoane fizice şi juridice, prin intermediul BIRPMM sau SRPRSA.

	1. 
	Completarea de machete statistice transmise de INS în vederea realizării Anuarului statistic sau la cererea altor organisme internaționale, precum Comisia Europeana, UNICEF etc.

	1. 
	Transmiterea către Ministerul de Interne, Agenția Națională Antidrog, Agenția Națională pentru Traficul de Persoane, de date statistice privind traficul de droguri şi traficul de persoane.

	1. 
	Participarea la grupurile de lucru interinstituţionale privind îmbunătăţirea şi diversificarea raportarilor de statistică judiciară, alături de MJ, PICCJ, IGPR, INS, MAE şi alte instituţii publice producatoare sau beneficiare de raportări statistice.

	1. 
	Furnizarea de suport tehnic şi de date statistice în cadrul proiectului POCA: „Eliminarea factorilor pentru inflaţia de cauze, identificarea elementelor normative şi a tendinţelor de aglomerare - EFICIENŢA”, prin dezvoltarea în aplicaţia Statis (versiunea 2) a modulului Monitorizare (pentru inflația de cauze și alți indicatori statistici utili proiectului).

	1. 
	Furnizarea de suport tehnic şi de date statistice în cadrul proiectului POCA „Optimizarea managementului la nivelul sistemului judiciar. Componenta de instanţe judecătoreşti” (date statistice privind activitatea instanţelor şi secţiilor unde au fost repartizaţi asistenţi ai judecătorului).

	1. 
	Furnizarea de suport tehnic şi de date statistice în cadrul proiectului POCA „Consolidarea capacităţii organizaţionale şi administrative a CSM”.


[bookmark: _Toc126071162]VI.9.2. Activitatea Biroului informatică
Biroul informatică a oferit, pe întreg parcursul anului 2022, suportul necesar pentru buna desfășurare a activității departamentelor Consiliului Superior al Magistraturii și a asigurat funcționarea optimă a produselor și serviciilor informatice.
În anul 2022, monitorizarea operaţiilor efectuate de Biroul informatică s-a realizat prin intermediul sistemului de helpdesk implementat la nivelul biroului și prin intermediul registrelor specifice.
Efortul specialiștilor IT din cadrul Biroului Informatică s-a axat pe următoarele patru componente:
1. Administrarea, dezvoltarea și optimizarea produselor și serviciilor informatice existente:
A) Administrarea, dezvoltarea și optimizarea portalului EMAP prin:
· asigurare suport tehnic permanent pentru încărcarea de materiale în secțiunile: mapa electronică, vot electronic, registratură, activitate CSM, activităţi proiecte, cazuri de integritate, întâlniri trimestriale, declarații de avere și interese etc;
· integrare de noi tehnologii şi actualizarea celor existente la ultimele versiuni;
· asigurare suport tehnic pentru exploatarea instrumentelor: Chestionare online, Conversie audio în text;
· dezvoltarea de noi funcționalități aferente concursurilor/examenelor organizate de CSM: reproiectarea rapoartelor, implementare module dedicate validării dosarelor, eficientizarea secțiunilor aferente gestiunii candidaților, implementare module pentru depunerea online a contestațiilor, implementare module pentru depunerea online a dosarelor candidaților pentru promovarea în funcții de execuție etc;
· eficientizarea sistemului de vot electronic.
B) Administrarea și dezvoltarea site-ului Consiliului Superior al Magistraturii 
În concordanță cu obiectivele generale ale Consiliului Superior al Magistraturii, Biroul de Informatică are ca preocupare permanentă îmbunătățirea structurii paginii de Internet a Consiliului și a serviciilor oferite publicului.
Astfel, în cursul anului 2022, Biroul Informatică:
· a asigurat integrarea de noi tehnologii şi actualizarea celor existente la ultimele versiuni;
· a asigurat actualizarea structurii site-ului conform solicitărilor transmise de către departamentele consiliului;
· a efectuat actualizarea secțiunilor site-ului cu materiale transmise de către departamentele consiliului, pe aria de competență.
C) Asistență utilizatori pentru exploatarea serviciilor și produselor informatice:
Prin sistemul de evidență și control al solicitărilor transmise către Biroul de informatică, în perioada 01 ianuarie 2022 - 01 decembrie 2022, au fost înregistrate un număr de aproximativ 5.000 solicitări. Aceste solicitări au vizat probleme precum: solicitare de suport tehnic pentru depanare hardware și software, publicare de materiale pe site-ul Consiliului Superior al Magistraturii (anunțuri, concursuri, comunicate, hotărâri, minute, agende etc); publicare materiale în portalul EMAP; asistenţă tehnică de specialitate pentru utilizatorii din instanţe, parchete, INM, SNG, IJ, MJ; lucrări administrative.
D) Actualizarea permanentă a produselor legislative: Eurolex, Monitorul Oficial şi suport de specialitate pentru buna funcţionare a acestora.
E) Suport permanent pentru menținerea infrastructurii hardware și software: administrare servere; administrare active directory; actualizare produse office, produse contabilitate, baze de date, etc.
F) Asigurarea, în cadrul Serviciului informatică şi statistică judiciară, a mentenanței aplicației desktop ReJust, dezvoltate pentru uzul judecătorilor și grefierilor, precum și organizarea unor sesiuni de formare a grefierilor, prin intermediul a trei webinare organizate de Școala Națională de Grefieri
G) Suport tehnic de specialitate pentru concursurile/examenele organizate de Consiliul Superior al Magistraturii, Institutul Național al Magistraturii și Școala Națională de Grefieri:
· Concursul de admitere la Institutul Naţional al Magistraturii, organizat în perioada 30 iulie 2021 - 05 aprilie 2022;
· Concursul de admitere în magistratură, organizat în perioada 12 iulie 2022 - 02 martie 2023;
· Examenul de capacitate al judecătorilor stagiari și procurorilor stagiari la București, în perioada noiembrie 2021 - aprilie 2022; 
· Concursul de promovare pe loc în funcții de execuție a judecatorilor organizat in perioada 23 septembrie 2022 - 14 decembrie 2022;
· Concursul de promovare pe loc în funcții de execuție a procurorilor, organizat la data de 11 septembrie 2022;
· Concursul de promovare efectivă în funcții de execuție a judecatorilor, organizat in perioada mai - octombrie 2022;
· Concursul de promovare efectivă în funcții de execuție a procurorilor, organizat în perioada ianuarie - mai 2022;
· Concursul de promovare pe loc în funcții de execuție a judecătorilor organizat în perioada decembrie 2021 - aprilie 2022;
· Concursul sau examenul pentru numirea în funcţii de conducere a judecătorilor la curţile de apel, tribunale, tribunale specializate şi judecătorii, organizat în perioada septembrie - decembrie 2022;
· Concursul sau examenul pentru numirea în funcţii de conducere a procurorilor la parchetele de pe lângă curţile de apel, tribunale, tribunale specializate şi judecătorii, organizat în perioada august - noiembrie 2022;
· Concursul sau examenul pentru numirea în funcţii de conducere a judecătorilor la curţile de apel, tribunale, tribunale specializate si judecătorii, organizat în perioada mai - august 2022;
· Concursul de promovare în funcţia de judecător la Înalta Curte de Casaţie şi Justiţie ce s-a desfăşurat în perioada iulie - noiembrie 2022;
· Concursul pentru ocuparea posturilor vacante de magistrat asistent la Înalta Curte de Casație și Justiție din perioada 31 mai - 30 septembrie 2022;
· Concursul de admitere la SNG din 01 mai 2022.
2. Dezvoltare de noi proiecte
I. Îmbunătățirea portalului de jurisprudență ReJust, creat pentru a permite cetățenilor şi practicienilor din cadrul sistemului judiciar accesul mai facil la hotărârile judecătorești și la încheierile de ședință pronunțate de instanțele naționale, în format anonimizat. În cadrul portalului, sunt afișate informații și despre celelalte hotărâri emise de instanțe în același dosar, un utilizator putând cunoaște cu ușurință întreaga speță, inclusiv soluțiile pronunțate în căile de atac.
 Îmbunătățirile au vizat:
A.  Posibilitatea de a rafina căutarea utilizând succesiv serii de cuvinte cheie
Astfel, pot fi realizate căutări utilizând cuvinte cheie în mod progresiv, lista de rezultate actualizându-se după fiecare set de cuvinte cheie. 
B.  Afișarea paragrafelor relevante din cuprinsul hotărârii direct în pagina de căutare
Fiind evidențiate paragrafele ce conțin cuvintele cheie, utilizatorul se poate lămuri încă din interfața de căutare dacă documentul este relevant sau nu, fără a deschide fiecare document individual.  
C. Elementele disponibile în listele filtrelor de căutare (ex: obiecte, instanțe) sunt actualizate după fiecare aplicare a filtrelor și sunt ordonate în funcție de numărul de documente ce conțin acea informație
Din datele furnizate, se poate constata o creștere de peste trei ori a accesării funcțiilor aplicației, prin raportare la primele luni ale lansării, consecință a îmbunătățirii constante aduse portalului.
II. Dezvoltarea unui nou sistem centralizat statistic care va asigura actualizarea la zi a datelor statistice;
III. Implementare aplicație de management de proiect,  ce permite gestionarea mai multor proiecte într-o diversitate de echipe și departamente, cu integrarea serviciilor de identitate existente în infrastructura instituției.
IV. Implementare aplicaţie de tip helpdesk (tichete/suport), ce oferă următoarele beneficii:
- suport tehnic rapid și eficient oferit de către specialiștii IT către solicitanți;
- administrare ușoară a activităților/solicitărilor;
- monitorizare a stadiului solicitărilor/suportului;
- posibilitate de raportare a activităților înregistrate în aplicație.
V. Implementare aplicație pentru inventarierea bunurilor informatice, implementată la nivelul Consiliului, pentru a gestiona și monitoriza eficient resursele informatice. Această iniţiativă a condus la digitalizarea activității de inventariere, fiind obținute următoarele rezultate:
- evidența precisă a bunurilor informatice și posibilitate consultare istoric a mișcărilor bunurilor;
- evidența cu starea de funcționare a echipamentelor și al istoricului de service;
-raportare eficientă a situației bunurilor informatice, pe tipuri de echipamente, producători echipamente, utilizatori;
- transfer rapid și actualizare în timp real a bunurilor către utilizatori;
- generare etichete de identificare bunuri cu cod QR, din aplicație;
- consultare digitală și actualizare rapidă a fișelor de inventar prin scanare cod QR.
Toate aplicațiile au fost implementate utilizând tehnologii opensource, fără niciun efort din partea instituției.
3. Participare în cadrul mai multor proiecte 
· „Strategia pentru dezvoltarea sistemului judiciar 2015 – 2020, TAEJ - Transparență, accesibilitate și educație juridică prin îmbunătățirea comunicării publice la nivelul sistemului judiciar”;
· „Optimizarea managementului la nivelul sistemului judiciar. Componenta de instanţe judecătoreşti” - cod SIPOCA/MySMIS nr. 751/129513, cofinanțat din Fondul Social European, prin Programul Operațional Capacitate Administrativă 2014 - 2020;
· „Eliminarea factorilor pentru inflația de cauze, identificarea elementelor normative și a tendințelor de aglomerare – EFICIENȚĂ” - cod SIPOCA/MySMIS nr. 752/129914, cofinanțat din Fondul Social European, prin Programul Operațional Capacitate Administrativă 2014 - 2020;
· „Consolidarea capacității organizaționale și administrative a Consiliului Superior al Magistraturii” – cod SIPOCA/ MySMIS nr. 760/135225, cofinanțat din Fondul Social European, prin Programul Operațional Capacitate Administrativă 2014 - 2020;
· „Optimizarea managementului judiciar la nivelul sistemului judiciar. Componenta de parchete” - cod SIPOCA 761/cod MySMIS 133850, cofinanțat din Fondul Social European, prin Programul Operațional Capacitate Administrativă 2014 - 2020;
· „Creşterea performanţei şi calităţii instituţionale prin îmbunătăţirea sistemului de evaluare şi asistenţă psihologică la nivelul sistemului judiciar” - cod SIPOCA/MySMIS 
nr. 762/135456), cofinanțat din Fondul Social European, prin Programul Operațional Capacitate Administrativă 2014 - 2020;
· „Formare profesională și consolidarea capacității la nivelul sistemului judiciar”, finanțat în cadrul Mecanismului Financiar Norvegian 2014 - 2021;
4. Securitate
Produsele de securitate la nivel de staţie au fost actualizate la ultimele versiuni. Echipamentele de protecţie la nivelul reţelei au fost monitorizate permanent, prin intermediul consolelor specifice de management, pentru a asigura protecţia împotriva atacurilor cibernetice.
[bookmark: _Toc430867141][bookmark: _Toc126071163][bookmark: _Toc403552677][bookmark: _Toc430867142]VI.10. Activitatea Compartimentului de audit public intern
Structura de audit public intern a Consiliului Superior al Magistraturii este organizată la nivel de compartiment şi îşi desfăşoară activitatea conform Legii nr. 672/2002 privind auditul public intern, republicată, cu modificările ulterioare, Hotărârii Guvernului nr. 1086/2013 pentru aprobarea Normelor generale privind exercitarea activităţii de audit public intern şi Normelor proprii de audit public intern ale Consiliului, avizate de către UCAAPI/MFP cu nr. 73/07.06.2014.
Potrivit art. 107 din Hotărârea Plenului Consiliului nr. 1073/2018 pentru aprobarea Regulamentului de organizare şi funcţionare a Consiliului Superior al Magistraturii, Compartimentul de audit public intern reprezintă compartimentul de specialitate care exercită în condiţiile legii auditul intern asupra activităţilor desfăşurate în cadrul Consiliului, Institutului Naţional al Magistraturii şi Şcolii Naţionale de Grefieri. 
Sfera auditului public intern cuprinde toate activităţile desfăşurate în cadrul Consiliului şi a entităţilor publice aflate în coordonare, pentru îndeplinirea obiectivelor acestora, inclusiv evaluarea sistemului de control intern managerial.
Structura de audit public intern a Consiliului, se constituie distinct în subordinea directă a Preşedintelui Consiliului Superior al Magistraturii, conferind acesteia o independenţă în abordarea misiunilor de audit şi realizarea obiectivelor în condiţii de legalitate, economicitate, eficienţă şi eficacitate.
Auditul public intern se exercită asupra tuturor activităţilor desfăşurate în cadrul Consiliului Superior al Magistraturii, inclusiv a entităţilor publice aflate în coordonarea acestuia, având ca obiectiv îmbunătăţirea managementului acestora prin misiuni de asigurare şi activităţi de consiliere.
Compartimentul de audit public intern îşi desfăşoară activitatea în anul 2022, potrivit Planului multianual de audit public intern pentru perioada 2020 - 2022, actualizat, în baza căruia a fost elaborat Planul de audit intern pentru anul 2022, ambele documente fiind aprobate de către Preşedintele Consiliului Superior al Magistraturii. 
Planul de audit intern pentru anul 2022 a fost elaborat si supus aprobării în luna noiembrie 2021, conform prevederilor pct. 2.4.1.3.1. din Hotărârea Guvernului nr. 1086/2013 pentru aprobarea Normelor generale privind exercitarea activităţii de audit public intern  (”Proiectul planului anual de audit public intern este întocmit până la data de 30 noiembrie a anului precedent anului pentru care se elaborează”).
Potrivit rezultatului evaluării riscurilor şi resurselor de audit disponibile (2 auditori interni) la data întocmirii Planului de audit intern pentru anul 2022, au fost planificate un număr de 4 misiuni de audit public intern şi activităţi interne, astfel:
- Evaluarea organizării evidenţei şi raportării angajamentelor bugetare şi legale din care derivă direct sau indirect obligaţii de plată, plăţile asumate prin angajamente bugetare şi legale la Consiliul Superior al Magistraturi, în perioada 16 februarie - 29 aprilie 2022;
- Evaluarea privind legalitatea, eficacitatea şi eficienţa proiectelor şi programelor cu finanţare nerambursabilă la Institutul Naţional al Magistraturii, în perioada 02 mai - 15 iulie 2022; 
- Evaluarea activității financiar - contabile la Şcoala Naţională de Grefieri, în perioada 18 iulie - 23 septembrie 2022;
- Evaluarea managementului Direcţiei Resurse Umane şi Organizare şi a Direcţiei Legislaţie, Documentare şi Contencios la Consiliul Superior al Magistraturi, în perioada 26 septembrie - 02 decembrie 2022.
Datorită vacantării celor 2 posturi de auditori la începutul anului nu au mai putut fi efectuate misiunile de audit intern planificate prin Planul de audit intern pentru anul 2022.
[bookmark: _Toc126071164]VI.11. Compartimentul de psihologie a personalului
Compartimentul de  psihologie  a  personalului - CPP este constituit  potrivit dispozițiilor din Legea nr. 213/2004 privind exercitarea profesiei de psiholog cu drept de liberă practică, înființarea, organizarea și funcționarea Colegiului Psihologilor din România, structura de specialitate fiind înregistrată  în  Registrul structurilor de psihologie conform avizului de funcționare  nr. 5/2011 eliberat de Comitetul  Director al  Colegiului Psihologilor din România.
[bookmark: _Hlk118105683][bookmark: _Hlk118115224]Activitatea de psihologie se desfășoară în conformitate cu dispozițiile art. 110 din Hotărârea  Plenului Consiliului Superior al Magistraturii nr. 1073/2018 pentru aprobarea Regulamentului de organizare și funcționare a Consiliului Superior al Magistraturii, principalele  atribuții  fiind  în materia  testării  psihologice  a candidaților la concursurile organizate de  Consiliu, evaluării psihologice periodice a judecătorilor, procurorilor, magistraților asistenți de la Înalta Curte de Casație și Justiție și a personalului de specialitate juridică asimilat judecătorilor și procurorilor din cadrul Consiliului și Institutului Național al Magistraturii, în condițiile legii, precum și a  dezvoltării organizaționale.
Psihologul încadrat la nivelul compartimentului deține atestat de liberă practică în domeniul de competență „psihologia muncii și organizațională”, treapta de specializare                       „specialist”, eliberat în conformitate cu normele metodologice de aplicare a Legii nr. 213/2004 privind exercitarea profesiei de psiholog cu drept de liberă practică, înființarea, organizarea și funcționarea  Colegiului  Psihologilor din România, aprobate prin Hotărârea Guvernului  nr. 788/2005, cu modificările și completările ulterioare.
Referitor la schema de personal a  compartimentului, aceasta este alcătuită din trei posturi, un post funcție publică (ocupat) și două posturi de personal contractual, consilier psiholog (vacante).
În ceea ce privește situația celor două posturi de personal contractual vacante, acestea au fost finanțate în luna iulie 2021, la nivelul funcţiilor de consilier gradul IA.
Pentru ocuparea acestor posturi, în cursul anului 2021, au fost organizate două concursuri. La primul concurs s-a înscris un singur candidat, acesta fiind respins de la prima etapă – selecția dosarelor de concurs. La cel de-al doilea concurs s-au înscris 6 candidați, 3 dintre aceștia prezentându-se la proba scrisă, însă niciunul dintre candidați nu a obținut punctajul minim necesar promovării acestei probe, respectiv 50,00 de puncte din totalul de 100 de puncte.
[bookmark: _Hlk118040093]     Prin Hotărârea nr. 2/2022 Plenul Consiliului Superior al Magistraturii a aprobat modificarea statelor de funcții și de personal ale Consiliului Superior al Magistraturii, prin transformarea a 2 posturi vacante și finanțate de consilier gradul IA - psiholog din cadrul Compartimentului de psihologie a personalului, în posturi de consilier gradul I - psiholog în cadrul aceluiași compartiment.
[bookmark: _Hlk118040417]În perioada martie – aprilie 2022, Consiliul Superior al Magistraturii a organizat un al treilea concurs pentru ocuparea posturilor vacante de psiholog de consilier gradul I – psiholog, la nivelul compartimentului fiind întocmite fișele de post corespunzătoare funcțiilor contractuale vacante; propuneri privind componența comisiei de concurs, precum și a comisiei de soluționare a contestațiilor; tematica și bibliografia, respectiv  stabilite probele de concurs (proba scrisă și interviu) și condițiile specifice pe care trebuie să le îndeplinească persoanele care participă la concurs.
În această procedură s-au prezentat 2 dintre cei 3 candidați înscriși, însă nici de această dată candidații nu au promovat proba scrisă a concursului. Candidații respinși la proba scrisă nu au formulat contestații, rezultatul definitiv al concursului fiind publicat în data de 06 aprilie 2022.
În aceste condiții, a fost reluată procedura de concurs, un nou concurs fiind organizat în perioada 19 - 25 iulie 2022  pentru ocuparea celor două funcții contractuale vacante, respectiv un post de consilier gradul I – psiholog și un post de consilier debutant – psiholog.
[bookmark: _Hlk118041313]Având în vedere buna desfășurare a concursului, la nivelul compartimentului au fost  stabilite cerințe adaptate nivelului de vechime solicitat pentru ocuparea fiecărui post în ceea ce privește tematica și bibliografia, respectiv condițiile specifice pe care trebuie să le îndeplinească persoanele care participă la concurs. În ceea ce privește componența comisiei de concurs, comisiei de soluționare a contestațiilor, tipul  probelor de concurs (proba scrisă și interviu), acestea au fost comune.
În această procedură s-au înscris 5 candidați pentru postul de consilier – debutant, din care pentru 3 candidați s-a constatat că sunt îndeplinite condițiile pentru participarea la concurs. La etapa a doua - proba scrisă - s-au prezentat 2 candidați, respinși pentru neîndeplinirea  punctajului minim, respectiv 50 puncte. Candidații respinși la proba scrisă nu au formulat contestații, rezultatul definitiv al concursului fiind publicat în data de 22 iulie 2022.
[bookmark: _Hlk118098602]Referitor la ocuparea posturilor de psiholog la nivelul parchetelor în cadrul proiectului: „CPCI – Creșterea performanței și calității instituționale prin îmbunătățirea sistemului de evaluare și asistență psihologică la nivelul sistemului judiciar”, psihologul încadrat la nivelul CPP a fost desemnat de către conducerea Consiliului să participe la activitatea  comisiei de concurs pentru  ocuparea postului vacant de expert – psiholog  gradul I din cadrul PICCJ, Secția de resurse umane și documentare, Serviciul de organizare și resurse umane din cadrul, organizat în perioada martie - aprilie 2022, psiholog - expert personal contractual în cadrul DIICOT - Structura centrală a direcției, organizat în luna iunie 2022, respectiv în luna septembrie 2022 și expert – psiholog gradul I personal contractual din cadrul DNA, Compartimentul de protecție a muncii, organizat în luna mai 2022.
În ceea ce privește ocuparea posturilor de psiholog nivelul IJ și INM în cadrul proiectului: „CPCI – Creșterea performanței și calității instituționale prin îmbunătățirea sistemului de evaluare și asistență psihologică la nivelul sistemului judiciar”, psihologul încadrat la nivelul CPP a fost desemnat de către conducerea Consiliului să participe la activitatea comisiei de soluționare a contestațiilor în luna martie 2022, respectiv la activitatea comisiei de concurs în luna iulie 2022.
De asemenea, în luna iunie 2022, psihologul încadrat la nivelul CPP a fost desemnat de conducerea Consiliului să participe la activitatea comisiei de examen pentru promovarea în grad profesional imediat superior a personalului contractual (psiholog) din cadrul Înaltei Curți de Casație și Justiție.
Referitor la atribuția privind dezvoltarea organizațională, în cursul anului 2022, psihologul încadrat la nivelul CPP a participat în calitate de coordonator tehnic al proiectului: „CPCI – Creșterea performanței și calității instituționale prin îmbunătățirea sistemului de evaluare și asistență psihologică la nivelul sistemului judiciar”, la ședințele echipei de management  și ale echipei de experți interni în implementare, precum și la  activitatea comisiei de evaluare a ofertelor pentru atribuirea contractului de achiziție publică având ca obiect Sistemul informatic integrat pentru evaluare și asistență psihologică la nivelul sistemului judiciar în cadrul proiectului.     
[bookmark: _Hlk118100983][bookmark: _Hlk118101053][bookmark: _Hlk118101106]În ceea ce privește competența CPP în elaborarea metodologiilor privind organizarea și desfășurarea testări psihologice din cadrul concursurilor organizate de către Consiliu, potrivit legii și regulamentelor,  în cursul anului 2022 au fost aprobate de Plenului Consiliului Superior al Magistraturii, la propunerea compartimentului, metodologia privind organizarea și desfășurarea testări psihologice din cadrul concursului de admitere la INM, sesiunea iulie 2022 – martie 2023, metodologia privind organizarea și desfășurarea testări psihologice din cadrul concursului de admitere în magistratură, sesiunea iulie 2022 – martie 2023 și metodologia privind organizarea și desfășurarea testări psihologice din cadrul concursului de admitere în magistratură, sesiunea octombrie 2022 – iunie 2023.
[bookmark: _Hlk118102569]Referitor la metodele și tehnicile de evaluare psihologică aflate în portofoliul compartimentului, în cursul anului 2022 ordonatorul principal de credite a aprobat, la propunerea compartimentului, achiziția serviciilor de mentenanță, upgrade și asigurare a procesului de  reemitere certificat de licență odată la  3 ani, denumite abonamente anuale, pentru Platforma de evaluare psihologică computerizată, avizată de Colegiul Psihologilor din România,  utilizată în cadrul procedurilor de verificare a aptitudinii psihologice, condiție prevăzută de dispozițiile art. 14 alin. (2) lit. e) din Legea nr. 303/2004, republicată, privind statutul judecătorilor și procurorilor, respectiv în cadrul procedurilor de verificare a capacității de a lua decizii, asumarea răspunderii și verificarea rezistenței la stres, probă în cadrul concursului/examenului pentru numirea în funcții de conducere a judecătorilor și procurorilor.
De asemenea, în cursul anului 2022 la nivelul compartimentului au fost implementate noile metode de evaluare psihologică, achiziționate în cursul anului 2021, fapt care a condus la  îmbunătățirea  calității și consistenței interne a bateriei de testare  psihologică  utilizată în cadrul procedurii de evaluare/reexaminare psihologică din cadrul concursului de admitere la INM/concursului de admitere în magistratură, respectiv în cadrul procedurilor de verificare a capacității de a lua decizii, asumarea răspunderii și verificarea rezistenței la stres, probă în cadrul concursului/examenului pentru numirea în funcții de conducere a judecătorilor și procurorilor.
Referitor la dezvoltarea competențelor psihologilor de la  nivelul Consiliului, ICCJ și curților de apel, implicați în procedurile enumerate, în cursul anului 2022 au fost finalizate cursurile de formare profesională continuă/licențiere pentru noile metode de evaluare a  aptitudinilor cognitive și trăsăturilor de personalitate, avizate de Colegiul Psihologilor din România, de către cei 15 psihologi desemnați de către ordonatorul principal de credite, la propunerea compartimentului.
[bookmark: _Hlk118105437]Participarea la cursurile de formare profesională continuă/licențiere a psihologilor de la ICCJ și curțile de apel a constituit și o măsură de sprijin a acestora, propunerea compartimentului fiind formulată  în conformitate cu dispozițiile art. 110 alin. 2 lit. j) din Regulamentul de organizare și funcționare a Consiliului Superior al Magistraturii.
Astfel potrivit prevederilor art. 3 din Anexa 2 la Hotărârea nr. 1/2019 a Colegiului Psihologilor din România, psihologii cu drept de liberă practică au obligația de a obține un număr de minimum 10 credite de formare profesională pentru fiecare an de practică în profesie, din acest punct de vedere cursurile de formare profesională/licențiere achiziționate de Consiliu, la propunerea compartimentului, au totalizat  80 de credite de formare profesională.
Referitor la atribuția de asigurare a testării psihologice a candidaților la concursurile organizate de  Consiliu, aceasta este îndeplinită în condițiile legii, regulamentelor, precum și a metodologiei de organizare și desfășurare a testării psihologice.
În cursul anului 2022, testarea psihologică a fost asigurată de psihologi din cadrul Consiliului, ICCJ, INM și al curților de apel, compartimentul asigurând suportul metodologic și tehnic al comisiilor de testare psihologică/soluţionare a contestaţiilor pentru  evaluarea unui număr total de 723 candidați, distribuiți astfel: 
· 64 candidați în cadrul concursului/examenului pentru numirea în funcţii de conducere a judecătorilor, sesiunea mai – august 2022.
· 48 candidați în cadrul concursului/examenului pentru numirea în funcţii de conducere a judecătorilor, sesiunea septembrie – decembrie 2022.
· 79 candidați în cadrul concursului/examenului pentru numirea în funcţii de conducere a procurorilor, sesiunea august – noiembrie 2022.
· 514 candidați în cadrul concursului de admitere in magistratura/admitere la Institutul Național al Magistraturii, sesiunea iulie 2021– aprilie 2022.
· 18 candidați în cadrul concursului pentru ocuparea posturilor vacante de                      magistrat – asistent la Înalta Curte de Casație și Justiție, sesiunea mai – septembrie 2022.
Activitățile desfășurate în cadrul comisiilor de examinare/soluţionare a contestaţiilor din cadrul concursurilor/examenelor enumerate au fost consemnate în rapoartele de activitate întocmite la nivelul CPP, acestea fiind comunicate Comisiei de organizare a concursului/examenului.  
Referitor la participarea psihologului încadrat la nivelul compartimentului în comisiile de testare psihologică  din cadrul concursurilor enumerate, acesta a procedat în cursul anului 2022 la examinarea unui număr de 309 de candidați, reprezentând 43% din totalul candidaților, respectiv la întocmirea unui număr de 309 rapoarte de evaluare psihocomportamentală.
Cu privire la situaţia calificativelor acordate în cadrul comisiilor de testare psihologică, aceasta se prezintă astfel:
	Concurs
 
	Persoane examinate
	Calificative acordate

	
	
	recomandabil
	procent
	nerecomandabil
	procent

	numirea  în funcții de conducere a judecătorilor
	112
	110
	98,21%
	4
	3,57%

	numirea  în functii de conducere a procurorilor
	79
	75
	94,94%
	4
	5,06%

	Total
	191
	185
	96,86%
	8
	4,19%



	[bookmark: _Hlk117955971]Concurs/procedura
 
	Persoane examinate
	Calificative acordate

	
	
	admis
	procent
	respins
	procent

	admitere INM/magistratură
	505
	464
	91,88%
	41
	8,12%

	ocuparea posturilor vacante de magistrat – asistent la ICCJ
	18
	14
	77,78%
	4
	22,22%

	personal de specialitate juridică asimilat judecătorilor și procurorilor
	9
	6
	66,67%
	3
	33,33%

	
Total
	532
	484
	90,98%
	48
	9,02%


 Referitor la situaţia calificativelor acordate în cadrul comisiilor de soluţionare a contestaţiilor, aceasta se prezintă astfel:
	Concurs
 
	Persoane
reexaminate
	Calificative acordate

	
	
	recomandabil
	procent
	nerecomandabil
	procent

	numirea  în funcții de conducere a judecătorilor
	4
	3
	75,00%
	1
	25,00%

	numirea  în functii de conducere a procurorilor
	4
	1
	25,00%
	3
	75,00%

	Total
	8
	4
	50,00%
	4
	50,00%



	Concurs/procedură
 
	Persoane reexaminate
	Calificative acordate

	
	
	admis
	procent
	respins
	procent

	admitere INM/magistratură
	41
	30
	73,17%
	11
	26,83%

	ocuparea posturilor vacante de magistrat – asistent la ICCJ
	4
	-
	-
	-
	-

	personal de specialitate juridică asimilat judecătorilor și procurorilor
	3
	1
	33,33%
	2
	66,67%

	Total
	48
	-
	-
	-
	-


Raportat la numărul total de candidați examinați în cursul anului 2022, volumul de activitate al CPP a înregistrat o creștere de 38%, comparativ cu anul 2021.
Referitor la organizarea internă a structurii, în anul 2022, s-a procedat la implementarea măsurilor stabilite de Comisia de monitorizare a Sistemului de control intern managerial din cadrul Consilului, sens în care au fost comunicate rapoartele privind monitorizarea performanţelor compartimentului, inventarul obiectivelor specifice, activităţilor şi a procedurilor documentate, inventarul documentelor gestionate la nivelul structurii etc. 
Având în vedere derularea în bune condiţii a proiectului Consolidarea capacităţii organizaţionale şi administrative a Consiliului Superior al Magistraturii (Cod MySMIS 135225/SIPOCA760), în cursul anului 2022, psihologul încadrat la nivelul compartimentului a formulat propuneri de actualizare a Nomenclatorului arhivistic, componenta CPP,  respectiv a procedat la predarea către Compartimentul registratură, secretariat și arhivă a documentelor arhivate  la nivelul compartimentului.
În ceea ce priveşte activitatea de întocmire a lucrărilor, în cursul anului 2022 la nivelul compartimentului au fost înregistrate un număr de 216 de lucrări, volumul de activitate fiind mai mare cu 29.6%, comparativ cu anul 2021.
Referitor la desfășurarea de  lucrări de cercetare în domeniul psihodiagnozei și psihologiei resurselor umane, în cursul anului 2022 psihologul încadrat la nivelul compartimentului a elaborat studiul „Aspecte practic – aplicative privind profilul psiho-profesional al judecătorilor și procurorilor”, publicat în lucrarea Psihologia diplomatica in acțiune, ediția 2022,                capitolul: Semnificația profilului psihologic in mediul internațional, Editura: Diplomacy, Security and Defence Research Organizațion, disponibil la adresa https://www.researchgate.net/publication/360033482_Profilul_psihoprofesional_al_judecatorilor_si_procurorilor
De asemenea, în ceea ce privește actele profesionale emise în cadrul comisiilor de examinare/reexaminare psihologică, acestea au fost înregistrate în Registrul de evidenţă a actelor profesionale, gestionat potrivit dispoziţiilor emise de Colegiul Psihologilor din România.

[bookmark: _Toc126071165]CAPITOLUL VII
[bookmark: _Toc126071166]Concluzii 
Activitatea derulată de Consiliul Superior al Magistraturii în cursul anului 2022, în temeiul dispozițiilor constituționale și ale legii organice privind organizarea și funcționarea Consiliului Superior al Magistraturii, a urmărit consolidarea instituțională, asigurarea cadrului legal şi a resurselor necesare unei activități calitative a sistemului judiciar.
Recunoscând importanța cooperării interinstituționale pentru eficientizarea şi asigurarea unui înalt nivel de independență şi de transparență a sistemului judiciar, Consiliul a continuat linia demersurilor anterioare vizând asigurarea unui cadru normativ echilibrat şi predictibil, care să furnizeze premisele firești pentru funcționarea corespunzătoare a sistemului judiciar. 
În acest sens, inițiativele normative care au vizat fie organizarea şi funcționarea sistemului judiciar ori statutul judecătorilor şi procurorilor, fie alte aspecte esențiale în activitatea autorității judecătorești, au fost permanent urmărite de Consiliu, care de fiecare dată a intervenit activ în procedura legislativă, propunând soluții corespunzătoare pentru corectarea unor deficiențe constatate ori îmbunătățirea soluțiilor propuse. Astfel, Consiliul Superior al Magistraturii a avizat favorabil cu observații sau fără observații, mai multe proiecte de acte normative, activitate amplu detaliată în secțiunea dedicată din prezentul raport. Totodată, cu privire la unele dintre proiectele de acte normative supuse analizei și avizării, Consiliul a emis avize negative; în plus, au fost modificate și completate mai multe regulamente ce intră în competența de reglementare a Consiliului, în special în ceea ce privește cariera magistraților.
Cu referire la noile Legi ale Justiției, este de notat faptul că instituția noastră, în cadrul avizului întocmit, a formulat observații pertinente şi utile, parte dintre acestea fiind însușite de inițiator.
În îndeplinirea rolului său de garant al independenței justiţiei, Consiliul a întreprins și demersuri pentru apărarea reputaţiei profesionale, a independenţei şi a imparţialităţii judecătorilor şi procurorilor, fiind adoptate un număr de 18 hotărâri având acest obiect.
Constatând că sistemul judiciar se confruntă cu o mare lipsă de personal, cauzată în parte și de numărul  ridicat de pensionări din partea magistraților aflați în funcție, Consiliul Superior al Magistraturii (CSM) s-a preocupat în mod deosebit de asigurarea necesarului de resurse umane pentru buna desfășurare a activității la nivelul instanțelor şi parchetelor.
În acest sens, a fost declanșată procedura de ocupare a funcției de președinte al Înaltei Curți de Casație şi Justiție, ca urmare a expirării mandatului titularului funcției, finalizată cu numirea în funcția de președinte al Înaltei Curți de Casație şi Justiție, pe o perioadă de 3 ani. De asemenea, în vederea asigurării bunei desfăşurări a activităţii la nivelul instanţei supreme, s-a finalizat și numirea în funcţie a unui vicepreşedinte și a președintelui Secției de contencios administrativ şi fiscal, fiind declanşată o nouă procedură pentru ocuparea funcţiei vacante de vicepreşedinte. 
La nivelul instanței supreme, ca urmare a finalizării concursului desfășurat în perioada iulie – decembrie 2021, în ședința din data de 18 ianuarie 2022, Secţia pentru judecători a dispus promovarea a 12 judecători la instanța supremă, fiind ocupate toate posturile anunțate în cadrul acestei proceduri. 
De asemenea, la data de 19 iulie 2022 Secția pentru judecători a aprobat concursul de promovare în funcția de judecător la Înalta Curte de Casație şi Justiție, derulat în perioada iulie -noiembrie 2022, iar în ședința din data de 15 decembrie 2022, au fost validate rezultatele obţinute la acest concurs, fiind promovaţi la instanţa supremă, începând cu data de 1 ianuarie 2023, opt judecători: un judecător la Secţia penală, 5 judecători la Secţia de contencios administrativ şi fiscal şi 2 judecători la Secţia I civilă. 
În cursul anului 2022 au fost organizate două concursuri de promovare pe loc şi un concurs de promovare efectivă în funcţii de execuţie, în urma cărora au fost promovați 757 de judecători cu grad de curte de apel și 462 de judecători cu grad de tribunal.
Similar, s-a desfășurat concursul de promovare în funcții de execuție efectivă a procurorilor, în urma cărora au fost ocupate un număr de 35 de posturi de execuție, fiind valorificate alte 10 cereri; în urma concursului de promovare în funcții de execuție pe loc a procurorilor din septembrie 2022, au promovat pe loc 82 procurori pentru grad PT, 101 procurori pentru grad PCA, 53 procurori pentru grad PÎCCJ.
Cu privire la dezvoltarea capacității Institutului National al Magistraturii şi a Școlii Naționale de Grefieri: a fost înființat Compartimentul de psihologie a personalului care funcționează în subordinea directorului INM[footnoteRef:1] (în cadrul căruia au fost implementate noile metode de evaluare psihologică, achiziționate în cursul anului 2021, fapt care a condus la  îmbunătățirea  calității și consistenței interne a bateriei de testare  psihologică  utilizată în cadrul procedurii de evaluare/reexaminare psihologică din cadrul concursului de admitere la INM/concursului de admitere în magistratură, respectiv în cadrul procedurilor de verificare a capacității de a lua decizii, asumarea răspunderii și verificarea rezistenței la stres, probă în cadrul concursului/examenului pentru numirea în funcții de conducere a judecătorilor și procurorilor); a fost completată echipa de formatori cu normă întreagă; au fost recrutați formatori colaboratori; în același timp, s-a  continuat pregătirea personalului de instruire din cadrul Institutului, activitatea acestora fiind esențială pentru implementarea, îmbunătățirea și valorificarea metodelor de formare care să asigure un viitor corp de profesioniști cu experiență și cunoștințe juridice solide.  [1:  Începând cu anul 2021, prin HCSM nr. 180/21.10.2021, nr. 199/14.12.2021 şi nr. 59/14.04.2022] 

Nu este de neglijat că prin intermediul programelor derulate la nivelul acestor instituții au beneficiat de cursuri de formare nu doar auditorii de justiție, ci şi judecătorii şi procurorii, personalul auxiliar din cadrul instanțelor şi parchetelor, în cadrul programelor de formare continuă la nivel centralizat şi descentralizat, precum şi personalul din aparatul tehnic al Consiliului Superior al Magistraturii şi celorlalte instituții partenere.   
Având în vedere direcțiile de acțiune prioritare pentru mandatul 2017 - 2022, Consiliul a continuat derularea proiectelor cu finanțare externă demarate în anii anteriori, iar rezultatele activităţii de implementare prezentate in extenso mai sus sunt vizibile în spaţiul public şi certifică faptul că, la finalul perioadei de implementare, rezultatele previzionate în cadrul fiecărui proiect vor fi atinse, conform indicatorilor asumaţi.
Alături de toate activităţile realizate în cadrul proiectelor derulate de Consiliu trebuie menționată campania integrată de informare publică, din cadrul proiectului TAEJ, sub sloganul „Oameni pentru justiţie. Justiţie pentru oameni”, care este recepţionată pozitiv la nivelul publicului. Această campanie contribuie semnificativ la îmbunătăţirea relaţiei Consiliului Superior al Magistraturii cu cetățenii, în beneficiul direct al sistemului judiciar. 
În cadrul proiectului „Optimizarea managementului la nivelul sistemului judiciar. Componenta de instanțe judecătorești”, activitatea echipei de proiect s-a concentrat în cursul anului 2022 asupra a trei scopuri esenţiale: analiza impactului testării modelului de management, prin prisma exercițiului pilot, elaborarea strategiei de resurse umane la nivelul instanţelor judecătoreşti și a memorandumului privind posibilitatea generalizării modelului testat respectiv demararea şi derularea achiziţiei de servicii de dezvoltare a unui sistem informatic ce va asigura registratura administrativă la nivelul instanţelor judecătoreşti.  Având în vedere impactul pozitiv al activităţii desfăşurate de experţii în implementare – asistenţi ai judecătorilor asupra duratei de soluţionare a cauzelor şi a termenului de redactare a hotărârilor şi, în general, asupra actului de justiţie, Consiliul Superior al Magistraturii a inițiat demersuri care s-au concretizat în continuarea activității acestora la nivelul mai multor instanțe judecătorești.
Concomitent, în cadrul proiectului „Eficiența - Eliminarea factorilor pentru inflația de cauze, identificarea elementelor normative și a tendințelor de aglomerare” au fost derulate ultimele activităţi de implementare, proiectul fiind finalizat, cu deplin succes. 
De asemenea, CSM a continuat demersurile pentru transformarea sistemului judiciar 
într-unul prietenos cu copilul parte din procedurile civile, penale sau administrative, fiind lansate procedurile de achiziții publice aferente pentru dezvoltarea de camere de audiere minori la nivelul instanţelor, activitate derulată în cadrul proiectului  „Formarea profesională și consolidarea capacității la nivelul sistemului judiciar”.
Activitatea Consiliului Superior al Magistraturii în domeniul relațiilor internaționale a continuat în nota sa dinamică, atât prin raportare la relația cu organismele şi instituţiile europene şi internaţionale, cât și în contextul colaborărilor cu alte consilii judiciare, dar și cu organisme sau entități omoloage. 
De subliniat este implicarea constantă a Consiliului în proiectele derulate anual de Rețeaua Europeană a Consiliilor Judiciare (RECJ), dar și în cadrul Rețelei Francofone a Consiliilor Judiciare, particularitatea din acest an constând în obținerea unui vot prin aclamație pentru poziția de membru cu drepturi depline, cu prilejul Adunării Generale organizate în Canada.
În ceea ce privește progresele înregistrate în contextul condiționalităților și recomandărilor din cadrul Mecanismului de Cooperare și Verificare, dar și în contextul noului Mecanism ale UE de evaluare a statelor membre cu privire la statul de drept, ca și până acum, Consiliul a contribuit cu informații actualizate din perspectiva competențelor sale, în lumina cooperării loiale și a deschiderii spre dialog și prin implicare în atingerea obiectivelor asumate la nivelul sistemului judiciar. Cu titlu particular, se impun menționate aspectele pozitive reținute în cel mai recent raport de progres al Comisiei către Parlamentul European și Consiliu privind Mecanismul de Cooperare și Verificare, publicat la 22 noiembrie 2022, în care Comisia Europeană a arătat că progresul realizat de România în cadrul MCV este suficient pentru a considera atinse angajamentele asumate odată cu aderarea la UE.
Nu în ultimul rând, trebuie amintită atenția constantă acordată colaborării și în cadrul celorlalte mecanisme de evaluare a sistemelor judiciare, atât din cadrul Comisiei Europene, spre exemplu, Tabloul de bord privind justiția în UE, cât și din cadrul Consiliului Europei (CoE), spre exemplu evaluările CEPEJ, Comisiei de la Veneția sau GRECO, precum și implicarea activă și relaționarea, pe diverse domenii de referință, cu entități naționale, dar și europene sau internaționale (spre exemplu, Agentul Guvernamental pentru CEDO, CoE - Direcția Drepturile Omului, Agentul Guvernamental pentru CJUE), dar și punctual pe elemente de interes comun cu alte state, precum statele membre ale RECJ sau cu instituțiile omoloage din Republica Moldova.
Consiliul a rămas fidel principiilor sale şi a demonstrat că activitatea şi raporturile cu instituțiile reprezentative ale statului (Parlamentul României, puterea executivă, Președintele României) au avut la bază principiul cooperării loiale şi echilibrate, care a fost de natură a conferi credibilitate atât în sistemul judiciar, cât şi în afara acestuia.
În ceea ce privește atribuțiile jurisdicționale în materie disciplinară ale Consiliului, datele statistice indică un număr de 31 de dosare înregistrate pe rolul Secției pentru judecători, având ca obiect acțiuni disciplinare, fiind pronunțate 28 hotărâri (15 acţiuni disciplinare admise, 6  admise în parte şi 7 respinse), iar pe rol se află diferența de 6 dosare. 
Totodată, pe rolul Secției pentru procurori s-au înregistrat 6 dosare: a fost admisă în parte o acțiune disciplinară, au fost respinse două acțiuni disciplinare, iar într-un număr de 3 dosare 
s-a constatat nulitatea absolută a acțiunii disciplinare. 
Prin modul în care au fost derulate și finalizate procedurile disciplinare declanșate împotriva magistraților care au săvârșit abateri disciplinare, Consiliul a dovedit că are capacitatea de a regla situațiile punctuale în care conduita unor magistrați s-a abătut de la standardele impuse de dispozițiile legale. 
În egală măsură, aceste linii de acțiune continuă activitatea desfășurată în anii anteriori, urmărind să răspundă nevoii de încredere a cetățeanului în sistemul de justiție. Pentru asigurarea eficienței şi eficacității activității rămân primordiale: asigurarea unui act de justiție de calitate, într-un termen rezonabil, de către magistrați independenți, imparțiali și bine pregătiți profesional, ca repere esențiale. 
Mai mult ca oricând, contextul actual ne îndeamnă la o reflecție profundă asupra a ceea ce a adus cu sine adoptarea noilor Legi ale Justiției și a beneficiilor importante pe care le aduc acestea întregului sistem judiciar.
În loc de concluzie
Activitățile realizate şi măsurile luate de Consiliu în cursul anului 2022 reprezintă un pas important şi firesc în evoluția sistemului judiciar românesc, soluțiile adoptate constituind premise solide pentru asigurarea şi în viitor a independenței justiției, a funcționării la un nivel performant a instanțelor şi parchetelor, conectării la nevoile societății actuale, responsabilizării şi creșterii integrității întregului sistem, în scopul atingerii dezideratului mai sus amintit: înfăptuirea unui act de justiție calitativ, eficient şi responsabil, în condiții de deplină independență şi imparțialitate, realizat de un corp profesional integru, în beneficiul cetățenilor.

                                                      



Situaţia posturilor din cadrul aparatului propriu al Consiliului Superior al Magistraturii la 19 decembrie 2022
19%
13%
68%
Personal asimilat	Funcţii publice	Personal contractual	83	55	132	
Gradul de ocupare a posturilor de procuror 
ianuarie 2022
PÎCCJ	
0.76160000000000005	PCA 	
0.77649999999999997	PT 	
0.67400000000000004	PJ 	[VALUE]

0.88329999999999997	



Gradul de ocupare a posturilor de procuror 
la data de 17.10.2022




Gradul de ocupare a posturilor de procuror 
la data de 31.12.2022
PÎCCJ	68,88%

0.71150000000000002	PCA 	74,62%

0.77649999999999997	PT 	64,43%
0.65659999999999996	PJ 	78,12%

0.7762	



Buget  C.S.M.

BUGET C.S.M. total 	CA	LEI	EURO	LEI	EURO	LEI	EURO	2021	2022	2023	209671	42613	218178	44076	252303	50461	BUGET C.S.M. total 	CB	LEI	EURO	LEI	EURO	LEI	EURO	2021	2022	2023	186405	37884	182774	36924	252554	50511	



2021	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare 
din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară 	Cheltuieli de capital	140701	65479	6749	0	24	180	67353	606	310	2021	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare 
din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară 	Cheltuieli de capital	122103	65479	6749	0	24	180	48755	606	310	2022	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare 
din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară 	Cheltuieli de capital	159474	74803	8033	0	25	0	75491	777	345	2022	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare 
din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară 	Cheltuieli de capital	124171	74803	8033	0	25	0	40188	777	345	2023	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare 
din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară 	Cheltuieli de capital	144113	86811	8273	0	26	200	42705	1567	3927	604	2023	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare 
din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară 	Cheltuieli de capital	140481	86811	8273	0	26	200	43000	1567	0	604	




2021	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	54379	19503	2131	6	25	9585	23054	75	2021	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	49799	19503	2131	6	25	5005	23054	75	2022	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	40712	20786	2510	6	26	3056	14156	172	2022	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	42375	20786	2510	6	26	4805	14070	172	2023	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	52642	23857	2779	129	34	2389	23429	25	2023	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	54832	23857	2779	129	34	4579	23429	25	




2021	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	14591	9947	417	0	0	1196	3002	29	2021	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	14503	9947	417	0	0	1108	3002	29	2022	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	19255	10677	537	0	0	4787	3097	157	2022	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	17491	10677	537	0	0	3023	3097	157	2023	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	13980	10288	835	0	0	728	2004	125	2023	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	15673	10288	835	0	0	2421	2004	125	




STRUCTURA BUGETULUI  C.S.M - CREDITE DE ANGAJAMENT PE ANUL 2022 

STRUCTURA BUGETULUI PE ANUL 2022	Credite de
angajament CA	
Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN postaderare	Proiecte cu finanțare din FEN aferente cadrului financiar 2014-2020	Alte cheltuieli	Cheltuieli de capital	106266	11080	6	51	0	83334	18030	674	STRUCTURA BUGETULUI PE ANUL 2022	% CA	
Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN postaderare	Proiecte cu finanțare din FEN aferente cadrului financiar 2014-2020	Alte cheltuieli	Cheltuieli de capital	48.425772758964825	5.0491931772093634	2.7342201320628323E-3	2.3240871122534076E-2	0	37.975583414220679	8.2163314968488113	0.30714406150172485	STRUCTURA BUGETULUI PE ANUL 2022	Credite
 Bugetare CB	
Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN postaderare	Proiecte cu finanțare din FEN aferente cadrului financiar 2014-2020	Alte cheltuieli	Cheltuieli de capital	106266	11080	6	51	0	48016	17944	674	STRUCTURA BUGETULUI PE ANUL 2022	% CB	
Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN postaderare	Proiecte cu finanțare din FEN aferente cadrului financiar 2014-2020	Alte cheltuieli	Cheltuieli de capital	57.741649776947021	6.0205284806859485	3.2602139787108026E-3	2.7711818819041823E-2	0	26.090405733629652	9.7502132723311075	0.36623070360851351	

STRUCTURA BUGETULUI  C.S.M. CREDITE BUGETARE-PE ANUL 2022
 

Credite
 Bugetare	

Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN postaderare	Proiecte cu finanțare din FEN aferente cadrului financiar 2014-2020	Alte cheltuieli	Cheltuieli de capital	106266	11080	6	51	0	48016	17944	674	% CB	
Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN postaderare	Proiecte cu finanțare din FEN aferente cadrului financiar 2014-2020	Alte cheltuieli	Cheltuieli de capital	57.741649776947021	6.0205284806859485	3.2602139787108026E-3	2.7711818819041823E-2	0	26.090405733629652	9.7502132723311075	0.36623070360851351	

CHELTUIELI DE PERSONAL 

2021	CA	CB	CA	CB	Total	Cheltuieli de personal	209671	186405	94929	94929	2022	CA	CB	CA	CB	Total	Cheltuieli de personal	219441	184037	106266	106266	2023	CA	CB	CA	CB	Total	Cheltuieli de personal	252303	252554	158192	158192	




BUNURI SI SERVICII	

2021	CA	CB	CA	CB	Total	Bunuri și servicii	209671	186405	9297	9297	2022	CA	CB	CA	CB	Total	Bunuri și servicii	219441	184037	11080	11080	2023	CA	CB	CA	CB	Total	Bunuri și servicii	252303	252554	15179	15179	




Proiecte cu finanțare din FEN aferente cadrului financiar 2014-2020

2021	CA	CB	CA	CB	Total	Proiecte cu finanțare din FEN aferente cadrului financiar 2014-2020	209671	186405	78134	54868	2022	CA	CB	CA	CB	Total	Proiecte cu finanțare din FEN aferente cadrului financiar 2014-2020	219441	184037	83334	48016	2023	CA	CB	CA	CB	Total	Proiecte cu finanțare din FEN aferente cadrului financiar 2014-2020	252303	252554	46274	50452	




2021	LEI	CA	CB	CA	CB	CA	CB	CA	CB	CA	CB	CA	CB	Buget CSM Total	Consiliul Superior al Magistraturii Ap.propriu	Inspectia Judiciara	Pondere %	I.N.M.	S.N.G.	1	A.	B.	C.	D.	209671	186405	140701	122103	0	0	54379	49799	14591	14503	2021	EURO	CA	CB	CA	CB	CA	CB	CA	CB	CA	CB	CA	CB	Buget CSM Total	Consiliul Superior al Magistraturii Ap.propriu	Inspectia Judiciara	Pondere %	I.N.M.	S.N.G.	1	A.	B.	C.	D.	42612.592472156735	37884.115112592473	28595.439395171124	24815.665393057476	11051.743760669864	10120.925128038371	2965.4093163157468	2947.5245914966263	2022	LEI	CA	CB	CA	CB	CA	CB	CA	CB	CA	CB	CA	CB	Buget CSM Total	Consiliul Superior al Magistraturii Ap.propriu	Inspectia Judiciara	Pondere %	I.N.M.	S.N.G.	1	A.	B.	C.	D.	219441	184037	159474	124171	0	0	40712	42375	19255	17491	2022	EURO	CA	CB	CA	CB	CA	CB	CA	CB	CA	CB	CA	CB	Buget CSM Total	Consiliul Superior al Magistraturii Ap.propriu	Inspectia Judiciara	Pondere %	I.N.M.	S.N.G.	1	A.	B.	C.	D.	44331.515151515152	37179.191919191915	32216.969696969696	25085.050505050505	0	0	8224.6464646464647	8560.6060606060601	3889.8989898989898	3533.5353535353534	2023	LEI	CA	CB	CA	CB	CA	CB	CA	CB	CA	CB	CA	CB	Buget CSM Total	Consiliul Superior al Magistraturii Ap.propriu	Inspectia Judiciara	Pondere %	I.N.M.	S.N.G.	1	A.	B.	C.	D.	252303	252554	144113	140481	41568	41568	0.16475428354002924	0.16459054301258344	52642	54832	13980	15673	2023	EURO	CA	CB	CA	CB	CA	CB	CA	CB	CA	CB	CA	CB	Buget CSM Total	Consiliul Superior al Magistraturii Ap.propriu	Inspectia Judiciara	Pondere %	I.N.M.	S.N.G.	1	A.	B.	C.	D.	42147	42197.2	28822.6	28096.2	8313.6	8313.6	10528.4	10966.4	2796	3134.6	

